
Pratarmė 


Ši knyga - skola Lietuvos etnologams, studentams ir etnine kultūra besidomin- 
tiems skaitytojams. Per keliolika metų susikaupė pluoštas tekstų, kurie dėl vienos 
ar kitos priežasties liko nepublikuoti (pavyzdžiui, mokslinių konferencijų prane- 
šimai ir tezės) arba buvo publikuoti ne lietuvių kalba ir ne Lietuvoje leidžiamuose 
žurnaluose bei knygose (pavyzdžiui, į ukrainiečių kalbą verstos Algirdo Juliaus 
Greimo knygos įvadas), arba įvairiais metais pasklido periodikoje. 

Kas nors gali pasakyti: „O kam to reikia?“ Pabandysiu atsakyti. Pirma - ne 
taip paprasta surinkti į vieną leidinį šitaip išsibarsčiusius straipsnius, recenzijas ir 
ypač - interviu. Antra - tokia praktika gana įprasta. Taip radosi Balio Buračo kny- 
ga „Lietuvos kaimo papročiai“, Bronislavos Kerbelytės „Lietuvių tautosakos kūri- 
nių prasmės“, Liberto Klimkos „Lietuviškųjų švenčių rate“, Marijos Gimbutienės 
„Laimos pakylėta: straipsniai, recenzijos, pokalbiai, polemika, laiškai, vertinimai, 
prisiminimai“ ir kt. Trečia - mano įsitikinimu, etnologas pirmiausia privalo triūsti 
savo tautos labui, o jau paskui skleisti savo darbo vaisius įvairiomis kalbomis pla- 
čiajam pasauliui. 

Knygą sudaro trys skyriai, į kuriuos medžiaga sudėliota ne tiek pagal proble- 
matiką, kiek pagal žanrą - straipsniai, recenzijos ir interviu. Visų straipsnių objek- 
tas — įvairios lietuvių etnologijos temos (papročių ar kurio nors jų segmento ana- 
lizė; atskiro simbolio genezė ir simbolika; mokslininko portreto štrichai; reiškinio 
sistemos paieškos). Recenzijų skiltyje dėmesys skiriamas pastaraisiais metais pu- 
blikuotoms etnologų monografijoms, kolektyviniams darbams (enciklopedijoms) 
bei „į širdį kritusiems“ etninės kultūros puoselėtojų - praktikų organizuotiems 
renginiams. Savo problematika nuo straipsnių bei recenzijų niekuo nesiskiria ir 
rinkinyje pateikiami įvairiuose Lietuvos dienraščiuose bei žurnaluose publikuoti 
interviu. Juose aptariamos etninės kultūros istorijos, šiuolaikinio žmogaus santy- 
kio su etnine kultūra ir kitos problemos. 

Tekstai rinkinyje sudėlioti chronologiškai pradedant naujausiais. Atidesnis 
skaitytojas pastebės, kad dalis jų rašyta dar pirmajame dešimtmetyje po Lietuvos 
Nepriklausomybės atkūrimo. Tuo metu Lietuvos etnologija tam tikru požiūriu 
formavosi iš naujo - vadavosi iš sovietinės etnografijos ideologinių gniaužtų. Stigo 
ir šaltinių, ir metodologinių prieigų, ir patirties. Žinau, kad šiandien šiuos tekstus 
rašyčiau visiškai kitaip, tačiau juk negali išsižadėti, atsisakyti savo jaunystės... Dėl 
šios priežasties jau publikuotų rašinių (tai nurodoma pirmojoje išnašoje) turinys 





liko toks pat (išskyrus gal tik vieną kitą pataisytą riktą). Skaitytojų patogumui su- 
vienodintos tik nuorodos. 

Jau parengus šį darbą paaiškėjo, kad Lietuvos Respublikos kanceliarija 2018 m. 
gruodžio 19 d. išplatino pranešimą, jog Vyriausybė pritarė Švietimo ir mokslo 
ministerijos siūlymui pereiti prie Ekonominio bendradarbiavimo ir plėtros or- 
ganizacijos (EBPO) naudojamos mokslo klasifikacijos. Humanitarinių mokslų 
srityje etnologijos krypties šioje klasifikacijoje jau nebėra. Etnologija pamažu už- 
klojama nieko nesakančiu pavadinimu kiti humanitariniai mokslai. 

Jau klasika tapęs posakis „Kas galėtų paneigti...“ tinka ir čia. Taigi, kas galė- 
tų paneigti, kad globaliai Europai nacionalinius tautos interesus ginanti ir tautinę 
savimonę nuolat žadinanti etnologija ir jos objektas - etninė kultūra nėra „kaulas 
gerklėje“. 

Suabejojusiesiems priminsiu Lietuvos Respublikos etninės kultūros valstybinės 
globos pagrindų įstatymo (1999 m. rugsėjo 21 d. Nr. VIII-1328), pasirašyto Prezi- 
dento Valdo Adamkaus, preambulę: 


Lietuvos Respublikos Seimas, suvokdamas, kad etninė kultūra yra tautos būties, 
išlikimo ir tvirtumo esmė, nacionalinės kultūros pamatas; konstatuodamas, kad 
įvairioms lietuvių etninės kultūros formoms ir ypač jos gyvajai tradicijai gresia aki- 
vaizdus sunykimo pavojus; pripažindamas, kad tik savo etnine kultūra besiremianti 
tauta gali palaikyti savo visuomenės narių pilietinį brandumą, dalyvauti pasaulio 
civilizacijoje kaip lygiavertė partnerė, išlaikyti tokiai partnerystei ir bendradarbiavi- 
mui būtiną orumą, savarankiškumą ir savitumą, priima šį Etninės kultūros valstybi- 
nės globos pagrindų įstatymą. 


Tad kol etnologija su visu jos objektu dar yra bent jau įsivaizduojama po antka- 
piu kiti humanitariniai mokslai, skubinu skaitytojams pateikti šią knygą 

ALGIRDAS JULIUS GREIMAS 
IR JO MITŲ ARCHEOLOGIJA! 





Šio įvadinio straipsnio tikslas - ne vien pristatyti Ukrainos mokslo ir plačiajai 
visuomenei Algirdo Juliaus Greimo fundamentinius darbus, skirtus lietuvių mito- 
logijai. Kur kas labiau norima perteikti visos lietuvių (lygia greta - dar ir prūsų) 
mitologijos vaizdą, jos ištakas ir raidą, pozicijas ir opozicijas, tame kontekste paro- 
dyti A. J. Greimo asmenybės unikalumą, jo mokslinių aspiracijų ir fundamentinių 
mokslo darbų svarbą bei reikšmę lietuvių mitologijai, o per ją - ir visai kultūrai. 

Senoji lietuvių religija ir mitologija sulaukė daugelio įvairių tautų tyrinėtojų dė- 
mesio. Vertingų pastebėjimų, įžvalgų randame jau XVII a. pabaigoje - Mato Pretori- 
jausveikale?; dar daugiau- XIXa.antrosios pusės- XXa.pradžiostyrinėtojų Dionizo 
Poškos?, Simono Stanevičiaus“, Teodoro Narbuto", Vilhelmo Manharto“, Antoni- 
jaus Miežinskio", Aleksandro Briuknerio* ir kitų to laikotarpio tyrinėtojų darbuose". 





! Publikuota ukrainiečių kalba: Banbcuc P. Anbripjac HOntoc Ipeitimac i oro apxeonoria Midis. 
Azmeipoac IOmoc Ipeūmac. Ilpo 6oeis ma modeū. KuiB: BupaBanunū jiM «<KnoB0-MornnaHcbka 
akajeMia», 2018, 11-18. ISBN 978-966-518-726-4. 

2 Pratorius M. Deliciae Prussicae, oder Preussische Schaubiihne, Hrsg. William Pierson. Berlin, 1871; 

Pretorijus M. Prūsijos įdomybės, arba Prūsijos regykla. T. I. Sudarė Ingė Lukšaitė, parengė Ingė 

Lukšaitė, Vilija Gerulaitienė. Vilnius: Pradai, 1999; Pretorijus M. Prūsijos įdomybės, arba Prūsijos 

regykla. T. II. Parengė Ingė Lukšaitė, bendradarbiaudama su V. Gerulaitiene, M. Čiurinsku, I. Tu- 

mavičiūte. Vilnius: Lietuvos istorijos instituto leidykla, 2004; Pretorijus M. Prūsijos įdomybės, 

arba Prūsijos regykla. T. II. Parengė Ingė Lukšaitė, bendradarbiaudama su M. Girdzijauskaite, S. 

Drevello, J. Kiliumi, M. Čiurinsku. Vilnius: Lietuvos istorijos instituto leidykla, 2006. 

Poška D. Raštai. Surinko V. Laurynaitis. Vilnius: Valstybinė grožinės literatūros leidykla, 1959. 

Stanevičius S. Raštai. Paruošė Jurgis Lebedys. Vilnius: Vaga, 1967. 

Narbutas T. Lietuvių tautos istorija. T. I. Vilnius: Mintis, 1998. 

Mannhardt W. Die Korndimonen: Beitrag zur germanischen Gėtterkunde. Berlin, 1868. Mann- 

hardt W. Letto-Preussische Gėtterlehre. Riga, 1936. 

7. Mierzynski A. Jan Lasicki: Žrėdlo do mytologii litewskiej. Rocznik krėl. Towarzystwa naukowego 
krakowskiego. Krakau, 1870. Mierzyūski A. Žrėdlo do mytologii litewskiej. T. I. Warszawa, 1892. 

* Brūckner A. Beitrage zur litauischen Mytologie. Arhiv fūr slavische Pfilologie. Bd. 9. Berlin, 1886. 
Brūckner A. Starožytna Litwa. Ludy i bogi. Szkice historyczne i mitologiczne. Warsszawa, 1904. 
Brūckner A. Mitologia litewska. Wielka encyklopedya powszechna iliustrowana. Ser. 1. T. 43-44, 
Warzawa, 1910. 

? Plačiau žr. Lietuvių mitologija. T. I-III. Parengė Norbertas Vėlius. T. I. Vilnius: Mintis, 1995; T. II. 
Vilnius: Mintis, 1997; T. III. Vilnius: Mintis, 2004. 

Svarios ir reikšmingos Viačeslavo Ivanovo, Vladimiro Toporovo!“, Norberto Vė- | 
liaus"', Marijos Gimbutienės!*, Gintaro Beresnevičiaus“, Nijolės Laurinkienės“, 
Bronislavos Kerbelytės"', Vykinto Vaitkevičiaus!“, Vytauto Ališausko“, Dainiaus 
Razausko!“, Rolando Kregždžio" ir kitų XX a. pabaigos - XXI a. pradžios mito- 
logų, etnologų, folkloro tyrinėtojų studijos. Keliasdešimt straipsnių ir bent keturis 
stambesnius darbus aptariamąja tematika yra paskelbęs ir šio teksto autorius?". 
Išskirtinę vietą išvardytame sąraše užima A. J. Greimas ir jo fundamentiniai 
darbai, skirti lietuvių mitologijai „Apie dievus ir žmones“ (1979 m.) bei „Tautos 
atminties beieškant“ (1990 m.)*!, kurie 1990 m. Lietuvoje buvo išleisti viena knyga. 
Pirmieji autoriai - krikščionys, rašę apie XII-XIII a. baltų kraštuose dar gy- 
vuojančią pagonybę, į ją žiūrėjo priešiškai, stengėsi ją sumenkinti ir parodyti kaip 
barbarišką „velnio išmonę '??, o pačius pagonis - kaip netikėlius, kurie „Dievui pri- 
deramą garbę teikia kvailiems gyvuliams, lapuotiems medžiams, skaidriems van- 
denims, žaliuojančioms žolėms ar nešvarioms dvasioms...“, ir juos žūtbūt reikia 





V HMseanos B. B., Tonopos B. H. BanTruitckaa Mubonorua. Mugboi napo0068 mupa. T. 1. MocxksBa, 1980. 
Tonopos B. H. 06 nnxoeBponeūiCKHX COOTBETCTBHAX OJJHOMY GaN1THACKOMY MHĖOJOTU4ECKOMY 
uMmeHu. Bazmo-c1a82KCKue uccnedOBanua. MockBa, 1974. Tonopos B. H. 3ameTku 10 GanTuiū- 
ckoii Mubonornu. bBanmo-cna62HcKui cOopHuK. MockBa: Hayka, 1972. 

U Vėlius N. Mitinės lietuvių sakmių būtybės. Vilnius, 1977. Vėlius N. Chtoniškasis lietuvių mitologijos 
pasaulis. Vilnius, 1987. Vėlius N. Senovės baltų pasaulėžiūra. Struktūros bruožai. Vilnius, 1983. 
Vėlius N. Lietuvių mitologijos rekonstrukcija. Tautosakos darbai. I. II (IX). Vilnius, 1993. Lietuvių 
mitologija. T. I-III. Parengė Norbertas Vėlius. T. I. Vilnius, 1995; T. II. Vilnius, 1997; T. III. Vilnius, 
2004. 

2 Gimbutienė M. Senovinė simbolika lietuvių liaudies mene. Vilnius, 1994. Gimbutienė M. Senoji Eu- 
ropa. Vilnius, 1996; Gimbutienė M. Baltų mitologija. Senovės lietuvių deivės ir dievai. Vilnius, 2002. 

5 Beresnevičius G. Dausos. Klaipėda, 1990; Beresnevičius G. Religijotyros įvadas. Vilnius, 1997; 
Beresnevičius G. Eglė žalčių karalienė ir lietuvių teogoninis mitas. Vilnius, 2003. Beresnevičius G. 
Lietuvių mitologija ir religija: sisteminė studija. Vilnius, 2004. 

4 Laurinkienė N. Mito atšvaitai lietuvių kalendorinėse dainose. Vilnius, 1990; Laurinkienė N. Seno- 
vės lietuvių dievas Perkūnas: kalboje, tautosakoje, istoriniuose šaltiniuose. Vilnius, 1996. 

5 Kerbelytė B. Lietuvių tautosakos kūrinių prasmės. Kaunas: Vytauto Didžiojo universiteto leidykla, 2011. 

6 Vaitkevičius V. Alkai. Baltų šventviečių studija. Vilnius, 2003. 

V Ališauskas V. Dingęs šventybės pasaulis. Dievai ir šventieji XVI a. Žemaitijoje: Jono Lasickio knygos 
interpretacija. Vilnius: Aidai, 2009. 

* Razauskas D. Vėjūkas. Vilnius, 2004; Razauskas-Daukintas D. Krosnis mitologijoje. Vilnius: Aidai, 
2011. 

5 Kregždys R. Baltų mitologemų etimologinis žodynas. T. I: Kristburgo sutartis. Vilnius: Lietuvos 
kultūros tyrimų institutas, 2012. 

* Balsys R. Lietuvių ir prūsų dievai, deivės, dvasios: nuo apeigos iki prietaro. Klaipėda: Klaipėdos 
universiteto leidykla, 2010; Balsys R. Pagoniškojo lietuvių ir prūsų panteono raida. Klaipėda: 
Klaipėdos universiteto leidykla, 2014; Balsys R. Lietuvių ir prūsų pagonybė: alkai, žyniai, stabai. 
Klaipėda: Klaipėdos universiteto leidykla, 2015; Balsys R. Lietuvių ir prūsų religinė elgsena: 
aukojimai, draudimai, teofanijos. Klaipėda: Klaipėdos universiteto leidykla, 2017. 

"1 Greimas A. J. Tautos atminties beieškant. Apie dievus ir žmones. Vilnius-Chikago, 1990; Grei- 
mas A. J. Lietuvių mitologijos studijos. Vilnius, 2005 

2 Vėlius N. Baltų religijos ir mitologijos šaltinių pobūdis. Balty religijos ir mitologijos šaltiniai. 
Sudarė Norbertas Vėlius. T. I. Vilnius: Mokslo ir enciklopedijų leidykla, 1996, 23. 





palenkti į krikščionių tikėjimą“. Panaši baltų pagonybės samprata raštijoje išliko 
iki pat XX a., o tam tikrais atvejais - ir iki pat šių dienų. 

Vis dar pasitaiko istorikų, teologų, tekstologų, kuriems ir šiandien „lietuviai — 
dvasių ir rupūžių garbintojai, nepakilę iki politeizmo ar teturintys vieną antro- 
pomorfinį dievą „gamtos reiškinių garbintojai“?4. Pavyzdžiui, Marcelis Kosmanas 
XX a. pabaigoje teigia, kad „baltų politeizmui svarbiausias buvo gamtos kultas; 
šventuose miškeliuose ir prie vandens būdavo garbinami gamtos reiškiniai - saulė, 
žvaigždės, griaustinis ir žaibas, paukščiai ir žvėrys“*. Dar „griežčiau“ baltų pago- 
nybę vertina istorikai Darius Baronas ir Stephenas C. Rowellas 2015 m. paskelbtoje 
monografijoje The Conversion of Lithuania: from Pagan Barbarians to Late Medie- 
vel Christians. Jau pats veikalo pavadinimas - šokiruojantis. Panašių formuluočių 
(pradedant monografijos tikslais ir baigiant išvadomis) apstu visame darbe. Lietu- 
vių protėviai čia vadinami necivilizuotais barbarais, neturėjusiais jokios religinės 
sistemos, blogio jėgų apsėstaisiais ir pan?“ Kiek švelniau, tačiau iš esmės pana- 
šiai samprotauja ir tekstologas Vytautas Ališauskas: „<...> manymas, kad egzista- 
vo kažkokia teologiškai įforminta religija, tiesiog neturi atramos šaltiniuose'??. Jo 
nuomone, senosios religinės praktikos ir net mitologijos turėtų būti traktuojamos 
ne kaip pasaulėžiūros, bet kaip pasaulėvaizdžiai. Pasak V. Ališausko, pirmasis ter- 
minas reflektuoja visuotinį sistemingą vertybių rinkinį, grįstą loginiu nuoseklu- 
mu, o antrasis - tiesioginį bei fragmentišką supančio pasaulio (gamtinio ir kultū- 
rinio) išgyvenimą, asmeninę arba grupinę patirtį įprasminant per bendruomenės 
atmintyje saugomą tradiciją“. 

Paminėti faktai, žinoma, tėra pavieniai, tačiau ir šie mėginimai „juodinti bal- 
tus“ eliminuojant senosios lietuvių religijos įtaką tautinio identiteto formavimui- 
si, neretai padeda mitologams dar labiau susitelkti. Pastaraisiais dešimtmečiais 
paskelbtuose darbuose, kuriuose remiamasi visais šiandien žinomais rašytiniais 
šaltiniais, taip pat kitų mokslų (kalbotyros, tautosakos, etnologijos, archeologijos 
ir kt.) duomenimis, mitologų argumentuotai pagrindžiamas ikikrikščioniškosios 
religijos sisteminis vaizdas, kurio pagrindiniais segmentais laikytini: a) hierarchiš- 





3 Baltų religijos ir mitologijos šaltiniai. Sudarė Norbertas Vėlius. T. I. Vilnius: Mokslo ir enciklopedijų 
leidykla, 1996, 195, 203. 

* Beresnevičius G. Lietuvių mitologijos tyrimai XX a. antrojoje pusėje. Lietuvių mitologija. T. II. 
Sudarė Norbertas Vėlius ir Gintaras Beresnevičius. Vilnius, Mintis, 2004, XIV. 

* Kosman M. Perkūno saulėlydis, arba paskutiniai Baltijos pagonys. Lietuvių mitologija. "T. II. 
Sudarė Norbertas Vėlius ir Gintaras Beresnevičius. Vilnius, Mintis, 2004, 369-370 

* Baronas D., Rowell S. C. The Conversion of Lithuania: from Pagan Barbarians to Late Medievel 
Christians. Vilnius: The Institute of Lithuanian Literature and Folklore, 2015, 278, 315. 

"7 Baltų religijos ir mitologijos šaltiniai: byla atnaujinta. Igno Šlajaus pokalbis su kultūrologu Vytautu 
Ališausku. Liaudies kultūra, Nr. 2 (161). Vilnius, 2015, 6. 

2 Ališauskas V. Jono Lasickio pasakojimas apie žemaičių dievus. Tekstas ir kontekstai. Vilnius: Aidai, 
2012b, 74; Baltų religijos ir mitologijos šaltiniai: byla atnaujinta. Igno Šlajaus pokalbis su kultūro- 
logu Vytautu Ališausku. Liaudies kultūra, Nr. 2 (161). Vilnius, 2015, 6. 

kai ir funkciškai skirtingų dievų gausa (politeizmas); b) protėvių kultas; c) atviros * 


šventvietės su nuolat ar ritualų metu kūrenama ugnimi; d) kulto tarnų atliekami 
bendruomeniniai ritualai, kuriais užtikrinama kosminė tvarka ir bendruomenės 
narių gerovė; e) dieviškų galių pasireiškimas ir grįžtamasis ryšys su dievais per 
mediumus, o iš čia kylanti ir ypatinga pagarba gamtai; f) pomirtinio pasaulio, kaip 
atpildo už lojalumą dievams ir jų nustatytai tvarkai, samprata. 

Daugelio įvairių šalių mokslininkų, tiriančių tradicinę kultūrą, pažymėta, jog, 
norint suprasti kurios nors tautos istoriją, papročius, tautosaką, liaudies muziką, 
tautodailę, architektūrą, literatūrą, teatrą, dailę ar bet kurią kitą kultūros sritį, pir- 
miausia būtina pažinti jos religiją ir mitologiją“. Panašiai, tik kiek kitais žodžiais, 
dar 1987 m. yra pasakęs ir A. J. Greimas: „<...> aš prieinu kiek netikėtą išvadą, 
jog, norint darbuotis folkloro srityje, norint tikrai jį mėgti, reikia būti neabejingam 
religijai. Reikia būti neabejingam visoms religijoms, suprasti religingumą kaip fe- 
nomeną ir pripažinti, jog religingumas yra visos kultūros dalis, labai svarbus jos 
komponentas. Ir nebūtinai išpažinti tą ar kitą tikėjimą — tai jau kitas klausimas. 
Bet aš manau, kad niekada neturėsime tikros mitologijos, folkloras niekada nebus 
vertinamas rimtai, jei čia nebus atpažinta ir pripažinta šventybės prasmė““". 

Suprantama, tai pasaulyje pripažinto mokslininko, vieno iš semiotikos mokslo 
kūrėjų, Paryžiaus semiotikos mokyklos pradininko ir vadovo, profesoriaus ir dau- 
gelio straipsnių bei knygų autoriaus žodžiai. Iki jų A. J. Greimui, kaip ir bet kuriam 
kitam vidurinės lietuvių humanitarų kartos atstovui, reikėjo nueiti ilgą kelią. 

Algirdas Julius Greimas gimė 1917 m. kovo 9 d. Rusijoje (Tuloje). Tėvas Ju- 
lius Greimas - mokytojas ir mokyklų inspektorius, motina Konstancija Mic- 
kevičiūtė-Greimienė - namų šeimininkė. Kai Algirdui buvo pusantrų metų, 
tėvai grįžo į Lietuvą ir apsigyveno Kupiškyje. Regis, jau šiuo laikotarpiu gimė 
ir visiems laikams į atmintį įsirėžė pirmieji gyvo lietuviško kaimo paveikslai: 
„Prisimenu vakarojimus. Paprastai pasakodavo stulbinančias istorijas: apie ste- 
buklingus įvykius po laidotuvių, apie laumes, žaltvyksles, apie kapines, kurių 
reikia vengti, kai eini į svečius, apie pagrobtus vaikus, kurių kraujo reikia žydų 
Velykoms...“*!, 

Septynerių metų mažasis Algirdas įstojo į Kupiškio miesto pradžios mokyklą, 
vėliau, peršokęs keletą klasių - ir į vidurinę mokyklą. 1927 m. Greimai persikėlė 





2 Psr6akos B. A. Asviuecm6o 0pesnei Pycu. MockBa: Hayxa, 1987, 3-6; Gimbutienė M. Baltų mi- 
tologija. Senovės lietuvių deivės ir dievai. Vilnius, 2002, 7; Baltų religijos ir mitologijos šaltiniai. Su- 
darė Norbertas Vėlius. T. I. Vilnius: Mokslo ir enciklopedijų leidykla, 1996, 7; Lietuvių mitologija. 
T. I. Parengė Norbertas Vėlius. Vilnius: 1995, 5; Armstrong K. A Short History of Myth. Canongate 
Books, 2005, 7-20; Toporov V. Baltų mitologijos ir ritualo tyrimai: rinktinė. Sudarė Nikolai Mik- 
hailov. Vilnius: Aidai, 2000, 10. 

3 Greimas A. J. Lietuvių mitologijos studijos. Sudarė Kęstutis Nastopka. Vilnius: Baltos lankos, 2005, 
702. 

3 Greimas A. J. Lietuvių mitologijos studijos. Sudarė Kęstutis Nastopka. Vilnius: Baltos lankos, 2005, 664. 

gyventi į Šiaulius. Čia Algirdas pradėjo lankyti antrą gimnazijos klasę. 1931 m. 
Greimų šeima apsigyveno Marijampolėje, o 1934-ųjų rudenį A. J. Greimas įstojo į 
Vytauto Didžiojo universiteto Teisės fakultetą, kur klausėsi Mykolo Romerio, Vo- 
syliaus Sezemano, Levo Karsavino ir kitų iškilių mokslo žmonių paskaitų. 1936 m. 
A. J. Greimas paprašė finansinės paramos „sociologijos arba filosofijos studijoms 
užsienyje“. Gavęs stipendiją jis išvyko į Prancūziją ir pradėjo studijas Grenoblio 
universiteto Filologijos fakultete. 

1948 m. A. J. Greimas apgynė daktaro disertaciją Sorbonos universitete. Paskui 
dėstė Aleksandrijoje (Egiptas), vėliau - Ankaroje (Turkija) ir Poitiers (Prancūzija). 
Nuo 1965-ųjų A. J. Greimas beveik 25 metus dirbo studijų vadovu Paryžiaus prak- 
tinėje aukštųjų studijų mokykloje. Mirė 1992 m. vasario 27 d., palaidotas Kauno 
Petrašiūnų kapinėse. 

Pats A. J. Greimas mano, kad jo mokslinės aspiracijos tam tikru požiūriu buvo 
nulemtos jau vaikystėje: „Mano „intelektinis“ kelias iš dalies paaiškinamas mano 
kilme ir tais įvykiais, kuriems atsivėrė mano jaunystės Lietuva; būti semiotiku - tai 
kelti prasmės klausimą““?. Šioms aspiracijoms plėtotis padėjo ir studijos Prancūzi- 
joje, atskleidusios, pasak A. J. Greimo, „skandinavų ir slavų „dvasios“ supratimą '**. 
O štai Thomas E. Brodenas suformulavo net keturias tradicijas, kurios, jo manymu, 
buvo svarbiausios A. J. Greimo raidai: „Lietuva formavo jo asmenybę ir tapatybę, 
įteigė jam europinio folkloro tradiciją, įdiegė įsipareigojimą įsijungti į tautinės kul- 
tūros ir bendruomenės kūrimą; slavų tradicijos įvedė į jo akiratį metafizinę pers- 
pektyvą, skatino jo revoliucingumą mene ir visuomenėje; germaniškos kultūros 
praturtino jo istorinį žvilgsnį ir metodologijas, pastūmėjo susidomėti estetinėmis 
teorijomis ir pamatiniais filosofiniais klausimais, pasiūlė jam kalbos tyrimų meto- 
dą bei etines nuostatas; Prancūzija suformavo jo antrąją tapatybę, atskleidė klasi- 
cizmo ir apšvietos idealus, lavino jo poetinį skonį **. 

Dirbdamas studijų vadovu Paryžiaus praktinėje aukštųjų studijų mokykloje, 
A. J. Greimas dalyvavo kuriant ne vieną svarbų struktūralistinės pakraipos Žur- 
nalą, tarptautinę semiotikos asociaciją, taip pat savo tyrėjų grupės žurnalą Actes 
sėmiotigues. Jis vadovavo semiolingvistinių tyrimų grupei, kurią sudarė įvairių dis- 
ciplinų atstovai, o jo seminaruose lankėsi tyrėjai iš viso pasaulio“. Tuo pat metu 
A. J. Greimas glaudžiai bendradarbiavo (ir, suprantama, buvo jų veikiamas) su to- 
kiais įžymiais to meto mąstytojais, kaip Rolandas Barthesas, Michelis de Certeau, 
Romanas Jakobsonas, Julia Kristeva, Claudas Lėvi-Straussas, Jurijus Lotmanas, 





2 Greimas A. J. Iš toli ir iš arti. Literatūra, kultūra, grožis. Sadarė Saulius Žukas. Vilnius: Vaga, 1991, 93. 

3 Ten pat, 21. 

* Broden T. E Algirdas Julius Greimas: išsilavinimas, įsitikinimai, karjera. Colloguia, Nr. 33. Vilnius: 
Lietuvių literatūros ir tautosakos institutas, 2014, 33-34. 

3 Greimas A. J. Biografija. Prieiga per internetą: http://www.greimas.eu/biografija/ (žiūrėta 2018 03 19). 





Paulis Ricoeuras*“. Savo patyrimą A. J. Greimas išplėtojo šešiolikoje monografijų, | 
kurios išverstos į dvylika kalbų?? 

Iš lietuvių kalba parašytų ir lietuvių mitologijai skirtų darbų dugiausia skaityto- 
jų dėmesio sulaukė, kaip jau minėta, A. J. Greimo veikalai „Apie dievus ir žmones“, 
„Tautos atminties beieškant“. Tai savotiška kultūros archeologija, esminių tautos 
prasmių ir vertybių sistema, kuriai atskleisti naudojami visi jam pasiekiami šal- 
tiniai ir kitų mokslo šakų laimėjimai. A. J. Greimas savo paskelbtuose darbuose 
rėmėsi ne tik rašytiniais šaltiniais - kronikomis, kelionių aprašymais, teisynais, 
žodynais ir pan., bet ir įvairių žanrų tautosakos tekstais, etnografiniais aprašymais, 
kalbos faktais, tautodailės, liaudies architektūros ir kitais duomenynais. Taip paro- 
doma, kad įvairiausios rūšies ir žanrų liaudies kūryba yra vientisa, kad vienų faktų 
stygių galima užpildyti, kompensuoti kitos rūšies ar žanro duomenimis. 

Vargu ar yra prasmės daugiau kalbėti apie aptariamosiose knygose „Apie die- 
vus ir žmones“, „Tautos atminties beieškant“ A. J. Greimo taikytą metodologiją ir 
metodus, darbo objektą, tikslus ir uždavinius. Visa tai abiejų knygų pratarmėse 
tiksliai, aiškiai ir išsamiai išdėstė pats autorius. Nebent dar kartą galėtume atkreipti 
skaitytojų dėmesį į jo tolerantišką laikyseną mokslinės diskusijos, mokslinės tiesos 
klausimais. A. J. Greimas ne kartą viešai yra pareiškęs, jog daugelis jo siūlymų 
nepretenduoja „į jokius galutinius rezultatus“, tai tik hipotezės, kurias gali patvir- 
tinti arba paneigti platesnė, išsamesnė analizė. Ir jei ateityje tai bus padaryta, jis 
(A. J. Greimas - R. B.) savo tikslą bus pasiekęs. 

Aptariamosiose studijose, kaip jau pažymėta G. Beresnevičiaus, A. J. Greimas 
„sukuria visumos vaizdą; suformuoja kontekstą, įvardija veikiančius asmenis re- 
ligine terminija, parodo etnografijos ir folkloro tarpusavio sąveiką ir kartu at- 
skleidžia už jų slypintį religinį foną“**. Tačiau tas fonas nėra inkliuzas. Jis gyvas ir 
nuolat kintantis, užčiuopiantis religinės elgsenos esminių segmentų būvį iki krikš- 
čionybės (XIII-XIV a.), pirmuosius du šimtmečius po krikščionybės (XV-XVI a.), 
religiniu sinkretizmu paženklintą XVII a. pabaigą - XVIII a. pradžią bei laiko- 
tarpį, kuriuo fiksuojamos ir įvairiais pavidalais reiškiasi aptariamų pagoniškosios 





* Broden T. E Algirdas Julius Greimas: išsilavinimas, įsitikinimai, karjera. Colloguia, Nr. 33. Vilnius: 
Lietuvių literatūros ir tautosakos institutas, 2014, 15. 

Maupassant: La sėmiotigue du texte. Paris: Seuil, 1983; Des dieux et des hommes: [ėtudes de mytho- 
logie lith.]. Paris: Presses Univ. de France, 1985; Sėmantigue structurale: [recherche de mėthode). 
Paris: Presses Univ. de France, 1986; Sėmiotigue des passions: des čtats de choses aux ėtats dūme / 
Algirdas Julien Greimas, Jacgues Fontanille. Paris: Seuil, 1991; Dictionnaire de moyen frangais: 
La Renaissance / Algirdas Julien Greimas, Teresa Mary Keane. Paris: Larousse, 1992; Of Gods 
and Men: [studies in Lithuanian mythology]. Bloomington; Indianapolis: Indiana University Press, 
1992; La Lituanie un des Pays Baltes / Algirdas Julien Greimas, Saulius Žukas. Vilnius: Baltos lan- 
kos, 1993 (pranc. k.) ir kt. Nemaža darbų išleista ir gimtąja lietuvių kalba: Apie dievus ir žmones 
(1979 m.); Semiotika (1989 m.); Tautos atminties beieškant (1990 m.); Iš arti ir iš toli (1991 m.); 
Gyvenimas ir galvojimas (1998 m.), Baimės ieškojimas (1999 m.); Apie netobulumą (2004 m.); 
Struktūrinė semantika (2005 m.); Lietuvių mitologijos studijos (2005 m.). 

3 Beresnevičius G. Žaibuojančios intuicijos ir struktūros. Šiaurės Atėnai, 2006 06 03, Nr. 799. 


37 


13 





religijos elementų refleksijos (XIX-XXI a.). Taip nuosekliai atverdamas senosios 
lietuvių religijos sluoksnius, A. J. Greimas pažymėjo ir reformų, ir steiginių ka- 
tegorijas, apžvelgė ir charakterizavo žynių, valdovų ir žemdirbių religinę elgseną, 
atsiskleidžiančią dievų, deivių, mitinių protėvių ir folklorinių personažų vaizdi- 
niuose; atskyrė oficialųjį kilmingųjų ir valstietiškąjį panteonus. XIII a. aukštuome- 
nės (kilmingųjų) panteono struktūrinė analizė leido A. J. Greimui iškelti lietuvių 
mitologiją ir religiją iki ideologinio lygmens. 

Deja, iki šiol išsamios A. J. Greimo darbų, parašytų lietuvių kalba, analizės nie- 
kas imtis taip ir neišdrįso, tačiau dėl vienos kitos mitologemos interpretacijos dis- 
kusijų būta. A. J. Greimo pasiūlytam Perkūno „funkciniam titului“, teigiant, kad 
„Perkūnas nėra Dievų valdovas, o greičiau Dievų užveizda, tvarkytojas, atliekąs 
jam pavestas vykdytojo policines pareigas“, nepritarė N. Vėlius“, N. Laurinkie- 
nė“, V. Vaitkevičius*!. Dėl Sovijaus mito analizės su A. J. Greimu plačiai diskutavo 
B. Kerbelytė**; kiek kitaip tą patį mitą skaitė ir analizavo G. Beresnevičius“ ir t. t. 

Dėl vienos kitos mitologemos interpretacijos, pateiktos aptariamosiose 
A. J. Greimo studijose, siūlau padiskutuoti ir šiame rašinyje. 

Antai pirmosios knygos visas trečiasis skyrius („Apie bites ir moteris“) dedi- 
kuotas deivei Austėjai. A. J. Greimas Austėją interpretuoja kaip „suidealintą bičių 
motiną“, „darbščią audėją ir atsakingą namų šeimininkę“, kuri atitinka „ištekėju- 
sios, rimtos, visų gerbiamos žmonos - moters portretą“. O Bubilą (taip šią dievybę 
vadina A. J. Greimas) taip pat siūloma laikyti bičių dievu, neužmirštant jo „demo- 
niško“ aspekto, atitinkančio trano poziciją bičių pasaulyje - „besaikio vartotojo“, 
„smaguriautojo“, „viliotojo“, „iš kelio vedėjo“ ir t. t. Kitaip tariant, A. J. Greimas 
priešpriešina Austėją - kultūrinių poreikių tenkintoją - Bubilui - prigimties po- 
reikių tenkintojui. Tokia Austėjos ir Bubilo priešprieša vargu ar yra pagrįsta. Juk 
šaltiniai jokios šių dievų opozicijos nemini. Atvirkščiai — ir viena, ir kita dievybė 
globoja spiečiančias bites, rūpinasi, kad jos dažniau spiestų ir į avilį sueitų. Tokios 
pat funkcijos priskiriamos ir Bičbirbiui. 

A. J. Greimo Austėjai priskirtos funkcijos ir aukojimo būdai taip pat kelia ne- 
mažai abejonių. Jiems pagrįsti A. J. Greimas naudojosi trimis papročių fragmen- 
tais, paimtais iš Antano Juškos, Balio Buračo ir Mečislovo Davainio-Silvestraičio 
etnografinių aprašymų. A. Juškos „Svotbinėje rėdoje“ aprašomas gana originalus 





*? Vėlius N. Lietuvių mitologijos rekonstrukcija. Tautosakos darbai. T. II (IX). Vilnius: Lietuvių 
literatūros ir tautosakos institutas, 1993, 67-68. 

* Laurinkienė N. Senovės lietuvių dievas Perkūnas kalboje, tautosakoje, istoriniuose šaltiniuose. 
Vilnius: Lietuvių literatūros ir tautosakos institutas, 1996, 67-71. 

* Vaitkevičienė D., Vaitkevičius V. XIII a. Lietuvos valstybinės religijos bruožai. Lietuvos archeologija. 
T. XXI. Vilnius: Diemedžio leidykla, 2001, 319-328. 

* Kerbelytė B. Algirdas Julius Greimas - mitologinių tekstų aiškintojas. Lietuvių tautosakos kūrinių 
prasmės. Kaunas: Vytauto Didžiojo universitetas, 2011, 408. 

* Beresnevičius G. Baltų religinės reformos. Vilnius: Taura, 1995, 11-76. 

ir niekur daugiau neužfiksuotas vestuvių paprotys: „Po marčpiečio jaunoji išeina * 


iš užstalės ant vidurio aslos. Į ratą išėjusi, geria midų arba vyną ir lieja į aukštą, į 
lubas, o paskui eina šokti su jaunuoju. Pašokę triskart aplinkinį, pasibučiuoja ir 
sėdasi atpent į stalą“**. Aprašydamas kupiškėnų vestuves, B. Buračas mini apsėdų 
metu matytą paprotį: „Apsėdos. Atėjo ir pora paprašytų susiedų. Į apsėdas papras- 
tai eina vyras su žmona, kai kada ir daugiau. Atėję pasisveikina ir sėda už stalo. 
"Tuoj vienas kur drąsesnis pliūpt stiklą gėrimo į lubas ir sako: - Kad bitelės geriau 
šokinėtų“**. Panašų gėrimo liejimą į viršų krikštynose yra užrašęs M. Davainis-Sil- 
vestraitis. Tas liejimas dar palydimas trumpa oracija-linkėjimu: „Vivat, ant šimto 
metų! O po šimto metų kapa vaikų kad teip būtų! Vivat, kad teip būtų!“““. 

Semantiškai visus juos sieja pasikartojantis veiksmas - gėrimo liejimas į viršų, 
ir visi minėtieji pavyzdžiai (jų, beje, būtų galima išvardyti ir daugiau, pavyzdžiui, 
per Kalėdas į viršų liedavo likusį šlakelį vyno, sakydami „ant bičių“; keletą pupų 
pamėtėdavo į viršų - „kad pupos geriau augtų“*?) A. J. Greimo interpretuojami 
kaip aukos deivei Austėjai. Atkreiptinas dėmesys, jog aprašytieji papročiai susiję su 
esminiais moters gyvenimo įvykiais - vestuvėmis, gimtuvėmis, krikštynomis - ir 
tai toli gražu ne Austėjos, o kur kas labiau kitų dievybių - pirmiausia Perkūno, 
Laimos globojamos sferos. Tą patį galima pasakyti ir apie aukojimą liejant gėrimą į 
viršų, kuris (kaip ir kiti sakraliniai judesiai) gali būti skirtas bet kuriai dievybei. Juk 
pasikartojanti viršaus, oro, dangaus sferos imitacija gali būti suprantama kaip sim- 
boliškas dvasinės, kitoniškos „visų dievų“ prigimties pripažinimas. Juo labiau kad 
tiek pati bitė, tiek jos kuriami produktai - medus bei vaškas - yra dieviškos pri- 
gimties ir sietini tiek su krikščioniškąja, tiek su ikikrikščioniškąja baltų, taip pat ir 
kitų tautų tradicija. Antai etiologinėse lietuvių sakmėse sakoma, jog bitė atsiradusi 
iš Kristaus kraujo / Adomo prakaito lašų, iš Saliamono, iš pirmojo žmogaus pra- 
kaito lašų. Bitės nevalia užmušti, nes ji savo medumi penėjo patį Dievą, - teigiama 
kitoje sakmėje. Bitė vienintelė iš visų gyvų sutvėrimų, kaip ir žmogus, miršta, nes 
bitėje po mirties apsigyvena Žmogaus siela. 

Aukojamo gėrimo liejimo, kokio nors įrankio, indo metimo, aukos iškėlimo į 
viršų simbolinė prasmė, siejanti šį veiksmą su viršuje (aukščiau) reziduojančiomis 
dievybėmis, gerai paliudyta ir kituose XVI a. rašytiniuose šaltiniuose. Minėtini 
apeiginis alaus gėrimas „Sūduvių knygelėje“, jo metu kreipiamasi į visus aukščiau- 
sius prūsų dievus; taip pat linų ir kanapių dievui Vaižgantui skirtas ritualas, kurio 
metu aukščiausia mergina pasilypėja ant suolo ir geria alų - taip siekiama kuo 





* Juška A. Svotbinė rėda. Lietuviškos svotbinės dainos, užrašytos Antano Juškos ir išleistos Jono Juškos. 
T. II. Vilnius, 1955, 343. 

* Buračas B. Kupiškėnų vestuvės. Tautosakos darbai. T. I. Kaunas: Lietuvių tautosakos archyvas, 
1935, 206. 

* Pasakos, sakmės, oracijos. Surinko Mečislovas Davainis-Silvestraitis. Vilnius: Vaga, 1973, 210. 

* Kudirka J. Lietuviškos Kūčios ir Kalėdos. Vilnius, 1993, 276. 

aukštesnio, ilgesnio linų pluošto. Šio ritualinio veiksmo refleksijų apstu ir XIX a. - 
XX a. pradžios kalendoriniuose ar šeimos papročiuose (supimasis, jaunavedžių 
kilojimas, vaikų „auginimas“, juos kilojant ir pan.). Panašūs ritualiniai veiksmai 
žinomi ir kitoms tautoms. Būtent tokiu tikslu jugoslavai, bulgarai svarbiausių ka- 
lendorinių švenčių metu kelia į viršų duoną“. 

Polemizuoti galima ir dėl antrojoje knygoje pateiktos Andajo (An0a3) rekons- 
trukcijos. Pirmą kartą šis dievas paminėtas Ipatijaus metraštyje. Ties 1258 m. data 
rašoma, jog „šaukėsi savo dievų Andajo (An0a3) ir Divirikso ir minėjo visus savo 
dievus, kipšais vadinamus“. Kitame XIII a. šaltinyje - J. Malalos kronikos intar- 
pe - sakoma, kad Andajui (An0ae8u), taip pat Perkūnui, Žvėrūnai, Teliaveliui buvo 
slapta aukojama“". A. J. Greimas Andajų gretina su 1611 m. jėzuitų ataskaitose pa- 
minėtu Andeiniu (Andeiui) ir abu juos veda iš lietuvių (v)and-uo, „be parazitinės 
priebalsės v“. Tokia A. J. Greimo interpretacija sulaukė ir sekėjų. Antai M. Gim- 
butienė, pritardama A. J. Greimui, lietuvių Andojų tapatina su prūsų Antrimpu ir 
teigia, kad XVI a. minimi Ežerinis ir Upinis galėtų būti „Andojaus vardo pakaita- 
lai, vartojami upių ir ežerų dievui vadinti“*!. D. Vaitkevičienė ir V. Vaitkevičius, iš 
dalies taip pat sekdami A. J. Greimu, mano, jog Andajo - vandenų dievo - proble- 
mos semantiniu raktu galėtų būti mitinis gyvybės vandens fenomenas, kuriame 
susilieja dvi Andajo dieviškosios veiklos sritys: ir vandens sakralumas, ir sveikatos 
bei gyvybės problematika?*. Vargiai įtikėtina, kad rytiniams baltams priskiriamuo- 
se XIII a. šaltiniuose minimas dievas Andajas būtų globojęs tik vandenis (net ir 
turint omenyje vandens ambivalentiškumą). XVII a. pradžioje Andeivis galėjo būti 
prilyginamas Neptūnui dėl funkcijų kaitos (siaurėjimo), senosios religijos nuos- 
mukio. Panašiai atsitiko ir su prūsų Patrimpu, kuris iš žemdirbystės dievo tapo tik 
tekančių vandenų dievu. Patikimesnė kol kas išlieka V. Toporovo pasiūlyta versija, 
kurioje Andajus rekonstruojamas kaip An (t) -deiv-, t. y. Antdievis, ir prilyginimas 
Nunadieviui, t. y. aukščiausiajam dievui?“ 

Lygiai taip pat galima diskutuoti ir dėl dar vieno antrosios knygos skyriaus 
(„III. Bendruomenės šventės“), kurio viename poskyrių A. J. Greimas plėtoja ožio 
bei velnio paraleles, teigdamas, jog „kiekvienas tautosakos mėgėjas neabejodamas 





* JincroBa H. M. Ilma B 06paxzax W 06bIvaax. Kanendapuve obbIMau u 0O6pADbI 6 CMpanax 


sapydexcuoi Espono. Hcmopuueckue Kophu u pas6umue 06biuae6. OTB. pegaKTOp C. A. Toxapes. 
MockBa: Hayka, 1983, 163. 

* Baltų religijos ir mitologijos šaltiniai. "I. L. Sudarė Norbertas Vėlius. Vilnius: Mokslo ir enciklopedijų 
leidykla, 1996, 260, 261 

5 Baltų religijos ir mitologijos šaltiniai. 'T. L. Sudarė Norbertas Vėlius. Vilnius: Mokslo ir enciklopedijų 
leidykla, 1996, 266, 268. 

1 Gimbutienė M. Baltų mitologija. Senovės lietuvių deivės ir dievai. Vilnius, 2002, 64. 

*2 Vaitkevičienė D., Vaitkevičius V. XIII a. Lietuvos valstybės religijos bruožai. Lietuvos archeologija. 

T. 21. Vilnius, 2001, 323. 

Tonopos B. H. 3ameTKn no Ganruickoh Mubonoruu. Banmo-cna63HcKui cOopHuK. MocKBa, 

1972,311. 

pasakys, kad ožys - tai velnio sutvėrimas, kad velniai ir patys dažnai naudojasi 
ožio pavidalu“**. Tą pačią mintį vėliau kartoja ir daugelis jaunųjų folklo tyrinėtojų. 
Pavyzdžiui, Elena Kiškienė 2008 m. rašytame straipsnyje teigia: „Ožka, ožys, kaip 
ir arklys, lietuvių tikėjimuose laikomas velnio gyvuliu““*. Analizuodama lietuvių 
frazeologizmus Virginija Masilionytė konstatuoja velnio ir ožio ryšį frazeologijo- 
je. Prieinama prie išvados, kad kai kurie frazeologizmai („žemės kuilys“, „žemės 
ožys“) „yra motyvuoti ne metaforiškai, o simboliškai, tai yra, jie suprantami ne 
įžvelgiant dviejų reiškinių panašumus, o remiantis specialiu simboliniu žinojimu, 
kad kiaulė ir ožys - vieni dažniausių zoomorfinių velnio pavidalų, o velnias gali 
sukelti smarkų vėją“““. 

Iš tikrųjų tikėjimuose ir sakmėse velnias sutveria ožką arba ja pasiverčia, iš 0Ž- 
kos šlapimo Liucipierius padaro degtinę“?. Ožiais ar ožiukais paverčiami įžeidusieji 
seneliu persirengusį Dievą“. Mirusieji kapinėse taip pat gali pasirodyti ožiukų pa- 
vidalu??. Iš čia radosi ir pasakymai: „Ožys - velnio gyvulys“; „Ožys (suprask - vel- 
nias) keikiamas tunka“. Tuo pat metu greičiausiai atsirado ir aiškinimai, jog ožį, 
ožką sapne matyti yra ne itin gerai (joti ant ožkos - gėda, gerti ožkos pieną - apkal- 
bos, kaltinimai; ožką pjauti - turėsi keblumų; ožį sapne kirpti - darbas nevaisingas; 
melžti ožką - liga šeimoje ir pan.). Panašūs arba tokie pat folkloro tekstai bei tikė- 
jimai žinomi ir mūsų kaimynams latviams“, estams“!, slavams“?. 

Pavyzdžių galima pateikti ir daugiau, tačiau kur kas svarbiau pažymėti, kad iš- 
vardytieji tikėjimai, sakmės, frazeologizmai priskiriami vėlyvajam (XIX a. - XX a. 





* Greimas A. J. Lietuvių mitologijos studijos. Vilnius: Baltos lankos, 2005, 448. 

* Kiškienė E. Uteniškių keismai. Šiaurės Atėnai, 2008 05 16, Nr. 893. Prieiga per internetą: 
http://eia.libis.lt:8080/archyvas/viesas/20110131122207/http://www.culture.lt/satenai/*leid 
id=893£kas=straipsnisxst id=15978 (žiūrėta 2014 02 19). 

* Masilionytė V. Apie vieną pasaulio modelio fragmentą: orus valdančios būtybės lietuvių ir vokie- 
čių frazeologijoje. Filologija. Nr. 12. 2007, 75-76. Prieiga per internetą: http://archive.minfolit.lt/ 
arch/18501/18875.pdf (žiūrėta 2014 02 19). 

* Kerbelytė B. Lietuvių pasakojamosios tautosakos katalogas. T. II. Etiologinės sakmės. Mitologinės 
sakmės. Padavimai. Legendos. Vilnius: Lietuvių literatūros ir tautosakos institutas, 2002, 25-26, 
28, 249, 263, 267, 278, 279; Balys J. Raštai. T. I. Parengė Rita Repšienė. Vilnius: Lietuvių literatūros 
ir tautosakos institutas, 1998, 170, 171, 179. 

* Beresnevičius G. Dausos. Klaipėda: Gimtinė, Taura, 1990, 48. Dar žr. Elisonas J. Dievas Senelis. 
Mūsų tautosaka. "I. IX. Kaunas, 1935, 46, 106-107. 

? Balys J. Dvasios ir žmonės. Lietuvių tautosakos lobynas. 1956, 114-115; Jucevičius L. A. Raštai. 
Redakcinė komisija: J. Lebedys, M. Lukšienė, Z. Slaviūnas. Vilnius: Valstybinė grožinės literatūros 
leidykla, 1959, 165. Dar žr. Beresnevičius G. Dausos. Klaipėda: Gimtinė, Taura, 1990, 52. 

“ Šmitas P. Latvių mitologija. Iš latvių kalbos vertė Dainius Razauskas. Volnius: Aidai, 2004, 168. 
Pasakas un teikas. Prieiga per internetą: http://valoda.ailab.lv/folklora/pasakas/04/04019.htm. 
(žiūrėta 2014 10 12). Latviešu tautas ticėjumi. 32412. Prieiga per internetą: http://valoda.ailab.lv/ 
folklora/ticejumi/ (žiūrėta 2014 10 12). 

“ Wiedeman E J. Aus dem innerenund ūusseren Leben der Ehsten. St. Petersburg, 1876, 450. 

2 Benapyckaa Migbanoeiz: DHyviknnedoi uno cnojiuiK. HaBykoB»I pejjaKTOp Capreū Canbko. Minck: 
Benapycb», 2004, 211. 

pradžios) laikotarpiui. O atrinkti ir išanalizuoti XIII-XVII a. rašytinių šaltinių 
duomenys leidžia formuluoti išvadą, jog ožys XIII-XVII a. ritualuose aukotas 
aukščiausiems dievams (tarp jų ir Perkūnui); visiems dievams (taip pat ir Perkū- 
nui); tik Perkūnui; vaisingumą, derlingumą laiduojantiems dievams, kurie šalti- 
niuose įvardyti eufemizmais (Nosolum, Nuosetas) arba iš viso neįvardyti“*. 

Neigiamas ožio / ožkos įvaizdis, kaip rodo tų pačių rašytinių šaltinių analizė, 
galėjo atsirasti tik su krikščionybe, kai norėta sudemoninti visa, kas susiję su senąja 
religija. Mat ir Europoje viduramžiais ožio nagai ir ragai buvo laikomi velnio atri- 
butais, manyta, jog ant ožių jodinėjančios raganos. Senosios baltų religijos demo- 
nizavimo pavyzdžių randama jau nuo XVI a. Johanas Davidas Wunderreris veikale 
„Kelionė per Daniją, Rusiją ir Švediją“ (1589 m.) rašo, kad žemaičiai „su velnio 
pagalba pasiverčia vilkais ar meškomis“, latviai „pasiverčia vilkais ir katėmis, nak- 
timis raiti ant ožių laksto oru, miškuose ir tyrlaukiuose rengia savo sueigas...““. 
Apskritai demonizavimas, arba procesas, kurio metu „ankstesnės mistinės būty- 
bės, kai jų atsisakoma, išvirsta antireliginėmis jėgomis, arba velniais“, yra laikomas 
visuotiniu dėsniu. 

Mitologemų, dėl kurių su A. J. Greimu būtų įmanoma diskutuoti, sąrašą galima 
tęsti. Tačiau reikėtų sutikti ir su G. Beresnevičiumi, pažymėjusiu, jog „dėl vieno ar 
kito vardo skaitymo galima ginčytis, o dėl struktūrų ne““. Kitaip tariant, galima 
kitokia atskirų detalių interpretacija, tačiau tai jokiu būdu negriauna A. J. Greimo 
sukurtos metodikos, skatinančios aprėpti visus kultūrinius sluoksnius, leidžian- 
čios užčiuopti esmę, gelmę, visumą; verčiančios prasiskverbti į nuošaliausius miti- 
nio mąstymo užkaborius ir viską sudėti į gyvybingą struktūrą, galiausiai - suteikti 
visam tam religiniam mitologiniam audiniui ideologinį matmenį, kurį vėl išskaidę 
matome, paties A. J. Greimo žodžiais tariant, kad „dievai ir kitos mitinės būtybės 
nėra žmogiškos „fantazijos“ padariniai, o figūratyvinės priemonės žmonijos ir pa- 
saulio prasmei ir tvarkai išsiaiškinti; kad mitologinė galvosena nėra padrika ir at- 
sitiktinė, o vyksta organizuotos dievų veiklos ir funkcijų sistemos rėmuose <...>“, 





S Balsys R. Lietuvių ir prūsų religinė elgsena: aukojimai, draudimai, teofanijos. Klaipėda: Klaipėdos 
universiteto leidykla, 2017, 31-54. 

“ Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2001, 640. 

“ Beresnevičius G. Žaibuojančios intuicijos ir struktūros. Šiaurės Atėnai. 2006 06 03, Nr. 799. 

“ Greimas A. J. Tautos atminties beieškant. Apie dievus ir žmones. Vilnius: Mokslas; Chicago: Algi- 
manto Mackaus knygų leidimo fondas, 1990, 10, 16-17. 

IKIKRIKŠČIONIŠKOJI 
LIETUVIŲ IR PRŪSŲ RELIGIJA: 
VERTYBINIS MATMUO!: 





Įvadas 


Pastaraisiais dešimtmečiais Lietuvoje atgimęs dėmesys ikikrikščioniškojo lai- 
kotarpio religijai ir mitologijai paskatino neopagonybės radimąsi, o sykiu ir tin- 
kamesnio (autentiškesnio) termino jai pavadinti paieškas. Teologų, etnologų, 
mitologų, istorikų mokslo darbuose, taip pat ir populiariojoje literatūroje greta 
dažniausiai vartojamo pagonybės termino kaip sinonimai vartojami ir stabmeldys- 
tė, gamtinė, prigimtinė, protėvių, gentinė, baltų, aisčių, senamaldžių, senoji lietuvių, 
ikikrikščioniškoji religija. Žinoma, galima būtų ties kiekvienu šių pavadinimų stab- 
telėti ir pateikti jų filologinę bei mitologinę analizę, tačiau pavadinimas šiuo metu, 
ko gero, nėra pati didžiausia problema, todėl ties juo šioje publikacijoje ilgėliau ir 
neapsistosime. Kur kas svarbiau, kas ir kaip tą pagonybę, stabmeldystę, gamtinę, 
prigimtinę, protėvių, gentinę, baltų, aisčių, senamaldžių, senąją lietuvių (prūsų), 
ikikrikščioniškąją religiją apibrėžia, kaip ją charakterizuoja. 

Lotynų kalboje pūgūnus „kaimo, kaimiškas, kaimiečių, paprastas, pagoniškas '*. 
Romėnams pagonis - „asmuo, gyvenatis toje vietoje“, vėliau pagonis - „valstietis“, 
dar vėliau pagonimi laikomas žmogus, kuris glaudžiai sieja save su vietove, kurioje 
gyvena (nesvarbu, kaimas tai ar miestas), ir gerbia savo miesto-valstybės dievus“. 
Nuo IV a. pagonybė - krikščioniškoje literatūroje vartojamas terminas archajinėms 
religijoms apibūdinti. 

Viduramžiais pagonybė įgijo menkinamąją reikšmę, susijusią su socialiniu žmo- 
nių pasiskirstymu. Mat priėmus krikščionybę greičiausiai sukrikščionėdavo mies- 
tiečiai ir aukštuomenė, vienuolynai kurdavosi miestuose, juose veikė mokyklos ir 





!  Publikuotas 2018 m. mokslinės konferencijos straipsnių rinkinyje „Vakarykščio pasaulio atgarsiai“. 

2  Kuzavinis K. Lotyny-lietuvių kalbų žodynas. Vilnius: Mokslo ir enciklopedijų leidykla, 1996, 606. 

3 York M. Pagoniškoji teologija: pagonybė kaip pasaulinė religija. Vertė Povilas Kuprys, Vilius Giba- 
vičius, Dainius Razauskas. Vilnius: Asveja, 2008, 27. 

skriptoriumai, taigi krikščionims buvo lengviau prieinamas raštas ir mokslas. Kaimo 
gyvenvietėse tiek Romos imperijos laikais, tiek viduramžiais gyventojai buvo dides- 
nėje atskirtyje nuo kitų luomų ir laikėsi savo tradicijų, dėl to daug kur pagonybė 
sumišdavo su krikščionybe ir buvo praktikuojamos drauge. Daugelyje Europos vietų 
(taip pat ir Lietuvoje) tokia situacija išsilaikė iki šių laikų. Toks reiškinys nusakomas 
religinio sinkretizmo, inkultūracijos, liaudiškos krikščionybės“ ir kt. terminais. 

XX a. enciklopediniuose leidiniuose pagonybė dažniausiai apibūdinama kaip 
pirmykščiai religiniai tikėjimai ir kultai; politeistinė religija, paaiškinant, kad pa- 
gonybė vartojama kaip priešprieša krikščioniškoms monoteistinėms religijoms 
arba kaip terminas visoms pirmykštėms ir istoriškai egzistavusioms politeistinėms 
religijoms, išskyrus krikščionybę, judaizmą ir islamą, nusakyti". Pažymėtina, jog 
terminas pagonybė tam tikrais atvejais vartojamas su pejoratyviniu atspalviu“ arba 
pagonybė net nelaikoma religija, o tik „praktikomis ir įsitikinimais“, šitaip akivaiz- 
džiai peršant, aktualizuojant monoteizmo ir politeizmo priešpriešą. 

Tačiau egzistuoja ir kitoks požiūris į pagonybę. Jis regimas tų tyrinėtojų (pa- 
vyzdžiui, Mircea Eliade, Ėmileis Durkheimas, Gustavas Menschingas ir kt.) dar- 
buose, kurie mano, jog visi religiniai reiškiniai yra unikalūs ir negali būti aiškinami 
kitaip, t. y. juos galima ir reikia lyginti, ieškant panašumų, skirtumų ar ypatumų, 
bet netinka supriešinti, iškeliant vienas religijas aukščiau kitų. 
Minėtų mokslininkų darbuose keliama idėja, kad visos religijos turi bent vieną 
bendrą esminį požymį. Jam nusakyti M. Eliade vartoja hierofanijos terminą, kuris 
apibūdinamas kaip universalus visų religijos formų bruožas". E. Durkheimas linkęs 
manyti, jog pagrindinis bet kurios religijos bruožas - tikėjimais ir apeigomis 
paremtas dvasinis bendruomeniškumasš. Universalaus, visas religijas ap- 
rėpiančio požymio išskyrimas paskatino ir universalaus religijos apibrėžimo paieš- 
kas. Tokiu gali būti laikytina G. Menschingo formuluotė: „Religija — išgyventas 
susitikimas su šventenybe (hierofanija) ir atsakomoji šventybės paveikto žmogaus 
veikla“?. Taigi, priėmus tokį apibrėžimą, pagonybė laikytina viena iš daugelio pa- 
saulio religijų, kurios hierofaniškumas, atsižvelgiant į istorinį laikotarpį, etnosą ir 
pan., gali pasireikšti per politeizmą, šamanizmą, animizmą, totemizmą, panteiz- 
mą, protėvių kultą ir t. t. 





* Lukšaitė I. Reformacija Lietuvos Didžiojoje Kunigaikštystėje ir Mažojoje Lietuvoje. XVI a. trečiasis 
dešimtmetis - XVII a. pirmasis dešimtmetis. Vilnius: Baltos lankos, 1999, 173-185. 

3 New Advent - prieiga per internetą: http://www.newadvent.org/cathen/11388a.htm; Dictionary. 
com - prieiga per internetą: http://dictionary.reference.com/browse/paganism (žiūrėta 2012 09 24). 

“S Wikipedia - prieiga per internetą: http://en.wikipedia.org/wiki/Paganism (žiūrėta 2012 09 24). 

7 Dnnane M. Ceaujennoe u Mupckoe. MockBa: VlsjjaTen1pcTBO MockKOBCKOrO yHWBepcuTeTa, 1994, 102. 

3  Durkheim Ė. Elementarios religinio gyvenimo formos: toteminė sistema Australijoje. Iš prancūzų 
kalbos vertė Jūratė Karazijaitė, Jonė Ramunytė. Vilnius: Vaga, 1999, 48-52. 

?  Mensching G. Die Religion. Erscheinungsformen, Strukturtypen und Lebensgesetze. Stuttgart, 1959, 
18-19. 

Pirmieji autoriai - krikščionys, rašę apie baltų kraštuose dar gyvuojančią pa- 
gonybę, į ją žiūrėjo priešiškai, stengėsi ją sumenkinti ir parodyti kaip barbariš- 
ką „velnio išmonę“!“, o pačius pagonis - kaip netikėlius, kurie „Dievui prideramą 
garbę teikia kvailiems gyvuliams, lapuotiems medžiams, skaidriems vandenims, 
žaliuojančioms žolėms ar nešvarioms dvasioms...“, ir juos žūtbūt reikia palenkti į 
krikščionių tikėjimą!!. Tokią anuometinę krikščionybės platintojų poziciją šian- 
dien nesunku paaiškinti. Prisidengusios „vienintelės teisingos religijos“ vardu, 
kaimyninės Europos šalys siekė žūtbūt užkariauti turtingus baltų kraštus ir juos 
politiškai bei ekonomiškai pavergti. Kadangi su paskutiniais Europos pagonimis 
buvo kovojama, kaip jau minėta, prisidengus krikščionybės platinimu, visiems rei- 
kėjo parodyti, kokie baisūs barbarai yra tie pagonys, kokius nežmoniškus dievus 
jie garbina ir jiems aukoja, kokių protu nesuvokiamų ir šiurpą keliančių papročių 
laikosi, kokias kraugeriškas atlieka apeigas. Toks pagonių paveikslas turėjo įtikinti 
krikščioniškąją Europą, kad visi tie „netikę“ dievai ir papročiai turi būti sunaikinti. 
Sykiu toks pagonių vaizdavimas turėjo pateisinti Romos bažnyčios idėjiškai vado- 
vaujamą bei Livonijos (Kalavijuočių) ir Vokiečių (Kryžiuočių) ordinų vykdomą 
ilgą ir nuožmų karą baltų žemėse“. 

Keista, tačiau ne tik X-XV, bet ir XX-XXI a. vis dar pasitaiko istorikų, teolo- 
gų, tekstologų, kuriems ir šiandien „lietuviai - dvasių ir rupūžių garbintojai, ne- 
pakilę iki politeizmo, ar teturintys vieną antropomorfinį dievą „gamtos reiškinių 
garbintojai““. Pavyzdžiui, Marcelis Kosmanas XX a. pabaigoje teigia, kad „baltų 
politeizmui svarbiausias buvo gamtos kultas; šventuose miškeliuose ir prie van- 
dens būdavo garbinami gamtos reiškiniai - saulė, žvaigždės, griaustinis ir žaibas, 
paukščiai ir žvėrys“! Su neslepiama ironija baltų pagonybę vaizduoja istorikas (?) 
Darius Baronas: „Pro istorinių liudijimų plyšelį žvilgtelėjus į lietuvių pagonybę ne- 
maloniai nustebina nykus vaizdelis. Nei šventyklų, nei rašytinių, nei nerašytinių 
paminklų, tik žalčiai ir burtai. Šaižiai nuvilnija laukinių karių riksmas „janda!“ 
„janda!“. Netikėtai išbėga į lauką Kiškių dievas, kažkur toli sušlama Medeinė, nu- 
griaudėja Perkūnas, pasirodo ligonio šešėlis. Na, pagaliau Sovijus po trečio bandy- 
mo ramiai užmiega amžinu miegu, kaip mums praneša rusų metraštininkas, pa- 
sakodamas apie „mūsų (t. y. rusų)“ Lietuvoje paplitusį paklydimą. Tiek maždaug 





Vėlius N. Baltų religijos ir mitologijos šaltinių pobūdis. Baltų religijos ir mitologijos šaltiniai. T. I. 
Sudarė Norbertas Vėlius. Vilnius: Mokslo ir enciklopedijų leidykla, 1996, 23. 

Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 195, 203. 

Plačiau žr. Popiežių bulės dėl kryžiaus žygių prieš prūsus ir lietuvius XIII a. Sudarė P. Pakarklis. 
Vilnius: Mintis, 1987. 

Beresnevičius G. Lietuvių mitologijos tyrimai XX a. antrojoje pusėje. Lietuvių mitologija. T. UI. 
Sudarė Norbertas Vėlius ir Gintaras Beresnevičius. Vilnius, Mintis, 2004, XIV. 

Kosman M. Perkūno saulėlydis, arba paskutiniai Baltijos pagonys. Lietuvių mitologija. "T. II. Su- 
darė Norbertas Vėlius ir Gintaras Beresnevičius. Vilnius, Mintis, 2004, 369-370 

ir turime užuominų į patikimesnius liudijimus apie senąją lietuvišką pagonybę. Ši 
lietuviška pagonybė nesugebėjo palikti jokių patvarių liudijimų apie save. Pago- 
nybė nebuvėlė - štai kas ryškėja bandant prasiskverbti pro praeitin nugarmėjusių 
amžių klodus““. Tiesa, cituotas tekstas — tik rašinėlis, leidžiantis jo autoriui iš- 
vengti mokslininko atsakomybės. Suprask - čia tik mano nuomonė. Tačiau ta pati 
istoriko Dariaus Barono pozicija išliko ir su bendrautoriumi Stephenu C. Rowellu 
2015 m. paskelbtoje monografijoje The Conversion of Lithuania: from Pagan Bar- 
barians to Late Medievel Christians. Jau pats veikalo pavadinimas šokiruojantis. 
Panašių formuluočių (pradedant monografijos tikslais ir baigiant išvadomis) apstu 
visame darbe. Lietuvių protėviai čia vadinami necivilizuotais barbarais, neturėju- 
siais jokios religinės sistemos, blogio jėgų apsėstaisiais ir pan.!* 

Kiek švelniau, tačiau iš esmės panašiai samprotauja ir tekstologas Vytautas 
Ališauskas: „<...> manymas, kad egzistavo kažkokia teologiškai įforminta religija, 
tiesiog neturi atramos šaltiniuose“!?. Jo nuomone, senosios religinės praktikos ir 
net mitologijos turėtų būti traktuojamos ne kaip pasaulėžiūros, bet kaip pasaulė- 
vaizdžiai. Pasak V. Ališausko, pirmasis terminas reflektuoja visuotinį, sistemingą 
vertybių rinkinį, grįstą loginiu nuoseklumu, o antrasis - tiesioginį bei fragmentiš- 
ką supančio pasaulio (gamtinio ir kultūrinio) išgyvenimą, asmeninę arba grupinę 
patirtį įprasminant per bendruomenės atmintyje saugomą tradiciją!*. 

Paminėti faktai, žinoma, tėra pavieniai, tačiau ir šie mėginimai „juodinti bal- 
tus“, eliminuojant senosios lietuvių religijos įtaką tautinio identiteto formavimui, 
stebina. Juk daugelio įvairių šalių mokslininkų, tiriančių tradicinę kultūrą, pažy- 
mėta, jog norint suprasti kurios nors tautos istoriją, papročius, tautosaką, liaudies 





5 Baronas D. Pagoniškos Lietuvos bergždumas šiandienos Lietuvai. Prieiga per internetą: http://www. 
bernardinai.lt/straipsnis/2004-11-25-darius-baronas-pagoniskos-lietuvos-bergzdumas-siandie- 
nos-lietuvai/6517. Šio rašinio autoriui svarių įrodymų pateikė Dainius Razauskas, primindamas, 
kad „ikiraštės kultūros gyvavo sakytinės tradicijos, arba perdavos, būdu, ir tokiu būdu būdavo 
saugoma ir iš kartos į kartą tūkstantmečius perduodama tokia galybė tekstų, kad šiuolaikinis „raš- 
tininkas“ net jų pavadinimų įsiminti nebegali <...> antropologai iki šiol nėra aptikę tokios tautelės 
ar genties, kuri išvis neturėtų sakytinės tradicijos, taigi ir atitinkamo tekstų korpuso, dvasinių mo- 
kymų ir t. t. Jei lietuviai, prieš Lietuvoje įsigalint krikščionybei, tokios sakytinės perdavos nebūtų 
turėję, dėl to jie būtų visiškai unikali tauta, verta juoba didesnio mokslininkų susidomėjimo!“ (žr. 
Dainius Razauskas. Dėl „pagonybės“ Lietuvos ir bergždumo. Prieiga per internetą: http://alkas. 
It/2011/05/22/d-razauskas-del-96e29680969epagonybes90e29680969c-lietuvos-ir-bergzdumo/). 

6 Baronas D., Rowell S. C. The Conversion of Lithuania: from Pagan Barbarians to Late Medievel 
Christians. Vilnius: The Institute of Lithuanian Literature and Folklore, 2015, 278, 315. Dalykišką 
ir argumentuotą analitinę šios monografijos recenziją 2017 m. publikavo Rolandas Kregždys (žr. 
Kregždys R. Darius Baronas ir Stephen C. Rowell. The Conversion of Lithuania: from Pagan Bar- 
barians to Late Medievel Christians. Res Humanitariae. T. XXI. Klaipėda, 2017, 214-239. 

V Baltų religijos ir mitologijos šaltiniai: byla atnaujinta. Igno Šlajaus pokalbis su kultūrologu Vytautu 
Ališausku. Liaudies kultūra, Nr. 2 (161). Vilnius, 2015, 6. 

8 Ališauskas V. Jono Lasickio pasakojimas apie žemaičių dievus. Tekstas ir kontekstai. Vilnius: Aidai, 
2012b, 74; Baltų religijos ir mitologijos šaltiniai: byla atnaujinta. Igno Šlajaus pokalbis su kultūro- 
logu Vytautu Ališausku. Liaudies kultūra, Nr. 2 (161). Vilnius, 2015, 6. 

muziką, tautodailę, architektūrą, literatūrą, teatrą, dailę ar bet kurią kitą kultūros 
sritį, pirmiausia būtina pažinti jos religiją ir mitologiją"?. Būtent religija ir mitolo- 
gija, kuri kaip kolektyvinė pasaulėjauta bei pasaulėžiūra, net ir keičiantis visuome- 
nės santvarkai, liaudies sąmonėje iš dalies išlieka iki pat naujausių laikų". 

Panašiai, tik kiek kitais žodžiais, dar 1987 m. yra pasakęs ir Algirdas Julius Grei- 
mas: „<...> aš prieinu kiek netikėtą išvadą, jog, norint darbuotis folkloro srityje, 
norint tikrai jį mėgti, reikia būti neabejingam religijai. Reikia būti neabejingam 
visoms religijoms, suprasti religingumą kaip fenomeną ir pripažinti, jog religingu- 
mas yra visos kultūros dalis, labai svarbus jos komponentas. Ir nebūtinai išpažinti 
tą ar kitą tikėjimą - tai jau kitas klausimas. Bet aš manau, kad niekada neturėsime 
tikros mitologijos, folkloras niekada nebus vertinamas rimtai, jei čia nebus atpa- 
žinta ir pripažinta šventybės prasmė“?!, 

Per pastarąjį dešimtmetį publikuotos monografijos, kuriose remiamasi visais 
šiandien žinomais rašytiniais šaltiniais, taip pat kitų mokslų (kalbotyros, folkloris- 
tikos, etnologijos, archeologijos ir kt.) duomenimis, argumentuotai pagrindžiamas 
ikikrikščioniškosios religijos sisteminis vaizdas, kurio pagrindiniais segmentais, 
o sykiu ir hierofanijomis laikytini: 1) hierarchiškai bei funkciškai skirtingų dievų 
panteonas (politeizmas)*?, 2) pagrindinių ir lokalių šventviečių tinklas, 3) kulto 
tarnai (tikėtina jų hierarchija)“, 4) bendruomeniniai ritualai, kuriais užtikrinama 
kosminė tvarka ir bendruomenės narių gerovė?“. 

Į šiuos pagrindinius pagoniškosios religijos segmentus (hierofanijas) pažvelki- 
me ne vien retrospektyviai, bet ir chronologiškai, sekdami nuo pirmųjų paminėji- 
mų rašytiniuose šaltiniuose iki jų refleksijų XVIII a. - XX a. pradžios tautosakoje, 
kalendorinių ir šeimos švenčių papročiuose, iki jų susiliejimo su krikščioniškąja 
tradicija ir išlikusių įvairiais pavidalais iki pat šiandien. 





5 Pri6akos B. A. Asviuecm6o Opesnei Pycu. MockBa: Hayxa, 1987, 3-6; Marija Gimbutienė. Baltų 
mitologija. Senovės lietuvių deivės ir dievai. Vilnius, 2002, 7; Baltų religijos ir mitologijos šaltiniai. 
T. I. Sudarė Norbertas Vėlius. Vilnius: Mokslo ir enciklopedijų leidykla, 1996, 7; Lietuvių mito- 
logija. T. I. Parengė Norbertas Vėlius. Vilnius: 1995, 5; Armstrong K. A Short History of Myth. 
Canongate Books, 2005, 7-20; Toporov V. Baltų mitologijos ir ritualo tyrimai: rinktinė. Sudarė 
Nikolai Mikhailov. Vilnius: Aidai, 2000, 10. 

2 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 8. 

2 Greimas A. J. Lietuvių mitologijos studijos. Sudarė Kęstutis Nastopka. Vilnius: Baltos lankos, 2005, 
702. 

2 Balsys R. Lietuvių ir prūsų dievai, deivės, dvasios: nuo apeigos iki prietaro. Klaipėda: Klaipėdos 
universiteto leidykla, 2010. 

3 Balsys R. Lietuvių ir prūsų pagonybė: alkai, žyniai, stabai. Klaipėda: Klaipėdos universiteto 
leidykla, 2015. 

2 Balsys R. Lietuvių ir prūsų religinė elgsena: aukojimai, draudimai, teofanijos. Klaipėda: Klaipėdos 
universiteto leidykla, 2017. 

1. Hierarchiškai bei funkciškai skirtingų 
dievų panteonas 


Dar nuo Antonijaus Miežinskio ir Aleksandro Briuknerio XIX a. pabaigoje — 
XX a. pradžioje publikuotų darbų tebėra gaji mintis, kad lietuviai ir prūsai garbi- 
no tik pačią gamtą, kad neturėjo personifikuotų dievų. Panašaus požiūrio laikėsi 
ir Petras Klimas, Zenonas Ivinskis, Juozas Jurginis. Tokia nuostata tebegyvuoja, 
kaip jau minėta šio straipsnio pradžioje, tam tikrais atvejais ir šiandien. Galima 
suprasti ir iš dalies pateisinti XIX a. mitologinėmis temomis rašiusius filologus. Jie 
mitologiją tyrinėjo taikydami filologijos metodus, disponavo ir analizavo tik tam 
tikrą dalį rašytinių šaltinių, nesiejo tuose šaltiniuose užfiksuotos medžiagos su ki- 
tais (folkloro, etnografijos, archeologijos) duomenimis. Sunkiau suvokti kai kurių 
XX a. pabaigos - XXI a. istorikų laikyseną, nes jie akivaizdžiai ignoruoja ne tik 
rašytiniuose šaltiniuose fiksuotus duomenis, bet ir XX a. pabaigoje - XXI a. publi- 
kuotus straipsnius, monografijas. Susidaro įspūdis, jog taip elgiamasi sąmoningai. 

Patikimų žinių apie lietuvių ir prūsų dievus bei deives (neskaičiuojant Publijaus 
Kornelijaus Tacito informacijos apie aisčius ir jų garbintą Dievų motiną) randame 
jau XIII a. šaltiniuose (1249 m. Vokiečių ordino ir prūsų taikos sutartis, 1252 m. 
Ipatijaus metraštis, 1261 m. Jono Malalos chronografijos vertimo intarpas*?). Iš pa- 
skutiniųjų dviejų šaltinių rekonstruojamas ir to meto lietuvių oficialusis aukštuo- 
menės - kunigaikščių, karių - panteonas (aukščiausiasis dievas (Andajas, Nunadie- 
vis), dievų rikis, t. y. dievų valdytojas (Perkūnas, Diviriksas), dievas kalvis, nukalęs 
Saulę (Teliavelis), ir medžioklės dievybės (Zuikių dievas, Medeina, Žvėrūna)*. 

Informacijos apie lietuvių žemdirbių (valstiečių) religiją aptinkame tik XVI a. pa- 
baigos - XVII a. šaltiniuose (Motiejaus Strijkovskio, Jono Lasickio, Mato Pretorijaus 
veikalai, Vilniaus kolegijos jėzuitų metinės ataskaitos, Lenkijos jėzuitų istorijos bei 
dar vienas kitas šaltinis)“. Tiesa, dievų sąrašai čia dažniausiai sudaryti tarsi atsitikti- 
nai, t. y. be jokios tvarkos, vardai kartais neatpažįstamai iškraipyti, ne visada aiškios 
jų funkcijos, paplitimo arealas, nes medžiaga fiksuota ir skirtingu laiku, ir skirtingo- 
se vietose, be to, nevengta ir kompiliacijos. Vis dėlto šio laikotarpio šaltiniai yra gana 
patikimi iš inercijos vis dar funkcionuojančios senosios religijos liudininkai. 

Iš paminėtų XVI-XVII a. šaltinių pateiktos informacijos gali būti rekonstruoja- 
mas to meto žemdirbių panteonas, kuris pagal dievų funkcijas, jų globojamas sri- 





5 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 235-242, 256-268. 

2 Greimas A. J. Lietuvių mitologijos studijos. Sudarė Kęstutis Nastopka. Vilnius: Baltos lankos, 2005, 
381-398 

7 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 2001. 

tis skirstytinas į penkiolika grupių: 1) aukščiausieji dievai, 2) žemės, vaisingumo, | 
derlingumo dievybės, 3) javų dievybės, 4) linų ir kanapių dievybės, 5) naminių į 
gyvulių ir paukščių dievybės, 6) bičių, bitininkystės dievybės, 7) mirties, miru- 
siųjų, požemio dievybės, 8) šviesos ir paros dievybės, 9) kelio, keleivių, kelionės 
dievybės, 10) turto, gausos dievybės, 11) vandens dievybės, 12) ugnies dievybės, 
13) miško, žvėrių, medžioklės dievybės, 14) jaunimo, meilės, vedybų, likimo die- 
vybės, 15) namų, šeimos, sveikatos, santarvės dievybės*š. 

Kiek mažiau duomenų rašytiniuose šaltiniuose yra apie prūsų garbintus dievus. 
Eragmentiškai atskiri prūsų dievai Kurkas (Curche), Patulas (Patollu) ir Natrim- 
pas (Natrimpe) minimi XIII-XV a. šaltiniuose. Aukščiausiųjų prūsų dievų treje- 
tas (Patulas, Patrimpas, Perkūnas) aprašytas prieštaringai vertinamoje S. Grunau 
(XVI a.) kronikoje, kurioje išsamiai charakterizuota prūsų religija iki kryžiuočių 
invazijos. Aprašant 523 m. įvykius, teigiama, kad prūsai, dievų valia, privalo gar- 
binti tris „<...> aukščiausius dievus, t. y. Patulą (Patollo), Patrimpą (Patrumppo), 
Perkūną (Perkuno)...“??. 

Kur kas gausesnis Sembos sūduvių panteonas, apie kurį žinių turime iš XVI a. 
parašytų šaltinių - „Sūduvių knygelės“ ir Jono Maleckio-Sandeckio veikalo. Tiesa, 
šie dievų sąrašai sudaryti praėjus keliems šimtmečiams po senosios religijos už- 
draudimo, tad nieko stebėtino, kad šalia aukščiausiųjų dievų minimos ir žemes- 
niosios mitinės būtybės (Barstucke, Markopole), o kai kurie dievai (Pockols) jau net 
sudemoninti". 

Atlikus visų įvairių amžių raštijoje paminėtų teonimų ir eufemizmų „invento- 
rizaciją“, įmanomas kitas žingsnis - funkcinė dievų ir deivių klasifikacija (didžio- 
sios dalies raštijoje paminėtų dievybių funkcijos yra nurodytos, kitų - įmanoma 
nustatyti įvertinus dievų vardų ar eufemizmų etimologiją; dar kitų - išanalizavus 
dievybei skirtas apeigas). Suprantama, tam tikrais atvejais toks skirstymas gana 
sąlygiškas. Mat dėl informacijos stokos kartais tik apytikriai galima nustatyti ku- 
rios nors dievybės funkcijas (pavyzdžiui: Gabartas, Gabvartas, Girstis, Biržulis); 
sudėtinga patikimiau atskirti žemės, vaisingumo, javų, linų dievybes ir pan. Tačiau 
išvardytieji atvejai jokiu būdu nesugriauna visos sistemos - funkcinės struktūros. 
Funkcinių grupių pavadinimai rodo, kurios sritys mūsų protėviams buvo gyvy- 
bingai svarbios dėl ūkinės sėkmės, materialinės gerovės (žemės, javų, linų, nami- 
nių gyvulių ir paukščių, bičių ir bitininkystės); kitos - susijusios su pagrindinėmis 





2 Plačiau žr. Balsys R. Lietuvių ir prūsų religinė elgsena: aukojimai, draudimai, teofanijos. Klaipėda: 

Klaipėdos universiteto leidykla, 2017. 

2 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 2001, 103, 112. 

3 Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2001, 143-144; 208-209. 

stichijomis (vanduo, ugnis), dar kitos - su likimu, mirtimi ir pomirtiniu pasauliu 
(aukščiausieji dievai, sveikatos, mirties, mirusiųjų, požemio) ir t. t. 

Kai kalbame apie XIII-XVII a. rašytiniuose šaltiniuose paminėtų dievų auten- 
tiškumą, reikšmingu laikytinas lietuvių bei prūsų dievybių demonizavimo, virtimo 
tautosakiniais personažais procesas; atskleisti šioms dievybėms skirtų apeigų pėd- 
sakai XIX a. pabaigos - XX a. pradžios papročiuose, tikėjimuose, tautosakoje; taip 
pat šių dievybių susiliejimas su krikščioniškąja tradicija. Pavyzdžiui, XVI-XVII a. 
šaltiniuose dažnai aprašomas gaidžių, vištų aukojimas su žemdirbyste, vaisingu- 
mu, derlingumu susijusioms dievybėms; tokio aukojimo reliktu laikytinas XIX a. - 
XX a. pradžioje etnografiniuose aprašymuose minimas apeiginis gaidžio (vištos) 
valgymas užbaigus kūlę, vestuvėse, krikštynose ir pan. Daugelio XVI-XVII a. šal- 
tiniuose minimų dievybių autentiškumą liudija ir su krikščionybe įsitvirtinusių 
šventųjų globėjų gausa. Antai XVI-XVII a. šaltiniuose užfiksuota dešimt su ugni- 
mi susijusių senųjų dievybių; bemaž tiek pat XIX a. tikėjimuose suskaičiuojame ir 
šventųjų ugnies globėjų?!. 


2. Pagrindinių ir lokalių šventviečių tinklas 


Ikikrikščioniškojo laikotarpio baltų šventvietės, t. y. kulto ir aukojimo vietos, 
vadinamos alkais. Tiesa, „Lietuvių kalbos žodyne“ leksema alkas ir jos atmainos 
alka, alkai, alkė, elkas, elka, elkė turi bent kelias reikšmes: a) vieta ant kalno, kur 
būdavo deginamos aukos, b) auka, c) stabas, dievaitis, d) senovės lietuvių šventovė, 
e) kalnelis, apaugęs medžiais, f) dvaras, g) kapų kalnai, milžinų kalnai, h) nedidelis 
miškelis, gojus??. Lietuvių kalboje apstu ir kitų žodžių, išlaikiusių sąsajų su senąja 
aukojimo tradicija: alkakalnis - alkos (aukos) kalnas; alkakapis - alkos (aukos) 
kapas, alkakmenis - alkos (aukos) akmuo. Lietuvių alka, alkas, elkas giminingas 
latvių elks, reiškiančiam dievaitį, stabą ar tiesiog garbinamą objektą?*; taip pat lie- 
tuvių alkūnė „rankos kaulų sąnara per rankos vidurį; miško, lauko, pievos išsikiši- 
mas; kelio, upės vingis, užsisukimas“, latvių elkonis, prūsų alkunis**. Ernstas Fraen- 





1 Rimantas Balsys. Lietuvių ir prūsų dievai, deivės, dvasios: nuo apeigos iki prietaro. Klaipėda: 
Klaipėdos universiteto leidykla, 2010, 313-340, 445, 

32 Lietuvių kalbos žodynas. T. I. Atsakingasis redaktorius J. Kruopas. Vilnius: Mintis, 1968, 102, 103; 
Lietuvių kalbos žodynas. T. II. Atsakingasis redaktorius J. Kruopas. Vilnius: Mintis, 1969, 1125. 
Riga, 1923; Latviešu valodas vūrdnica (A-Ž). Atbildiga redaktore Dainavite Gulevska. Riga: Avots, 
1987, 210. 

* Lietuvių kalbos žodynas. "T. I. Atsakingasis redaktorius J. Kruopas. Vilnius: Mintis, 1968, 106; 
Tonopos B. H. Ilpycckuū ašviK. Cno6apo. T. I. (A-D). MockBa: AapaTenbcTBO “Hayka", 1975, 
72-74; Mažiulis V. Prūsų kalbos etimologinis žodynas. T. I (A-H). Vilnius: Mokslas, 1988, 67-68; 
Pakalniškienė D., Kaukienė A., Laučiūtė J. Baltų kalbų žodynas (A). Res Humanitariae. "T. IV. 
Klaipėda: Klaipėdos universiteto leidykla, 2008, 21-22. Baltų religijos ir mitologijos šaltiniai. T. II. 

kelis, o vėliau ir Vilius Pėteraitis pažymi, kad lietuvių alkas, latvių elks sietini ir su | 
kitų indoeuropiečių kalbose išlikusiais žodžiais (gotų alhs „šventykla“, s. anglų ealh 
„apsisaugojimas, apsauga“, sanskrito arča „stabas“ ir kt. Prieinama prie išvados, 
kad senoji žodžių su šaknimi alk- reikšmė galėjo būti susijusi su apsisaugojimu, 
apsigynimu, o vėliau išsiplėtoti iki vietos, kur saugiai aukojama, ir apsaugotos kul- 
to vietos“. Taigi senosios baltų religijos požiūriu alkas istoriškai ne tik kalnas ar 
kalvota vieta, bet ir upės ar kito vandens telkinio vingis, iškyšulys (ragas), lanka 
(dauba), didelis akmuo ir t. t.** Vis dėlto tokį apibendrinimą galima priimti tik 
su viena išlyga - prūsų istorinių žemių vietovardžių ir vandenvardžių sąvaduose 
randami vos keli toponimai su šaknimi alk- (Alkehen, Alken)“. 

Šventvietes, t. y. gamtinės prigimties apeigų vietas, mini jau patys pirmieji au- 
toriai, rašę apie baltų kraštus - Adomas Brėmenietis“, popiežius Inocentas III??, 
Oliveris Paderbornietis“?, Petras Dusburgietis*!, Jonas Dlugošas“. G. Beresnevi- 





Sudarė Norbertas Vėlius. Vilnius: Mokslo ir enciklopedijų leidykla, 2001, 659-660. Tiesa, alko ir 
alkūnės sąsajų galimybę neigė Ernstas Fraenkelis (žr. Fraenkel E. Litauisches Etymologisches wėr- 
terbuch. Band I. Heidelberger-Gėtingen, 1962, 8). 

* Fraenkel E. Litauisches Etymologisches wėorterbuch. Band I. Heidelberger-Gėtingen, 1962, 7; Pėte- 
raitis V. Mažosios Lietuvos ir Tvankstos vietovardžiai. Jų kilmė ir reikšmė. Vilnius: Mokslo ir enci- 
klopedijų leidybos institutas, 1997, 48-49; Pakalniškienė D., Kaukienė A., Laučiūtė J. Baltų kalbų 
žodynas (A). Res Humanitariae. T. IV. Klaipėda: Klaipėdos universiteto leidykla, 2008, 21-22. 

*“ Religinis paprotys, kaip ir galų druidų, laikyti šventais miškelius, neturint jokių šventyklų, Pily- 
pui Kalimachui (Philippus Callimachus Buonaccorsi), rašiusiam XV a., buvo vienas iš požymių, 
leidusių jam baltus kildinti iš galų (žr. Baltų religijos ir mitologijos šaltiniai. T. L. Sudarė Norbertas 
Vėlius. Vilnius: Mokslo ir enciklopedijų leidykla, 1996, 601, 603; Beresnevičius G. Palemono maz- 
gas. Palemono legendos periferinis turinys. Religinė istorinė studija. Vilnius: Sapnų sala, 2003, 23). 

*? Baltische Orstnamen in Ostpreupen. Hydronymia Europaea. Sonderband III. Berbeited von Gra- 
silda Blažienė. Stuttgart: Franz Steiner Verlag, 2005, 16-17, 307-308; Gerulis J. Die altpreuffischen 
Ortsnamen: gesammelt und sprachlich behandelt von Georg Gerullis. Berlin und Leipzig: Vereini- 
gung wissenschaftlicher Verleger, 1922, 8-9; Pėteraitis V. Mažosios Lietuvos ir Tvankstos vietovar- 
džiai. Jų kilmė ir reikšmė. Vilnius: Mokslo ir enciklopedijų leidybos institutas, 1997, 48-49. 

3 Adomas Brėmenietis, apie 1075 m. rašęs apie sembus ir prūsus, pamini, jog „ir po šiai dienai“ 
jų žemėje „neleidžiama lankyti miškelių ir šaltinių, kuriuos, jų manymu, krikščionių lankymas 
suteršia“ (žr. Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir 
enciklopedijų leidykla, 1996, 190-191). 

*? Popiežius Inocentas III savo 1199 m. bulėje užsimena, kad Livonijos gentys, be kitų paklydimų, 
„Dievui prideramą garbę“ skyrė ir „lapuotiems medžiams“ (žr. Baltų religijos ir mitologijos šalti- 
niai. T. I. Sudarė Norbertas Vėlius. Vilnius: Mokslo ir enciklopedijų leidykla, 1996, 201-203). 

* Oliveris Paderbornietis (apie 1220 m.) tvirtina, kad „[j]ie pasitikėjo miškeliais, kurių nė vienas 
kirvis nedrįso paliesti ir kuriuose šaltiniai ir medžiai, kalnai ir kalvos, uolos ir slėniai buvo garbi- 
nami“ (žr. Baltų religijos ir mitologijos šaltiniai. "T. I. Sudarė Norbertas Vėlius. Vilnius: Mokslo ir 
enciklopedijų leidykla, 1996, 224-225). 

* Petras Dusburgietis 1326 m. „Prūsijos žemės kronikoje“ rašo: „<...> Jie turėjo šventųjų miškų, lau- 
kų ir vandenų, kur niekas nedrįso nei medžio kirsti, nei žemės dirbti, nei žuvauti...“ (Baltų religijos 
ir mitologijos šaltiniai. 'T. I. Sudarė Norbertas Vėlius. Vilnius: Mokslo ir enciklopedijų leidykla, 
1996, 344). 

* Jonas Dlugošas, XV a. pirmojoje pusėje rašydamas apie Lietuvos krikštą, pasakoja, jog Jogaila 
liepė „iškirsti ir nuniokoti girias bei miškelius, jų laikomus neliečiamais“. Tas pats J. Dlugošas: 

čiaus manymu, „ši informacija aiškiai parodo, kad tokios šventosios giraitės už- 
daros ūkinei veiklai, tačiau į jas įžengiama švenčių ir aukojimų metu. Tai tiesiog 
kulto vieta“**. Pačių ikikrikščioniškosios religijos išpažinėjų šie objektai galėjo būti 
vadinami „dievų buveinėmis“. Antai Enėjas Silvijus Piccolominis pasakoja, kad 
Lietuvos krikšto metu, kertant šventąsias giraites, „būrys moterų raudodamos ir 
aimanuodamos atėjo pas Vytautą pasiskųsti dėl iškirsto švento miškelio ir atimtos 
dievų buveinės, kurioje jos paprastai visada melsdavusios dievą sulaikyti lietų arba 
saulę, o dabar nebežinančios, kur reikėsią ieškoti dievo, iš kurio atimtas būstas“**. 

Rašytiniuose šaltiniuose minima ne viena tarpgentinė (centrinė) šventykla. 
S. Grunau rašo apie šventyklą Heiligenbeil vietovėje, kurioje augo ąžuolas, kūreno- 
si ugnis, buvo deginamos aukos ir stovėjo dievo Curcho stabas“; Petras Dusbur- 
gietis - apie Nadruvos viduryje buvusią Romavos““ šventyklą, Augustinas Rotun- 
das (XVI a. antroji pusė) - apie Perkūno šventyklą Vilniuje; M. Strijkovskis - apie 
šventyklą Žemaitijoje prie Nevėžio. Vygandas iš Marburgo XIV a. mini pagonišką 
lietuvių šventyklą, kurioje telpa mažiausiai šešiasdešimt žmonių, taip pat kryžiuo- 
čių sučiuptą „šventą vyrą“ (žynį?)“. Pastarųjų dešimtmečių archeologų tyrimais 
įrodyta, kad šventyklų, t. y. kulto vietų su apeiginiais pastatais, būta kur kas dau- 
giau. Minėtinos Bačkininkėlių (Prienų r.), Imbarės ir Kurmaičių (Kretingos r.), Bi- 
rutės (Palanga), Raizgių ir Sauginių (Šiaulių r.) bei kitos šventyklos“. 

Rašytinių šaltinių informaciją iš esmės patvirtina kalbiniai duomenys - ypač 
toponimija. Istorinėse baltų žemėse gausybė oikonimų, hidronimų, dimonimų, 
oronimų (Alkakalniai; Alkos, Maldų, Perkūno, Dievo, Saulės kalnai; Šventupiai, 
Šventežeriai, Perkūno, Velnio, Laumės akmenys; Šventgirės; Velnio raistai, akiva- 

„<...> daugelį miškų garbino visai kaip šventus ir neliečiamus. Į juos įžengti ir išniekinti, nukirsti 

medį ar nuskabyti jo lapus reiškė netekti galvos. Lapijos ar miško niokotoją demonas nužudy- 

davo arba sužalodavo jam kurią nors kūno dalį“ (žr. Baltų religijos ir mitologijos šaltiniai. T. I. 

Sudarė Norbertas Vėlius. Vilnius: Mokslo ir enciklopedijų leidykla, 1996, 551, 557, 572). Tas pats 

J. Dlugošas: „<...> tuose miškeliuose šeimos ir kiekvienas namas turėjo jiems skirtą ugniavietę, 

kurioje degindavo visų mirusių namiškių ir artimųjų kūnus <...>. Negana to, spalio pirmąją visoje 

Žemaitijoje minėtosiose giriose būdavo švenčiama didžiausia šventė, į kurią rinkdavosi vyrai ir 

moterys iš viso krašto <...>. Kiekvienas atnašaudavo ant savo aukuro aukas saviems pagoniškiems 

dievams, pirmiausia dievui, jų kalba vadinamam Perkūnu“ (Baltų religijos ir mitologijos šaltiniai. 

T. I. Sudarė Norbertas Vėlius. Vilnius: Mokslo ir enciklopedijų leidykla, 1996, 559-560; 580-581). 
* Beresnevičius G. Trumpas lietuvių ir prūsų religijos žodynas. Vilnius: Aidai, 2001, 15. 

* Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 592; 595, 

5 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 2001, 113. 

* Darbebus laikomasi V. Mažiulio pasiūlyto šios šventovės lietuvinimo - Romava (išskyrus citatas). 

* Baltų religijos ir mitologijos šaltiniai. "I. 1. Sudarė Norbertas Vėlius. Vilnius: Mokslo ir enciklopedijų 
leidykla, 1996, 467, 469. 

* Daugudis V. Pagoniškųjų šventyklų Lietuvoje klausimu. Ikikrikščioniškosios Lietuvos kultūra. Is- 


toriniai ir teoriniai aspektai. Vilnius: Academia, 1992, 53. Vaitkevičius V. Alkai. Baltų šventviečių 
studija. Vilnius: Diemedis, 2003, 225-231. 

rai; Perkūnkiemiai, Perkūnakaimiai, Romainiai ir t. t.), liudijančių gausų ir gana io 


tankų tokių šventviečių tinklą? 

Po krikščionybės įvedimo išgriovus, sunaikinus šventvietes ir šventyklas, atėmus 
iš dievų jų „būstus“ dalis tokių apeigų vietų buvo perkelta į atokesnes - pašaliečiams, 
svetimtaučiams ir išpažįstantiesiems kitą religiją nežinomas, nepasiekiamas vietas. 
Tačiau atmintis apie šių vietų sakralumą liko išsaugota tautosakoje (sakmės, pada- 
vimai, pasakojimai), o iš dalies ir papročiuose (pavyzdžiui, Joninių laužai ant senų- 
jų alkakalnių). Gausu padavimų, sakmių, pasakojimų apie alkakalniuose degintą 
šventąją ugnį, aukotas aukas, garbintus senovės dievus, ten stovėjusias ir prasme- 
gusias bažnyčias; apie šventuosius ežerus bei upes ir jų valdytojus - šeimininkus; 
nuskendusius turtus ir jų saugotojus, apie akmenis, kuriuose įmintos velnio, laumės, 
Marijos pėdos; apie ypatingas girias, medžius ir kita“. Analizuojant tokius tekstus 
galima pastebėti religijų kaitos proceso atspindžių (pavyzdžiui, variantuose skirtin- 
gai aiškinama pėdos akmenyje kilmė - vienuose tekstuose ją įmynęs velnias / laumė, 
kituose - Kristus / Marija ir pan.). Įprastas dalykas religijų kaitos procese ir senųjų 
šventviečių virtimas krikščioniškojo kulto vietomis. Taip šventviečių vietose radosi 
koplytėlės, koplytstulpiai; ypatingi medžiai buvo paženklinti šventųjų atvaizdais?!. 

Nepaisant šių pasikeitimų, buvusių senųjų šventviečių statusą jau nuo XX a. 
pirmosios pusės, 0 ypač pastaraisiais dešimtmečiais vis dažniau patvirtina ir arche- 
ologų atlikti tyrimai, kurių rezultatai akivaizdžiai koreliuoja su rašytinių šaltinių, 
kalbos ir tautosakine medžiaga?*. Pavyzdžiui, Vytautas Urbanavičius, XX a. aštun- 





* Gerulis J. Die altpreufischen Ortsnamen: gesammelt und sprachlich behandelt / von Georg Gerullis. 
Berlin und Leipzig: Vereinigung wissenschafilicher Verleger; 1922; Vanagas A. Lietuvių hidro- 
nimų etimologinis žodynas. Vilnius: Mokslas, 1981; Pėteraitis V. Mažosios Lietuvos ir Tvankstos 
vietovardžiai. Jų kilmė ir reikšmė. Vilnius: Mokslo ir enciklopedijų leidybos institutas, 1997; Vėlius 
N. Mitinės lietuvių sakmių būtybės. Laimos. Laumės. Aitvarai, kaukai. Raganos. Burtininkai. Vil- 
kolakiai. Vilnius: Vaga, 1977; Vėlius N. Chtoniškasis lietuvių mitologijos pasaulis. Folklorinio velnio 
analizė. Vilnius: Vaga, 1987; Vaitkevičius V. Alkai. Baltų šventviečių studija. Vilnius: Diemedis, 
2003; Razmukaitė M. Lietuviški tradiciniai vietovardžiai: Gudijos, Karaliaučiaus krašto, Latvijos 
ir Lenkijos. Pagrindinius sąrašus sudarė Marija Razmukaitė, atvirkštinius sąrašus sudarė ir paren- 
gė spaudai Aistė Pangonytė. Vilnius: Mokslo ir enciklopedijų leidybos institutas, 2002; Vietovar- 
džių žodynas. Parengė Aldonas Pupkis, Marytė Razmukaitė, Rita Miliūnaitė. Vilnius: Mokslo ir 
enciklopedijų leidybos institutas, 2002. 

5 Kerbelytė B. Lietuvių liaudies padavimai. Vilnius: Vaga, 1970; Kerbelytė B. Lietuvių pasakojamo- 
sios tautosakos katalogas. T. III. Etiologinės sakmės. Mitologinės sakmės. Padavimai. Legendos. Vil- 
nius: Lietuvių literatūros ir tautosakos institutas, 2002; Kerbelytė B. Lietuvių pasakojamosios tau- 
tosakos katalogas. T. IV. Pasakojimai. Anekdotai. Oracijos. Kaunas: Vytauto Didžiojo universiteto 
leidykla, 2009. 

*" Daugudis V. Pagoniškųjų šventyklų Lietuvoje klausimu. Ikikrikščioniškosios Lietuvos kultūra. 
Istoriniai ir teoriniai aspektai. Vilnius: Academia, 1992, 64; Vykintas Vaitkevičius. Senosios Lietuvos 
šventvietės. Vilnius: Diemedis, 1998; Vaitkevičius V. Senosios Lietuvos šventvietės: Aukštaitija. 
Vilnius: Diemedis, 2006; Vaitkevičius V. Alkai. Baltų šventviečių studija. Vilnius: Diemedis, 2003. 

*2 Tarasenka P. Pėdos akmenyje. Lietuvos istoriniai akmenys. Vilnius: Valstybinė politinės ir moks- 
linės literatūros leidykla, 1958; Vytautas Daugudis. Pagoniškųjų šventyklų Lietuvoje klausimu. 

tajame dešimtmetyje tyręs šventvietės su dubenuotaisiais akmenimis, konstatuoja, 
kad visos jos yra buvusios atokiai nuo tuometinių gyvenamųjų vietų - miškuose, 
pelkėse, upių slėniuose““, ir visur greta akmenų / po akmenimis aptinkamos ugnia- 
vietės (aukurai), o jose dažnai ir puodų šukių, gyvulių kaulų bei kitokių radinių?*. 
Atkreiptinas dėmesys į dar vieną labai reikšmingą faktą - daugelis tokių šventvie- 
čių priskiriamos XVI-XVIII a., t. y. laikotarpiui, kai ir Lietuva, ir Žemaitija jau 
apie du ar tris šimtus metų oficialiai buvo priėmusios krikštą. Tai rodo, jog nemaža 
dalis senųjų šventviečių (ypač tų, kurios įkurdintos sunkiai prieinamose vietose) 
radosi, kaip jau minėta, po krikščionybės įvedimo išgriovus iki tol legalias ben- 
druomenines šventyklas / šventvietes. 


3. Kulto tarnai 


Sakralinis luomas (kulto tarnai), politeistinėse religijose tarpininkaujantis tarp 
paprasto žmogaus ir dievybės bei atliekantis daugybę su išpažįstama religija susi- 
jusių funkcijų, mitologinėje, religijotyrinėje literatūroje įprastai vadinamas bendru 
žynių vardu“. 

Sakralinis luomas religijotyroje suprantamas kaip „atskira socialinė grupė ar 
luomas, į kurį patenkama po pašventinimo, suteikiamo perėmus tam tikrą „mo- 
kymą“. Iš pasaulietinės aplinkos žynius dažniausiai skiria tam tikra izoliacija, ypa- 
tingas elgesys, priesakai ir draudimai, saviti drabužiai, išvaizda, dienotvarkė, ap- 
linkinių reiškiama pagarba, teisinė apsauga, tam tikra valdžia pasauliečiams ir kt. 
Pagrindinės žynių funkcijos siejasi su ritualu, t. y. kulto apeigų vykdymu; be to, jie 
tvarko, išlaiko ir plečia religinę sistemą, prižiūri sakralias vietas ir šventyklų veiklą 
ir pan. Svarbiausia žynio funkcija laikoma tarpininkavimas tarp dievų ir žmonių, 





Ikikrikščioniškosios Lietuvos kultūra. Istoriniai ir teoriniai aspektai. Vilnius: Academia, 1992, 50- 
77; Girininkas A. Apie Stajėtiškio aukų akmenį. Liaudies kultūra, Nr. 3, 1994, 8; Rimantienė R. 
Akmens amžiaus žvejai prie Pajūrio lagūnos. Šventosios ir Būtingės tyrinėjimai. Vilnius: Lietuvos 
nacionalinis muziejus, 2005; Žulkus V. Kuršiai Baltijos jūros erdvėje. Vilnius: Versus Aureus, 2004, 
179-193; Zabiela G. Lietuvos medinės pilys. Vilnius: Diemedis, 1995. 
Tiesa, dubenuotųjų akmenų buvo rasta ir sodybvietėse ar buvusiose kaimavietėse , tačiau, Vytauto 
Daugudžio manymu, į sodybas šie akmenys buvo perkelti XIX a. - XX a. pirmojoje pusėje 
(Daugudis V. Pagoniškųjų šventyklų Lietuvoje klausimu. Ikikrikščioniškosios Lietuvos kultūra. 
Istoriniai ir teoriniai aspektai. Vilnius: Academia, 1992, 58-59. 
Urbanavičius V. Senyjų tikėjimų reliktai Lietuvoje XV-XVII amžiais: pagoniškos šventvietės XVI- 
XVII amžiais. Lietuvos TSR Mokslų akademijos darbai. A serija. T. 3 (60). Vilnius: Lietuvos 
mokslų akademijos leidykla, 1977, 83. 
5 Lietuvių kalbos žodynas. I. XX. Vyriausiasis redaktorius Vytautas Vitkauskas. Vilnius: Lietuvių 
kalbos instituto leidykla, 2002, 637. Žynys, žynė (Sjnis, Zinys, Zinys, Zine) minimi J. Brodovskio, 
A. Krauzės, P. Ruigio, J. Richterio, K. G. Milkaus žodynuose (Baltų religijos ir mitologijos šaltiniai. 
T. IV. Sudarė Norbertas Vėlius. Vilnius: Mokslo ir enciklopedijų leidykla, 2005, 30, 37, 43, 46, 49, 
82). 

suteikiantis jam šventumo, kitoniškumo visų kitų žmonių atžvilgiu“. Žynys gali * 


atlikti ir daugybę kitų funkcijų: pranašauti, gydyti, atlikti teisėjo pareigas ir kt., bet 
visos jos grindžiamos jo, kaip dievų ir žmonių tarpininko, autoritetu. Būtent jis iš- 
skiria žynį iš kitų religinių, o ypač maginių specialistų, nes „pranašavimas savaime 
dar nėra religinis, šventybiškas įvykis“, toks jis tampa tik tuomet, „kai pranašauto- 
jas patenka į transą, kai jį „apsėda“ dievybė, per jį apreikšdama savo valią“, teigia 
G. Beresnevičius?". 

Žynių radimosi priežastis ir būtinybė taikliai nusakytos Vinco Vyčino, teigian- 
čio, kad „nuolat gyvastingas, judąs dievų transcendentinis pasaulis turi būti vis 
naujai krivių, tarpininkų tarp dievų ir žmonių, žmonėms pristatomas, pateikiant 
jiems dievų valią etinių bei dieviškų normų pavidalu. Pagal šias normas yra grin- 
džiamas individo, šeimos, bendruomenės, tautos bei tarptautinis gyvenimas“*š. 

Baltams priskiriamuose rašytiniuose šaltiniuose, be bendrinio žynio, dar ran- 
dame kitokius kulto tarnų (žynių) pavadinimus: Tulissones, Ligaschones (Kristbur- 
go sutartis), Criwe (P. Dusburgietis), crywe kyrwaito, waidolotten (S. Grunau), 
Wourschkaity, Segnote, waideler / weideler („Sūduvių knygelė“), Maldininks, Wei- 
duluttin (M. Pretorijus). 

XIII-XVI a. tokių duomenų analizė leidžia išskirti bent kelias pagrindines vy- 
riausiojo žynio (jo institucijos) funkcijas. 

1. Dievų valios skelbimas ir dievų paskelbtų gyvenimo taisyklių priežiūra. Jei 
pripažįstame S. Grunau ir kitų to paties laikotarpio kronikų patikimumą, tai viena 
pagrindinių krivio veiklos funkcijų - religinės elgsenos, kuria iš esmės persmelktas 
visas prūsų gyvenimas (santykis su dievais, kaimynais, išpažįstančiais kitą religiją; 
santykiai šeimoje ir su kitais bendruomenės nariais; atpildas už lojalumą dievams 
po mirties ir t. t.), palaikymas, įtvirtinimas, revizavimas. Gal net ir bausmių pažei- 
dusiesiems „dievų paskelbtą teisyną“ skyrimas bei vykdymas“. 

2. Aukojimas dievams. Jau ir iki P. Dusburgiečio kronikos rašytiniuose šalti- 
niuose yra duomenų apie dievams žynių aukojamas aukas prieš karo žygį. Kitame 
XIII a. šaltinyje - Henriko Latvio „Senojoje Livonijos kronikoje“ lyvių žynys vado- 
vauja ordino brolio Teodoriko paaukojimo dievams ritualui“. „Eiliuotojoje Livo- 
nijos kronikoje“ žemaičių žynys ne tik aukoja dievams gyvulius prieš karo žygį, bet 
ir pranašauja (greičiausiai iš aukojamų gyvūnų), kaip šiame žygyje seksis: 





* Beresnevičius G. Religijotyros įvadas. Vilnius: Aidai, 1997, 223-224; Marija Gimbutienė. Senovės 
lietuvių deivės ir dievai. Vilnius: Lietuvos rašytojų sąjungos leidykla, 2002, 139. 

* Beresnevičius G. Religijotyros įvadas. Vilnius: Aidai, 1997, 228. 

58 Vyčinas V. Mitinė etika Heideggerio filosofijos principų šviesoje. Lietuvių katalikų mokslo akade- 
mijos suvažiavimo darbai. T. VIII. Roma, 1974, 156. 

* Plačiau žr. Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir 
enciklopedijų leidykla, 2001, 54-57, 92-95. 

9 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 285. 

„Jų žynys tuo tarpu būrė / Sulig papročiu senovės, / Gyvulius dievams au- 
kodams, / Taip saviesiems prakalbėjo: / Būkite linksmi, žemaičiai, / Žygyje tam 
gali tekti / Jums patirti daugel vargo, / Bet bus šauniai nugalėta / Ir bus pergalė 
laimėta““!. 

Toje pačioje kronikoje sakoma, kad po pergalingo žygio žynys dievams aukoja 
trečiąją karo grobio dalį“. 

3. Mirusiųjų išlydėjimas? Pirmiausia minėtini žyniai (laidotuvių apeigų atli- 
kėjai) iš Kristburgo sutarties - Tulissones ir Ligaschones. Vėlesni (XVI-XVII a.) 
šaltiniai taip pat rodo, jog ši funkcija kadaise priklausė žynių sluoksniui. 

4. Nuolat kūrenamos ugnies priežiūra. Tokią funkciją buvus patvirtina šven- 
tviečių ir šventyklų naikinimas, griovimas po krikščionybės įvedimo. Visi XVI a. 
šaltiniai iš esmės perteikia tą pačią informaciją - ugnies užgesinimas sykiu yra 
sąmoningas svarbiausios senosios religijos hierofanijos sunaikinimas. Vis dėlto 
ugnis dar ilgai dievų garbei buvo kūrenama. Tiesa, jau slapta - atokiose šventvie- 
tėse (žr. ankstesnį poskyrį). 

5. Pranašauja, aiškina įvairius ženklus (ar pasiseks karo žygis). Apie žynių pra- 
našavimą duomenų teikia jau cituota „Eiliuotoji Livonijos kronika“. Prisimintinas 
čia ir žynio Lizdeikos išaiškintas sapnas; krivio gebėjimas nusakyti ligonio ar net 
mirusiojo likimą / būklę. P. Dusburgietis aprašo lietuvių kariuomenės žygį, kurio 
nesėkmę, metęs burtus, numatė vienas „priekyje žygiavęs lietuvis“. Burtai, pasak to 
paties P. Dusburgiečio, metami ir lietuviams rengiant išpuolį į Ragainę bei vejantis 
plėšikavusius kryžiuočius“. Tikėtina, kad visais atvejais tuos burtus, t. y. sakralius 
veiksmus, atliko, „kaip reikalauja jų papročiai, „kaip paprastai daro stabmeldžiai“, 
žynys. 

6. Kviečia bendras sueigas. Matyt, galima būtų konstatuoti, kad šios krivio 
funkcijos refleksijų fiksuojama ir šiandien. Priežastis — krivio lazda - krivūlė. 
Jau P. Dusburgietis rašo, kad krivio pasiuntinys siunčiamas su lazda (boculum) ar 
kitu žinomu ženklu. Vėliau tą patį pakartojo ir kiti kronikininkai - A. Guagninis, 
M. Strijkovskis“*. 

XIII-XIV a. šaltiniuose minimi žyniai (tulissones, ligaschones, kriwe, crywe 
kyrwaito) veikė legaliai, tarnavo kultui, išsivysčiusiam karinės gentinės bendruo- 
menės kontekste. Dėl šios priežasties kur kas platesnės, bendruomeniškesnės ir 





Baltų religijos ir mitologijos šaltiniai. 'T. I. Sudarė Norbertas Vėlius. Vilnius: Mokslo ir enciklopedijų 


leidykla, 1996, 309. 

Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 309, 311. 

Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 349, 352. 

Baltų religijos ir mitologijos šaltiniai. T. IL. Sudarė Norbertas Vėlius. Vilnius: Mokslo ir enciklopedijų 
leidykla, 2001, 490, 544. 

to laikotarpio žynių funkcijos (sueigų kvietimas, aukojimai po sėkmingo mūšio, | 
apeigos centrinėje šventykloje). 

XVI-XVII a. rašytiniuose šaltiniuose minimi valstiečių žyniai (wourschkaity, 
segnote, waideler / weideler, maldininks, weiduluttin) laikytini senosios (ikikrikš- 
čioniškosios) religijos kulto tarnų funkcijų perėmėjais; XVI a. jie dar vadovauja 
bendruomeninėms aukojimo apeigoms, susijusioms su svarbiausiais žemės ūkio 
darbais - pavasariniu arimu ir sėja bei viso derliaus sudagojimu rudenį. Bendruo- 
meninės apeigos XVII a. pabaigoje jau ima susilieti su bažnytinėmis kalendorinė- 
mis šventėmis. 


4. Bendruomeniniai ritualai 


Viena pagrindinių kulto tarnų funkcijų, kaip jau pažymėta, - bendruomeniniai 
ritualai (aukojimai), kuriais užtikrinama tiek kosminė tvarka, tiek karo žygių sėk- 
mė, tiek bendruomenės narių materialinė ir kitokia gerovė. 

Auka, aukojimas mitologų apibrėžiami gana įvairiai. Antai G. Windengreno 
auka suprantama kaip „religinis veiksmas, ritualas, kuriuo gyva būtybė, augalas, 
skystis arba daiktas pašvenčiami dievybei?“. Lygiai tiek pat, matyt, teisūs ir tie, 
kurie auką apibūdina kaip dievams atliekamą prievolę ar išreiškiamą pagarbą, kai 
dievams patiekiamas valgis arba valgis tikinčiųjų pasidalijamas su dievais“. Reikš- 
minga čia laikytina aukotojų ir dievų bendrystė per auką, kai bendras valgymas 
susieja ritualo dalyvius (valgytojus) dirbtinės giminystės saitais. Kitaip tariant, su- 
sieja tikintįjį su dievu. Tokiu atveju aukojimas būtų bendrystės su dievais per val- 
gymą aktas“. Tokia pozicija grindžiama samprotavimu, jog pats maistas - gyvybės 
šaltinis ir jo kilmė iš esmės yra dieviška“. Dėl tos priežasties dievybę būtina kviesti 
prie stalo, jai patiekti (aukoti) atitinkamus produktus - kraują, taukus, galvą, tam 
tikrus vidaus organus ir t. t.“ Pasidalijimas maistu tiek pat svarbus ir aukojant 
mirusiems protėviams. Abiem atvejais realizuojamas principas „duoti duodantie- 
< 70 


siems“ *?, viliantis būsimų malonių, paramos, pagalbos, užtarimo, apsaugos ir pan. 





S Windengren G. Religionsphūnomenologie. Berlin, 1969, 280. 

6 Tainop J. B. Ilepso6bimnaa Kynomypa. McxkBa: IlonuruspaT, 1989, 465. 

“ Durkheim Ė. Elementarios religinio gyvenimo formos. Toteminė sistema Australijoje. Iš prancūzų 
kalbos vertė Jūratė Karazijaitė, Jonė Ramunytė. Vilnius: Vaga, 1999, 375. 

6 Ši samprata greičiausiai atsirado iš teofagijos - pagoniškų religijų ritualo, kurio metu valgomas 
dievo - totemo kūnas, siekiant perimti jo savybes - jėgą, galią, išmintį. Teofagijos pėdsakų išliko 
kai kurių tautų papročiuose (pavyzdžiui, buvusio toteminio gyvūno figūrėlių iš tešlos gaminimas 
ir valgymas). 

* Beresnevičius G. Religijotyros įvadas. Vilnius: Aidai, 1997, 183. 

" Fox R. L. Pagonys ir krikščionys. Iš anglų kalbos vertė Mantas Adomėnas. Vilnius: Aidai, 2006, 32. 

XIII-XVII a. rašytinių šaltinių duomenimis, lietuvių ir prūsų gentys savo die- 
vams aukojo šventvietėse ant alkakalnių, miškuose ir laukuose, prie medžių ir ant 
akmenų, prie jūros, upių, ežerų ir šaltinių, mūšio vietoje, laidojimo vietoje, jaujose, 
pirtyse ir t. t./! Apie aukas, aukojimo apeigas rašė bemaž visi XIX a. ir XX a. pirmo- 
sios pusės ikikrikščioniškosios lietuvių, prūsų religijos tyrinėtojai - Dionizas Poš- 
ka, Teodoras Narbutas, Simonas Stanevičius, Juozapas Jaroševičius, Simonas Dau- 
kantas, Liudvikas Adomas Jucevičius, Wilhelmas Manhardtas, Jonas Totoraitis ir 
kiti. XX a. antrojoje pusėje ir XXI a. pradžioje aukojimo ritualus įvairiais aspektais 
yra analizavę ar bent apie juos yra užsiminę Jonas Balys, Zenonas Slaviūnas, Pranė 
Dundulienė, Norbertas Vėlius, Algirdas Julius Greimas, Gintaras Beresnevičius, 
Vykintas Vaitkevičius, Elvyra Usačiovaitė, Nijolė Laurinkienė, Rolandas Kregždys, 
Rolandas Petkevičius. 

Tenka pripažinti, kad nedaug tėra žinių apie lietuvių ir prūsų aukojimus, kai 
dar funkcionavo senoji pagoniškoji religija, kai metiniai aukojimo ritualai buvo 
atliekami centrinėse šventyklose ir šventvietėse. Vienas tokių pavyzdžių - 1351 m. 
Dubnicos kronikoje aprašytas aukojimo ritualas. Dubnicos kronika - vienintelis 
rašytinis šaltinis, teikiantis žinių apie kilmingųjų (valdovų) ikikrikščioniškuoju 
laikotarpiu atliekamus aukojimo ritualus. 1351 m. rugpjūčio penkioliktąją (per 
Palaimintosios Mergelės Ėmimo į Dangų šventę) Lietuvos didžiojo kunigaikščio 
Kęstučio ir Vengrijos karaliaus Liudviko sutarties sutvirtinimo metu Kęstutis „lie- 
pė atvesti žalą jautį, viršuje pririšti du baslius ir, pačiupęs lietuvišką peilį, sviedė į 
jautį, pataikydamas į vidurinę gyslą. Tučtuojau labai smarkiai ištryško kraujas, jis 
pats ir visi lietuviai tuo krauju išsitepė rankas ir veidus <...> nupjovė jaučiui galvą 
ir atskyrė nuo kaklo taip, kad Kęstutis ir kiti ten buvusieji lietuviai per tą tarpą 
tarp jaučio ir jo galvos tris kartus paeiliui perėjo“?. Šiame rituale išskirtiniais ir 
turinčiais simbolinę prasmę laikytini bent keli elementai - aukojamo jaučio spalva, 
visų apeigoje dalyvaujančiųjų apšlakstymas krauju, jaučio galvos atskyrimas ir visų 
dalyvių perėjimas tris kartus per susidariusį tarpą. Regis, panašų ritualą kunigaikš- 
tis Kęstutis jau atliko ir anksčiau - 1345 m. žiemą užėmęs Vilnių. Nugalėtus savo 
dėdžių vasalus, šaltinių liudijimu, Kęstutis „pagal savo paprotį“ apšlakstė papjauto 
gyvulio krauju“. 





" Baltų religijos ir mitologijos šaltiniai. T. 1. Sudarė Norbertas Vėlius. Vilnius: Mokslo ir enciklopedi- 
jų leidybos institutas, 1996, 659-660; Baltų religijos ir mitologijos šaltiniai. T. II. Sudarė Norbertas 
Vėlius. Vilnius: Mokslo ir enciklopedijų leidybos institutas, 2001, 722-724. 

"2 Baltų religijos ir mitologijos šaltiniai. 'T. I. Sadarė Norbertas Vėlius. Vilnius: Mokslo ir enciklope- 
dijų leidykla, 1996, 403. Panašų (nors kai kuriomis detalėmis ir besiskiriantį) šio aukojimo ritualo 
aprašą pateikia dar vienas to paties laikotarpio autorius Henrikas iš Dysenhofeno 1351 m. rašy- 
tame veikale „Bažnyčios istorija arba kronika“ (Baltų religijos ir mitologijos šaltiniai. "T. L. Sudarė 
Norbertas Vėlius. Vilnius: Mokslo ir enciklopedijų leidykla, 1996, 406). 

“ Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 400. 

Įprasta, kad žemdirbiai seka kilmingaisiais, t. y. aukoja taip pat ir tuos pačius * 


gyvulius, tačiau jų tikslai paprasta būna „žemiškesni“. Kariams rūpėjo karo daly- 
kai, žemdirbiams - derliaus gausa, gausus gyvulių prieaugis, pavienio individo ir 
visos bendruomenės saugumas, sveikata ir gerovė. 

XVI-XVII a. rašytiniuose šaltiniuose gausu jaučio (taip pat kitų gyvūnų - 
ožių, kiaulių) aukojimų, kuriuos atlieka valstiečiai, pavyzdžių. Jų analizė rodo, 
jog; a) jautis (ožys, kiaulė) aukojamas įvairiems dievams ir mirusiems protėviams; 
b) aukojimo tikslai patys įvairiausi (viena vertus - skirtingi, kita vertus - visus juos 
sieja, vienija bendražmogiškas siekis - saugumas ir vaisingumas); c) jautis (ožys, 
kiaulė) aukojamas dievams pasitelkiant daugelį žinomų būdų - auka (jos dalis) su- 
deginama, suvalgoma (kartu su dievais), dalis numetama po stalu, į trobos kertes 
ir pan. 

Įsigalėjus krikščionybei daugelyje tautų išliko jaučio, ožio, kiaulės ir derlingu- 
mo, vaisingumo sąsajos. Populiariausias jaučio, ožio, kiaulės - derliaus, javų dva- 
sios įvaizdis. Kai kuriuose Vakarų Prūsijos regionuose vilnijant javams sakoma: 
„Jautis bėga per lauką“ o pastebėjus vešliau užderėjusį javų plotą, teigiama: „Čia 
jaučio gulėta“ (plg. lietuvių posakį „Dievo sėta ir sėdėta“). Dižono apylinkėse bai- 
giant pjauti javus į lauką atvedamas jautis. Nupjovęs paskutines varpas pjovėjas 
jautį paskerdžia. Dalis mėsos suvalgoma javapjūtės pabaigtuvėse, kita dalis susū- 
doma ir laikoma iki sėjos. Kitur javapjūtės pabaigtuvėms parenkamas pirmas tais 
metais atsivestas veršiukas, jis papuošiamas varpomis ir kaspinais. Veršiukas tris 
kartus apvedamas aplink lauką ir iškilmingai paskerdžiamas. Tokių pavyzdžių 
gausu daugelio Europos tautų papročiuose. 

Jaučio, ožio, kiaulės ir žemės derlumo, derliaus apsaugos sąsajos regimos dau- 
gelyje XIX a. pabaigos lietuvių žemdirbiškų papročių. Visoje Lietuvoje laukams 
apsaugoti nuo audrų ir perkūnijos dvynys artojas su dvyniais jaučiais (veršiukais, 
teliukais) ar arkliais apvarydavo vagą aplink visą lauką ar kaimą. Per sekmines, 
kaip žinome, piemenys, vadovaujami kerdžiaus, vainikuodavo karves ir ypač iškil- 
mingai - bulių. 

XIX a. užrašytos tautosakos tekstuose jaučio, ožio, kiaulės pavidalu jau pasiro- 
do ir velnias. Jaučio, ožio, kiaulės ir velnio ar kurios kitos piktos būtybės sąsajos yra 
vėlyvesnės ir laikytinos senosios religijos demonizavimo rezultatu. 

Galima numanyti, kad aukojimo ritualai įvairiu laikotarpiu buvo reglamentuo- 
jami. Kad tokio reglamento būta, leidžia manyti XVI a. dokumentas - „Lapelis iš 
dingusio laiško“, kuriuo ir įsigalėjus krikščionybei vis dar siekiama suvienodinti 
aukojimo seniesiems dievams ritualus"*. Reglamento naudai liudija ir daugiau fak- 
tų - lietuvių ir prūsų aukojimo apeigos lydimos įvairių draudimų, apsivalymų ir 





“ Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidybos institutas, 2001, 166. 

apvalymų, kalbamų maldų ir atliekamų veiksmų; jose naudojami tam tikrą prasmę 
turintys elementai, atitinkamai pasirengia apeigos dalyviai ir aukotojai. Taip su- 
kuriama sakrali aplinka, taip yra susiejamos, sujungiamos dvi - dievų ir žmonių 
(mirusiųjų ir gyvųjų) - erdvės, sukuriamas ryšys tarp dviejų pasaulių, taip, galų 
gale, pats ritualas yra išskiriamas iš įprastinės, kasdienės buitinės elgsenos. 


Apibendrinimas 


Ikikrikščioniškosios lietuvių ir prūsų religijos sistemiškumą pagrindžiančiais 
segmentais, o sykiu ir hierofanijomis laikytini: hierarchiškai bei funkciškai skirtin- 
gų dievų panteonas (politeizmas); pagrindinių ir lokalių šventviečių tinklas; kulto 
tarnų atliekami bendruomeniniai ritualai, kuriais užtikrinama kosminė tvarka ir 
bendruomenės narių gerovė. 

Išvardyti segmentai (hierofanijos) fragmentiškai paliudyti jau IX-XI a., gerokai 
gausiau XIII a., t. y. kai pagoniškoji religija dar funkcionavo, kai ją išpažino ir ka- 
riai, ir valdovai, ir valstiečiai. 

Pagrindinių pagonybės dėmenų patikimumą, sistemiškumą patvirtina XVI- 
XVII a. valstietiškasis religingumas, itin gausiai fiksuotas to laikotarpio raštijoje. 
Tai jau senosios religijos destrukcija, tačiau būtent tai ir rodo egzistavus hierar- 
chiškai ir funkciškai sutvarkytą struktūrą. 

XIXa. - XX a. pradžioje užrašytuose tautosakos tekstuose, tikėjimuose, įvairių 
kalendorinių ir šeimos švenčių aprašymuose, tautodailėje, liaudies architektūroje 
ir kitur fiksuojamos ir įvairiais pavidalais reiškiasi aptariamųjų pagoniškųjų religi- 
jos elementų refleksijos. 

VASAROS SAULĖGRĮŽOS ŠVENTĖS 
PAVADINIMO PROBLEMA: 





Visose masinėse informavimo priemonėse (laikraščiuose, žurnaluose, radi- 
jųje, televizijoje), artėjant vienai ar kitai kalendorinei šventei, nestinga dėmesio 
tos šventės atskiriems elementams: papročiams, tradicijoms, su švente susijusių 
dievybių ar mitinių būtybių pavadinimų ir funkcijų analizei, tradiciškai bandoma 
atskirti ikikrikščioniškąjį ir krikščioniškąjį sluoksnius, etimologizuoti šventės pa- 
vadinimą (dažniausiai ieškoma archajiškesnio, besisiejančio su ikikrikščioniškąja 
tradicija) ir t. t. Ne išimtis čia ir vasaros saulėgrįžos šventė, kurios pavadinimas ne 
tik populiariojoje žiniasklaidoje, bet ir recenzuojamuose mokslo žurnaluose bei 
įvairiose studijose, monografijose, enciklopedijose labai įvairuoja. Antai Angelė 
Vyšniauskaitė teigia, jog „XIV-XVII a. šaltiniai mini mūsų protėvius šventus va- 
saros brandos šventę, žinomą Rasos, Kupolių, Joninių vardu“?; Pranė Dundulie- 
nė „Lietuvių etnologijoje“ rašo: „Yra duomenų teigti, kad senovės lietuviai vietoj 
šiandieninių Joninių šventė Rasos šventę“ ir čia pat priduria, jog „Kupolė (taip pat 
garbinama per šią šventę) galėjo būti javų laukų ar apskritai augalijos dvasia“. 
Įvairuoja šventės pavadinimas „Lietuvių enciklopedijoje““, Nijolės Marcinkevičie- 
nės straipsnyje", Stasio Gutauto knygelėje „Lietuvių liaudies kalendorius“ ir kt. 

Naujai leidžiamame „Mažosios Lietuvos enciklopedijos“ I tome (straipsnio 
autorė - A. Vyšniauskaitė) taip pat randame tris populiariausius šios šventės 
pavadinimus - Joninės, Kupolės, Rasos šventė. Tiesa, pačios šventės pavadinimo 
problemos autorė nenagrinėja, apsiriboja pasakydama, jog tai „šv. Jono Krikšty- 





! Publikuota: Balsys R. Vasaros saulėgrįžos šventės pavadinimo problema. Tiltai, priedas Nr. 16. 


Lietuviai ir lietuvininkai. Etninė kultūra (II). Klaipėda, 2003, 18-35. 

Vyšniauskaitė A. Rasos, Kupolės, Joninės (red. pokalbis su A. Vyšniauskaite). Liaudies kultūra. 
Vilnius, 1989, kovas-balandis, 14. 

3 Dundulienė P. Lietuvių etnologija. Vilnius: Mokslas, 1991, 278-282. 

* Lietuvių enciklopedija. T. IX. Boston: Lietuvių enciklopedijos leidykla, 1956, 480-482. 

Teigiama, jog „trumpiausia naktis senovėje vadinta Rasos švente, arba Kupolinėmis“ (žr.: Mar- 
cinkevičienė N. Vasaros šventės. Joninės. Lietuvių kalendorinės šventės. Sudarė Birutė Imbrasienė. 
Vilnius, 1990, 62). 

„Joninės (senieji istoriniai šaltiniai dar vadina Rasos, Kupolių vardu) senų žmonių atsiminimuose 
buvo viena didžiausių kalendorinių švenčių“ (žr.: Gutautas S. Lietuvių liaudies kalendorius. Vil- 
nius: Vyturys, 1991, 70). 

tojo gimtadienis, pagal baltiškąją tradiciją - vasaros saulėgrąža, ilgiausios dienos 
metas“, ir dar priduria, kad „pati šventė dažnai vadinta Kupole“. O po straipsnelį 
iliustruojančiomis A. Stubros nuotraukomis galime rasti ir trečią šios šventės — 
Rasos - pavadinimą („Rasos šventė Auksinės upės slėnyje prie Narkyčių, 1993“, 
„Rasos šventė Klaipėdoje, ant Jono kalnelio, 1993“). 

Diskusija, kaip iš tikrųjų reikėtų vadinti vasaros saulėgrįžos šventę, nėra nau- 
ja. Ji tęsiasi jau nuo 1958 m., kai Ambraziejus Jonynas savaitraštyje „Literatūra 
ir menas“ paskelbė straipsnį „Joninės ar Kupolinės*'*. Vieni linkę siūlyti Joninių 
pavadinimą (A. Jonynas), kiti labiau pritaria Kupolės šventei?, treti senesniais (iki- 
krikščioniškais) laiko tik Kupolės ir Rasos pavadinimus, atspindinčius atitinka- 
mai - profaniškąjį ir sakralųjį - šventės lygmenis!“, ir t. t. 

Iki pat šių dienų išlikusi šventės pavadinimo problema suponuoja ir straipsnio 
tikslą - aptarti visų senuosiuose baltų rašytiniuose šaltiniuose fiksuotų pavadini- 
mų kilmę bei semantiką, remiantis kalbine, tautosakine, etnografine medžiaga bei 
kalbininkų, etnologų, mitologų darbais. Trumpiausios nakties ir ilgiausios dienos 
šventei įvardyti įvairiuose latvių, lietuvių ir prūsų šaltiniuose randame tokius pa- 
vadinimus: Jūni, Joninės, Kekiris, Kresze, Kupolė, Ligo svėtki, Rasos. 


1. Kekiris 


Pirmasis Kekirio (Kekyrio) šventės pavadinimą 1835 m. pamini Teodoras Nar- 
butas, teigdamas, kad taip šventę vadinę prūsai ir kad šios šventės papročiai tokie 
pat kaip ir slavų šventėje Kupala“. 

1842 m. Ignacas Johanas Hanušas (Hanusch)'*, remdamasis jau minėto T. Nar- 
buto darbais, rašo, jog vidurvasary kreipiamasi į derlingumo dievus ir prašoma 
geresnio derliaus, „<...> jeigu javų pasėliai saulei aukštai pakilus atrodydavo iš- 
džiūvę. Prūsai šią šventę vadino Kekyris, o lietuviai - Rassa“ V. 





7 Mažosios Lietuvos enciklopedija. T. 1. Vilnius: Mokslo ir enciklopedijų leidybos institutas, 2000, 
649. 

š Jonynas A. Joninės ar Kupolinės? Literatūra ir menas. 1958 gruodžio 5. 

Skrodenis S. Joninių arba Kupolių šventės vardo ir prasmės klausimu. Senieji tikėjimai naujausių 

tyrinėjimų šviesoje. Vilnius: Lietuvos TSR ateizmo muziejus, 1977, 42-59, 

Patackas A. Rasa: baltų kalendorinės šventės kaip indoeuropietiškos pasaulėvydos ašys. Krantai, 

Nr. 18. Vilnius: Krantai, 1990, 70-79. 

U Narbutt T. Dzieje starožytne narodu litiewskiego. T. 1. Mitologia litewska. Wilno, 1835, 305. 

Čekų filosofas, istorikas, mitologas I. J. Hanušas visą savo didžiulės apimties veikalą „Bendroji 

slavų mitologija, nagrinėjanti senovės prūsų ir lietuvių mitus“ paskyrė slavų ir baltų mitologijų 

lyginimui su senosiomis indų ir persų mitologijomis. Tačiau I. J. Hanušas menkai tebuvo susi- 

pažines su senaisiais baltų religijos ir mitologijos šaltiniais, todėl dažnai naudojosi ne pirminiais 

šaltiniais, o T. Narbuto ir kitų kritiškai vertinamų autorių darbais. 

5 Lietuvių mitologija. 'T. 1. Parengė Norbertas Vėlius. Vilnius: Mintis, 1995, 118. 

Nežinia kuo remdamasis, Adomas Honoris Kirkoras (Kirkor)“ Kekirio šventę | 


jau priskiria lietuviams“*. Rašydamas apie baltarusių tautosaką ir papročius, tą pa- 
čią informaciją pakartojo ir P. Besonovas, teigdamas, jog „lietuviai tą šventę iki šiol 
vadina Kekiris“"“. 

Šventės pavadinimą galėtume sieti su prūsų kekers (pr. dial. kekirs), kurį V. Ma- 
žiulis linkęs kildinti iš vokiečių keker „žirnis“, nors yra ir kitokių nuomonių". „Lie- 
tuvių kalbos žodyne“ kekiris neužfiksuotas, o štai kekeras žinomas tik kaip muzi- 
kinis terminas - sukergimas keleto muzikalių vingių vienan kekiran!š. Semantiškai 
kekerui artima lietuvių kekė - ant vieno stiebo, šakelės krūvoje augantieji riešutai, 
uogos, žiedai ir pan.“ Tiesa, jų giminyste kalbininkai abejoja?". 

Pavadinimas Kekiris, nors ir paminėtas gana vėlokai (tik XIX a.) ir ne visai pati- 
kimuose šaltiniuose, vis dėlto (sprendžiant iš giminingos leksikos) galėjo būti prū- 
sams žinomas. O A. H. Kirkoro ir P. Besonovo informaciją, jog tokiu pavadinimu 
šventė buvo žinoma ir lietuviams, reikėtų laikyti nepatikima. 


2. Kresze (keyse, krysze) 


Pirmą kartą Kresze paminėta 1426(?) m. Sembos vyskupo Michaelio Jungės 
įsake „Nuostatai, kurių prūsai turi laikytis ir pagal kuriuos nusikaltę tikėjimui turi 
būti baudžiami“. Čia sakoma, kad „<...> ateityje miškuose bei giriose niekam neva- 
lia daryti kokių nors susirinkimų ir apeigų, neatitinkančių Šv. Motinos Bažnyčios 
nuostatų, o savo krescės (Kresze) tegu daugiau nebešventina (o gal nebešvenčia? - 
R. B.); bausmė už tai - smarkus išplakimas ir uždraudimas laidoti su bažnyčia“?! 
Remdamasis šia menka informacija ir tokias pat menkais vėlesniais šaltiniais, 
Vladimiras Toporovas Kresze sieja su prūsų vasaros saulėgrįžos švente??. Iš dalies 
V. Toporovo hipotezę, kaip jau yra pažymėjęs Algirdas Patackas, paremia lietuviš- 





4 A. H. Kirkoras ir šiame, ir kituose savo veikaluose, kaip ir dera romantinės lietuvių mitologijos 

gerbėjui, dažnai nenurodo, iš kur kokią informaciją yra paėmęs. 

Kupkop A. JTHorpabuveckuū B3TNAX, Ha BunencKyto Ty6epHmo (CraTba nepBaa). BecmnuK 

un. Pyccko20 ee02pabuuecko20 oduecmBa. V. 12. Cn6., 1857, 271. 

16 BescoHoOB II. Benopycckue necnu C no0po6HIMU 06vacheHuaMu. MockBa, 1871, 66. 

" Mažiulis V. Prūsų kalbos etimologijos žodynas. Vilnius: Mokslas, 1993, 153-154. 

8 Lietuvių kalbos žodynas. T. V. Atsak. redaktorius K. Ulvydas. Vilnius: Valstybinė politinės ir 
mokslinės literatūros leidykla, 1959, 499. 

B Lietuvių kalbos žodynas. T. V. Atsak. redaktorius. K. Ulvydas. Vilnius: Valstybinė politinės ir 
mokslinės literatūros leidykla, 1959, 498. 

2 Mažiulis V. Prūsų kalbos etimologijos žodynas. Vilnius: Mokslas, 1993, 153-154, 

2 Baltų religijos ir mitologijos šaltiniai. "I. L. Sudarė Norbertas Vėlius. Vilnius: Mokslo ir enciklopedijų 
leidykla, 1996, 483. 

2 V. Toporovas pripažįsta, kad „esant tam tikram žodžio formos neaiškumui (kresze, krysze, keyse) 
bandymai jį paaiškinti (kai pati šventė ar ritualas praktiškai nėra aprašyti) tampa labai keblūs o gali- 
mi rezultati itin problemiški“ (Tonopos B. H. IIpycckuū a30iK. Cno6apo K-L. MocxkBa, 1984, 177). 

ka medžiaga“. Antai lietuvių krėšėti reiškia būti vešliam, puikiam, klestėti („Lygus 
žiedeliui yra, kursai, kad nubyra, jau kaip pirm to krėšėjo“); krešėti - tirštėti, tirš- 
tėjant džiūti, kietėti. Minėtam žodžiui giminingi ir kiti tos pačios šaknies dariniai: 
krešė - augalas - kartenė, kresa (Cardamine), krešė miškinė, krežė vandenuolė; 
krėšuoti - žydėti (apie rugius); kryšėti - „jos (obelėlės) žiedeliai kryšėjo“?. 


3. Kupolė 


Kupolė (koynano) pirmą kartą paminėta 1262 m. Ipatijaus metraštyje“. Mo- 
tiejus Strijkovskis (1582 m.) moterų ir merginų sueigas nuo Atvelykio iki pat 
Šv. Jono Krikštytojo, skirtas Ledos ir Ledonos garbei, vadina Kupala (kupata)*“. 
Minėtuose šaltiniuose užfiksuota slaviška lytis Kupala gimininga rytinių slavų Ku- 
palai (Kynana) - pagrindiniam saulėgrąžos šventės personažui - vyro ar moters 
pavidalo pamėklei, kurią baltarusiai dar vadino ir Maroi (Mapoi). Yra manančių- 
jų, jog tiek apeigos, tiek pamėklės (Kynana) pavadinimas kilę iš veiksmažodžio 
maudyti (kynamo), virti (kunemo) ir rodo šios šventės ryšį su ugnimi (dangiška ir 
žemiška) bei vandeniu??. Tačiau tautosakinė medžiaga leidžia manyti ir kitaip. Jau 
Jonas Balys yra atkreipęs dėmesį į vieną Pinsko (dabar - Baltarusija) balų gyvento- 
jų dainą“, kuri rodo aiškų Kupalo santykį su augmenija, tarsi jis būtų pati augumo 
(vegetacijos) dievystė?. 

Lietuviški raštai (1573 m. Volfenbiutelio postilė, Pilypo Ruigio, Kristijono Got- 
lybo Milkaus žodynai, Motiejaus Valančiaus, Mikalojaus Katkaus raštai, Jono Balio 
užrašyti tikėjimai ir kt.) dar labiau patvirtina Kupolės ryšį su augmenija (kupoliai, 
kupoliauti, kupolioti), jos didžiausia branda - kupėjimu (kupėti, kupoti). Matyt, bent 
iš dalies galima sutikti su Daiva Vaitkevičiene, kuri teigia, jog „senosios lietuvių 
saulėgrįžos šventės kupolio vaizdinys yra sinkretinis: kupoliu (kupole) vadinamas 
ir žolynas, kuriame įsikūnija šventės dievybė, ir apeiginis stulpas, kuris šventės 





* Patackas A. Rasa: baltų kalendorinės šventės kaip indoeuropietiškos pasaulėvydos ašys. Krantai, 
Nr. 18. Vilnius, 1990, 70-79. 

* Lietuvių kalbos žodynas. T. VI. Vilnius, 1962, 550-553. 

5 Ionnoe co6panue pycckux nemonuceū. "T. 46. MocksBa, 1962, 855. 

* Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2001, 542. 

" Msanos B. B., Tonopos B. H. Kynana. Mugoi napo008 Mupa. "T. 2. MocxBa, 1974, 217-242. 

2 Turima omenyje daina „O Kupalo, o Kupalo! Kur tu žiemą žiemavojai, kur tu praleidi dabar vasa- 
rą - žolėse kvepiančiose ar po gėle? - Žiemavojau pūkynuose, vasarą žaidžiau žolynuose.“ Panaši 
daina žinoma ir latviams. Tik kreipiamasi ne į Kupalo, o į Jumį: Kur, jumiti, tu guleji / Šo garo 
vasarinu? / -Tirumina vidinū / Zem peleka akmentina“ (LB 28543). Latvių mitologijoje Jumis - 
derlingumo dievybė, vaisingumo galia, vegetacijos skatintojas, semantiškai artimas Kupolei. 

2 Balys J. Raštai. T. II. Parengė Rita Repšienė. Vilnius: Lietuvių literatūros ir tautosakos institutas, 
2000, 145. 

metu puošiamas žolynais, ir, pagaliau, pati šventė“?. Kita vertus, D. Vaitkevičienė 


siūlo slaviškai ir baltiškai medžiagai bendrą vardiklį, pažymėdama, jog „žodžiai 
kupolis, kupėti etimologiškai susiję su ugnies ir šilumos efektais - kilimu į viršų, vi- 
rimu, garavimu, liejimusi per kraštus“*!. Terminis aspektas leidžia autorei Kupolių 
šventės dievybę sieti su žaibo ugnies dievu Perkūnu ir hipotetiškai laikyti Kupolį 
kalendoriniu Perkūno aspektu??. Nediskutuojant dėl paskutiniojo teiginio, svarbu 
pažymėti ir kita - visi trys jau paminėti vasaros saulėgrįžos šventės pavadinimai — 
Kekiris, Krešė ir Kupolė - semantiškai artimi ir nukreipia į augalijos, augmenijos 
(taip svarbios žemdirbiškajame pasaulėvaizdyje) žydėjimą, klestėjimą, brandą. Va- 
dinasi, Kupolės kildinimas iš slavų maudytis (kynamvca) ir pats maudymasis, o 
dar labiau to maudymosi siejimas su Kristaus krikštu, Jono Krikštytojo kultu, lai- 
kytinas antriniu. Painiava bus atsiradusi dėl dviejų religijų papročių ir apeigų pa- 
našumo - maudymosi (prausimosi, laistymosi) įvairių kalendorinių švenčių metu 
pagal ikikrikščioniškąją tradiciją ir krikščioniško krikšto. Tokių pavyzdžių, kai tas 
pats vanduo naudojamas ir vienos, ir kitos religijos ritualuose, galime rasti begales. 
Antai Henriko Latvio „Senojoje Livonijos kronikoje“ (apie 1187-1259 m.) aprašyti 
krikščionybės atsisakantys lyviai, kurie apsilieja Dauguvos upės vandeniu, sakyda- 
mi: „Čia mes krikšto vandenį ir pačią krikščionybę nuplauname upės vandeniu ir, 


nusimetę nuo savęs priimtą tikėjimą, siunčiame jį su grįžtančiais saksais atgal“? 


4. Rasos 


Tai bene problemiškiausias ir daugiausia diskusijų sukėlęs pavadinimas. Pir- 
mą kartą paminėtas 1835 m. T. Narbuto „Lietuvių tautos istorijoje“. Čia rašoma, 
jog „Lietuvoje nuo gegužės 25-osios lig birželio 25-osios būdavusios Lados die- 
nos. Jai buvo aukojami balti gaidžiai, keliami pokyliai, šokama pievose, merginos 
dainuodavo dainas, kuriose vis pasikartodavo žodžiai: „Lado, Lado, Lado, didi 





3 Vaitkevičienė D. Kupolės: šventė ir dievybė. Liaudies kultūra, Nr. 3 (66). Vilnius, 1999, 19. 

1 Pažymima, jog „pirmiausia kupėjimas susijęs su tam tikra perviršio reikšme, pavyzdžiui, kūpėti 
reiškia „bėgti per kraštus, kilti“ (apie skystį), „gerai augti, virsti iš dirvos“ (apie javus), „būti ko 
nors per daug, per viršų eiti“ (dar žr.: Lietuvių kalbos žodynas. T. VI. Atsak. redaktorius. J. Kruo- 
pas. Vilnius: Valstybinė politinės ir mokslinės literatūros leidykla, 1962, 924). Ši reikšmė išsirutu- 
lioja iš pamatinės reikšmės „kilti (į viršų)“, pavyzdžiui, vanduo virdamas kyla į viršų ir liejasi per 
kraštus („Vanduo verdamas (...) kupa“), (dar žr.: Lietuvių kalbos žodynas. T. V. Atsak. redaktorius. 
J. Kruopas. Vilnius: Valstybinė politinės ir mokslinės literatūros leidykla, 1962, 924). Prieinama 
prie išvados, jog „visais atvejais - nusakant <...> kilimą į viršų svarbus tam tikras terminis as- 
pektas - kilimą į viršų lemia šiluma, ugnis“ (Vaitkevičienė D. Kupolės: šventė ir dievybė. Liaudies 
kultūra, Nr. 3 (66). Vilnius, 1999, 17). 

32 Vaitkevičienė D. Kupolės: šventė ir dievybė. Liaudies kultūra, Nr. 3 (66). Vilnius, 1999, 19-20. 

3 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 1996, 285. 

mūsų deive.“ Paskutinę dieną būdavo Rasos šventė. Lietuvos kaimuose dar yra 
išlikusių Rasos šventės dainų, kuriose minima Lada, taip pat auksinė Lada, auk- 
sinė ponia“**. Savo pažiūromis ir darbais T. Narbutas lygintinas su kitais roman- 
tiškai nusiteikusiais lietuvių mitologijos tyrinėtojais (S. Daukantu, J. I. Kraševskiu, 
A. L. Jucevičiumi), todėl jo pateikta informacija ne visada galima pasitikėti. Antai 
iki jo niekam nežinomus dievus ir deives (Mildą, Nijolę, Verpėją ir kt.) į lietu- 
vių mitologiją T. Narbutas sakosi įtraukęs remdamasis tik jam vienam težinomais 
rankraščiais, kurių vėlesniems tyrinėtojams rasti nepavyko“. Peršasi mintis, jog 
panašiai T. Narbuto tekste atsirado ir Rasa““. Juo labiau kad visiškai panašus teks- 
tas apie Ladai skirtą šventę (tik be Rasos pavadinimo) žinomas kur kas seniau. 
Ši šventė pirmą kartą aprašyta Kromerio kronikos (1555 m.), kuri buvo saugoma 
Rygos viešojoje bibliotekoje, intarpe. Ten sakoma: „Ir mūsų laikais lietuviai, lygiai 
kaip latviai bei kuršiai, garbina Ledą, arba Liadą, apie šv. Joną. Tada, pagal seną 
prietaringą paprotį, jie kaišo gėlėmis ir medžių šakomis visus šaltinius ir rankioja 
visokias žoleles, kurios turinčios gydyti nuo įvairių ligų.“ Ten pat teigiama, kad 
kaimiečiai rusai ir lietuviai, šokdami ratelius ir plodami rankomis, kartoja Ladono 
vardą. M. Kromeris Ladono vardą yra linkęs sieti su slavų Ladu, Ladonu, kurį greti- 
na su romėnų Marsu ar Plutonu. Cituotiems tekstams artimą informaciją randame 
ir M. Strijkovskio kronikoje (1582 m.). Teigiama, jog „tuoj po Atvelykio ir ligi 
pat Šv. Jono Krikštytojo moterys ir merginos renkasi būriais pašokti ir ten, susiė- 
musios už rankų, „lado, lado“ ir „lado mano!“ kartoja, gieda prisimindamos Ledą 
(Ledy), arba Ladoną (Ladony), Kastoro ir Polukso motiną, nors prasti žmonės ir 
nežino, iš kur tas paprotys radosi“*?. Sueigas, skirtas tų dievų garbei, M. Strijkovs- 
kio teigimu, vadino kupala (kupalą). Tarp kitų lietuvių, žemaičių, sembų, latvių ir 
prūsų dievų toje pačioje kronikoje minimas ir Didis Ladas (Dzidzis Lado) - didysis 
dievas, „kuriam užmušinėdavo baltutėlius romytus gaidžius, jo švenčių apeigos 
vykdavo nuo gegužės 25 iki birželio 25 dienos; būdavo atliekamos karčemose, o 
merginos ir moterys pievose ir gatvėse, susiėmusios už rankų, šokdavo ratelius, 





3 Lietuvių mitologija. T. 1. Parengė Norbertas Vėlius. Vilnius: Mintis, 1995, 66. 

* Lietuvių mitologija. T. 1. Parengė Norbertas Vėlius. Vilnius: Mintis, 1995, 53. 

3 T. Narbutas teigia rėmęsis ir grafo Kyburgo kelionės į Lietuvą 1398 m. aprašymu, kurio originalą 
neva gavęs iš XIX a. istoriko Ž. Onasevičiaus. Šį tekstą iš lenkų kalbos yra išvertęs J. Basanavičius, 
vertimo pratarmėje pažymėdamas, jog T. Narbutas „iš originališko rankraščio, tik nežinia vokiš- 
koje ar lotyniškoje kalboje rašyto, lenkiškai išguldęs“: „<...> užsėdome ant gerų žirgų ir nujojome 
ant vietos, kur liaudis linksminasi. Nesą dienoje šv. Jono lietuviai iš senovės amžių turi šventę, 
kainą ir gudams, vadinamą Rasa (Raša) pas pirmuosius, o pas pastaruosius Kupule“ (Teodoras 
Narbutas. Grovo Kyburgo kelionė Lietuvona 1397 m. Lietuviškai išguldė J. Basanavičius. Plymouth: 
„Vienybė Lietuvininkų“, 1900, 21). Deja, kaip ir daugelio kitų, šio rašto originalo niekam niekada 
nepavyko rasti, todėl jis laikytinas tokiu pat nepatikimu kaip ir kita T. Narbuto informacija, kuri 
nepaliudyta jokiuose kituose šaltiniuose. 

? Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2001, 542. 

giedodamos gailiu balsu ir kartodamos: „lado, lado, lado, Didis musu Dewie!“, tai | 


yra: „Lado, lado, lado, didis mūsų dieve!“. Taip ir dabar dar tebedaro Lietuvoje, 
Žemaičiuose, Livonijoje ir Rusioje““*. 

Paskui Rasos pavadinimą randame A. L. Jucevičiaus „Lietuvoje“ (1846 m.): 
„Vilniuje švento Jono vaikštynės yra plačiai žinomos pavadinimu eiti į Rasas, kur 
žaidžiama iki saulės tekėjimo“, o išnašoje (tarsi žinodamas, kad bus neaiškumų) 
dar patikslina: „Rasos Vilniuje yra giraitė už Misionierių parapijos kapinių“*?. 

Tą pačią informaciją (matyt, remdamasis jau paminėtais darbais) pakartoja 
1857 m. ir A. H. Kirkoras: „Vilniuje yra ypatinga aptverta vieta, vadinama Rasa, 
nuo kurios ir kapinės gavo Rasos vardą. Ten švenčiama šv. Jono išvakarėse, birželio 
23 d. Tuo tarpu pati šventė Lietuvoje buvusi vadinama Kekiris“* bei P. Besonovas: 
„Jų šventė apsupta nuostabiu mitu apie Rasą (Pocce), Krūminę, Nijolę, Poklių ir jo 
Pragarą. Tos apeigos vykstančios Rasose“*!. Kitaip tariant, minėti šaltiniai (ir pir- 
masis, ir jo sekiniai) liudija, jog Rasos yra ne pačios šventės, o tik vietovės (kalno) 
pavadinimas“, niekaip neįrodantis, kaip teigia G. Patackas, jog dabartinių Rasos 
kapinių pavadinimas galėjo kilti iš tokio pat šventės pavadinimo. 

Apie vasaros saulėgrįžos šventę vėliau rašiusieji autoriai retkarčiais tik pakarto- 
davo Rasos vardą, remdamiesi, matyt, tik jau aptartų šaltinių informacija. 

XXa. pabaigoje visus pranoko P. Dundulienė, teigdama (daugiausia remdamasi 
dainų ar sutartinių refrenais rasito, rasite, kupalia, kukali ir pan.), jog „per Jonines 
garbinama lietuvių deivė Rasytė, greičiausiai, buvo Kaupolės duktė“ ir kad „iš mi- 
tologinės tautosakos galima spręsti, kad Kaupolė turėjo ne tik dukterį Rasytę, bet 
ir vyrą Kaupolį““. Kitaip tariant, sukuriama visa „dieviška šeima“. Tuo pat metu 
Rasos (kaip ikikrikščioniškojo šventės pavadinimo) įteisinimu rūpinosi ir A. Pa- 
tackas, teigdamas, jog Rasa, vasarovidžio šventė, iš trijų esminių lietuvių švenčių 
(dar Ilgės ir Užgavėnės) užima centrinę vietą, o „jos leitmotyvas yra prasidėjimas, 
naujos gyvybės pradžia - gamtos ir žmogaus požiūriu, o kosmogoniniu požiūriu 
Rasa yra tvėrimo, pasaulio sukūrimo šventė“. Svariausi argumentai, siekiant su- 
grąžinti, kaip mano A. Patackas, senąjį šventės pavadinimą, yra šie: 1) pirmą kartą 





3 Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2001, 546. 

* Jucevičius L. A. Raštai. Vilnius, 1959, 236. 

Kupkop A. JTHorpabuveckuū B3TNAX, Ha BunencKyto Ty6epHm1o (CraTba nepBaa). BecmnuK 

un. Pyccko20 ze02pabuuecko20 oduecmBa. V. 12. Cn6., 1857, 271. 

*1 Be3coHOB II. Benopycckue necnu C no0po6HIMU 06v3cheHuaMu. MockBa, 1871, 66. 

* Išimtis būtų tik M. Valančiaus informacija 1848 m. išleistoje „Žemaičių vyskupystėje“: „Garsi tos 
nakties iszeijga, buwa atminimu stabmeldiszkos szwętes Raszos, katrą idiem Birzieluj bęngątes že- 
majtej lig i Kristusu neitikiejusis Szwętina“ (Wotonczewskis, 1848, 170-171). Deja, lieka neaišku, 
nei iš kur M. Valančius šitą informaciją ėmė, nei kada (kuriame amžiuje) ta šventė šitaip galėjo 
būti vadinta. Neatmetama tikimybė, jog M. Valančius taip pat galėjo pasinaudoti T. Narbuto bei 
L. A. Jucevičiaus darbais. 

3 Dundulienė P. Senovės lietuvių mitologija ir religija. Vilnius: Mokslas, 1990, 86. 


43 





Rasą paminėjo „grafas Kyburgas kelionės į Lietuvą 1398 m. aprašyme“, ir ši infor- 
macija sutampa su T. Narbuto ir A. L. Jucevičiaus duomenimis; 2) A. L. Jucevi- 
čiaus raštuose esanti pastaba - „Rasos Vilniuje yra giraitė už Misionierių parapijos 
kapinių“ teįrodo, „kad Rasos giraitės (dabar - Rasų kapinės) pavadinimas galėjęs 
kilti iš šventės pavadinimo“; 3) Rasos pavadinimas „yra užfiksuotas tautosakoje“. 

Pirmasis argumentas, deja, atkrenta dėl jau minėto T. Narbuto veikalų ir misti- 
nio rankraščio apie grafą Kyburgą patikimumo. 

Antrąjį argumentą reikėtų kiek patikslinti. Iš tikrųjų Rasos giraitės (dabar Rasų 
kapinės) pavadinimas teįrodo, jog jis kilo iš bendrinio žodžio rasa. Suprantama, 
rasos mitinės ir praktinės reikšmės žemdirbio gyvenime negalima neįvertinti, ta- 
čiau rasa (kaip vandens ekvivalentas) svarbi ne tik per vasaros saulėgrįžos šventę, 
bet ir daugelio kitų žemdirbiško kalendoriaus švenčių metu, liaudies medicinoje, 
įvairiuose tikėjimuose bei burtuose. Juk sakoma: „varysim ant rasy - Jurgio (pir- 
moji) rasa vaistai dėl gyvulių“; „linus reikia sėti, kada ant dilgėlių didelė rasa, tai 
bus geri linai“; „karpas gydyti, saulei netekėjus, rasa nuo lango; dedervinę reik tep- 
ti su lango rasomis“; „jei nėščia moteriškė nusigando šviesaus veido ir plauko žmo- 
gaus, reikia per tris rytmečius, saulei dar netekėjus, rinkti nuo žolių rasą ir plauti 
jąja savo įsčius“*; „jeigu geras rasojimas būna, tai paskui rugiai brandūs“; „kai ru- 
giai rasoja (viena žodžio rasoti reikšmių - „žydėti, plaukti“), tada grybai auga““. 
Identiški arba panašūs papročiai bei tikėjimai žinomi ir latviams: Ja acis sūsūp, tad 
jūmazga rita rasa, jo tad veselas paliek“, Vūjas acis jūsmėrė ar rasu, kura atrodas uz 
ratrėtem“, Par cik nedėlūm priekš Jurgiem rasa uz rudziem, par tik nedėlūm priekš 
Jėkabiem rudzi plaujami“, Ja priekš Jurgiem zūlė ir rasa, tad jau priekš Jėkabdie- 
nas rudzi gatavi“, Rita rasū vajaga mazgūties, tad cilvėks paliek smuks“', Tas, kas 





Patackas A. Rasa: baltų kalendorinės šventės kaip indoeuropietiškos pasaulėvydos ašys. Krantai, 
Nr. 18. Vilnius, 1990, 70-79. 

* Krėvė-Mickevičius V. Krikštynų papročiai Dzūkijoje. Mūsų tautosaka. "T. 7. Kaunas, 1933, 39. 

*“ Lietuvių kalbos žodynas. T. XI. Vyr. redaktorius. K. Ulvydas. Vilnius: Mokslas, 1978, 182-189. 
„Jeigu akis skauda, reikia prausti ryto rasa, tuomet vėl bus sveikos“ (Latviešu tauta ticėjumi 1-4, 
sakrajis un sakartojis prof. P. Šmits. Riga: Latviešu fokloras krūtuves izdevums ar kulturas fonda 
pabalstu, 1940-1941, nr. 103). 

„Silpnas akis reikia tepti su rasa, kuri būna ant saulašarių“ (Latviešu tauta ticėjumi 1-4, sakrajis 
un sakartojis prof. P. Šmits. Riga: Latviešu fokloras kratuves izdevums ar kulturas fonda pabalstu, 
1940-1941, nr. 104). 

„Prieš kiek savaičių iki Jurginių ant rugių rasa pasirodo, prieš tiek savaičių iki Jokūbo pjaunami 
rugiai“ (Latviešu tauta ticėjumi 1-4, sakrajis un sakartojis prof. P. Šmits. Riga: Latviešu fokloras 
kratuves izdevums ar kulturas fonda pabalstu, 1940-1941, nr. 12268). 

„Jei prieš Jurgį žolė ir rasa, tai Jokūbo dienai rugiai nunoksta“ (Latviešu tauta ticėjumi 1-4, sakrajis 
un sakartojis prof. P. Šmits. Riga: Latviešu fokloras krtuves izdevums ar kulturas fonda pabalstu, 
1940-1941, nr. 12271). 

„Ryto rasa reikia praustis, tada žmogus tampa gražus“ (Latviešu tauta ticėjumi 1-4, sakrajis un 
sakartojis prof. P. Šmits. Riga: Latviešu fokloras krūtuves izdevums ar kulturas fonda pabalstu, 
1940-1941, nr. 25391). 

grib byt dzidrs kū rasa, tam jūdzer rasa no rasas zūlites'*, Saulainū ritū jūnogulstas | 


rasotū zūlė un jūskatūs, kura rasas pilite spid kū zelts, tad tū jūpanem, jo vina der 
par zūlėm pret visūm slimibūm“*. Visais paminėtais atvejais rasa gali būti prily- 
ginama tomis pačiomis savybėmis pasižyminčiam į rytus tekančių šaltinių, upių 
ir t. t. vandeniui, kuris veiksmingas ištisus metus, arba vandenims, kurių gyvybi- 
nės (maginės) savybės išryškėja tik tam tikrų žemdirbiško kalendoriaus švenčių 
(Kūčių, Užgavėnių, Velykų, Joninių ir kt.) metu. O kur dar laistymasis vandenimis 
pradedant ar baigiant įvairius žemės ūkio darbus, vandens simbolika gimtuvių, 
krikštynų, vestuvių, laidotuvių apeigose, gyvasis ir gyvybės vanduo pasakose, van- 
dens įvaizdžio prasmės dainuojamojoje tautosakoje ir t. t.?* Visa suminėta papro- 
čių, tikėjimų, tautosakinė medžiaga, viena kitą papildydama, suponuoja universa- 
liąją vandens magijos paskirtį tradicinėje lietuvių kultūroje - laiduoti vaisingumą 
(augalų, gyvulių, šeimos ir t. t.). 

Dar lieka Rasos paminėjimas tautosakoje, kuris, anot jau minėto A. Patacko, „nu- 
lemia Rasos šventės pavadinimo bylą“*. Abi dainos, kuriose randame Rasy šven- 
tės pavadinimą, užrašytos A. Juškos ir išspausdintos pirmajame „Lietuviškų dainų“ 
tome. Deja, abu šitie tekstai neturi jokių metrikų. Mat platesnę ir išsamesnę dainų 
metriką (dainininko pavardę, amžių, socialinę padėtį, gyvenamąją ir kilimo vietą) 
A. Juška pradėjo žymėti ne dainų rinkimo pradžioje, o kiek vėliau - apie 1862- 
1863 m., užrašinėdamas dainas Vilkijos ir Veliuonos apylinkėse. Tačiau ir be metrikų 
nesunku pastebėti, jog abi dainos savo stilistika, semantika, leksika ryškiai skiriasi 
nuo liaudies dainų. Štai pirmasis tekstas (vaizdumo dėlei pateiksime didesnę jo dalį): 





32 „Kas nori būti švarus (skaistus), tas turi gerti rasą nuo žolės“ (Latviešu tauta ticėjumi 1-4, sakrajis 
un sakartojis prof. P. Šmits. Riga: Latviešu fokloras kratuves izdevums ar kulturas fonda pabalstu, 
1940-1941, nr. 25391). 

„Saulėtą rytą reikia atsigulti rasotoje žolėje ir žiūrėti, kuris lašelis spindi kaip auksas, ir tuomet 
jį paimti, nes jis yra vaistas nuo visų ligų“ (Latviešu tauta ticėjumi 1-4, sakrajis un sakartojis 
prof. P. Šmits. Riga: Latviešu fokloras kratuves izdevums ar kulturas fonda pabalstu, 1940-1941, 
nr. 25392). 

* Plačiau apie tai žr.: Balys J. Lietuvių kalendorinės šventės. Vilnius, 1993; Balys J. Raštai. T. II. Vil- 
nius: Lietuvių literatūros ir tautosakos institutas, 2000, 14-19; Balsys R. Mažosios Lietuvos žvejų 
dainos. Sandaros, turinio ir poetikos ypatumai. Klaipėda: Klaipėdos universiteto leidykla, 2003, 
138-163; Balsys R. Vandens simbolika vestuvių papročiuose. Jūrės marės lietuvininkų gyvenime. 
Klaipėda: Klaipėdos universiteto leidykla, 1998, 46-52; Beresnevičius G. Kosmosas ir šventvietės 
lietuvių ir prūsų religijose. Kaunas, 1998, 27-32; Būgienė L. Mitinis vandens įprasminimas lie- 
tuvių sakmėse, padavimuose ir tikėjimuose. Tautosakos darbai. T. XI (XVIII). Vilnius: Lietuvių 
literatūros ir tautosakos institutas, 1999, 13-85; Kerbelytė B. Pieną atimančios ir ant šluotos skrai- 
dančios raganos: fantastika ir tikrovė. Tautosakos darbai. T. VI-VII (XIII-XIV). Vilnius: Lietuvių 
literatūros ir tautosakos institutas, 1997, 61-74; Stundžienė B. Vandens prasmės lietuvių dainose 
klausimu. Tautosakos darbai. T. XI (XVIII). Vilnius: Lietuvių literatūros ir tautosakos institutas, 
1999, 86-104 ir t. t. 

* Patackas A. Rasa: baltų kalendorinės šventės kaip indoeuropietiškos pasaulėvydos ašys. Krantai, 
Nr. 18. Vilnius, 1990, 74. 

Šalta žiema šalin eina, 

Jau pavasaris ateina, 
Skubinas vanduo nuo kalno, 
Jam būti čionai nevalna. 


Pavasaris kai atėjo, 
Tvoras tverti jau reikėjo, 
Reikia tvoras užtvarstyti, 
Kad iškados nedarytų. 


Kai jau vanduo nusekėjo, 
Laukus arti jau reikėjo, 
Reikia tvoras užtvarstyti, 
Kad iškados nedarytų. 


Rasos šventė kai atėjo, 
Šieną pjauti jau reikėjo; 
Tai ūktveris žagrę darė, 
Jojo šeima šieną valė. 
JLD 210 


Kitas tekstas kiek artimesnis liaudies dainų stilistikai, tačiau posmas su Rasa 


(beje, A. Patacko kažin kodėl tiek pati citata, tiek ir nuoroda pateikiamos klaidin- 
gai) vis dėlto kelia abejonių, ypač frazė „Ant šventės Rasos“: 


Kad primanyčiau, 
Savo bernelį 
Į jomarkėlį vesčiau. 


Ant šventės Rasos, 
Ant jomarkėlio, 
Mainyčiau ant čigono. 


O dar aš turiu 

Du muštinėliu, 

Čigonams priedo duočiau. 
JLD 17539 





* Lietuviškos dainos. T. I. Užrašė Antanas Juška. Vilnius: Valstybinė grožinės literatūros leidykla, 

1954, nr. 175. A. Juškos užrašyta ir kita to paties tipo daina „Ak, smūtna, liūdna širdelė mano šį 





Pažymėtina, jog A. Juška (skirtingai nei daugelis to meto ir vėlesnių tautosakos | 
rinkėjų bei skelbėjų) pasižymėjo ypatingu kruopštumu ir sąžiningumu, užrašinė- 
damas dainas taip, kaip liaudis (pateikėjai) jas dainavo. Tų pačių nuostatų, kaip 
matyti iš J. Juškos pastabų antrojo „Lietuviškų dainų“ tomo pratarmėje“, laikytasi 
ir leidžiant dainas. Taigi kaip užrašyta, taip ir išspausdinta. Tačiau akivaizdu ir 
kita - literatūrinė dainų (antruoju atveju - dainos fragmento) kilmė. Vadinasi, 
teksto kūrėjas ar kūrėjai (veikiami tų pačių romantizmo idėjų) galėjo sąmoningai 
pasinaudoti kiek anksčiau skelbta T. Narbuto, A. L. Jucevičiaus, M. Valančiaus in- 
formacija ir ją įpinti į eilėraščio-dainos poetinį audinį“*. 

Apibendrinant galima teigti, jog gana vėlyvų ir ne visai patikimų šaltinių me- 
džiaga iš tikrųjų neįrodo, jog lietuviai ikikrikščioniškuoju laikotarpiu vasaros sau- 
lėgrįžos šventę galėjo vadinti Rasomis. Kita vertus, tai nė kiek nesutrukdė (ir gerai) 
ramuviečiams XX a. septintajame dešimtmetyje išpopuliarinti Rasos šventės pa- 
vadinimą. Antai Rytis Ambrazevičius viename savo straipsnių (visiškai nepreten- 
duodamas į senovinį šventės pavadinimą ar jos turinį) atvirai džiaugiasi nauja, 
gražia, prieš daugiau kaip trisdešimt metų gimusia ramuvietiška tradicija - Rasos 
švente““. 


5. Joninės 


Lietuviškas Joninių šventės pavadinimas neatsiejamas nuo vyriško vardo Jo- 
nas, taip pat kaip ir latvių vasaros saulėgrįžos šventės Jūni pavadinimas neatsie- 
jamas nuo pagrindinio šventės personažo vardo Jūnis“. Ir lietuviškasis, ir latviš- 
kasis vardai bei šventės pavadinimai savo ruožtu gretintini su krikščioniškuoju 
Jonu Krikštytoju (la. Jūnis Krikstitūjs), pasiskolintu iš hebrajų Johūnūn - „Jahvė 
maloningasis““!. Tiesa, būta bandymų ir latvių Janį, ir lietuvių Joną sieti su veiks- 





rudenėlį“, kurioje fragmento su „švente Rasos“ nėra (Lietuviškos dainos. T. I-III. Užrašė Antanas 

Juška. Vilnius: Valstybinė grožinės literatūros leidykla, 1954, nr. 872). 

Jonas Juška rašo: „Tardamas daug vertesnį darbą padarysiąs išspausdindamas kiek galima daugiau 

veliuoniškių dainų tame paveiksle, kokiame anos buvo išdainuotos ir užrašytos per mano brolį 

nab. kun. Antaną, nesirūpinau apie jų pirmykštę cielybę; galės ją sau atstatyti, kur galima yra, 
tyrėjai lietuviškos kalbos.“ 

Pažymėtina, kad A. Juškos „Lietuviškų dainų“ rinkinio medžiaga suteikia nemažai galimybių pa- 

tyrinėti XIX a. antrosios pusės lietuvių tautosakos bei literatūros santykius, bet čia jau kita tema. 

* Ambrazevičius R. Dainos Rasos šventėje. Liaudies kultūra, Nr. 3 (66). Vilnius, 1999, 70-76. 

Naujesniais laikais atsirado ir kitas vasaros saulėgrįžos šventės pavadinimas - Ligo svėtki (Lyguo 

šventė), padarytas iš populiaraus latvių Joninių dainų priedainio Iigo. 

“  Karulis K. Latviešu etimologijas vūrdnica. T. 1-2. Riga, 1992, 350; Zinkevičius Z. Lietuvių antropo- 
nimika: Vilniaus lietuvių asmenvardžiai XVII a. pradžioje. Vilnius: Mokslas 1977, 78; Aleksandras 
Vanagas. Lietuvių pavardžių žodynas. Vilnius: Mokslas, 1985, 843; Kuzavinis K., Savukynas B. Lie- 
tuvių vardų kilmės žodynas. Vilnius: Mokslo ir enciklopedijų leidykla, 1987, 208; Sabaliauskas A. 
Iš kur jie? Pasakojimai apie žodžių kilmę. Vilnius: Lietuvių kalbos institutas, 1994, 117-118. 

mažodžiu joti (la. jūt)“", tačiau tokia etimologija neatrodo įtikinama pirmiausia 
dėl fonetinių ir morfologinių neatitikimų. Tokios etimologijos nepagrindžia ir pa- 
sitelkti latvių dainų pavyzdžiai apie jojantį Janį“* ar paprotys švento Jono rytą (ki- 
tur - išvakarėse) apibėgti nuogam aplink lauką arba joti aplink tą lauką apsižergus 
medžio šaką, kad laukų niekas neapkerėtų. Kaip žinoma, joti ar važiuoti (dangumi 
ir žeme) abiejų tautų folklore gali ir Dievas, ir Perkūnas (kai kuriais atvejais — ir 
velnias). Tokiu būdu žmogus imituotų dievišką veiklą. Kita vertus, lazda, kurią 
apsižergęs joja apeigos atlikėjas, gali būti suprantama ir kaip žirgo metonimija“*. 

Nepaisant buvusių bandymų lietuvių Jonines gretinti su latvių Janiu (Jūni), ten- 
ka pripažinti, jog tik latvių Jūnis gali pretenduoti į archajišką dievybę, susijusią su 
žemdirbystės, saulės, vaisingumo kultais. Svariausias argumentas - latvių vasaros 
saulėgrįžos šventės dainos, kuriose Janis kaitaliojasi su Dievu ir vadinamas Dievo 
sūnumi. Janių vakarą jis joja raitas, nusileidžia nuo dangaus kalno į žemę, atveža 
savo vežime Janių žolių, muša vario būgną vartų stulpo viršuje arba gyvena „prie 
vartų stulpo, po pilku akmenėliu“, daro alų, užkūręs ugnelę kviečia švęsti Janio 
šventę ir t. t. 

Remdamasi minėtais latvių dainų pavyzdžiais, D. Vaitkevičienė ieško Janio ir 
lietuvių Perkūno paralelių“. M. Gimbutienė latvių dainų Janytį (Janiti), apsisiautu- 
sį karališku apsiaustu, apsiavusį batais su aukso pentinais ir su aukso kanklėmis ar 
ragu rankose, tapatina su „priešistoriniu baltiškuoju Dievu“, o Joninių kulminaci- 
niu tašku laiko „Dievo (Jono) vestuves su Saulyte (latvių Saules meita)“““. 

Lietuvių vasaros saulėgrįžos šventė, deja, nepasižymi dainų“? gausa, kuri leistų 
Joninių pavadinimą laikyti tokiu pat archajišku kaip latvių Jūni. 

Apskritai Joninių pavadinimas (vasaros saulėgrįžos šventės prasme) randa- 
mas tik XVIII a. viduryje - P. Ruigio žodyne, iš kurio, matyt, pateko ir į kitus — 
K. G. Milkaus, F. Kuršaičio žodynus bei XIX a. ir vėlesnių autorių (S. Daukanto, 





* Pasayckac JĮ. O MeCTHOM MHJIOEBPONEeKNCKOM CY6CTPATe B HEKOTOPbIX XPHCTHAHCKMX HMEHAX 
C06cTBeHHBIx. Bazmo-c1a82HcKue uccnedoBanua XV. Mockaa, 2002, 337, 343-34. 

S Jūnis jūja visu gadu, / Nu atjūja šovakar / Ribej' zeme atjajot, / Skanei" pieši nolecot („Janis jojo visus 
metus,/ Bet atjojo šį vakarą) (B 32970). 

*“ Plg. kitų su žirgu susijusių daiktų (apynasrio, pakinktų) panaudojimas sakmėse apie raganų ati- 
mamą pieną; arklio galvos (kaukolės) panaudojimas lietuvių ir kitų tautų papročiuose siekiant 
apsisaugoti, apsaugoti savo sodybą, gausinti gėrybes ir t. t. (žr. Bronislava Kerbelytė. Pieną ati- 
mančios ir ant šluotos skraidančios raganos: fantastika ir tikrovė. Tautosakos darbai. T. VI-VII 
(XIII-XIV). Vilnius: Lietuvių literatūros ir tautosakos institutas, 1997, 61-74). 

6 Vaitkevičienė D. Kupolės: šventė ir dievybė. Liaudies kultūra, Nr. 3 (66). Vilnius, 1999, 16-19. 

“6 Gimbutienė M. Baltų mitologija. Senovės lietuvių deivės ir dievai. Vilnius: Lietuvos rašytojų 
sąjungos leidykla, 2002, 104-106. 

9 Žr. Balys J. Joninių arba Kupoliavimo dainos. Gimtasai kraštas, Nr. 31. Kaunas, 1943, 107-111; 
Misevičienė V. Lietuvių liaudies dainų katalogas. Darbo dainos. Kalendorinių apeigų dainos. 
Vilnius, 1972, 640-664. 

M. Valančiaus ir t. t.) darbus. Senesni šaltiniai - Ipatijaus metraštis (1262 m.)“, * 


Kromerio kronika (1555 m.)“?, Volfenbiutelio postilė (1573 m.)7? M. Strijkovskis 
(1582 m.)"!, K. Hanenbergeris (1595 m.)?? mini tik Šv. Jono Krikštytojo išvakarėse 
arba Šv. Jono Krikštytojo dieną vykusias apeigas. 

Apibendrinant galima konstatuoti, jog ikikrikščioniškasis šventės vardas, 
matyt, bus negrįžtamai pamirštas (jei apskritai toks egzistavo). Kekirio ir Krešės 
(Kreszes) pavadinimai užrašyti kitataučių ir, viena vertus, per menkai paliudyti šal- 
tiniuose, kad apskritai galėtume juos be išlygų sieti su vasaros saulėgrįžos švente. 
Rasų, Kupolės arba latvių Ligo svėtki vardai greičiausiai atsirado suteikus pirme- 
nybę kuriam nors vienam išskirtiniam šventės momentui - ryto rasos apeiginiam 
sureikšminimui, gydomųjų žolynų rinkimui ar populiariam vasaros saulėgrįžos 
šventės dainų refrenui. Pirmenybę vis dėlto reikėtų atiduoti Kupolei, nes ir jau mi- 
nėti pavadinimai - Krešės (Kreszes) bei Kekiris - taip pat semantiškai sietini su 
augmenijos vešėjimu, taigi gan artimi Kupolės reikšmei. O Joninių pavadinimą 
reikėtų laikyti sinkretiškiausiu, apimančiu ir liaudiškąjį (ikikrikščioniškąjį) šven- 
tės turinį, ir su krikščionybe atėjusį jos pavadinimą. Juo labiau kad ir kitų mūsų 
kalendorinių švenčių (Kalėdų, Kūčių, Velykų) pavadinimai ir jų turinys atspindi tą 
pačią tradiciją - nuolatinį dviejų kultūrų, dviejų religijų sinkretizmą. 





6 “<...> Ha KanoyHb HBaHna Hu“ (Ilonnoe co6panue pycckux nemonuceū. T. 46. MockBa, 1962, 
855). 

* Sakoma, kad lietuviai, latviai ir kuršiai garbinę dievą Ledą (Liadą) apie šventą Joną (Baltų religijos 
ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų leidykla, 
2001, 412). 

"0 „<...> diena S. Jana krikstitaija <...>“ (Baltų religijos ir mitologijos šaltiniai. T. II. Sudarė Norbertas 
Vėlius. Vilnius: Mokslo ir enciklopedijų leidykla, 2001, 445). 

" „<...> tuoj po Atvelykio ir ligi pat Šv. Jono Krikštytojo <...>“ (Baltų religijos ir mitologijos šaltiniai. 
T. II. Sudarė Norbertas Vėlius. Vilnius: Mokslo ir enciklopedijų leidykla, 2001, 542). 

2 „<...> Šv. Jono Krikštytojo naktį <...>“ (Baltų religijos ir mitologijos šaltiniai. T. II. Sudarė 
Norbertas Vėlius. Vilnius: Mokslo ir enciklopedijų leidykla, 2001, 342). 

VESTUVINIAI SODAI!: 
GENEZĖ IR SIMBOLIKA 





Anotacija. Lietuvos etnologinėje literatūroje vestuvinio sodo genezės klausimas iš es- 
mės neanalizuotas, o dėl jo simbolikos esama gana įvairių ir net prieštaringų nuomonių. 
Surinkta, palyginta, išanalizuota lietuvių bei kaimyninių tautų etnografinė ir tautosakinė 
medžiaga, antikos mitai leidžia daryti prielaidą, jog vestuvinis sodas susijęs su medžių kul- 
tu, su antropomorfine medžių samprata senojoje pasaulėjautoje, pasireiškiančia žmogaus 
ir medžio tapatinimu. 

Objektas. Lietuvių ir kaimyninių tautų vestuviniai simboliai (vestuviniai sodai, rozga 
weselna, devja krasota ir kt.), lietuvių ir kaimyninių tautų papročiai, tikėjimai, tautosaka, 
padedanti atskleisti vestuvinio sodo ir jo atitikmenų kaimynėse tautose simboliką. 


Apie Šiaurės, Rytų, iš dalies Pietryčių ir net Vakarų Lietuvoje žinomą vestu- 
vių paprotį - gaminti sodą bei apeiginį jo pirkimą jungtuvių dieną aprašai mus 
pasiekia tik nuo XIX a. pabaigos. Šis vestuvinis simbolis atskirose Lietuvos apy- 
linkėse dar turi ir skirtingus pavadinimus: liktorius? (Varėnos, Pnevėžio r.); vo- 
ras? (Ukmergės r.) vorys arba pajonkas* (Suvalkai, lenkų pająk - voras); pajokas 
(Kaišiadorys), žarondėliai* (Ignalinos r.); o reketukas“, rekėžis?, krijelisš, širšuonas, 
dangus, rojus (Kupiškio apylinkėse), karulys? (Mažojoje Lietuvoje). Vieni pavadi- 
nimai (liktorius, žarondėliai) radosi iš papildomos sodo paskirties (įstačius kelias 





! Sodas - vestuvinis papuošalas, kabinamas per vestuves ties stalu. 


2 Liktorius - žvakidė, žibintas (Lietuvių kalbos žodynas. T. VIL. Vilnius: Mintis, 1966, 513). 

3 Voras - šiaudinis papuošalas, kabinamas ties suolu, sodas (Lietuvių kalbos žodynas. T. XIX. 
Vilnius, 1999, 949). 

Lenkų kalboje pająk - voras, sietynas, saulė (iš šiaudų ir spalvoto popieriaus kaimo gryčioms 
puošti). 

„Lietuvių kalbos žodyne“ žodis žarondėliai neužfiksuotas. Sietinas su žėronas (liaudies dainose - 
žėronužis) - kas spindi, blizga, žėri. 

Reketukas (rekėtis, reketys) - labai šakotas medis; prietaisas siūlams iš ritės į sruogą vyti; kas 
išsiskėtęs, didelis (Lietuvių kalbos žodynas. T. XI. Vilnius, 1978, 406.). 

Rekėžis - prietaisas siūlams vyti, lenktuvas; sunarstytas papuošalas, žaislas (Lietuvių kalbos žody- 
nas. 'T. XI. Vilnius, 1978, 408). 

Krijelis - prietaisas, ant kurio vejami siūlai, reketukas; indo sviestui mušti dalis, kryžiokas (Lietu- 
vių kalbos žodynas, T. VI. Vilnius, 1962, 578). 

* Kas karo, kabo, karantis daiktas (Lietuvių kalbos žodynas. T. V. Vilnius, 1959, 349). 

žvakes apšviečiama patalpa), kiti (voras, vorys, pajonkas, širšuonas) - iš panašumo | 


su voratinkliu ar širšių lizdu, treti (reketukas, rekėžis, krijelis) - iš sodui gaminti 
naudojamos medžiagos, ketvirti (dangus, rojus, karulys) - su tuo, kas kabo, kas yra 
aukščiau virš vestuvinio stalo ar žemės. 

Įvairiai lietuvių vestuvinio sodo atitikmuo įvardijamas ir kaimyninėse šalyse. 
Latviai jį vadina puzurs, lenkai - rozga weselna, wiecha, wienec; čekai - strom, stro- 
mek; bulgarai - iloja; slovėnai - kroval; ukrainiečiai - jelce, gilce, vilce, rizka; gudai- 
jelce, sady, elka; rusai - elka, sady, kurnik, devja krasota““. 


Sodo pavidalas ir medžiagos 


XIX a. pabaigos - XX a. pirmosios pusės etnografiniuose vestuvių aprašuose 
vestuvinio sodo pavidalas ir medžiagos, iš kurių sodas daromas, atskiruose Lie- 
tuvos regionuose ar net apylinkėse įvairuoja. XIX a. pabaigoje dzūkų sodas yra 
didoka eglės šaka, papuošta žolynais, žiemą popieriais, jis kabo ties „didžiuoju 
stalu“. Šalia kabinami ir šviestuvai, kurie, pasak Teodoro Brazio, padaromi taip: 
„Įsmeigę šipuliukus ridikan arba griežtėn, padaro trejetą ketvertą vadinamųjų žva- 
kių, kurias taip pat pakaria palubėje“!!. XX a. pirmosios pusės iš Dzūkijos kilusių 
pateikėjų atmintyje vestuvių sodas - tai iš šiaudų sunarstytas reketukas ar žemyn 
viršūne palubėje pakabinta eglutė!?, papuošta spalvotais popieriukais, saldainiais, 
obuoliais**. Vinco Krėvės-Mickevičiaus liudijimu, dzūkai tuo laiku „liktorius“ arba 
„pajonkus“ darė iš šiaudų, kuriuos supjausto į vienodus gabalėlius ir suveria ant 
siūlo taip, kad pasidaro didelis daugiakampis, susidedantis iš daugelio mažesnių 
daugiakampių. Čia pat V. Krėvė-Mickevičius pažymi, kad šis liktorių gaminimo 
paprotys šiandien (t. y. XX a. pradžioje) jau pradeda nykti“. Tai patvirtina ir Rožės 
Sabaliauskienės užrašyti atsiminimai. Jos teigimu, Povočių apylinkėse (Varėnos r.) 
XX a. pradžioje sodų nebedarė. Vietoj sodo virš stalo čia kabindavo vien lopšį su 
skudurine lėle, kuris, svotui iš vestuvininkų stalą išpirkus, nukabinamas“. Paprotys 
virš vestuvinio stalo kabinti lopšį su lėle XX a. viduryje žinomas ir pakruojiečiams. 





“ Baldžius J. Rinktiniai raštai. Etnologijos ir tautosakos baruose. Sudarė ir parengė Stasys Skrodenis. 


Vilnius: Lietuvių literatūros ir tautosakos institutas, 2005, 76-77. 

U Brazys T. Lietuvių liaudies daina vestuvėse. Tauta ir žodis. T. II, 221-223. Dar žr. Slaviūnas Z. 
„Svotbinės rėdos“ pastabos ir paaiškinimai. Lietuviškos svotbinės dainos, užrašytos Antano Juškos 
ir išleistos Jono Juškos. T. II. Vilnius: Valstybinė grožinės literatūros leidykla, 1955, 582. 

2 ES. B. 560. L. 57. Alytaus raj., Daugai. Inf. Viktorija Damkauskienė, g. 1870 (žr. Vyšniauskaitė A., 
Kalnius P., Paukštytė R. Lietuvių šeima ir papročiai. Vilnius: Mintis, 1995, 327). 

5 LTR374 (1893, 1102) Varėnos raj., Liškiava (žr. Vyšniauskaitė A., Kalnius P., Paukštytė R. Lietuvių 
šeima ir papročiai. Vilnius: Mintis, 1995, 327). 

4 Krėvė-Mickevičius V. Dzūkų vestuvės. Mūsų tautosaka. T. II. Kaunas, 1930, 36. 

Sabaliauskienė R. Atbėga elnias devyniaragis. Rožės Sabaliauskienės tautosakos ir etnografijos rink- 

tinė. Sudarė ir parengė Pranė Jokimaitienė ir Norbertas Vėlius. Vilnius: Vaga, 1986, 335. 

Tik jie, skirtingai nei dzūkai, lopšį kabino ne vietoj sodo, o prie sodo apačios (vie- 
toj paukščio?). Sodą saugantys vestuvininkai lopšelį su vaiku supdavę ir liepdavę 
jauniesiems lopšelį pagauti. Iš to, kuris pirmas lopšelį sugaus, buvę sprendžiama, 
kas pirmiausia jiems gims - sūnus ar dukrelė!“. 

Uteniškių sodas XIX a. pabaigoje - ir obuoliais, riestainiais, saldainiais papuoš- 
ta eglutė, kurios viduj paslėptas „agradnykas“ — „bonkutė degtinės ar vyno“""; ir 
„prie lubų pakabinama egailė arba šiaudinis aitvaras, plačiai žinomas kambario 
papuošalas, padarytas iš suvertų ant siūlo šiaudelių“. Anykštėnų sodas, 1893 m. 
rankraščio duomenimis, - palubėje pakabinti burokai, morkos, griežčiai, vaisiai, 
saldainiai, papuošti spalvotais popierėliais, uogomis, gėlėmis, žalumynais"?. Ku- 
piškėnų sodas (1885 m. rankraščio duomenys) XIX a. pabaigoje buvo daromas 
iš šiaudų ir gėlių, rutulio pavidalo ir kabinamas virš stalo?“. Kupiškio krašte, Ba- 
lio Buračo teigimu, vestuvių sodas būdavo „dvejaip daromas: kartais apipuošiama 
eglės viršūnė, o kartais - paprasti siūlų vejamieji vytuvai'?!. Eglės viršūnę ar vy- 
tuvus moterys, jau minėto B. Buračo liudijimu, „apipina žolynais, karpytais po- 
pierėliais ir žibuliais, pakabina morką, svogūną, česnaką, kartais ir kopūsto galvą. 
Būtinai „sode“ turi būti nors pora obuolių ir kelios kekės negliaudytų riešutų <...>. 
Sode yra ir daržininkas su žmona, padaryti iš raudono buroko, pora lėlyčių: viena 
vyriškos giminės, o kita - moteriškos ir žvirbliukas. Taip pat pritaisomos kelios 
mažos lajinės žvakelės, kurios prireikus uždegamos“. Labai reikšminga laikytina 
apibendrinančioji B. Buračo pastaba, jog „tokių sodų dabar nebedaro'?*. „Dabar“ 
reikštų XX a. ketvirtąjį dešimtmetį, nes būtent tada B. Buračas „Tautosakos darbų“ 
pirmajame numeryje paskelbė Kupiškio apylinkėse aprašytus vestuvių papročius“. 
Čia pat priduriama, kad prieš 40-50 metų (t. y. jau XIX a. pabaigoje arba XX a. 
pačioje pradžioje - R. B.) vestuvių „sodai“ pradėti pinti iš sukarpytų ir ant siūlų su- 
vertų vienodo ilgio šiaudelių, kurie veriami po aštuonis ir taip gaunami „lizdeliai“, 
o pastarieji sukabinami vienas prie kito. Kiti sodo elementai daugmaž išlieka, tik 
vis daugiau XX a. „soduose“ atsiranda saldainių. Tokie sodai Kupiškio apylinkėj, 
pasak B. Buračo, kai kur tebepinami ir dabar (t. y. XX a. ketvirtajame dešimtme- 





16 Vyšniauskaitė A. Vestuvės. Šiaurės Lietuvos kultūra. 1. Papročiai. Sudarytojas Vytautas Didžpetris. 
Kaunas: Žiemgalos leidykla, 2007, 92. 

" Akiras. Kaimo vestuvininkai. Išleido Amerikos lietuvis Juozas Balčiūnas. Kaunas, 1930, 23. 

Slaviūnas Z. „Svotbinės rėdos“ pastabos ir paaiškinimai. Lietuviškos svotbinės dainos, užrašytos 

Antano Juškos ir išleistos Jono Juškos. T. II. Vilnius: Valstybinė grožinės literatūros leidykla, 1955, 

582. 

S Weswlne zwyczaje Oniksztynskiej parafii (rankraštis), 1893, 3. Žr. Baldžius J. Rinktiniai raštai. 
Etnologijos ir tautosakos baruose. Vilnius: Lietuvių literatūros ir tautosakos institutas, 2005, 75. 

2 Rutkauskas J. Opisanije litovskoi svadby Kupiškago prychoda (rankraštis), 1885, 28. 

2 Buračas B. Lietuvos kaimo papročiai. Vilnius: Mintis, 1993, 358. 

2 Ten pat, 358. 

* Buračas B. Kupiškėnų vestuvės. Tautosakos darbai. T. I. Kaunas, 1935, 195-278. 





tyje - R. B)“. Panašiai to paties laikotarpio kupiškėnų vestuvinį sodą aprašo ir | 


Elvyra Dulaitienė-Glemžaitė. Teigiama, kad kupiškėnų „sodai“ būna įvairūs (rom- 
bo, kubo, statinaitės formos). Vieni daromi iš šiaudų, kiti - iš kiaulės šerių, treti 
„paskubomis iš krijelio“ (iš čia, matyt, radosi ir tokio vestuvinio sodo formos ir 
jau minėti pavadinimai - reketukas, rekėžis, krijelis), apipinto žalumynais. Būtina 
sodo puošmena, E. Dulaitienės-Glemžaitės pastebėjimu, - šiaudinis paukštis, riša- 
mas „sodo“ apačioje?“ 

Nors etnologinėje literatūroje (pradedant Juozu Baldžiumi) įsitvirtino nuomo- 
nė, jog vestuvinis sodas žinomas tik Šiaurės, Rytų, iš dalies ir Pietryčių Lietuvoje, 
tačiau, regis, šią klaidą metas yra atitaisyti. Ir tai daryti leidžia dar XIX a. pirmo- 
joje pusėje Eduardo Gizevijaus paskelbtas „Tilžiškių lietuvininkų parvedliavimo 
aprašymas“, kur labai vaizdžiai piešiamas visaip išdabintas nuotakos kampas: 
„.„nuotakos kampui papuošti nuo lubų kabojo trys karuliai, nupinti iš buksme- 
džio ir slenktenės, o jų puošnumą dar didino paauksuoti obuoliai ir uogų vėriniai; 
margi karpiniai ir puošmenos iš popieriaus, kurių dalis kabojo nuo lubų, o dalis 
įsprausta tarp žalumynų - arkliai, karvės, paukščiai, tinklai ir varpos...“?**. Analo- 
giškai nuotakos kampas („jaunųjų sostas ir garbės vieta“) pavaizduotas ir kitame 
XIX a. pirmosios pusės lietuvininkų vestuvių apraše: „Ant šilkinių siūlų svyravo 
obuoliai, mediniai paukšteliai, popierinės gėlės ir t. t., daugiausia padabintos aukso 
ir sidabro putom, o pačiame viduryje kabojo pintas karulys su visų puikiausiais 
papuošimais.“ Beje, pasak nežinomo vestuvių aprašo autoriaus, puotos pabaigoje, 
kai jaunamartė įvedama į moterystę vainiką pakeičiant ištekėjusių moterų skara — 
muturu, 0 jos puošnusis kampas išdraskomas, stengiantis „pasičiupti iš jo ką nors 
sau“, „rūpestingos rankos perkelia šitą karulį, kaip išskirtinę nuotakos nuosavybę, 
į saugią vietą 7. 

Žemaičiams vestuvinis sodas (arba bent jau toks šio vestuvinio simbolio įvar- 
dijimas) nėra žinomas, tačiau XX a. pradžios vestuvių papročių aprašai rodo, jog 
vestuvinio sodo funkcijas čia atlieka įvairūs namų, kuriuose rengiamos vestuvės, 
ir vestuvininkų vežimų puošybos elementai. Antai jaunosios namai prieš vestu- 
ves čia puošiami vainikais, kurie žiemą pinami „iš eglėšakių, kadagių, bruknių, 
šundriekių, mirtų, levendrų ir rūtų; vasarą — iš ąžuolų, klevų ir kitų lapuočių me- 
džių ar gėlių; jaunikio namuose grindys ir takai nubarstomi smulkiomis žalių eglių 
šakelėmis, kambariai ir prieangiai papuošiami vainikais, o „palubėse ant siūlų ar 
ašačių prikabinėjama popierinių arba iš kiaušinių kevalų padarytų paukščiukų“. 





* Buračas B. Kupiškėnų vestuvės. Tautosakos darbai. T. I. Kaunas, 1935, 231. 

5 Dulaitienė-Glemžaitė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 350. 

2 Lietuvininkai. Apie Vakarų Lietuvą ir jos gyventojus devynioliktame amžiuje. Paruošė Vacys Milius. 
Vilnius: Vaga, 1970, 149. 

"7 Ten pat, 187-188, 194. 

Panašiai važiuojant į bažnyčią puošiami ir vestuvininkų (parėdkininkų) vežimai, o 
piršlio vežimo gale „žiemą pastatomos 4 arba 6 eglės, šiltu laiku tiek pat beržų, ku- 
rie irgi, kaip ir eglės, yra prikabinėti bukietų, įvairių karpinėlių ar net varpelių'*š. 

Apibendrinant XIX a. etnografinių aprašų duomenis, konstatuotina, kad XIX a. 
pabaigoje - XX a. pirmojoje pusėje Lietuvoje dominuoja du vestuvinio sodo pa- 
vidalai, esmingai besiskiriantys tiek savo forma, tiek ir medžiagomis, iš kurių jie 
padaryti: a) puošta eglės viršūnė (šaka) arba jos imitacija; b) daugia- 
kampis iš šiaudų. 

XIX a. pabaigos - XX a. pradžios duomenimis, vestuvinis sodas (rėzga weselna) 
įvairuoja ir kaimyninėje Lenkijoje, tačiau čia (skirtingai nei Lietuvoje) nėra žinomi 
sodai vien iš šiaudų (jie naudojami tik puošybai). Radomo apylinkėse sodas yra 
pušies arba kriaušės šaka (viršūnė), papuošta ir prikabinta obuolių. Liublino apy- 
linkėse sodas puošiamas plunksnomis (povo), jo viršūnėje pakabinamas rūtų vai- 
nikas. Krokuvos apylinkėse yra sodų, daromų iš pušies šakų arba viršūnės, tačiau 
kitur sodas gali būti ir puoštas gaidžio plunksnomis kiaulės šeriuose, papuoštas 
juodos bei raudonos gelumbės gabaliukais, taip pat pjaustytais šiaudais. Tarnovo 
apylinkėse sodas daromas iš jauno septynšakio ąžuoliuko. Mazovijoje šis sodas va- 
dinamas wienec ir daromas iš eglės, balteglio, rozmarino, mirtų??. Apibendrinant 
išvardytus (taip pat daugybę neišvardytų) pavyzdžius, regis, galima konstatuoti, 
kad Lenkijoje aptariamuoju laikotarpiu paplitęs vestuvinis sodas, kurio pagrin- 
das - pušies, eglės (balteglės), kiek rečiau - ąžuolo, obels, kriaušės 
viršūnė (šaka). Panašiai arba taip pat vestuvinis sodas ar jo atitikmuo daromas ir 
daugelyje kitų slavų kraštų. Kadangi nekėlėme sau tikslo apžvelgti visų slavų tautų 
visą etnografinę medžiagą, paminėsime tik vieną kitą pavyzdį, kurie, kaip matysi- 
me ateityje, patvirtina bendrąją tendenciją. 





2 Mickevičius J. Žemaičių vestuvės. Mūsų tautosaka. T. VII. Kaunas, 1933, 77, 84, 110. Prieiga per 
internetą: http://www.epaveldas.lt/vbspi/biRecord.do?submit=Per96C596A1okti+9C49AFKbiE 
xemplarld=1199984psl=68 (žiūrėta 2011 11 07). Zenonas Slaviūnas „Svotbinės rėdos“ pastabose 
ir paaiškinimuose dar rašo, jog „Žemaitijoje suolų susikirtimo kampe pastatoma maža eglaitė, 
papuošta nupirktais ar namie padirbtais įvairiaspalviais blizgučiais. Ties stalo kampu palubėje 
pakabinamas daugiakampis reketukas iš šiaudų, į kurio kampus prikabinami padaryti iš kiaušinio 
kevalų ir popieriaus paukščiukai“, tačiau pateikta nuoroda į Juozo Mickevičiaus aprašą „Žemaičių 
vestuvės“ yra klaidinga, nes J. Mickevičius reketuko iš šiaudų savo apraše nemini. Gali būti, kad 
Z. Slaviūnas J. Mickevičiaus informaciją papildė duomenimis iš Mažosios Lietuvos, t. y. iš E. Gi- 
zevijaus aprašo. 

2 Baldžius J. Rinktiniai raštai. Etnologijos ir tautosakos baruose. Sudarė ir parengė Stasys Skrodenis. 
Vilnius: Lietuvių literatūros ir tautosakos institutas, 2005, 76-77. Dziewoslęb. Studyum Z 
dziejow pierwotnego prawa malženskiego w Polsce napisal Wladyslaw Abraham. Studia nad 
historyg prawa Polskiego wydawane pod redakcyg Oswalda Balzera. Tom VIII. - Zeszyt 2. 
Drukarnia uniwersytetu Jagiell. Pod zarządem J. Filipowskiego, 1922. Prieiga per internetą: 
http://pl.wikisource.org/wiki/Dziewos96C5068290C49699b. Studyum, z dziejtoC390B3w. 
pierwotnego prawa ma9oC5968296C596BCe96C59684skiego w. Polsce (žiūrėta 2012 10 16). 
Prieiga per internetą: http://etnomuzeum.eu/Obiekty,119 rozga weselna.html. (žiūrėta 2012 10 16). 

Vestuvinio sodo analogu kai kuriuose Rusijos regionuose laikytina 0e60x 


Kpacoma.“? Seniau - tai eglaitė arba berželis, papuoštas spalvotais popierė- 
liais, kaspinais ir tvirtinamas prie namo kampo, ant kraigo arba prie vartų stul- 
po; vėliau - papuošalas iš kaspinų, galvos apdangalas. Vestuvių dieną šis nuotakos 
simbolis artimiausių draugių šlovinamas dainomis: 


Pa30aiūca, napoo, 
Pacmonkaiūca, napoo, 

/Įe6va Kpacoma udėm. 

He cama ona u0ėm, - 

Kpacna Oesuya Hecėm. 
Ilocmompu, Kaua nO0pYMEKVKA, 
Ha c6010-m0 0e8bi0 KpACOMY, 
Ha c6010-m0 KpacoBumyio; 
Ymo 8e0b amomy-mo 0epe6Uy 
He 6vi8amv 08a pasa 8 3e1eMU. 
Kpacoma, 0e863 Kpacoma?! 


Duokite kelią, žmonės, 
Merginos grožis eina. 

Ne pats eina, - 

Jauna mergina neša. 
Pažiūrėk, seserėle, 

Į savo jaunystės grožį; 
Juk šitas medelis 

Antrą kartą jau nežaliuos. 
Groži, merginos groži!?? 


Šitaip apdainuotą „merginos grožį“ išsiperka atvykęs jaunikis, paskui jis tvirti- 
namas prie rogių (ratų), kuriomis jaunieji vyksta į jungtuves, o pakeliui į cerkvę — 
išmetamas laukuose*". 





3 Pažodžiui - „merginos grožis“, tačiau toks vertimas neatspindi šio simbolio prasmės. G. G. Ša- 
povalovos teigimu, „JĮeBbA KpacoTa“ - tai pačios merginos nuotakos, mergavimo simbolis. Šiam 
simboliui įgavus kitus pavidalus (kaspino, vainiko, galvos papuošalo), jis nepraranda savo pir- 
minio ryšio su žaliuojančių medžiu (egle, beržu). Liaudies dainose „xeBba KpacoTa“ ištekančią 
merginą palieka, grįžta į mišką ir susiranda savo medį. Medis, ant kurio nutupia „AeBbA KpacoTa“, 
rodo, koks likimas laukia nuotakos po vedybų (žr. I. I: Illanosanosa. KynbT xepeBa B pyccKoM 
CBaje6HoM O6paje 1 CBaje6Hod nupuKe. DonoKnop Wu amuoepabua. Y 3mnozpagbuueckux 
UCMOK08 boNbKAOPHGIX Ci0MEMOB U 06pa306. Jlenunrpaj: Hayxa, 1984, 183-184). 

1 Prieiga per internetą: http://live.kostromka.ru/matveevo/weddings/ (žiūrėta 2012 11 23). 

*2 Vertimas straipsnio autoriaus. 

JlaspenTbeBa JI. C., CMupuos IO. A. Kynomypa pyccko20 napoda. O6viuau, 06pADVI, sanamua, 

bonvknop. CankT-IleTep6ypr: IlapurerT, 2005, 347-348. 

Kitas vestuvinio sodo slavuose atitikmuo - vestuvinis karvojus**. Sodo ir kar- 
vojaus tapatumą rodo keli slavų kraštuose užrašyti pavyzdžiai: Gomelio apskrityje 
sodas, jų vadinamas jelca - eglės ar vyšnios šaka, papuošta žiedais, įsmeigiama į 
vestuvinį pyragą, Panašiai elgiamasi ir Rogačiovo apskrityje, o Lydos apskrityje 
kepė karvojų su jo vidurin įsmeigta jaunos pušaitės viršūne ir penkiomis be žievės 
šakelėmis. Iš N. F. Sumcovo apibendrinimo galima spręsti, kad XIX a. visoje Rusi- 
joje sodo analogas - vilce yra į vestuvinį pyragą (karvojų) įsmeigta pušies (žiemą) 
arba obels, kriaušės, vyšnios (vasarą) viršūnė, papuošta žalumynais, žiedais, kaspi- 
nais. Vilce viršūnė (kad puošiant žiedais nenulinktų) siūlu būdavo pririšama prie 
lubose įkaltos vinies**. Beje, pastarasis pavyzdys rodo arba bent jau leidžia daryti 
prielaidą, kad sodas ir karvojus anksčiau galėjo būti ir vientisas vestuvių simbolis, 
jungiantis medžio ir javo mitologemas (plg. Tesmoforijų apeigas). 


Vestuvinio sodo simbolika 


Lietuvių etnologai vestuvių sodo simboliką aškina bemaž vienodai. Vienas 
pirmųjų vestuvinio sodo prasmę dar XX a. ketvirtajame dešimtmetyje analizavęs 
J. Baldžius teigia, kad „sodas yra pačios nuotakos simbolis“, o „jos pardavimas 
yra lygus pačios nuotakos pardavimui“““. J. Baldžiui antrina Pranė Dundulienė, 
sodą, vainiką ir nuotakos kasą laikydama pačios jaunosios simboliais“. Angelė 
Vyšniauskaitė taip pat teigia, kad „tiek sodas, tiek ir jaunosios pyragas (karvojus) 
simbolizuoja jaunąją, o jų nupirkimas ar pavogimas - jos užvaldymą*s. T. Civjan 
linkusi manyti, kad lietuvių vestuvinis rombo formos sodas, nupintas iš šiaudelių, 
simbolizuoja jaunosios nekaltybę, mergystę“?. Jonas Vaiškūnas, bene pirmasis Lie- 
tuvoje atkreipęs dėmesį į ankstyvesnįjį vestuvinio sodo pavidalą, teigia, jog sodas — 
pasaulio medžio simbolis, o tokio „medžio arba jo viršūnės puošimas vestuvėms ir 
po juo vykstančios apeigos turėjo simbolizuoti kosmoso kūrimo veiksmą“? 





Baldžius J. Rinktiniai raštai. Etnologijos ir tautosakos baruose. Sudarė ir parengė Stasys Skrodenis. 
Vilnius: Lietuvių literatūros ir tautosakos institutas, 2005, 76-77. 

CyMmijoB H. D. O cea0e6ubIx 06pADax, npeumyu,ecmBeKnHo pycCcKux. XapbkOBB, 1881, 176. 
Baldžius J. Rinktiniai raštai. Etnologijos ir tautosakos baruose. Vilnius: Lietuvių literatūros ir tau- 
tosakos institutas, 2005, 75. 

Dundulienė P. Senieji lietuvių šeimos papročiai. Vilnius: Mokslo ir enciklopedijų leidybos 
institutas, 1999, 154, 

3 Vyšniauskaitė A., Kalnius P., Paukštytė R. Lietuvių šeima ir papročiai. Vilnius: Mintis, 1995, 328. 
Inepau T. B. KMudbonoreme caza. Tekcm: cemaumuKa u cmMpykmypa. OTBeTCTBeHHbIA pejįaKTOP 
T. B. I[nBpan. MockBa: Hayxa, 1983, 152. 

* Vaiškūnas J. Sodas ir Visata. Liaudies kultūra, 1992, Nr. 4, 26-30. Prieiga per internetą: http:// 
muziejus.moletai.lt/doc/sodas, ir visata.pdf. (žiūrėta 2012 11 21). 

Lenkų tyrinėtojai linkę manyti, jog sodas gali būti jaunystės, vaisingumo ir gau- 
sos, taip pat sutarties sudarymo simbolis*!. O štai rusų etnologas N. E. Sumcovas 
tvirtina, kad „sodas“ visais savo pavidalais - tai gyvybės medis. Visos kitos simbo- 
linės prasmės jau vėlesnės, t. y. antrinės. 

Šiame straipsnyje anksčiau išvardytieji lietuvių ir slavų pavyzdžiai taip pat lei- 
džia daryti prielaidą, jog vestuvinis sodas (taip pat įvairūs jo atitikmenys) susijęs 
su medžių kultu, su antropomorfine medžių samprata senojoje pasaulėjautoje, pa- 
sireiškiančia žmogaus ir medžio tapatinimu. 

Pritarę išsakytai H. E Sumcovo nuomonei, paieškokime jai paremti argumentų 
lietuvių bei kaimyninių tautų papročiuose, tikėjimuose, folkloro kūriniuose, taip 
pat ankstyvosiose kultūrose. 


Medžio simbolika 


Pasak Bronislavos Kerbelytės, daugelio tautų epiniuose kūriniuose ir tikėji- 
muose esama apstu pavyzdžių, rodančių, jog medis (didysis, pasaulio, genties) yra 
susijęs su žmogaus gimimu ir gyvenimu“. Antai Sibiro tiurkų genties medžiui ats- 
tovauja tos genties (dažnai - kelių genčių) gerbiamas konkretus medis (pavyzdžiui, 
beržas, maumedis, kedras), prie kurio atliekamos apeigos, turinčios teigiamai pa- 
veikti genties narių sveikatą, gyvybingumą ir genties pratęsimą. „Edoje“ sakoma, 
kad Choddmimir girioje pasislėps dviese, naktimis maitinsis rasa ir žmones pagim- 
dys*, o iš dviejų medžių buvo padaryti pirmieji žmonės**. 

Rytų slavuose savaitė po Velykų vadinama vjuniny. Jų metu ištekėjusių moterų 
ir vedusių vyrų grupės lankydavo tais metais susituokusius jaunavedžius, linkė- 
dami jiems kuo greičiau ir kuo daugiau vaikų susilaukti. Moterų grupės priekyje 
viena „joja“ ant ilgos karties ar šluotos, prie kurios galo dar pritvirtinta pušinė 
(pečluostė). Iš dainų, kurias dainuoja eitynių dalyviai, tekstų yra aišku, kad jauna- 
vedys vadinamas vjunec, o jo žmona vjunica: 





* Dziewoslęb. Studyum z dziejow pierwotnego prawa malženskiego w Polsce napisat Wladyslaw 
Abraham. Studia nad historyg prawa Polskiego wydawanepodredakcyą Oswalda Balzera.'Tom VIII. — 
Zeszyt2.Drukarniauniwersytetu Jagiell. Pod zarządem J. Filipowskiego, 1922. Prieiga perinternetą: 
http://pl.wikisource.org/wiki/Dziewos96C5068290C49699b. Studyum, z dziejtoC390B3w. 
pierwotnego prawa ma9oC5968296C596BCe96C59684skiego w. Polsce (žiūrėta 2012 10 16). 
Prieiga per internetą: http://etnomuzeum.eu/Obiekty,119 rozga weselna.html. (žiūrėta 2012 10 16). 

*2 Kerbelytė B. Lietuvių tautosakos kūrinių prasmės. Kaunas: Vytauto Didžiojo universitetas, 2011, 
377. 

S Beosynopb. Cmapwaz 300a. Ilecho o Hu6enyneax. bn6nnoTeKa BCeMUpHoN ANTEpaTYpPI. MockBa, 

1975, 208. 

Mnadmaa 3004. Asxanue nogroToBWIA Onbra CMupanųkaa 1 Muxann Cre6nun-Kamenckuū. 

Jennnrpas, 1970, 26. 

Hauamanacv nu, BbIOKHUUA, 
Ilo cadam u 20p00aM? 
Boioneų, mv, oū, monoDdOŪ! 
Hexeamanacob AU, BbIOHUUA, 
3a y20xu Oepe8a? 

Bvioneų, moi, o, Monod0U MS 


Ar prisivaikščiojai, vjunica, 
Po sodus, po miestus? 
Vjunec, oi, tu jaunasis! 

Ar nusitvėrei tu, vjunica, 
Už naudingųjų medžių? 
Vjunec, oi, tu jaunasis!** 


Šios ir kitų panašių dainų tolesniuose posmuose apibūdinami tie medžiai. 
B. Kerbelytė, išsamiai aptarusi tokių dainų įvaizdžius, argumentuotai įrodo, 
jog medis (taip pat ir vanduo) čia „simbolizuoja vaisingumą ir naujos gyvybės 
pradėjimą““'. Panašiai, regis, galėtų būti interpretuojamas ir lietuvių liaudies kalen- 
dorinėse dainose pasitaikantis karpomų medžių viršūnių įvaizdis, kuris gretintinas 
su slavų liaudies dainose žinomu medžių laužymo (dažniausiai - putino, beržo) 
įvaizdžiu. Minėtų įvaizdžių erotinę simboliką paremia populiarus rusų vestuvių 
ritualas laužti puting“s; eglės kankorėžio formos baltarusių vestuvinis karvojus*?; 
pietų slavų epinė junakų giesmė, kurioje apdainuojama devynerius metus eglėje 
sėdėjusi, o dešimtus sūnų pagimdžiusi motina ir t. t.?? 

N. E Sumcovas mano, jog slavuose ikikrikščioniškuoju laikotarpiu būta pa- 
pročio sutuokti jaunuosius apvedant juos aplink medį. Tai, jo manymu, rodo ne 
tik patarlė „Benvanu BO Kpyrenu, a aepTu menu“ („Aplink eglę tuokė, o velniai 
dainavo“"!), bet dar ir XIX a. užfiksuoti panašūs vestuvių apeigų fragmentai. Antai 





5 Ilecnu KDeECMbAHCKUX npa30HnuKos. Bcryn. CTATbA, COCTaBJIeHME, IIOJTOTOBKA TEKCTA M 


upuMevanna Asanua 3eMiįoBCKOrO. Jlehunrpan, 1970, 480. 

Vertė Bronislava Kerbelytė (žr. Kerbelytė B. Lietuvių tautosakos kūrinių prasmės. Kaunas: Vytauto 
Didžiojo universitetas, 2011, 384-385). Visą dainos teksto vertimą žr. Kerbelytė B. Slavų fokloras. 
Tekstų rinkinys. Kaunas: Vytauto Didžiojo universitetas, 2012, 79-80. 

Kerbelytė B. Lietuvių tautosakos kūrinių prasmės. Kaunas: Vytauto Didžiojo universitetas, 2011, 
385. 

YcaueBa B. B. Kanuna. Caa6anckue Ope6hocmu: DmuonunesucmuvecKui cno6apv. Ulop o61eit 
pezakųuei HukuTbI Toncroro. T. 2. MockBa, 1999, 446. Dar žr. CyMųoB H. D. O cea0e6nbIx 
06pA0ax, npeUMYUeCMBeHHO pycCKUuxX. XapbKOBB, 1881, 183. 

* Kerbelytė B. Slavų fokloras. Tekstų rinkinys. Kaunas: Vytauto Didžiojo universitetas, 2012, 167. 
Plačiau žr. Kerbelytė B. Lietuvių tautosakos kūrinių prasmės. Kaunas: Vytauto Didžiojo 
universitetas, 2011, 385. 

Vertimas straipsnio autoriaus. 

Vitebsko gubernijoje užrašyta, kad jaunikis po sužieduotuvių įsisodina merginą į 


vežimą, apveža ją tris kartus aplink šventą ąžuolą ir tuo užbaigia tuoktuvių cere- 
moniją. Serbams XIX a. taip pat žinomas panašus paprotys. Tik čia prie paskirto 
ąžuolo atvykusius vaikiną ir merginą sutuokia iš anksto pakviestas popas. Grei- 
čiausiai tokių apeigų vietą iki XIX a. pabaigos ženklino ir Vladimiro gubernijoje 
esantis senų pušų šilas, vadinamas Svadebki (Vestuvėlės). Nuotakos drabužių ka- 
binimo ant medžio (po vestuvinių apsivalymo apeigų) paprotys žinomas senovės 
Indijoje, o bulgarai jaunamartę vesdavo prie medžio, kur vaikinai nuimdavo ir ant 
šakų pakabindavo mergystę simbolizuojantį gavos apdangalą?*. 

Baltams priskiriamuose rašytiniuose šaltiniuose informacijos apie ikikriščio- 
niškojo laikotarpio vedybų apeigas, atliekamas šventuose miškeliuose ar prie ypa- 
tingų medžių, nėra. Tačiau apie šventųjų girių ar atskirų medžių - ąžuolų, uosių, 
eglių, liepų ir kitų, per kuriuos pasiekiami senieji dievai, gerbimą duomenų randa- 
me jau nuo XI amžiaus“. Pagarba ypatingiems medžiams - dievų buveinėms, kaip 
rodo Mato Pretorijaus ir kitų to laikotarpio autorių veikalai, išliko iki pat XVII a. 
pabaigos““, o tikėjimo žiemą vasarą žaliuojančių, anksčiausiai mūsuose išsprogs- 
tančių medžių gyvybinėmis galiomis, kaip rodo XIX-XX a. etnografiniai kalendo- 
rinių, darbo, šeimos švenčių aprašai, tikėjimai, tautosaka, tebėra ir dabar. Ypač tai 
pasakytina apie vestuvines dainas: 


Oi tu pušele linguonėle, 
Lingavai rytą vakarėlį, 


Devynias šakas augindama, 
O šią dešimtą viršūnėlę. 





2 CyMoB H. D. O ceade6uvix 06pAD0Ax, npeumMyw,ecmBenKno pyccKux. XapbKoBb, 1881, 177, 181, 
183. 

Baltų religijos ir mitologijos šaltiniai. T. L. Sudarė Norbertas Vėlius. Vilnius: Mokslo ir enciklopedijų 
leidykla, 1996; Beresnevičius G. Lietuvių religija ir mitologija. Sisteminė studija. Vilnius: Tyto alba, 
2004, 213-217. 

* M. Pretorijus rašo apie Ragainės apskrityje augusį ąžuolą, kurį vietiniai ypač gerbė. Kai sykį be- 
dievis ir lengvabūdis žmogus iš piktos valios nulaužė kelias ąžuolo šakas ir tyčiodamasis jas su- 
mindžiojo kojomis, tuojau po to nuo tos rankos, kuria šaką nulaužė, paskui ir nuo kojos, kuria 
šaką mindžiojo, nusilupo oda. Dar M. Pretorijus mini ypač gerbtą liepą, kuri buvusi labai aukšta, 
stora ir rumbuota; prie jos gyventojai aukodavo (nors slapta ir naktį) savo dievams. Prie šven- 
tos eglės, kurios viršūnėje, M. Pretorijaus liudijimu, buvo suaugusios šakos, „susibėgdavo dideli 
ir maži ne vien iš Nadruvos ir Skalvos, bet ir iš Žemaitijos bei Lietuvos ir čia aukodavo audi- 
nių skiautes, keliaraiščius, kartais ir drabužius, taip pat pinigų. Jie taip pat manydavo, kad luošas 
arba trūkiu sergantis žmogus, perėjęs tarp tų dviejų šakų, pasveiks...“ Panašia intencija melstasi 
ir Nybūdžiuose prie rumbuotos kriaušės (žr. Baltų religijos ir mitologijos šaltiniai. T. II. Sudarė 
Norbertas Vėlius. Vilnius: Mokslo ir enciklopedijų leidybos institutas, 2003, 230-232). 

Visas devynias vėtružė laužė, 
Man, dieve, laikyk viršūnėlę, - 
Raibai gegutei atsitūpti, 

Ryts vakarėlis pakukuoti?*. 


Aš išgenėsiu 
Pušių šakeles, 
Kad nenubrauktų 
Jos vainikėlio*“. 


Privažiavau žalių girių, - 
Ugnela kurinta, 
Ugnela kurinta. 


Tai čia mano dukrelas 
Žiedeliai mainyti, 
Žiedeliai mainyti. 
Un tų pušių šakytėlių 


Rūtelių vainikas 
Rūtelių vainikas?". 


Nevežkit manį par šilą, 
Nevežkit manį par šilą 


Šilalių pušes gaudales, 
Šilalių pušes gaudales. 


Pagava mana vainiką, 
Pagava man vainiką. 


Užgrobe mani nomatu 
Užgrobe mani nomatu““. 

Stanevičius S. Dainos žemaičių. Vilnius: Lietuvių literatūros ir tautosakos institutas, 1999, 132 
(nr. VI). 

Lietuviškos svotbinės dainos, užrašytos Antano Juškos ir išleistos Jono Juškos. T. I. Vilnius: Valstybinė 
grožinės literatūros leidykla, 1955, 534 (nr. 632). 

Sutartinės. Daugiabalsės lietuvių liaudies dainos. T. UI. Sudarė ir paruošė Z. Slaviūnas. Vilnius: 
Valstybinė grožinės literatūros leidykla, 1959, 365-367 (nr. 1468). 

Sutartinės. Daugiabalsės lietuvių liaudies dainos. V. II. Sudarė ir paruošė Z. Slaviūnas. Vilnius: 
Valstybinė grožinės literatūros leidykla, 1958, 448 (nr. 875). 





Cituotieji vestuvinių lietuvių liaudies dainų posmai koreliuoja su aukščiau ap- 
tartais slavų dainų pavyzdžiais ir laikytini ritualinės elgsenos atspindžiais, o juose 
pasikartojantys pušy virūnės, pušų šakelių įvaizdžiai - brandos, vaisingumo, per- 
ėjimo į moterystės stoną simboliais. Tokių pačių simbolių galime užtikti ir vestu- 
vinėse oracijose bei tikėjimuose. Štai svoto oracija kviečiant apdovanoti jaunąją 
skamba taip: „Prašom prie stalo Povilo Birono. Ne vieno, o su pušele, su šakele, dar 
ir su šyčkele atsisveikint Onulę, kuri rengiasi į tolimą kelionę...“*?. Na, o tikėjimas 
(jis, beje, labai panašus į slavų šventės vjuniny metu aprašytąjį paprotį) nurodo, 
kad, jaunamartę pirmą kartą vedant per gryčias vyro namuose, reikia taką pabars- 
tyti pelenais ir šluoti pušine šluota, - tuomet ji bus vaisinga“. 

Tam tikrų šio simbolio refleksijų, matyt, galime įžiūrėti ir sapnų aiškinimuose. 
Teigiama, jog žydinčias pušis sapnuoti ligoniui reiškia sveikatos pagerėjimą, o „ki- 
tiems žmonėms - ras laimę moterystėje““!. 

Pušis susijusi su daugeliu antikos dievų, vienaip ar kitaip lemiančių žmonių 
giminės tąsą, gyvūnijos, augmenijos nuolatinį atsinaujinimą, - Dionizu (šio au- 
galo pumpurai puikavosi ant dievo Dionizo skeptro, o pušų girliandomis buvo 
dabinami jo altoriai), Artemide, Demetra, Kibele, Poseidonu, Panu (pušų vainikas 
taip pat vainikavo dievo Pano galvą), Silvanu, Ačiu (dievų motina Kibelė pavertė 
Atį amžinai žaliuojančia pušimi)“* ir t. t. 

Ypač atkreiptinas dėmesys į antikinę šventę, skirtą Kibelės ir jos sūnaus Ačio — 
augmenijos dievo garbei“. Misterijos, kuri buvo atliekama per pavasario lygiadie- 
nį, metu romėnai į šventyklą ant Palatino kalvos pernešdavo į drobę susuptą ir 
žibuoklėmis papuoštą pušį - mirusio Ačio kūną. Trečią dieną vyriausiasi žynys 
įsipjaudavo ranką, aukodavo savo kraują dievui Ačiui (pašlakstydavo tuo krauju 
pušį) ir iškilmingai paskelbdavo apie jo prisikėlimą. Tokios misterijos turėjo užti- 
krinti gausų derlių ir gyvulių prieauglį““. 





* Sabaliauskienė R. Atbėga elnias devyniaragis. Rožės Sabaliauskienės tautosakos ir etnografijos rink- 
tinė. Sudarė ir parengė Pranė Jokimaitienė ir Norbertas Vėlius. Vilnius: Vaga, 1986, 335. 

6 Šeškauskaitė D. Sutartinės - senovės apeiginės giesmės. Kaunas, 2001, 94. 

«Senasis lietuvių sapnininkas. Panevėžys, 1999, 319. 

2 Prieiga per internetą: http://www.symbolarium.ru/index.php/960D096A196D09BEYD1968194D0 
90BD96D096B0 (žiūrėta 2012 11 06). 

“S Vienas iš daugelio mitų byloja, jog Atis buvo gražus frygų piemuo, Kibelės sūnus. Kibelė labai 
mylėjo savo sūnų, bet Atis pamilo nimfą ir motiną paliko. Įtūžusi Kibelė užkerėjo savo sūnų be- 
protybe - ir jis pats save iškastravo prie pušies kamieno. Ačio kraujas, ištiškęs ant žemės, pražydė 
našlaites. Kibelė, pilna sąžinės graužaties, paėmė kūną, nunešė jį į olą ir ilgai raudojo. Pirmiausia 
ji palaidojo Atį Pesine, tačiau vėliau panaudojo savo galias ir sugrąžino jį į gyvenimą. (Prieiga per 
internetą: http://www.occult.lt/deives.html (žiūrėta 2012 11 05). 

“ Kynomypa /Įpesnezo Puma. T. II. Ora. pen.: Tony6oBa E. C. MockBa: Hayxa, 1985, 81. Prieiga per 
internetą: http://newhoros.narod.ru/romsym.htm. (žiūrėta 2012 11 06). 

Amžinai žaliuojanti pušis laikytina svarbia aukos dalimi ir per Tesmoforijas. Ši 
šventė, kurioje dalyvauja tik moterys“, skirta Demetrai“ ir Persefonei“?. Ritualo, 
prasidedančio birželio arba liepos mėnesiais, metu aukojami paršeliai. Jie slepiami 
(sumetami) specialiuose požeminiuose rūsiuose, vadinamosiose Demetros šven- 
tovėse. Kartu su paršeliais į požeminius rūsius metami falo ir gyvatės pavidalo 
dirbiniai iš tešlos bei pinijos (italinės pušies)“ šakos su kankorėžiais. Tesmoforijų 
metu specialiai tam paskirtos moterys (žynės?) visa tai iš rūsio pernešadavo ant 
Demetros aukuro, o vėliau sumaišydavo su ruošiamų sėti javų sėkla“?. Tokio ritu- 
alo tikslas - ne tik kuo gausesnis derlius, bet ir kuo didesnis sveikų vaikų gimsta- 
mumas. Dėl to trečioji Tesmoforijų šventės diena skirta sėkmingiems gimdymams, 
viliantis gerų, sveikų palikuonių“. Čia reikšminga ne tik pačios pušies, bet ir pu- 
šies kankorėžio (pušies, o dar labiau eglės kankorėžis laikomas „gyvybės kibirkš- 
tim“, pradžios simboliu ir tapatinamas su falu) simbolika (plg. su jau aprašytu falo 
formos karvojumi). 

Japonams pušis - amžinai gyvos vedybinės meilės, nemirtingumo, laimės, sėk- 
mės simbolis. Rašytinių šaltinių duomenimis, jau XII a. Japonijoje žinomi nauja- 
metiniai kadomacu (pušys prie įėjimo). Istoriniais laikais tai tiesiog dvi pušys prie 
įėjimo į namus; vėliau (maždaug nuo XVII a.) kadomacu darytas iš pušies, bam- 
buko ir slyvos šakelių, dar vėliau (XIX-XX a.) - pušies, bambuko, ryžių šiaudelių, 
mandarinų, paparčio lapų'!. Kinijoje pušis - ilgaamžiškumo, pastovumo, šeimyni- 
nės laimės simbolis ir t. t. Skandinavų mitologijoje pušis (taip pat ir eglė) sietina su 
dievo Odino kultu, kalėdiniais ritualais??, 





“S Tik moterų dalyvavimą Tesmaforijų šventėje kai kurie tyrinėtojai linkę aiškinti tuo, kad žemdir- 
bystė primityviose visuomenėse buvo moters išradimas, ji buvo pirmoji, pamėginusi žemę išdirb- 
ti, įberti į ją sėklą ir išauginti vaisių, tad tikriausiai dėl to ir žemdirbystės dievybės daugelio tautų 
mitologijose buvo moteriškosios lyties (žr. Harrison J. E. Prolegomena to the study of Greek religi- 
on. Cambridge, 1912, 272; Laurinkienė N. Kiaulės aukojimas. Šiaurės Atėnai, Nr. 938, 2009 04 24, 
2). Šie argumentai nėra labai tvirti. Mat jau ir ikigraikiškose civilizacijose buvo žinomas žemės 
arimas jaučiais. Kur kas labiau tikėtina, kad tik moterys šiuos visai bendruomenei svarbius vaisin- 
gumo ritualus atlieka dėl gamtos suteiktos galios pratęsti žmonių giminę. 

“ Pasak Hesiodo, Demetra yra Rėjos ir Krono duktė: „Rėja šaunius vaikus, atsidavusi Kronui, 
pagimdė: // Histiją, deivę Demetrą bei Herą auksasandalę“ (žr. Hesiodas. Teogonija. Aidai, 2002, 
23). 

“7 Persefonė - Dzeuso ir Demetros duktė: „Dzeusas nuėjo paskui į Demetros maitintojos guolį. // Ši 
Persefonę baltarankę pagimdė, kurią iš Demetros // Pagrobė pats Hadonėjas, protingajam Dzeu- 
sui sutikus (žr. Hesiodas. Teogonija. Aidai, 2002, 71). 

“ Italinė pušis (lot. Pinus pinea), arba pinija - pušinių šeimai (Pinaceae) priklausanti spygliuočių 
medžių rūšis. Paplitusi Viduržemio jūros regione. Kilmės vieta - Pirėnų pusiasalis, bet jau anks- 
tyvoje senovėje dėl savo riešutų išplatinta po visą regioną. 

* Baiues A. A. Ipeueckaa penueua u Mubonoeuz. Kypc nekųuū. Ilon pegakųnei JI. A. )Kmyna. 
C.-Ilerep6ypr, 2005, 108. 

7 Ten pat, 109. 

" Prieiga per internetą: http://www.komfort-sv.ru/lab8c1c1c79b.htm. (žiūrėta 2012 11 06). 

" Prieiga per internetą: http://www.symbolarium.ru/index.php/96D096A194D096BE96D1968196D0 
90BD96D096BO (žiūrėta 2012 11 06). 

Vietoj išvadų 


Aptarti lietuvių, kaimyninių slavų tautų papročių bei tautosakos pavyzdžiai, 
taip pat antikos laikų mitai rodo, jog medžiai (ypač amžinai, t. y. žiemą ir vasarą 
žaliuojantys) buvo mitologizuoti jau pačiose seniausiose kultūrose. Pagal gyvena- 
mąją aplinką, vyraujantį klimatą, tai pat pagal gyvenimo būdą skirtingose tautose 
mitologizuoti skirtingi augalai, tačiau visi jie išreiškė tą pačią derlingumo, vaisin- 
gumo, naujos gyvybės simboliką. Tokiu simboliu dar laikytinas ir lietuvių vestu- 
vinis sodas, iki pat XIX a. pabaigos, o kai kur dar ir XX a. pradžioje išlaikęs gana 
archajišką (žolynais, popierėliais puošta eglės viršūnė ar jos šaka) pavidalą. 

Nuo XIX a. pabaigos žinomas ir kitokio pavidalo lietuvių vestuvinis sodas — 
daugiakampis iš šiaudų. Panašūs sodai gerai žinomi latviams, o dar labiau ir, atro- 
do, seniau - skandinavų tautoms“. Nors tokių sodų medžiaga ir skiriasi, simbolinė 
jų reikšmė (užtikrinti jaunavedžiams visokeriopą vaisingumą) išlieka ta pati. Tik 
šiuo atveju labiausiai jinai pasireiškia per šiaudų / grūdų mitologemą. Šiai hipote- 
zei pagrįsti pavyzdžių randame tiek lietuvių, tiek ir kaimyninių tautų papročiuose 
ir tikėjimuose. Antai XX a. pradžioje dabartiniame Švenčionių rajone dar buvo 
gyvas paprotys per vestuves statyti rugių pėdą darželyje ar kambaryje, jį puošti ir 
apie jį eiti ratelius'“. 1880 m. paskelbtame straipsnyje E. Iwaszkiewiczowa rašo, jog 
švenčioniškių vestuvėse parvedliauta nuotaka jaunikio sodybos pavartėje rasdavo 
šiaudų kūlį. Ant to kūlio jaunamartė dėdavo kepalą duonos, o svočia užrišdavo 
juostą“. Panašus paprotys XVII a. pradžioje žinomas ir Teodorui Lepneriui. Parve- 
dliaujamą nuotaką prie vartų pasitinka „dvi senos moterys, pasistačiusios šiaudų 
kūlį, kurį reikia pervažiuoti“. 

N. E. Sumcovo liudijimu, indai sodindavo nuotaką ant šiaudų, o rusai kai kurio- 
se gubernijose namų, kuriuose vykdavo vestuvės, aslą išklodavo šiaudais, kitur — 
šiaudais nuklodavo taką nuo nuotakos namų iki cerkvės. Lenkai šiaudais trobas 
barstė prieš Kalėdas, serbai - prieš naujuosius metus, rusai - per įkurtuves“? ir 
t.t, 

XX a. antrojoje pusėje pasimiršus vestuvinio sodo pirkimo apeigoms (XX a. 
pabaigoje liko tik „stalo užsėdimo“ vaidinimas, vadinamas „sodo pirkimu“) bent 





“ Bondjers R., Danielsson H. U. Oro, himmel, spindel... takkronor av halm och andra material. Tryckt 
hos Stralins Tryckeri AB, Grycksbo, 1989. 

Merkienė R. Augalai XX a. lietuvių pasaulėjautoje: realija simbolių sistemoje. Augalų ir gyvūnų 
simboliai. Senovės baltų kultūra. Vilnius: Kultūros ir meno institutas, 1999, 205. 

Iwaszkewiczowa E. Wesele w powiecie Swiecianskim. Upominek Wilenski. Wilno, 1880, 53. 
Lepneris T. Prūsų lietuvis. Parengė Vilija Gerulaitienė. Vilnius: Lietuvos istorijos institutas, 2011, 
168. 

CyMmijoB H. D. O cea0e6ubIx 06pA0ax, npeumyu,ecmBeKnKo pycCckux. XapbKOBB, 1881, 185. 

Apie šiaudų ritualinę paskirtį plačiau žr.: Balsys R. „Dievo stalas“ XVI-XVII a. rašytinių šaltinių 
duomenimis. Logos, Nr. 69. Vilnius, 2011, 150-162. 

iš dalies pakito ir paties sodo simbolika. Šiandien visoje Lietuvoje žinomi ir paplitę 
iš šiaudų daromi sodai. Jie kabinami virš šventinio stalo namuose, tampa įvairios 
paskirties patalpų interjero puošybos dalimi, o 2012 m. rudenį Salamiestyje (Ku- 
piškio r.) net atidarytas šiaudinių sodų ir žvaigždžių muziejus". Šiandien sodai, 
pačių pynėjų teigimu, simbolizuoja namus, sodą, gimtąjį lizdą į kurį sugrįžtame 
ir kurį saugo mirusiųjų protėvių vėlės, taip pat tai jungtis tarp ateities ir praeities 
(tarp kartų), tiltas tarp nauja ir sena, per vestuves - naujo gyvenimo, vilties sim- 
bolis; šiokiadieniais - saugo namus nuo Perkūno rūsties““, per pavasario lygiadienį 
tampa darnos su gamta, harmonijos ženkluš!. 





" Prieiga per internetą:  http://www.lrt.lt/naujienos/lietuvoje/2/6991/siaudiniai sodai saugo 


namus nuo nelaimiu ir nesa sekme (žiūrėta 2012 1121). 

Prieiga per internetą: http://www.selonija.lt/2011/03/22/vabalninko-muziejuje-prazydo-sodai/ 

(žiūrėta 2012 11 21). 

* Prieiga per internetą: http://alkas.lt/2011/03/20/96e29680969esventaragio-sodai96e29680969c- 
dziugino-siela/žžmore-15000 (žiūrėta 2012 11 21). 

GIMTUVIŲ IR KRIKŠTYNŲ 
APEIGŲ SIMBOLIKA: 





M. Eliade teigia, kad kosmogonijos mitas yra archetipinis visokios „kūrybos“ 
pavyzdys, kad ir kokio pobūdžio ji būtų: biologinio, psichologinio ar dvasinio. Ka- 
dangi ritualinis mito recitavimas atkuria pirmapradį įvykį, iš to išplaukia, jog tas, 
kuriam jis recituojamas, magišku būdu yra nukeliamas „į pasaulio pradžią“, tampa 
kosmogonijos amžininku*. Pirmapradžiai elementai, kurie sukuriami kosmogo- 
ninio proceso metu, yra ugnis ir vanduo (ypač vanduo, kuris gali atstovauti pir- 
mapradžiam chaosui). Turbūt nerastume tokio baltų visuomenės sluoksnio, tokių 
papročių ir apeigų, kur visu ryškumu nepasireikštų vyraujantis ugnies ir vandens 
vaidmuo“. Šio straipsnio tikslas ir būtų išsamiau aptarti vandens bei ugnies simbo- 
liką gimtuvių ir krikštynų papročiuose. 

Jau vestuvių apeigos, kurių dauguma pabrėžia pagrindinį naujos šeimos tikslą 
susilaukti kuo daugiau vaikų, gana ryškiai yra susijusios su archajine vandens ir 
ugnies samprata. Tai ir praustuvių vanduo, turėjęs apvalyti, apsaugoti, palaikyti 
pradėtą gyvybę, ir „Sūduvių knygelėje“ minimas jaunosios kojų plovimas bei li- 
kusiu vandeniu jaunųjų lovos, svečių ir namų apyvokos daiktų šlakstymas*; Juozo 
Mickevičiaus užrašytas jaunųjų lovos šlakstymas švęstu vandeniu?, motinos meta- 
mas duonos gabalėlis užkrosnin, kad duktė nebūtų „dykiavidurė““ ir kt. Vanduo 
vestuvių papročiuose, atsižvelgiant į jo pavidalą, apeigų atlikimo laiką ir vietą, yra 
daugiaprasmis. Tai suardantis ir sunaikinantis, apvalantis ir atnaujinantis, skirian- 
tis ir jungiantis, apsaugantis ir apvaisinantis. Ten, kur kalbama apie naujos gyvybės 





! Publikuota: Balsys R. Gimtuvių ir krikštynų apeigų simbolika. Moteris ir tradicijos 2001. Konfe- 
rencijos medžiaga. Klaipėda, 2001. 

2 Eliade M. Šventybė ir pasaulietiškumas. Vilnius: Mintis, 1997, 58. 

3 Vėlius N. Senovės baltų pasaulėžiūra. Vilnius, 1983, 27; Balsys R. Vandens simbolika vestuvių 
papročiuose. Jūrės marės lietuvininkų gyvenime. Konferencijos medžiaga. Klaipėda, 1998, 46-52. 

* Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidybos institutas, 2001, 151. 

> Mickevičius J. Žemaičių vestuvės. Liaudies kultūra, Nr. 3. Vilnius, 1990, 33. 

* Kriauza A. Vaikai ir jų auginimas Kupiškio apylinkėje. Gimtasai kraštas, Nr. 31. Šiauliai: Šiaulių 
kraštotyros draugija, 1943, 205. 

pradžią, vanduo visada atlieka apsaugos, vaisingumo palaikymo funkciją". Ar taip 
pat yra ir gimtuvių bei krikštynų papročiuose? 

Dievo bausme buvo laikomas moters nevaisingumas, todėl ištekėjusiai bevaikei 
moteriai mirus jos laukė bausmė klaidžioti tamsybėje, mirkti iki juostos vandeny- 
je ir nešioti velnio vaikus“. Šis grasinimas, matyt, bus atsiradęs jau krikščionybės 
laikais, nes siejamas su pragaro kančiomis. Siekdamos išvengti nevaisingumo, no- 
rėdamos lengviau pastoti moterys darydavo tynes, šutindavosi, įvairias žoles užpil- 
damos vandeniu ir ten įdėdamos įkaitintą akmenį. Taip pat specialios vanotojos, 
braukytojos moteriškę pirty vanodavo, braukydavo, šutindavo?. Toks vandens ir 
ugnies (įkaitinto akmens) susiliejimas lyg ir pakartoja pasaulio kūrimo pradžią, 
kur pirmasis vanduo pagimdė visa tai, kas gyva". Buvo tikima, kad pastoti gali 
padėti ir toks vanduo, kuriame išvirinta sudžiovinta ir sutrinta svetimo kūdikio 
virkštelė!! ar vienuolikos naujagimių virkštelės“. Ir vienu, ir kitu atveju vanduo 
(iš dalies sąveikaudamas su ugnimi) suprantamas kaip naujos gyvybės žadintojas. 

Besilaukianti moteris privalėjo laikytis gausybės įvairiausių draudimų, kurie 
vienaip ar kitaip galėjo paveikti būsimo kūdikio fizines ar psichines savybes. Ne- 
maža dalis tų draudimų yra susiję su ugnimi bei vandeniu. Tikėta, jog, nėščiai 
moteriai įkritus į vandenį, vaikas bijos maudytis'*, ssmdama vandenį turi pasemti 
jo tiek, kad šis nenusipiltų, nes kūdikis pavalgęs atpils, sterblėje šlapinsis!“, vaikas 
bus seilingas; jei nėščia moteris gulėdama geria, vaikas bus „myžalius“"“. Kai nėščia 
moteris skalbia žlugtą, nugręždama „drapaną“, ji neturi jos vandenyje užsukti, nes 
kūdikio virkštelė apsisuks aplink kaklą ir gali jį užsmaugti!*. Negalima praustis iš 
indo užsipilant vandenį ant rankų, nes kūdikis vems" ir t. t. Nors vanduo šiuo- 
se tikėjimuose yra dažniausiai tik pagalbinis elementas, nurodantis draudžiamo 
veiksmo vietą ir atlikimo būdą, nesunku įžvelgti ir senosios pasaulėžiūros bruožų, 
pagarbios baimės vandens dievybėms. 

Besilaukianti moteris tikėjimuose panašiai privalėjo elgtis ir su ugnimi. Drausda- | 
vo ugnį užgesinti nėščioms moterims (jos laikomos nešvariomis)!*; nevalia nėščiajai 
žengti per tą vietą, kur kūrenosi ugnis, nes vaikas gims šeriuotas, plaukuotas"*, dė- 
mėtas?'. Nepaisant šių draudimų, ugnis galėjo uždegti drabužius, o šie padegdavo 
trobas*!. Matyt, kad nėščia moteris turėjo vengti bet kokio santykio su ugnimi, nes 
jau vien pažiūrėjus į gaisrą, per neatsargumą nustebus ir prisilietus prie kokios nors 
kūno dalies, gimęs vaikas visą gyvenimą nešios raudoną dėmę arba bus plaukuotas??. 

Ta pati ugnis ir vanduo gali ir apsaugoti motiną bei būsimą kūdikį nuo nepagei- 
daujamų pasekmių. Štai išsigandus žmogaus ar gyvulio, gaisrą ar kraują pamačius, 
reikia vidurnakty priskusti nuo krosnies „kaktos“ suodžių ir gerti juos su vandeniu 
per devynis kartus; saulei dar netekėjus pakurti krosnį ir prieš ugnį trinti savo įs- 
čias vilko taukais; išgerti vandens, palaikyto burnoje to žmogaus, kuris išgąsdino, 
arba saulei leidžiantis nuogai apibėgti aplink gyvenamą trobesį ir, sustojus ties ta 
vieta, iš kurios ji matė gaisrą, tris kartus nusiprausti veidą ir paskui tą vandenį 
išgerti; įkalti du kuolelius į žemę, palaukti devynias dienas, tada ištraukti juos iš 
žemės, sudeginti ir pelenus su vandeniu išgerti?*. Nors šie receptai yra iracionalūs 
ir realiai pagelbėti negalėjo, juose vandeniui ir ugniai (ar joje sudegintam daiktui) 
suteikiama stebuklinga, maginė galia. 

Ypač didelė galia ugniai ir vandeniui suteikiama gimdymo pirtyje metu, kai 
pirtį gimdyvei kurdavo pati pribuvėja. Gimdyvė būdavo išprausiama, lengvai iš- 
vanojama ir paguldoma sirgti ant plautų?“. Dažnai pribuvėja karštų garų vonias 
darydavo ir namuose. Tam ant įkaitintų akmenų pildavo vandens arba gimdyvę 
garindavo tiesiog virš kubilo su karštu vandeniu“. Kai kurie tyrinėtojai šią apeigą 
tapatina su pasaulio sukūrimo imitacija. 

Nepaprastai įdomus yra pribuvėjos ar tėvų paaiškinimas vaikams, iš kur at- 
sirado kūdikis. Visoje Lietuvoje buvo sakoma, kad bobutė sugavusi kūdikį upėje 
ar šaltinyje, ištraukusi iš vandens, išgriebusi rėčiu, sietu, grėbliu ar pagaikščiu iš 

kūdros, upelio, ežerėlio?“. Čia galime įžvelgti tikėjimo žmogaus gimimu iš Motinos 
Žemės vaizdinį. Anot M. Eliadės, toks tikėjimas yra visuotinai paplitęs ir dažname 
Europos krašte yra uola ar šaltinis, kurie atneša vaikus“. Tokio tikėjimo reliktų 
laikytinas tik gimusio kūdikio guldymas ant žemės. 

Daug įvairiausių tikėjimų ir prietarų susiję su pirmojo prausimo vandeniu bei 
jo išliejimu. Atrodo, kad pirmajam prausimui nebuvo naudojamas šulinio vanduo 
(plg. su vandeniu, iš kurio išgriebiamas naujagimis; per vestuves taip pat draudžia- 
ma praustis šulinio vandeniu). Visiškai tikėtina, kad šulinys siejamas su mirusiųjų 
pasauliu, nes pasakose į „aną pasaulį“ galima patekti pro šulinį. Tokio tikėjimo 
atspindžių galima rasti ir vestuvių ar kalendorinių švenčių magijoje??. Kad vaikų 
nebūtų, reikia paimti prieš „šliūbą“ dviem pirštais tris kartus aguonų ir įsidėti į de- 
šinę kojinę. Parėjus namo jas įmesti į šulinį. Šulinio vanduo čia suprantamas kaip 
gyvybę griaunanti ir naikinanti jėga. Vengdamos vaikų, moterys gėrė ir iš šulinio 
išimtų samanų arbatą““. 

Siekiant apsaugoti kūdikį nuo piktųjų jėgų pagadinto vandens, jis būdavo ati- 
tinkamai paruošiamas. Vienas iš būdų - vandenį košti per sietą arba rėtelį?!, at- 
sijojant tai, kas galėtų vaikui pakenkti. Tokią pat funkciją rėtis atlieka ir kituose 
papročiuose. Žemaitijoje atsikėlusiems jaunavedžiams pirmą rytą duoda praustis 
„Iš rėčio, t. y. dubenį, kuriame prausiamasi, įdeda į rėtį??. Rytų slavų tautose kūdi- 
kį priimdavo su didžiuliu rėčiu“*. Rėtis ar sietas naudojamas ir Lietuvoje kūdikiui 
„sužvejoti“ iš vandens**. Kad vaikas būtų „nepriemėtingas“ ir atsparus įvairiems 
burtams, į vandenį įmesdavo naminio ėglio ar šermukšnio“*, kiek pavirintų kvie- 
tinių miltų sėlenų““. O kad vaikas būtų baltas ir skaistus, vanduo maišomas su 

pienu“. Šaltu vandeniu nuprausdavo arba nors rankutes pavilgydavo, kad užau- | 
gęs nebijotų šalčio?š; kad mergaitė būtų gera velėtoja?. Naujagimį pirmą kartą 
išmaudžius ir jį suėmus į palutę, bobutė padažydavo ranką geldelės vandenin ir 
perbraukdavo ja stovinčius kitus šių namų vaikus, kad jie visi mylėtųsi*. Panašus 
paprotys aprašytas ir jau minėtoje „Sūduvių knygelėje“, kur vandeniu apšlakstoma 
jaunųjų lova, svečiai, namų apyvokos daiktai. Ir vienu, ir kitu atveju vanduo sim- 
bolizuoja jungtį, prisirišimą prie gimtosios vietos, artimų žmonių. 

Reikšmingu laikomas ir pirmojo prausimo vandens išpylimas. Kad mergaitė ar 
berniukas suaugę būtų šviesaus veido, pirmojo prausimo vandenį reikia išlieti pro 
langą oran*!. Berniuko vandenį pildavo prie židinio (vėliau krosnies), tikėdami, 
kad naujas židinio bendruomenės narys bus prisirišęs prie savo namų**; mergai- 
tės - po slenksčiu iš lauko pusės, kad labiau piršliai lankytų“. Dar pilama į dviša- 
kių medžių tarpą, kad mergaitė anksti ištekėtų““. Ir tik lietuvininkų krašte vanduo, 
kuriame buvo maudytas kūdikis, rūpestingai buvo laikomas supiltas į indą ir išpi- 
lamas lauk tik po krikšto“. Taigi pirmojo prausimo vanduo turėjo apsaugoti nuo 
įvairių burtų, nužiūrėjimo, grūdinti būsimam gyvenimui, nulemti pageidaujamas 
naujagimio fizines bei moralines savybes. 

Kad laumės naujagimio nepavogtų ar laumiuku nepakeistų, kad įvairūs demo- 
nai ir dvasios neužburtų (taip aiškindavosi dažnų mirčių priežastis), pribuvėja ar 
kita prityrusi moteris visas naktis budėdavo ir žibindavo žvakę ar nedidelę lem- 
pelę“ arba tiesiog žiburį". Dėl tos pačios priežasties apie Švenčionis, gimus vai- 
kui, uždegdavo žvakę. Paskui ją užgesintą laikydavo lopšyje, kol vaikas pradėdavo 
vaikščioti“. Lietuvininkai į lopšį ar pastatomą pintinę, kurioje gulėjo kūdikis, dė- 
davo giesmių knygą ir ugnies skiltuvą. Pastarąjį - kaip grūdinimo priemonę nuo 

išlepimo*?. Siekiant ugnies dievybių palankumo, Marcikonių apylinkėse apnešdavo 
aplink kūdikį žiupsnelį druskos ir atgalia ranka įmesdavo į krosnį??. Panašią auką 
ugnies dievybei regime ir po apeiginio tėvo, motinos ir pribuvėjos vaišinimosi pa- 
labinant deivę Laimą, kai maisto atliekos sumetamos į ugnį*!. Galime teigti, kad 
ugnis (ar tai būtų židinys, ar balana, žvakė, lempelė) iki krikštynų atlieka apsaugos 
funkciją (tai patvirtina ir lietuvių sakmės). 

Vis dėlto atsitikdavo, kad nei pirmojo prausimo vanduo, nei „žibinimas“ neap- 
saugodavo nuo blogų akių. Nužiūrėtą vaiką, kuris pasidaro neramus, prastai miega ir 
t. t., dažniausiai gydė vandeniu. Iš šulinio atneštą kibirą vandens pastato ant slenks- 
čio ir, padažius ranką į kibirą, šlapiu delnu tris kartus perbraukia kūdikiui per veidą 
bei nušluosto sijono atlankais?*. Kitur paima švaraus vandens į savo burną, nuneša 
vaiką prie kampo, pila vandenį iš burnos ant delno ir trina vaiko veidą“. Aluntos 
apylinkėse vaiką nuogą trumpam padeda ant slenksčio, o paskui apipurškia vande- 
niu““. Taip pat bandydavo pagydyti ir netyčia atžindytą vaiką“. Tiek gydymo vieta 
(slenkstis, kampas), tiek priemonės (šulinio vanduo) byloja apie papročio ryšį su 
namų dievybėmis, o gal net su mirusiųjų pasauliu. Kita vertus, čia nesunkiai galime 
įžiūrėti ir gimimo, gimdymo imitaciją, kai kūdikis tarsi grąžinamas į pradžią, pradinę 
situaciją, kurią simbolizuoja jau minėtas slenkstis, vanduo, nuogumas, motina ir t. t. 

Daugelį senųjų krikštynų apeigų pamažu išstūmė krikščionybė, nors tam tikrų 
naminių krikštynų reliktų dar galime aptikti. Antai Sembos vyskupo Michaelio 
Jungės įsake uždrausta nusivalyti bažnytinį krikštą, perkrikštijant vaikus upėse, 
ežeruose ar kur kitur““. Tokių krikštynų atgarsiu galėtų būti kūdikio prausimas 
prieš vežant krikštyti. Už tai krikštatėvis kartais į prausimo vandenį įleisdavo me- 
talinį pinigą“". Senuosius krikštynų papročius mena ir kūdikio nešimas aplink ži- 
dinį (plg. su vestuvių papročiais)?* ar triskart aplink kaminą". Tą pačią prasmę turi 
ir Žemaitijoje žinomas paprotys perduoti kūdikį iš rankų į rankas aplink stalą“? 
(židinį čia pakeitė stalas); nešioti aplink ugniavietę ir po visą ūkį arba parvežtą iš 

bažnyčios kūdikį greitai išvystyti ir jo nagučiais paskrebenti krosnį“!. Vėliau nau- | 
jagimis pradėtas guldyti ant stalo (plg. jaunųjų ėjimą aplink židinį, o vėliau aplink 
stalą). Taigi ugnis ir vanduo krikštynų apeigose simbolizavo tvirtus saitus su šei- 
mos nariais, gimtaisiais namais ir visa bendruomene. 

Krikštynų apeigos baigdavosi išvežus kam atiduoti, parduoti ar ežerėlin pa- 
skandinti pribuvėją (plg. piršlio kartuvės vestuvėse). Akivaizdu, kad kūdikių „su- 
žvejojimas“ įvairiuose vandenyse ir pribuvėjos grąžinimas į tuos pačius vandenis 
yra tiesiogiai susiję. Tai ir kitose šeimos ar kalendorinėse šventėse paliudytas miti- 
nis principas, teigiantis, jog gyvybė ateina per mirtį. 

Gimtuvių ir krikštynų apeigų pabaiga (kaip ir vestuvėse) reikėtų laikyti gim- 
dyvės įvesdinimo į pirtį ar bažnyčią apeigas. Iki tol moteris laikoma nešvaria. Ji 
negali eiti į bendrą pirtį, semti vandens iš bendro šulinio“, bendrauti su kitomis 
moterimis, išeiti už savo sodybos vartų“, uždegti namų židinį“ ir t. t. Vienas iš 
įvedybų apeigų pirtyje momentų yra apeiginis maudymasis. Anot Stasio Daunio, 
neužfiksuota duomenų, kad gimdyvės prausimasis būtų kuo ypatingas, tačiau, ma- 
tyt, jam daugiau ar mažiau buvo suteikiama simbolinės prasmės ir rituališkumo““. 
Tokios pirties liekana reikėtų laikyti paprotį priėmėjai (lydint gimdyvę į bažnyčią) 
neštis vandens buteliuką. Prieš įeidama į bažnyčią, ji tris kartus užpildavo gimdy- 
vei ant galvos vandens. Toks veiksmas vadintas apsiplovimu““. Krikščionybė naujų 
simbolių čia neįvedė. Įvesdinamąją pašlakstydavo švęstu vandeniu, pasmilkydavo 
smilkalais, įduodavo žvakę“. Gana panaši ir šių simbolių prasmė. 

Taigi gimtuvių ir krikštynų papročiuose visais pagrindiniais momentais (trokš- 
tant pastoti, nešiojant kūdikį, gimdant, pirmą kartą prausiant, krikštijant, įvesdinant 
gimdyvę) susiduriame su vienokia ar kitokia ugnies ir vandens simbolika. Dažniau- 
siai ugnis ir vanduo pažadina gyvybines jėgas, apsaugo pradėtą gyvybę, gimusį kū- 
dikį ar gimdyvę nuo priešiškų jėgų, susieja naujagimį su šeimos nariais, gimtaisiais 
namais ir visa bendruomene. Įvairiems burtams ir magijai dažniau naudotas šulinio 
vanduo (kaip turintis ryšį su mirusiųjų pasauliu, su kitu pasauliu, simbolizuojantis 
pradžią). Nesilaikant visuotinai pripažintų elgesio normų, ugnies ir vandens dievy- 
bės galėjo kerštauti, nulemti vienokias ar kitokias naujagimio savybes. Siekiant mi- 
nėtų dievybių palankumo, joms buvo aukojamos aukos, atliekamos įvairios apeigos. 





“ Balys J. Raštai. T. V. Parengė Rita Repšienė. Vilnius: Lietuvių literatūros ir tautosakos institutas, 


2004, 36. 
* Vyšniauskaitė A., Paukštytė R., Kalnius P. Lietuvių šeima ir papročiai. Vilnius, Mintis 1995, 437. 
S Račiūnaitė R. Perėjimo ritualai gimtuvių, vestuvių ir laidotuvių papročiuose. Liaudies kultūra, 
Nr. 5. Vilnius, 1997, 10. 
Dundulienė P. Namų židinio kultas Lietuvoje. Lietuvos TSR aukštųjų mokyklų mokslo darbai. 
Istorija. T. 6. Vilnius: Mintis, 1964, 129. 
Daunys S. Pirties tradicinės apeigos Adutiškio apylinkėje. Kraštotyra, Nr. 10. Vilnius, 1980. 
Račiūnaitė R. Perėjimo ritualai gimtuvių, vestuvių ir laidotuvių papročiuose. Liaudies kultūra, 
Nr. 5. Vilnius, 1997. 
“ Vyšniauskaitė A., Paukštytė R., Kalnius P. Lietuvių šeima ir papročiai. Vilnius, Mintis 1995, 440. 

KEPURĖS SIMBOLIKA 
PAMARIO KRAŠTO 
DAINOSE IR PAPROČIUOSE: 





Apie merginų ir ištekėjusių moterų galvos apdangalus yra gana daug parašyta 
(pradedant vainiko simbolika liaudies dainose ir baigiant tam tikrų galvos apdan- 
galų dėvėjimo įvairiais gyvenimo tarpsniais tvarka). O apie vyrų galvos apdanga- 
lus, jų simboliką, panaudojimą esminiuose gyvenimo etapuose (gimtuvių, krikšty- 
nų, iniciacijų, vestuvių) darbų kaip ir nėra. Gal tik Balys Sruoga „Dainų poetikos 
etiuduose“ yra bandęs aptarti kepurės simboliką liaudies dainose, pažymėdamas, 
kad „berniokui kepurė tas pat kaip ir mergiotei vainikas ta pačia prasme'*. 

Šio straipsnio tikslas - aptarti pamario krašto dainų bernelio vieno ryškiausių 
atributų - kepurės simboliką, palyginti dainuojamosios tautosakos duomenis su 
etnografine gimtuvių, krikštynų, jaunimo brandos, vestuvių papročių medžiaga. 
Apžvelgus Liudviko Rėzos dvitomyje bei rinkiniuose „Lietuvininkų žodis“, „Bėgau 
jūružėm“ skelbtas dainas, galima išskirti tokius būdingiausius motyvus su kepurės 
simboliu: 

1. Mariose (jūružėj) skęstanti kepurė. 

2. Vanduo (žirgas) parneša kepurę (karūną). 

3. Berneliui nupuola kepurė, mergelė ją paduoda. 

4. Bernelis kelia kepurėlę. 

5. Berneliui nutraukia, sumindo kepurę. 

6. Kuo nors ypatinga kepurė. 

Vienas populiariausių, ryškiausių ir įdomiausių pamario krašto dainose yra 
mariose ar jūružėj skęstančio bernelio (ir jo kepurės) motyvas: 


Bėgau jūružėm, 
Bėgau maružėm - 
Skendėjo bernytis 
Marios vidurėj. 





! Publikuota: Balsys R. Kepurės simbolika pamario krašto dainose ir papročiuose. Tiltai, priedas 
Nr. 7. Vakarų Lietuvos muzika I. Klaipėda, 2001, 42-46. 
2 Sruoga B. Raštai. T. VI. Vilnius: Valstybinė grožinės literatūros leidykla, 1957, 298. 

Gelbėk, mergyte, 
Gelbėk, jaunoji, 
Kad ne mani patį - 
Mana kepuruž(i)*. 


Anot Nijolės Laurinkienės, skendimas - tai ne nugrimzdimas į nebūtį, o per- 
ėjimas į kitą būties formą“. Tokie perėjimai ryškiausi gimtuvių, vestuvių, laidotu- 
vių, iniciacijų apeigose. Vandens svarba šiose apeigose taip pat yra pakankamai 
paliudyta*. Ne mažiau svarbi čia yra ir bernyčio kepurė. Ją reikia labiau gelbėti nei 
patį bernytį (tas pats ir su mergytės vainikėliu). Vanduo šioje situacijoje yra tarpi- 
ninkas, jungiamasis elementas, o kepurė (vainikėlis) tampa svarbiausiu perėjimo 
ritualo (šiuo atveju - vestuvių) ženklu: 


Ir privažiavom tris vingrias upeles, 
Ir apsistojo du juodbėrėliai žirgeliai. 


- Ar tave mesiu, ar tavo vainikėlį, 


Ar aš pats pulsiu, ar mesiu kepurėlę?...“ 


Tai patvirtina ir tradicinių lietuvių vestuvių papročiai. Anot Mato Pretorijaus, 
nuėmus marčiai aksomo juostą ir vainiką nuo galvos, uždedama jaunikio nupirkta 
kepurėlė, ant jos tiulis, o virš jo - dieverio kepurė ar skrybėlė". Greičiausiai tai vie- 
nas iš priklausymo vyro giminei ženklų. Juk Lietuvoje dar XIX a. pabaigoje jauni- 
kio skiriamasis ženklas buvo prie kepurės prisegtas rūtų vainikėlis ar rūtų šakelė su 
baltu šilkiniu kaspinėliu. Tik XX a. pradžioje minėtus ženklus imta segti į atlapą?. 
Negana to, atrodo, kad kepurė (kaip ir vainikėlis) yra perėjimo ritualo garantas, 
kritiniais momentais apsaugantis jo savininką: 


Ledai sukūlė 
Juodą laivelį, 





Bėgau jūružėm. Klaipėdos krašto dainos. Sudarė L. Petrošienė, J. Bukantis. Klaipėda: Klaipėdos 
universiteto leidykla, 1997, 18. 

Kruša mušė žėglelį 
Ir juodą baragėlį. 


O ir aš patsai 
Vos išsilaikiau 
Po juoda kepurėle". 


Panašiai ir vestuvių papročiuose. Visi svarbiausi vestuvių veikėjai (kvieslys, 
piršlys, jaunikis, pabroliai, maršalka, kraitvežiai) pasipuošę kepurėmis, kurios 
žymi jų pareigas. Tokios aukštos, žalumynais, kaspinais, šiaudais puoštos kepurės 
tampa ne tik skiriamuoju ženklu, bet kartu jų savininkai įgauna papildomų galių. 
Juk, be išpirkos, vestuvinis sodas ar persirengėlių užimta jaunųjų vieta atvykėliams 
atitenka tik tada, kai piršliui pavyksta už sargų nugarų užmesti savo kepurę. Čia 
verta paminėti ir pasakų herojų, kuris išsigelbėja, tampa nematomas, užsidėjęs 
stebuklingą kepurę. Kitaip tariant, herojus tampa kažkokių paslaptingų, jam neži- 
nomų jėgų globojamas. Senieji pamario žvejai ir dabar dar tiki, kad švilpaudamas 
ar rankoje sukdamas kepurę gali prisišaukti vėją arba audrą sukelti. O jei eidamas 
į žvejybą pirmą sutiksi moteriškę, nesėkmės išvengsi tik atsukęs kepurę snapeliu 
į nugarą!?. Visais išvardytais atvejais kepurės savininkas savo valia ar visai apie 
tai nenutuokdamas kontaktuoja su dieviškomis arba velniškomis jėgomis. Juk ir į 
katalikų bažnyčią eidami vyrai tradiciškai nusiima kepures, o moterys turi ryšėti 
skareles. Visiškai tikėtina, kad šis paprotys siekia ir ikikrikščioniškus laikus. Ne 
veltui perkūnijos metu vyrai turi nusiimti kepures, o moterys - atvirkščiai - bū- 
tinai prisidengti savo plaukus!'. Net ir seniausios baltų šventyklos buvo atviros, 
be stogo, t. y. be kepurės. Taigi kepurė (užsimauta ar nusiimta) tampa vienokio ar 
kitokio santykio su dievybe raiškos dalimi. 

Be jau minėtų mariose (jūružėj) skęstančios kepurės reikšmių, kartais vandens 
plukdoma kepurėlė gali simbolizuoti ir bernelio žūtį: 


Jei vandeny nuskendęs, 
Būt drumstas vandenėlis, 


Plukdytų kepurėlę". 


Panašiai apie bernelio mirtį pranešama ir karinėse-istorinėse dainose: 





Rėza L. Lietuvių liaudies dainos. T. II. Vilnius: Valstybinė grožinės literatūros leidykla, 1964, 64. 
Užpelkis M. Šventosios kuršininkų žvejybos tradicijos ir papročiai. Liaudies kultūra, Nr. 1. Vilnius, 
1995, 31. 

Laurinkienė N. Senovės lietuvių dievas Perkūnas: kalboje, tautosakoje, istoriniuose šaltiniuose. 
Vilnius: Lietuvių literatūros ir tautosakos institutas, 1996, 120. 

2 Rėza L. Lietuvių liaudies dainos. T. L. Vilnius: Valstybinė grožinės literatūros leidykla, 1958, 263. 





Parneš mandūrą 
Ir auksa karūną, 
Jodais kraujais apšlakstytą"“. 


Ir vienu, ir kitu atveju kepurė, kaip ir kiti (žirgo, „munduro“, kardužio) sim- 
boliai, yra vienas iš daugelio galimų mirties ženklų lietuvių liaudies dainose. Kad 
kepurė ir jos savininkas yra neatskiriamai susiję, patvirtina ir tradiciniai lietuvių 
liaudies laidojimo papročiai. Angelės Vyšniauskaitės liudijimu, „vyrai senovėje lai- 
doti su kepure, kuri XIX a. dažniau būdavo dedama į karstą ant mirusiojo pusiaujo 
ar šalia““. Iš čia tikriausiai radosi ir viena žodžio „apsikepurėti“ reikšmių - mirti 
(plg. „padėti šaukštą“ ar „užversti klumpes“). Dar žinomas tikėjimas, jog jei va- 
žiuojančiajam kepurę vėjas nupučia, tasai greit mirs!“. 

Gana dažnas ir įdomus yra ir krentančios bei mergelės paduodamos kepurės 
motyvas: 


Ant žirgužio besėdint, 
Kepurėlė nupuolė. 

Eit šen artyn, 

Jauna mergyte, 
Paduot man kepurėlę. 


Kepurėlę ji davė, 

Tai labai graudžiai verkė, 
- Ai tič, neverki, 

Jauna mergyte, 

Dar aš vėl pargrįšiu"". 


Apnuoginta galva, palaidi plaukai simbolizuoja laisvą (nevedusį) žmogų. Pa- 
laidiems plaukams priskiriamas ir stiprus seksualinis poveikis. Ne veltui ištekė- 
jusioms moterims buvo nukerpamos kasos, o vėliau imta gaubti, apdengti, uždėti 
įvairius galvos apdangalus, be kurių moteris neturėjo teisės viešai pasirodyti. Ga- 
lima teigti, kad krentanti kepurė yra akivaizdus brandos, tinkamumo vedyboms, 
ar net seksualinių galių demonstravimas, atvira provokacija, tikintis iš mergelės 





Bėgau jūružėm. Klaipėdos krašto dainos. Sudarė L. Petrošienė, J. Bukantis. Klaipėda: Klaipėdos 
universiteto leidykla, 1997, 60. 

4 Vyšniauskaitė A, Paukštytė R., Kalnius P. Lietuvių šeima ir tradicijos. Vilnius: Mintis, 1995, 446. 
Lietuvių kalbos žodynas. T. V. Atsak. redaktorius. K. Ulvydas. Vilnius: Valstybinė politinės ir 
mokslinės literatūros leidykla, 1959, 593. 

Glemžaitė-Dulaitienė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 252. 

V Rėza L. Lietuvių liaudies dainos. T. I. Vilnius: Valstybinė grožinės literatūros leidykla, 1958, 239. 

palankaus atsakymo. Tas atsakymas ir yra kepurės padavimas. Kitaip tariant, čia 
regime vieną iš piršlybų apeigų etapų, o piršlybų apeigos kaip tik ir pasižymi dau- 
giaprasme įvairių daiktų bei veiksmų simbolika. Tolimu tokio piršlybų dialogo 
dainose atspindžiu galėtų būti ir Vinco Krėvės Dzūkijoje užrašytas paprotys ypa- 
tingu būdu paduoti nuotakai jaunikio vainiką. Ten vainikas gali būti dedamas ant 
lėkštelės, maldaknygės, duonos kepaliuko arba ant jį įteikiančio pabrolio kepu- 
rės!š, Kepurė čia yra vienas iš tų sakralių simbolių, kurių vertė (kaip ir paduodamo 
vainiko) niekam nekelia abejonių. Tai patvirtina ir Lietuvos metrika, kur kepurės 
davimas paliudytas kaip teisminis užstatas su priesaika ir pinigais. Toks užstatas 
buvo laikomas trečiojo asmens, kol išsispręs byla". Matyt, iš čia kilęs ir pasakymas 
„Neturi šimto rublių, nedėk kepurės ant stalo“. Šiandien tą patį, t. y. garantuoti, 
reikštų posakis „kepurę prišikti'?0, 

Kaip brandos ir tinkamumo vedyboms ženklą, matyt, būtų galima interpretuoti 
ir ant šalies krypstančios kepurėlės (vainikėlio) motyvą: 


Kad aš žinočiau, 
Kad mano būtų, 
Persikeldinčiau 

Per Nemunėlį), 


Persikeldinčiau 
Per Nemunėlį 
Ir pataisyčiau 
Jo kepurė(lę)?!. 


Dar ryškiau piršlybų dialogas tarp mergelės ir bernelio išreikštas kepurės (vai- 
niko) kėlimo motyvu. Tai abipusių simpatijų, sutarimo, sutikimo ženklas: 


Jis jai kėlė kepuratę, 
Ji jam vainikatį??. 


Dialogas gali ir neįvykti: 
O ašjai daviau labus rytačius, 


O ji man nei žodačio, 
Nei žodužio neatsakė. 





18 Krėvė-Mickevičius V. Dzūkų vestuvės. Mūsų tautosaka. T. II. Kaunas, 1930, 56. 

B Lietuvos metrika. 6-oji Teismų knyga. Parengė S. Lazutka. Vilnius, 1995, 56. 

2 Frazeologijos žodynas. Redagavo Jonas Paulauskas. Vilnius: Lietuvių kalbos institutas, 2001, 301. 
! Lietuvininkų žodis. Parengė Kazys Grigas. Kaunas: Litterae universitatis, 1995, 21. 

2 Rėza L. Lietuvių liaudies dainos. T. II. Vilnius: Valstybinė grožinės literatūros leidykla, 1964, 33. 

O ašjai kėliau ir kepurėlę, 
Ji man nei vainikėlį, 
Nei vainiką nekėlė“. 


Panašiai būta ir tradicinėse piršlybų apeigose. Mergina, rodydama savo pritari- 
mą, nuima nuo piršlio atsivežto gėrimo butelio rūtas. Ir atvirkščiai - jei dėl kokių 
nors priežasčių jaunikis pasirodo netinkamas, mergina jokiu būdu neatkimš gėri- 
mo. Panašių ženklų piršlybų apeigose yra ir daugiau. 

Kur kas dramatiškesnę situaciją regime, kai bernelis kelia kepurę išjodamas, 
atsisveikindamas: 


Kad aš išmiegosiu, 

Aš ir vėl išjosiu, 
Išjodamas mergužytei 
Labą rytą duosiu. 


Labą rytą duosiu, 
Kepuružę kelsiu, 
Jau sudievu, mergužyte, 
Daugiaus neblankysiu““. 


Panašu, kad kepurė keliama atsisveikinant visam laikui. Juk tradiciškai kaimo 
bendruomenėje retai kada vyras buvo kaltinamas merginos suvedžiojimu. Ši nuos- 
tata gana aiškiai fiksuota ir liaudyje žinomais posakiais „Kur kepurę mesi, ten sau 
mergą rasi“, „Vaikinui visada viena kepurė“. Taigi toks atsisveikinimas ypač drama- 
tiškas yra merginai. 

Ne mažiau dramatišką situaciją (tik jau vaikinui) regime, kai bernelis pats pra- 
randa kepurę arba tą kepurę grasinama nutraukti ir sumindžioti: 


Jei aš tav, šelmi, pažinčiau, 
Jau kepurėlę nutraukčiau, 
Į juodą purvą suminčiau“?. 


Kai pabudau, tai neradau 
Sidabrinius pentinėlius 
Nei kepurės burtiką*“. 





3 Rėza L. Lietuvių liaudies dainos. T. II. Vilnius: Valstybinė grožinės literatūros leidykla, 1964, 33. 
2 Ten pat, 159. 
* Ten pat, 168. 
* Rėza L. Lietuvių liaudies dainos. T. I. Vilnius: Valstybinė grožinės literatūros leidykla, 1958, 185. 

Suviliota mergelė pati gina savo garbę, keršija. Neatsitiktinai žodis „nukepu- 
rėti“ reiškia ne tik nutraukti, nuimti kepurę nuo galvos, bet ir apgauti". Dar ir 
šiandien žinomas paprotys per krikštynas (gimtuves) atimti iš vyrų kepures. Mat 
visi vyrai yra kaltininkai ir savo kaltę gali atitaisyti bent jau išpirkdami savo gal- 
vos apdangalą (savo garbę, orumą). Netekęs kepurės, vyras netenka ir apsaugos, 
dievų palankumo. Iš išdidaus ir savim pasitikinčio virsta nusižeminusiu prašytoju 
(plg. „kepuriuoti“ - ubagauti?š): 


Ak, atduokit, kas atradot, 
Man gėdos nedarykit 
Ir nei mano mergužei?. 


Dar vienas ne toks dažnas, bet minėtinas, yra kažkuo ypatingos kepurės moty- 
vas. Ypač išsiskiria povo plunksnomis puošta kepurė: 


- Ei bernyt bernyt, 
Bernyti mano, 

Nešiok povos plunksnužę 
Už juodos kepuružės, 

Ne mane ant rankužių, 
Paverstą į žiedužį“". 


Anot N. Laurinkienės, vainiko pynimo iš povo plunksnų motyvas aptinkamas 
ne tik lietuvių, bet ir rytų slavų, lenkų kalendorinėje poezijoje. Toks vainikas yra ne 
tik jaunystės, bet ir doros, dvasinio grožio ženklas*!. Atrodo, kad tokią pat reikšmę 
turi ir povo plunksnom puošta kepurė. Tai brandos, o kartu ir nevedusio, bernau- 
jančio jaunuolio ženklas. 

Kitoje dainoje kepurė lyg ir tampa vieno iš amžiaus tarpsnių skiriamuoju žen- 
klu: 


- Kam nuliūdai, berneli, 
Kam nuliūdai, jaunasis?.. 





7 Lietuvių kalbos žodynas. T. V. Atsak. redaktorius K. Ulvydas. Vilnius: Valstybinė politinės ir moks- 
linės literatūros leidykla, 1959, 593. 

28 Lietuvių kalbos žodynas. T. V. Atsak. redaktorius K. Ulvydas. Vilnius: Valstybinė politinės ir moks- 
linės literatūros leidykla, 1959, 594. 

2 Rėza L. Lietuvių liaudies dainos. T. I. Vilnius: Valstybinė grožinės literatūros leidykla, 1958, 185. 

Rėza L. Lietuvių liaudies dainos. T. II. Vilnius: Valstybinė grožinės literatūros leidykla, 1964, 148. 

2 Laurinkienė N. Mito atšvaitai lietuvių kalendorinėse dainose. Vilnius: Vaga, 1990, 82. 





Ar nebuvai štaldelėj, 
Ar nešėrei žirgeli? 
Ar ne tavo kapureli 
Šrija tarp žėdelių? 


— Aš nebuvau štaldelėj 
Ir nešėriau žirgeli. 

Tai yr brolio kepureli, 
Šrija tarp žėdelių?*. 


Galimas dalykas, kad jaunesniojo brolio liūdesio priežastis ir yra paprotys 
griežtai laikytis prigimtinės vyresniojo brolio (sesers) teisės. Tas paprotys dainoje 
ir įprasmintas kepurės, žirgo ir staldelės simboliais. Tiesa, XIX a. pabaigos - XX a. 
pradžios jaunimo brandos apeigas Lietuvoje tyrinėjęs Žilvytis Šaknys jau nemi- 
ni kepurės kaip kurio nors amžiaus tarpsnio skiriamojo ženklo. Įrašymo į bernus 
apeigų metu priimamasis galėjo būti mušamas, šokdinamas per suolą ar žarsteklį, 
suodinamas, apipilamas vandeniu ir t. t.?3 Tačiau tuo pat metu reikėtų pažymėti, 
kad tradiciniuose krikštynų papročiuose jau net naujagimio kepurei yra skiriamas 
ypatingas dėmesys. Norėdami, kad vaikas būtų mokytas, krikšto kepurėlę susuk- 
davo į prirašytą popierių ir pakasdavo palangėje, o antrą krikštynų dieną kūma 
krikštasūnį apdovanodavo drobės gabalu, marškiniais ir kepuraite. Tik taip aptai- 
sytą kūdikį atiduodavo tėvams“*. Visiškai tikėtina, kad kepurė čia sykiu atlieka ir 
apsaugos funkciją. Nereikėtų užmiršti ir pirktinės kepurės vertės, kuria deramai 
didžiavosi dažnas kaimo bernas ir slaptomis svajojo kiekvienas piemuo. Deja, anot 
Elvyros Dulaitienės-Glemžaitės, piemenims niekas kepurės nepirkdavo - kokia 
nuplyšus namie atsirasdavo, tokią piemuo ir nešiojo““. Kepurės reikšmę perėjimo 
ritualuose patvirtina ir kitų tautų papročiai. Senovės Kinijoje vyriškio pilname- 
tystė pažymima kepurės uždėjimo ritualu, musulmonams turbanas yra autoriteto 
ir garbės požymis, o per iniciacijas - įšventinimo į islamą ženklas““. Vakarų slavų 
jaunuolių iniciacijų apeigoms vadovaujantis seniūnas (vyresnis, kuo nors labiau 
išsiskiriantis iš kitų jaunuolių, kitų jaunuolių išrinktas ir pripažintas grupės vadas) 
paprastai turi kokį nors skiriamąjį ženklą - išpjaustinėtą lazdą, įmantriai puoš- 
tą diržą arba nepaprasta plunksna papuoštą kepurę. Jaunuolis, panoręs pereiti į 





Bėgau jūružėm. Klaipėdos krašto dainos. Sudarė L. Petrošienė, J. Bukantis. Klaipėda: Klaipėdos 

universiteto leidykla, 1997, 84. 

Šaknys Ž. B. Jaunimo brandos apeigos Lietuvoje. Vilnius: Lietuvos istorijos institutas, 1996, 129. 

* Nenartavičienė E. Krikštynos. Mūsų kraštas, Nr. 2 (5). Vilnius, 1994, 129. 

* Glemžaitė-Dulaitienė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 185. 

*  Guzevičiūtė R. Kepurių kelionės. Liaudies kultūra, Nr. 4. Vilnius, 1995, 46. 

4 : vyresniųjų luomą, privalėjo imtynėse nugalėti vieną iš vyresniųjų ir, jei pasiseka 


priešininką nugalėti, iš jo kepurės išsipešti plunksną. 

Potsdame velta kepurė (kaip ir Berlyne pintas vainikas) vargu ar yra nuoroda į 
konkrečią geografinę vietovę. Greičiau taip nusakoma, iškeliama kepurės, o kartu 
ir jos savininko vertė: 


- Mano vainikužis Berlyne pintas, 
Tavo kepuružė Potsdame velta. 
Man vainikužis šimts auksinužių, 
Tau kepuružė šimts doleružių?“. 


Palyginant galima paminėti, jog gana panašiai vestuvių oracijose apibūdinamas 
rūtų vainikėlis, siekiant jį deramai įvertinti ir išaukštinti. 

Taigi apžvelgus populiariausius pamario krašto dainų motyvus su kepurės sim- 
boliu, galima išskirti tokias būdingiausias reikšmes: 

1. Brandos, tinkamumo vedyboms ženklas. 2. Mirties ženklas. 3. Piršlybų žen- 
klas. 4. Apsaugos ženklas. 5. Prigimtinis vyresniojo brolio ženklas. 6. Vyriškosios 
lyties, garbės, orumo ženklas. 

Visos išvardytosios simbolio reikšmės vienaip ar kitaip yra susijusios su esmi- 
niais, arba kritiniais, jaunuolio (vyro) gyvenimo momentais (vedybomis, perėjimu 
iš vieno amžiaus tarpsnio į kitą, mirtimi). Kitaip tariant, simbolizuoja vieno etapo 
pabaigą ir kito etapo pradžią. Lygiai taip pat žodis „kepurė“ reiškia ne tik galvos 
apdangalą, bet ir avilio ar šulinio stogelį, viršutinį trobos vainiką, o „kepurėti“ - ne 
tik užsimauti kepurę, bet ir baigti ką nors pradėta. 

Apibendrinant galima pasakyti, jog kepurė, kaip simbolis (kaip ir nuotakos 
rūtų vainikėlis), pamario krašto liaudies dainose išsaugojo senesnę apeiginę pras- 
mę, kuri pakankamai paliudyta ir XIX a. papročiuose. XX a. pradžioje ir vėliau 
kepurė pastebimai neteko savo sakralumo, nors tam tikrų elementų dar galime ap- 
tikti ir šiandieniniuose gimtuvių, krikštynų ar vestuvių papročiuose bei magijoje. 





*" XopsaToBa 9. TpajnimonKbIe IOHONECKMe COH03bI H MHWIKAIŲMOKHHDIe O6pAJIbI Y SANa/J[HBIX 
cnaBaH. Caaegnckuū u GanxKauckui bonkvnop. MocxsBa, 1989, 162-173. 
8 Rėza L. Lietuvių liaudies dainos. T. II. Vilnius: Valstybinė grožinės literatūros leidykla, 1964, 213. 

ŠULINIO SIMBOLIKA 
TRADICINĖJE 
LIETUVIŲ KULTŪROJE: 





„Dabartiniame lietuvių kalbos žodyne“ pateiktas toks šulinio apibrėžimas: „Šu- 
linys — iškasta gili duobė su rentiniu vandeniui semti“. Jaunesnioji karta ir tiek 
nebežino, nes vanduo jų atmintyje visada bėgo ir dabar bėga tiesiai iš čiaupo. O 
tradicinėje kaimo kultūroje šulinys ilgą laiką buvo, o kai kur ir tebėra viena iš sa- 
kralių sodybos vietų. To sakralumo pėdsakų yra išlikę kalendorinių (Kūčių-Ka- 
lėdų, Velykų, Joninių), šeimos (gimtuvių, vestuvių) švenčių apeigose, pasakose, 
padavimuose, dainose, smulkiojoje tautosakoje. O Matas Pretorijus mini ir dievą 
Šulninį (Szullinnus), kuris valdąs šulinius? 

Kalbant apie mitinę šulinio prasmę, pirmiausia reikėtų išskirti aptariamojo 
objekto dvilypumą. Iš vienos pusės, tai gili duobė, skverbimasis į chtoniškąją, apa- 
tinę trinarės sistemos dalį. Anot Norberto Vėliaus, pasakoje „Mergaitė padeda he- 
rojui pabėgti“ yra labai prasmingi jaunikiui užduodami trys darbai: iškasti šulinį, 
išsemti ežerą arba jūrą ir prigaudyti žuvų; išrauti mišką, išauginti rugius ir atnešti 
duonos; prajodinėti padangėmis skraidantį eržilą. Šiais trimis uždaviniais patikri- 
namas jaunikio gebėjimas orientuotis trijose pasaulio sferose: požemyje, žemėje ir 
ore“. Šulinys taip pat susijęs su mirusiųjų pasauliu. Kad pasakose įstumta ar įkritusi 
į šulinį našlaitė (podukra) atsiduria kitame pasaulyje, pakankamai argumentuo- 
tai yra įrodę Adelė Seselskytė?, Norbertas Vėlius“, Gintaras Beresnevičius". Šulinys 
čia sujungia dvi skirtingas erdves. Pasak jau minėtos A. Seselskytės, kitose tautose 
tokia jungtimi gali būti ir „pelės urvelis“, upelis, šaltinis, duobė, eketė ir t. t.*. Iš 





! Publikuota: Balsys R. Šulinio simbolika tradicinėje lietuvių kultūroje. Tiltai, 2000, Nr. 1, 73-78. 

2 Dabartinės lietuvių kalbos žodynas. Atsak. redaktorius J. Kruopas. Vilnius: Mintis, 1972, 826. 

3 Baltų religijos ir mitologijos šaltiniai. I. II. Sudarė Norbertas Vėlius. Vilnius: Mokslo ir enciklope- 
dijų leidybos institutas, 2003, 261. 

* Vėlius N. Chtoniškasis lietuvių mitologijos pasaulis. Folklorinio velnio analizė. Vilnius: Vaga, 1987, 149. 

3 Seselskytė A. Lietuvių stebuklinės pasakos apie pamotę ir podukrą. Vilnius: Vaga, 1985, 66-67. 

“ Vėlius N. Chtoniškasis lietuvių mitologijos pasaulis. Folklorinio velnio analizė. Vilnius: Vaga, 1987, 

172-173. 

Beresnevičius G. Dausos: pomirtinio gyvenimo samprata lietuvių pasaulėžiūroje. Klaipėda: Taura, 

1995, 103-105 

š Seselskytė A. Lietuvių stebuklinės pasakos apie pamotę ir podukrą. Vilnius: Vaga, 1985, 66-67. 

kitos pusės, šulinys - tai vanduo, o vanduo, kaip pirmapradis elementas, taip pat 
yra dvilypis. Tai ir šventas, apvalantis, gaivinantis, gydantis vanduo (kitaip tariant, 
dieviškas), kuris, pakitus sąlygoms, gali įgyti ir griaunančių, naikinančių, mirtį ne- 
šančių galių. Apie vandens ambivalentiškumą yra rašę N. Laurinkienė?, G. Beres- 
nevičius!?, N. Vėlius!!. Vandens simboliką atskirų šeimos ir kalendorinių švenčių 
apeigose yra tyrinėjęs ir šio teksto autorius". 

Šios publikacijos tikslas yra aptarti šulinio sakralumo ištakas, jo funkcijas tra- 
dicinėse šeimos bei kalendorinėse šventėse, ar yra ir kokie tų funkcijų skirtumai 
nuo kitų (šaltinio, upės, kūdros) vandens telkinių. Medžiaga pranešimui rinkta iš 
įvairių Lietuvos regionų etnografinių aprašų, kraštotyrinių leidinių bei pateikėjų 
(žr. literatūros sąrašą išnašose). 

Atrodo, kad niekas nėra tyrinėjęs, kam kilo mintis iškasti šulinį. Greičiausiai 
tai atsitiko tuose kraštuose, kur, nusėmus nestorą žemės ar smėlio sluoksnį, lengva 
rasti vandens. Reikėtų tikėti Plinijaus užuomina „Gamtos moksle“, kad šulinius 
kasti sumanęs kažkoks egiptietis ir išmokęs tai daryti graikus“. Biblijoje šulinio 
įvaizdis siejamas su apsišvarinimu, laiminimu ir gyvybės vandeniu, o apsiplau- 
ti skirti šuliniai buvo įrengiami ankstyvosios krikščionybės bazilikų atrijuose'“. 
Dabartinės Lietuvos teritorijoje, remiantis paskutiniais archeologų kasinėjimais, 
šuliniai žinomi nuo pirmojo tūkstantmečio po Kristaus vidurio“. Vienas tokių 
šulinių atkastas Lieporių gyvenvietėje (pietiniame Šiaulių miesto pakraštyje). Tai 
4,65 metrų gylio, 1,35 metro ilgio ir 0,62-0,7 metro pločio šulinys su išlikusia apie 
2,45 metrų aukščio medine konstrukcija. Šulinyje rasti ir keturi iš liepos žievės 
pasiūti kibirėliai!*. Šulinio gylis ir jame sukritę kibirėliai leidžia manyti, jog būta ir 
kokios nors antžeminės konstrukcijos vandeniui semti. Taigi šulinius mūsų pro- 
tėviai žinojo ir mokėjo išsikasti dar gerokai iki krikščionybės, nors patys seniausi 
baltų religijos ir mitologijos šaltiniai (X-XIII a.), kuriuose kalbama apie garbina- 
mus miškelius, klonius, kalvas, uolas, slėnius, šaltinius, skaidrius vandenis, niekur 
neužsimena apie šulinius". Ir tai visiškai suprantama, juk pats šulinys nebuvo ir 
negalėjo būti senųjų baltų garbinimo objektas. Pirmiausia dėl to, kad baltai minė- 





?  Laurinkienė N. Mito atšvaitai lietuvių kalendorinėse dainose. Vilnius: Vaga, 1990, 44-54. 

Beresnevičius G. Kosmosas ir šventvietės lietuvių ir prūsų religijose. Kaunas, 1998, 27-32. 

Vėlius N. Chtoniškasis lietuvių mitologijos pasaulis. Folklorinio velnio analizė. Vilnius: Vaga, 1987, 

59-62. 

Balsys R., Grumadaitė R. Vandens funkcijos vestuvių papročiuose ir pamario krašto dainose. 

Tiltai, Nr. 1. Klaipėda: Klaipėdos universiteto leidykla, 1998, 109-117. 

5 Antikos žodynas. Vilnius: Alma littera, 1998, 486. 

4 Simbolių žodynas. Vilnius: Vaga, 1996, 271. 

Salatkienė B. Lieporių gyvenvietės tyrinėjimai. Archeologiniai tyrinėjimai Lietuvoje 1992 ir 1993 

metais. Vilnius: Diemedis, 1994, 64-73. 

6 Ten pat, 1994, 67, 70 

" Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidybos institutas, 1996, 191, 203, 225. 





tus objektus garbino tik kaip dievų buveinę. O antra - tradicinėje kultūroje pri- | 
oritetas visada priklauso tam, kas įprasta per ilgus šimtmečius, tūkstantmečius, 
o į kiekvieną naujovę (šiuo atveju - į šulinį) žiūrima įtariai, su nepasitikėjimu ir 
baime, ypač jei tai susiję su chtoniškuoju, mirusiųjų pasauliu. 

Tradicinėse šeimos švenčių apeigose ir magijoje šulinys yra neabejotinai sa- 
krali sodybos vieta, seniau - namų dievybių ir mirusiųjų protėvių buveinė. XVII- 
XVIII a. šaltiniuose minima, jog nuotaka (kartais užrištomis akimis) būdavo ve- 
dama kurio nors vyro šeimos nario (dažniausiai šešuro) prie įvairių trobesių durų, 
kur ji berdavo grūdus, o trobesius, vartus ir šulinį turėdavo apdovanoti!*. Daž- 
niausiai dovanojama juosta. Čia pravartu prisiminti, kad juostas vestuvių apeigo- 
se nuotaka dar deda ir ant laukų ežių, tilto, sodybos vartų, krosnies, ant gyvulių, 
juostomis apdovanojami šešuras, anyta, vyro broliai, seserys ir t. t. Šitaip jauna- 
martė tarsi prisiriša prie svečios šalies, kurioje nuo šiol teks gyventi. Ji prisiriša 
ne tik prie žmonių, daiktų ar pastatų, bet ir prie tų namų dievybių bei mirusių 
protėvių. Beveik nepakitęs šis paprotys Gervėčiuose dar buvo žinomas ir šio šim- 
tmečio (XX a.) pradžioje. Ten buvo sekamas kiekvienas jaunosios žingsnis, kad ji 
nepamirštų apdovanoti namų kertės, duonkepės, kepalo duonos, o eidama pirmą 
kartą vandens - ir šulinio". Savotišku įvesdinimu, prisistatymu reikėtų laikyti ir 
Žemaitijoje užrašytą paprotį, kur iš ryto anyta apjuosdavo marčią prijuoste (pa- 
ženklindavo) ir tik tada ši eidavo parsinešti vandens iš šulinio. Įdomus tikėjimas 
XVII a. užrašytas M. Pretorijaus Mažojoje Lietuvoje. Čia tikėta, kad marti negali 
praustis šulinio vandeniu tą rytą, kai miegojo su jaunikiu??. Matyt, neatsitiktinai 
Antano Juškos „Svotbinėje rėdoje“ aprašytose keltuvių apeigose anyta jauniesiems 
nusiprausti atneša drungno alaus „bliūdą“?!. Galimas dalykas, kad jaunamartė, o 
sykiu ir pradėta nauja gyvybė šitaip apsaugoma nuo galimo namų dievybių ar mi- 
rusiųjų nepalankumo, nes nuotaka dar neįvesta į sakralią tų namų aplinką. Šiuo 
atveju dar neapdovanojo, nepaaukojo šuliniui, o tiksliau - protėvių dvasioms, die- 
vybėms. Saugumo sumetimais kai kur nėščiai moteriai išvis draudė semti vandenį 
iš šulinio; draudė besilaukiančiajai net sėstis ant šulinio, nes vaikas paskui gali nu- 
skęsti. Kita vertus, lygiai taip pat galėjo būti apsaugomas ir šulinys, kad jo neužterš- 
tų nuotaka keltuvių rytą, nes moteris kritiniais gyvenimo momentais (gimtuvių, 
vestuvių, laidotuvių) yra ne tik lengvai pažeidžiama, bet ir pati gali aplinkiniams 
pakenkti. Dėl tos pačios priežasties moteriai 6-8 savaites po gimdymo draudžiama 





8 Slaviūnas Z. Svotbinės rėdos pastabos. Lietuviškos svotbinės dainos, užrašytos Antano Juškos ir iš- 
leistos Jono Juškos. T. II. Vilnius: Valstybinė grožinės literatūros leidykla, 1955, 586. 

5 Karaliūtė E. Vestuvių papročiai. Gervėčiai. Vilnius: Mintis 1989, 175. 

2 Baltų religijos ir mitologijos šaltiniai. V. III. Sudarė Norbertas Vėlius. Vilnius: Mokslo ir enciklope- 
dijų leidybos institutas, 2003, 317. 

2 Slaviūnas Z. Svotbinės rėdos pastabos. Lietuviškos svotbinės dainos, užrašytos Antano Juškos ir 
išleistos Jono Juškos. T. II. Vilnius: Valstybinė grožinės literatūros leidykla, 1955, 336. 

semti vandenį iš bendro šulinio, nes ji tebėra „viena koja grabe“. Kad šulinys yra 
tiesiogiai susijęs su mirusiųjų pasauliu, patvirtina ir tie tikėjimai, kuriais moterys 
siekė reguliuoti gimimų skaičių. Pavyzdžiui, kad vaikų nebūtų, reikia spyną už- 
rakinti ir įmesti į šulinį, gerti iš šulinio išimtų samanų arbatą“? arba paimti prieš 
„šliūbą“ dviem pirštais tris kartus aguonų ir įsidėti į dešinę kojinę, o parėjus namo, 
tas aguonas sumesti į šulinį. Tokiu pat būdu galima atsikratyti ir karpų. Reikia 
paimti tiek žirnių, kiek yra karpų, kiekvieną karpą patrinti vis kitu žirniu ir su- 
mesti juos į šulinį. Kai žirniai supus, tai ir karpos pranyks. Kartais dar perspėjama, 
jog mesti reikia iš toli ir greitai pabėgti, kad negirdėtum, kaip žirniai pliumpteli į 
vandenį - kitaip karpų atsiras dvigubai daugiau. Visais paminėtais atvejais šulinys, 
šulinio vanduo ar net iš šulinio išimtos samanos įgauna griaunančių, naikinančių 
galių. Priešingų, t. y. apvalančių, kuriančių, galių šulinio vanduo įgyja tuose ti- 
kėjimuose, kur gydomas nužiūrėtas ar priemėčiu sergantis vaikas. Štai priemėčiu 
sergantį vaiką maudo įvairiai parengtoje vonioje, o vanduo tai voniai iš šulinio 
semiamas tam tikru būdu: kibiras pasineria ir reikia jį tuoj traukti, nelaikyti pa- 
nėrus - kitaip gydymas nepadės“. Panašiai gydomas ir nužiūrėtas vaikas. Motina, 
rytą atnešusi iš šulinio pirmą kibirą vandens, pastato jį ant slenksčio, padažiusi 
ranką į vandenį, šlapiu delnu tris kartus perbraukia kūdikiui per veidą ir nušluosto 
sijono atlankais?*. Visiškai tikėtina, kad šitaip pakartojamas, imituojamas gimi- 
mas. Pirmiausia dėl to, kad rituale pirmenybė teikiama tam laikui, tai vietai, tiems 
daiktams ir tiems veiksmams, kurie gali reikšti, simbolizuoti pirmapradiškumą. 
Šiuo atveju - tai rytas, slenkstis, motina (jos sijonas), o labiausiai - šulinio vanduo 
(pirmas iš ryto pasemtas kibiras). Vandens pirmapradiškumą patvirtina ir visoje 
Lietuvoje žinomas tikėjimas žmogaus gimimu iš vandens. Antai pribuvėja arba 
tėvai aiškina jau paūgėjusiems vaikams, kad kūdikį bobutė sugavusi upėje ar šal- 
tinyje, išgriebusi iš kūdros, upelio ar ežerėlio, kad gandras iš balos atnešęs ir t. t. 
Kitaip tariant, regime tikėjimo žmogaus gimimu iš Motinos Žemės vaizdinį. Anot 
M. Eliadės, toks tikėjimas visuotinai paplitęs ir dažname Europos krašte yra uola 
ar šaltinis, kuris atneša vaikus“. Taigi tradicinėse šeimos apeigose, tikėjimuose, 
magijoje galime rasti dvejopą šulinio ir šulinio vandens poveikį. Vienu atveju jie 
turi pavojingų žmogui griaunančių galių, kitu atveju - priešingai - kuriančių, ap- 
valančių galių. Viskas priklauso nuo apeigos dalyvio norų, troškimų ar prašymų, 
nuo apeigos laiko, vietos ir dar daugybės kitų sąlygų. Bet kuriuo atveju kreipiamasi 
į nežemiškas jėgas, t. y. į namų dievybes arba mirusius protėvius. 





2 Vyšniauskaitė A., Paukštytė R., Kalnius P, Lietuvių šeima ir tradicijos. Vilnius, 1995, 411. 

3 Glemžaitė-Dulaitienė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 416. 

* Ten pat, 412. 

5 Eliade M. Šventybė ir pasaulietiškumas. Vilnius: Mintis, 1997, 99, 


84 


Tradicinėse kalendorinėse šventėse daugiausia tikėjimų, susijusių su šuliniu ar k 
šulinio vandeniu, yra Kūčių-Kalėdų ir Velykų papročiuose, nors atskirų detalių ga- į 
lime aptikti ir Joninių, Sekminių ir kt. apeigose. Ypatinga galia Didįjį ketvirtadienį 
ir Velykų rytą yra priskiriama tekančiam šaltinio vandeniui, o dėl krikščionybės 
įtakos (pradėjus šventinti vandenį bažnyčioje ar šventoriuje) - švęstam vandeniui. 
Tokiu vandeniu paprastai šlakstomi visi namiškiai, paskui kuris nors pašventina 
namus, sodybą, laukus, gyvulius ir t. t., o likusį šventą vandenį supila į šulinį. Toks 
veiksmas aiškinamas įvairiai: kad varlių ir kitų bjaurybių nebūtų?“; kad išvalytų 
šulinį ir vanduo būtų gardesnis; kad vanduo būtų „sveikas“ ir „gyvas“, apsaugotų 
nuo visų ligų, duotų gyvybinių galių; kad vanduo būtų šventas ir visus metus nuo 
Velykų iki Velykų gertum švęstą vandenį, kad atitolintų piktą dvasią; kad negeras 
žmogus nenužiūrėtų, nepakerėtų. Kai kur Velykų rytą, eidami parsinešti naujai 
pašventinto vandens, į šulinį supildavo senąjį, pernykštį vandenį, sakydami, kad 
„ant žemės juk švęsto vandens nepilsi“. Tai, kad yra daugybė įvairiausių paaiškini- 
mų, byloja, jog tikroji senesnė vandens pylimo į šulinį priežastis yra primiršta. Vis 
dėlto ryškiausia šventinto vandens funkcija minėtuose tikėjimuose yra apsauginė; 
nors visai galimas dalykas, kad senesnė tokio veiksmo reikšmė galėtų būti ir ma- 
ginis šulinio vandens atnaujinimas tekančiu, skaidriu šaltinio vandeniu, nes šalti- 
nis yra pradmuo (plg. ugnies atnaujinimą Velykų apeigose). Juk būtent šaltiniai ir 
skaidrūs vandenys yra įvardijami tarp labiausiai gerbtinų gamtos objektų jau mi- 
nėtuose X-XIII a. rašytiniuose šaltiniuose. Nors, kita vertus, vaisingumą skatinan- 
čių galių suteikiama ir pačiam šulinio vandeniui. Pavyzdžiui, kad arkliai geri būtų, 
reikia juos Velykų rytą niekam nematant pagirdyti vandeniu iš svetimo šulinio“". 
Nors čia pirmiausia svarbi yra svetimo, vogto daikto magija, tačiau sykiu pažy- 
mima ir šulinio vandens nepaprasta galia, jau anksčiau minėti pirmapradiškumo 
simboliai. Visoje Lietuvoje žinoma, kad prieš Velykas, Didįjį ketvirtadienį ir Didįjį 
penktadienį, visos vėlės išeina iš skaistyklos ir vaikšto po pasaulį. Tiesiogiai su tuo 
susijęs tikėjimas šiais metais užrašytas Kelmės rajono Karklėnų kaime: „Jei per 
kiemą einanti „dūšelė“ paprašo ją pakrikštyti, tai negalima pačiam semti iš šulinio 
vandens, tegu pati pasemia. Jei kibirą pastato ant žemės, taip pat negalima krikš- 
tyti, nes gali tave patį kibire paskandinti. O jeigu pastato ant rentinio, tai krikštyti 
galima, paminint šventojo vardą.“ Čia regime ne tik susipynusius prosenovinius 
ir krikščioniškus vaizdinius, bet ir aptariamojo objekto daugiaprasmiškumą, prie- 
šingų šulinio ir šulinio vandens funkcijų sugretinimą. Tiesa, šiame tikėjime nieko 
nekalbama apie tai, iš kur, kokiu būdu, kokiu keliu tos dūšelės ateina į mūsų pa- 
saulį. Visai galimas dalykas, kad ta anga, tas kelias ir yra šulinys. Juk ir krikštyti tą 
„dūšelę“ galima tik pastačius kibirą ant rentinio, t. y. ant savotiško slenksčio, ribos, 





2 Buračas B. Lietuvos kaimo papročiai. Vilnius: Mintis, 1993, 211. 
7 Balys J. Lietuvių kalendorinės šventės: tautosakinė medžiaga ir aiškinimai. Vilnius: Mintis, 1993, 128. 

už kurios žmogus gali jaustis saugiai. Peržengus šitą ribą, nepaisant perspėjimų, 
gresia pavojus, net mirtis, nes ten mirusiųjų pasaulis, o dėl krikščionybės įtakos 
pradėta tikėti, kad „po vandeniu arba po šuliniu yra pekla“. Kitaip tariant, šulinys 
tampa žemiškojo pasaulio ir požemių sferų susiliejimo tašku, o sakraliu laiku — 
vartais požemių dievybėms ar mirusiesiems. 

Dar daugiau įvairių tikėjimų su šuliniu ir šulinio vandeniu yra Kūčių-Kalėdų 
apeigose. Pats populiariausias yra tikėjimas, kad lygiai dvyliktą valandą trumpai 
akimirkai vanduo virsta saldžiu vynu. Anot Juozo Kudirkos, čia susipynę du pra- 
dai - krikščioniškasis ir ikikrikščioniškasis. Krikščioniškajam atstovauja vandens 
pasikeitimas vynu Kristaus atėjimo į pasaulį metu, o prosenoviniam reikėtų pri- 
skirti tikėjimą ypatinga vandens galia. Mat kas tokio vandens atsigeria, gali viską 
sužinoti, gyvulių kalbą suprasti, tapti turtingas, laimingai nugyventi visą amžių. Tas 
pats vanduo gali būti ir pavojingas, tapti mirties priežastimi. Jeigu tyčia ilgą laiką 
ragauji laukdamas, kol vanduo virs vynu, gali mirti??. O jei Kūčių vakare dirstelėjęs 
į šulinį pamatysi karstą, tai jau kitų Kūčių nebesulauksi“?. Kad šulinys yra jungtis, 
tiltas su kitu pasauliu arba, anot M. Eliadės, kad pragaras, žemės centras ir dangaus 
vartai yra ant tos pačios ašies ir šia ašimi pereinama iš vienos kosminės erdvės į kitą, 
patvirtina ir pasakojimas, kuriame mergaitė, pasisėmusi ir atsigėrusi iš ant rentinio 
krašto pastatyto kibiro saldaus gėrimo, ėmė kilti aukštyn į padanges su abiem ki- 
birais ir naščiais, kol pasiekė apvalų mėnulio veidą ir ten prilipo*!. Čia, skirtingai 
nei Velykų apeigose, nenumatyta apsisaugojimo būdų, kurie ritualo dalyvei padėtų 
sugrįžti į savo įprastą erdvę. Panašių pavyzdžių galima rasti ir daugiau, nes Kūčių- 
Kalėdų naktis yra ypatingas metas, sakralus laikas. Visiškai suyra pasaulio tvarka, 
išnyksta ribos tarp gyvųjų ir mirusiųjų, tarp atskirų pasaulio dalių, įsigali pirmapra- 
dis chaosas. Iš jo kuriamas naujas pasaulis, nauja tvarka. Šiuo atveju šulinio vanduo 
vėl simbolizuoja tuos pirmapradžius vandenis, kuriuose iš pradžių viskas ištirpsta, 
o paskui prasideda pasaulėkūros procesas (plg. vaško liejimą į vandenį). Pradedant 
Šv. Andriejaus diena, vėliau Kūčių-Kalėdų ir baigiant Joninių švente, šulinys tampa 
ir vedybinių burtų bei spėjimų vieta. Šv. Andriejaus dieną merginos aplink tris šuli- 
nius sėja kanapes ir prašo parodyti, su kuo teks amžių nugyventi“*. Galima kanapes 





2 Kudirka J. Lietuviškos Kūčios ir Kalėdos. Vilnius: Vaga, 1993, 185-186. 

» Ten pat, 14. 

3 Vyšniauskaitė A. Lietuvio namai. Vilnius: Lietuvių liaudies kultūros centras, 1999, 20. 

2 Buračas B. Lietuvos kaimo papročiai. Vilnius: Mintis, 1993, 149. 

32 Merginos, norėdamos sužinoti, už ko ištekės, Šv. Andriejaus šventės vidurnaktį barstydavo kana- 
pes nuo savo lovos iki šulinio, vis melsdamos šventąjį, kad būsimąjį vyrą parodytų. Kartais, atga- 
lia ranka triskart apibarsčiusios šulinį kanapėmis, dar vidun žiupsnelį įberdavo, vis kalbėdamos: 
„Šventasis Andriejau, kanapes sėju, parodyk man mano kavalierių.“ Tik tada reikia pasiklausyti, 
bene išgirsi muziką. Jeigu linksmai groja, tai ateinančiais metais gali tikėtis vestuvių, jeigu pasigirs 
šermeninės giesmės - mirtis. Rodūnės apylinkės dzūkės, taip šulinį apsėjusios, dar ant žarsteklio 
nuogos kelis ratus aplink šulinį apjodavo: per mėsiedą tada tikrai piršliai atbildės (Vyšniauskai- 
tė A. Lietuvio namai. Vilnius: Lietuvių liaudies kultūros centras, 1999, 19-21). 

suberti į šulinį ir žiūrėti, kas vandenyje pasirodys. Jei pamatysi karstą - mirsi, jei 


vaikiną — tai ištekėsi. Siūloma žiūrėti į šulinio vandenį ir sakyti berno vardą. Jei 
pasirodo atvaizdas, tikrai ištekėsi. Dar galima Šv. Andriejaus dieną prie svirties ar 
šiaudo pririšti popieriaus lapelius su įrašytais norais bei slapčiausiais troškimais. Jei 
koks raštelis nukrenta, tai noras išsipildys. Paprastesnis būdas yra pasemti iš šulinio 
pilną kibirą vandens ir greitai bėgti namo. Jeigu vanduo neišsilaistys, tai tais metais 
ištekėsi, o jei išsilaistys - ne. O Kūčių vakarą, pasisėmus iš šulinio kibirą vandens, 
reikia pasimelsti ir pamatysi savo mylimąjį. Dėl tos pačios priežasties Kūčių naktį 
merginos stato iš pagaliukų ar malkų „šulinį“ ir žiūri, kas jame pasirodys“, arba ant 
šulinuko viršaus uždeda šiaudą, kuris simbolizuoja tiltą. Kas tuo tiltu ateis, atneš 
vandens ar rankšluostį, tas ir bus skirtasis. Dėl tos pačios priežasties Joninių naktį 
į šulinį meta rūtas ir baltuosius dobilėlius ar vainikus, o paskui žiūri, ar jie susilies, 
ar suplauks į vieną vietą?*. Nepaisant paminėtų tikėjimų atsiradimo laiko, proseno- 
vinio ar krikščioniško sluoksnio, čia dar kartą regime šulinio ryšį su kitu pasauliu, 
jungtį tarp atskirų sakralių erdvių, kur formuojasi tam tikra pradinių galimybių 
situacija, kuri galima tik šventės metu (šventuoju laiku). Kartu šulinys bei šulinio 
vanduo tampa ir informacijos perteikėju, nešėju. Būrėjų prašymai, norai perduo- 
dami prie šulinio arba tiesiog per šulinio vandenį. Tokiu pat būdu sulaukiama ir 
vienokio ar kitokio atsakymo. Tą patį patvirtina ir burtai, kuriais bandoma prisi- 
šaukti lietų. Kai užeina sausra, moterys pila į šulinį aguonų, kad būtų smulkus lie- 
tus, o Dieveniškių apylinkėse aguonas beria į tris šulinius ir dar per vestuvinį žiedą. 
Čia regime visiems žinomą mitinį principą, kai panašiais į pageidaujamą veiksmais 
siekiama norimo rezultato, kitaip tariant, imituojama, kartojama dieviška veikla 
Vis dėlto įdomu pažymėti, jog, skirtingai nuo kalendorinių švenčių, kada įsigali 
ypatingas, šventasis laikas ir viskas atsiduria pradinių galimybių situacijoje, lietaus 
prašoma bet kokiu laiku, t. y. laikais neapibrėžtas. Vadinasi, galimybė kontaktuoti 
su anapusiniu pasauliu per šulinį ir šulinio vandenį egzistuoja visą laiką arba bent 
jau ypatingais (sausros, gaisro) atvejais. Štai dundant perkūnijai namus šlakstydavo 
šventintu vandeniu, smilkydavo įvairiom žolėm (Joninių, šventintom, verba, Sek- 
minių berželiais) ir t. t. O kai didelė perkūnija imdavo griaudėti, tai ant kiekvienos 
trobos kertės pildavo vandenį iš šulinio, kad apsaugotų nuo gaisro. Galima teigti, 
kad tai paprasčiausiai išankstinis atsargumas, tikint, kad vandeniu aplaistyti namo 
kampai ne taip greitai užsidegs. Tačiau nereikėtų pamiršti, jog Perkūno uždegtų 
namų išvis nevalia gesinti, nes tai šventa ugnis. O jei vis dėlto imi gesinti, tai nebent 
rūgusiu pienu ar burokų rasalu, tik jokiu būdu to negalima daryti vandeniu“. Va- 
dinasi, šulinio vandens liejimas yra ne praktinė priemonė apsisaugoti nuo gaisro, 





3 Kudirka J. Lietuviškos Kūčios ir Kalėdos. Vilnius: Vaga, 1993, 154. 

* Balys J. Lietuvių kalendorinės šventės: tautosakinė medžiaga ir aiškinimai. Vilnius: Mintis, 1993, 251. 

* Laurinkienė N. Senovės lietuvių dievas Perkūnas: kalboje, tautosakoje, istoriniuose šaltiniuose. 
Vilnius: Lietuvių literatūros ir tautosakos institutas, 1996, 188. 

o greičiau maginė, galinti paveikti dievus (šiuo atveju Perkūną), o ir pats šulinio 
vanduo taip pat rodo tiesioginį jo ryšį su dievais. Galbūt tos sąsajos yra užkoduotos 
mįslėje apie šulinį: „Keturi kampai - Dievo darbai, vidury kankals svyruoja““. Juk, 
pasak M. Eliadės, kiekvienas kūrybos aktas (tokiu reikėtų laikyti ir šulinio kasi- 
mą) pakartoja patį kosmogoninį aktą - pasaulio sukūrimą. Tokiu būdu čia galime 
įžvelgti ir dviejų priešingų sferų, o sykiu ir jų valdovų susikirtimą. Juk pagrindinio 
indoeuropiečių mito branduolys - žaibasvaidžio dvikova su pomirtinio pasaulio 
valdovu baigiasi pastarojo pralaimėjimu. Jis sukapojamas į gabalus, išmėtomas į 
visas pasaulio puses, paskui išvaduojami naminiai gyvuliai ir vandenys. Kita ver- 
tus, grįžtant prie velykinių tikėjimų, vanduo visus metus, nuo Velykų iki Velykų, 
yra šventas (jeigu ten įpili šventinto vandens). Vadinasi, jis tinka ir nuo perkūnijos 
apsisaugoti. Lygiai taip pat šventas esti ir pirmasis vanduo, kuris atsiranda kasant 
šulinį. Meistras tada liepia pakviesti šeimininkę, pasveikina ją su šventu vandeniu 
ir tą dieną daugiau nedirba. Tam tikrais atvejais šulinį ir šulinio vandenį (kaip ir 
naujagimį, gyvulį, javus ir t. t.) burtininkai, „čerauninkai“ gali pagadinti, nužiūrėti, 
užburti. Ypač burtų saugomasi kasant šulinį. Vengiant kerų į naują šulinį pilama 
druskos ir šventinto vandens. Kad vanduo „būt čystas ir gardus, reikia šulniamedin 
inkišt švęstų žolelių ir inpjaut kryžių“. O jei nori vaisto, tai į šulinio vandenį dar 
reikia įmesti sidabrinę monetą. Visos paminėtos priemonės, nepaisant skirtingos jų 
kilmės, turėjo atlikti tą pačią funkciją - apsaugoti šulinį ir šulinio vandenį nuo piktų 
jėgų, o vėliau - nuo piktų žmonių. Mat neretai kaimynai, tarpusavyje susipykę, ką 
nors (dažniausiai katiną) į šulinį įmesdavo. 

Aptarus ryškiausias šeimos bei kalendorinių švenčių apeigas, burtus, tikėjimus, 
kurie vienaip ar kitaip yra susiję su šuliniu ir šulinio vandeniu, galima išskirti to- 
kias aptariamojo objekto reikšmes: a) tai apatinė (chtoniškoji) pasaulio modelio 
dalis su to pasaulio dievybių raiška ir galiomis; b) tai mirusiųjų protėvių buveinė; 
c) tai riba, jungtis, informacijos kanalas tarp anksčiau paminėtų pasaulių; d) tai 
pasaulėkūros, visų pradinių galimybių vieta. Kitaip tariant, šulinyje, nepaisant jo 
vėlesnio atsiradimo, yra tas pats vanduo, perėmęs visas mitines vandens, kaip pir- 
mapradžio elemento, funkcijas ir reikšmes. Atsižvelgiant į apeigos atlikimo laiką, 
vietą ir įvairias papildomas sąlygas, atlikėjo norus ir galimybes, tas vanduo gali 
įgyti ir kuriančių, ir griaunančių galių. Iš čia ir visas šulinio bei šulinio vandens 
sakralumas. Tolimu tokio sakralumo atspindžiu šiandien galėtume laikyti perspė- 
jimus, grasinimus vaikams: „Nežiūrėk į šulinį, ten gyvena didelė varlė - įtrauks“, 
„Ubagas pagaus ir įtrauks“, „Valgydamas neik prie šulinio - varlių bus“, „Nespjauk 
į šulinį, nes po mirties reikės visą šulinį išgerti“. 





* „Keturi kampai - Dievo darbai, žąsino snapas ir kankalas“, „Viena akis aukštyn žiūri“, „Aukšta 
pana - po nosim burbulas“, „Vidury dvaro žarna karo“, „Namams kloniojas, o laukams uodegą 
rodo“ (Angelė Vyšniauskaitė. Lietuvio namai. Vilnius: Lietuvių liaudies kultūros centras, 1999, 
22-23). 

VANDENS SIMBOLIKA 
VESTUVIŲ PAPROČIUOSE: 





„Vestuvių apeigos yra sudėtingas socialinis reiškinys, įkūnijantis netgi tos pa- 
čios tautos ar etninės grupės įvairių epochų pasaulėžiūrą, etines bei estetines pa- 
žiūras, taigi turintis savitą „kultūrinį kodą“. Jį atskleisti — tai suprasti apeigų sudė- 
tinių dalių - veiksmų, daiktų, žodžių simbolinę prasmę“. 

Greta dažniausiai vestuvių apeigose aptinkamų ugnies, grūdų, duonos, šiaudų, 
įvairių augalų, slenksčio, kiemo ar sodybos vartų, krikštasuolės ir kitų simbolių, 
gana ryški yra ir vandens simbolika. Daugelis anksčiau minėtų simbolių yra jau 
žmogaus kultūrinės veiklos produktai, o vanduo, ugnis, žemė yra pirmapradžiai. 
Ypač vanduo, kuris simbolizuoja ir pirmapradį chaosą, ir produktą, kuris sukuria- 
mas kosmogoninio proceso metu“. Lietuvių kalendorinėse šventėse, tautosakoje 
vanduo paprastai esti ambivalentiškas. Kaipgi yra tradicinėse vestuvių apeigose? 
Pažintį su vandens simbolika vestuvių papročiuose reikėtų pradėti nuo priešvestu- 
vinių pirties apeigų. Deja, daugelyje XIX a. - XX a. pirmosios pusės įvairių regionų 
vestuvių aprašymų neužfiksuota priešvestuvinio apsiplovimo, apsivalymo apeigų. 
Ir vis dėlto jų būta. Anot Pranės Dundulienės, senovėje pirtyse buvo atliekamos ir 
vestuvių apeigos, kurios prasidėdavo jaunosios priešvestuviniu prausimu: „Apie 
Betygalą dar XX a. pradžioje vestuvių išvakarėse buvo kūrenama pirtis ir čia atlie- 
kamos jaunosios pirties apeigos. Pirtyje susirinkusios merginos ir jaunamartės iš- 
kilmingai pasitikdavo jaunąją, ją nurengdavo ir prausdavo, girdamos jos grožį“. 
A. Vyšniauskaitės atliktas tyrimas rodo, kad XIX a. pabaigoje - XX a. Šiaurės Lie- 
tuvoje ne tik viena nuotaka, bet ir abu jaunieji vestuvių išvakarėse eidavę į pirtį, 
„kad nuplautų visas negeroves“. 

Šias apeigas galėtume laikyti savotišku mergvakariu, kuris seniau, matyt, reiškė 
ne tik apsiplovimą, apsivalymą, bet ir savęs sunaikinimą, mergystės sunaikinimą, 

kaip būtiną veiksmą pereinant į naują kokybę (plg. gimtuvių, laidotuvių, Kūčių, 
Joninių apeiginį apsiplovimą ar maudymąsi). Pasak Stasio Daunio, tai galėjo būti 
ir būsimos nuotakos atsisveikinimas su pirtimi bei krosnimi, su Laima, kuri pirty 
globojo jos mergystę ir kurios palankumas dar labiau bus reikalingas po sutuok- 
tuvių“. Ilgainiui tai virto mergvakariu - graudulingu būsimosios nuotakos atsis- 
veikinimu su jaunystės draugėmis, nerūpestingomis dienomis pas tėvus, vainiko 
pynimu, palydimu graudžių dainų. 

Vanduo sutinkant jaunikio pulką prie kiemo vartų XIX a. - XX a. pradžios 
vestuvių aprašuose jau suprantamas tik kaip pramogos, žaidimų elementas, sie- 
kiant užkirsti kelią tariamiems įsibrovėliams. Gali būti, kad senesniais laikais tas 
pats vanduo ar griovys su vandeniu, kaip ir vartai ar prie jų kūrenama ugnis, brėžė 
aiškią liniją tarp savos ir svetimos erdvės, atliko griežtai gynybinę funkciją nuo įsi- 
brovėlių ar nuotakų grobikų. Tai patvirtina ir daugeliui vestuvių apeigų būdingas 
priešiškumas svečios šalies pulkui, jaunikio palydos pašiepimas dainose, oracijose, 
orientacijos ir išmonės patikrinimas, įsiprašant pro vartus, duris ar sėdant už stalo, 
bei Juozo Mickevičiaus aprašytas paprotys, kur „jaunuomenė miškuose, daubose, 
atkalnėse ir siaurumose daro kliūtis: skersai kelio perkasa gilų griovį 7. 

Atskirai reikėtų aptarti ir Aukštaitijoje bei Dzūkijoje užrašytas dukters pavedi- 
mo jaunikiui apeigas nuotakos tėvų namuose. Juolab kad čia susiduriame su gana 
įdomia ir daugiareikšme vandens simbolika. Čia tėvas (ar jį pavaduojąs, jeigu tėvas 
miręs), paėmęs dukterį už rankos, kitoje rankoje nešinas lėkštele su vandens stikli- 
ne irjoje įmerkta rūtos (diemedžio) šaka, atveda jaunąją prie jaunikio ir sako: „Pa- 
vedu tau, ženteli (jaunasai berneli), savo dukrelę, o tavo žmoną. Didesne rykštele 
kaip šita rūta, jei užpyksi, jos nemušk. Gražiai sugyvenkit.“ Kartais dar priduria: 
„Kai pasėsi linų, tik tada prašyk marškinių“. Pirmiausia čia vanduo bei rūta ar 
diemedis įprasmina galutinį nuotakos atskyrimą nuo tėvų namų (prieš tai ji atsi- 
sveikina su visais trobesiais, rūtų darželiu). Taigi vanduo čia reikštų ribą, kurios 
nuotaka jau nebeturės teisės peržengti, nebegalės sugrįžti į senąją kokybę. Kita 
vertus, tai yra savotiškas galutinis ir esminis patriarchalinių jungtuvių aktas, kurį 
atlieka tėvas, o vanduo ir augalas lyg ir pakartoja žemės (rūta, diemedis) ir dan- 
gaus (vanduo) jungtį (plg. Joninių apeigose populiarų vainikų leidimą į vandenį 
ar liaudies dainose dažnai aptinkamą universalų motyvą - vandenyje plaukiantį 
ar skęstantį vainiką?. Nesunku pastebėti šio pavedimo vandens ir augalo bei juos 
palydinčio teksto panašumą į Indijos archajiškų vediškų vedybų apeigas, kur „jau- 

nosios tėvas ar mokytojas paliečia gėlių, vaisių ir grūdų pripildytu indu jaunosios | 


viršugalvį, ištardamas „Dadanti“, tai yra - „Aš atiduodu“. Šio žodinio patvirtinimo 
dažnai pakakdavo, kad jaunoji būtų laikoma ištekinta ir sąjunga neišardoma“!*. Tas 
pats pavedimo vanduo ir augalas vestuvių papročiuose panaudojamas dar kartą. 
Minėtose dzūkų ir aukštaičių vestuvėse, „kai jauniesiems susėdus vienan vežiman, 
arkliai, vyriausiojo jaunojo brolio parvežami, sujuda iš vietos, jaunasis ir jaunoji, 
abu laikydami stiklinę rankom, išlieja vandenį per galvas už savo pečių, o stiklinę 
ir lėkštę meta žemėn“". Kitur vandenį išlieja jaunikis (būtinai per galvą ir neatsi- 
gręždamas), o rūtas bei stiklinę tokiu pat būdu meta jaunoji!?. Dar kitame vestuvių 
aprašyme viską atlieka viena jaunoji!*. Dažnai čia pat pateikiamas ir apeigos paaiš- 
kinimas: „rūtas draugėms palieka“, saugojasi, kad „tas „vargas“ ant jų neužtikštų““, 
„merginos stengiasi pagauti nors vieną rūtos šakelę (greit ištekės)'"*. Kaip mato- 
me, rūtos čia tampa netekėjųsių merginų pageidaujamu dalyku, o vanduo - prie- 
šingai - siejamas su pavojais, vargais, gal net su mirusiųjų pasauliu. Juk nuotakos 
atsiskyrimas nuo gimtųjų namų kartu reiškia ir jos senosios kokybės mirtį. Kaip 
ir laidotuvių papročiuose, vanduo, susilietęs su mirusiuoju, nebegali būti gyvųjų 
vartojamas. Tokį vandenį išliedavo paskui vežamą į kapus karstą, kad vėlė į namus 
negrįžtų vaidentis, nes tikėta, jog mirusiojo vėlė negali peržengti vandens“. Taigi 
pavedimo vanduo, buvęs jungtimi, vėliau tampa skiriančiąja riba, kurios nebega- 
lės, nebeturės teisės peržengti išvykusi iš tėvų namų nuotaka. Grįžti ji galės tik kaip 
viešnia, kaip ištekėjusi moteris, žmona. Neabejotinai magiškas yra ir pats vandens 
išliejimo būdas (per galvą, už savęs, neatsigręžus, pradedant važiuoti). Panašiai 
elgiasi ir stebuklinių pasakų herojai, bėgdami nuo raganiaus, velnio ar jo šalies 
atstovų. Iš tokiu pat būdu mesto daikto (šepečio, kamuolio, rankšluosčio) pasidaro 
įvairios kliūtys (miškas, kalnas, upė), kurias įveikdami persekiotojai sugaišta daug 
laiko ir galiausiai žūva, bandydami išgerti iš mesto ranšluosčio pasidariusią upę 
ar marias". Tai galėtų praplėsti išliejamo vandens reikšmę, suvokiant jį kaip kliūtį 
nuotakos pasekėjams, kurie XIX a.-XX a. pradžioje jau tik imitavo jaunikio pulko 

vijimąsi. Dar anksčiau toks vandens nuliejimas galėjo būti vienas iš būdų apsisau- 
goti nuo galinčių kerštauti namų dvasių. 

Panašią prasmę galėtų turėti ir nuotakos išpirka ar dovanos (dažniausiai rankš- 
luostis) pakelyje į vyro namus pasitaikančiai upei'“, kaip ribai tarp skirtingų te- 
ritorijų, kaip dievybių, dvasių buveinei (plg. nuotakos dedamos aukos ant ežių, 
skiriančių kiemus ar bendruomenes, ant kaimo, sodybos vartų). 

Įsigalėjus Lietuvoje bažnytinei santuokai, po jungtuvių jaunavedžiai ėmė va- 
žiuoti į savo namus, kartais - į nuotakos, kartais - į vyro namus. Naminių vestuvių 
apeigose šios painiavos nebuvo. Atsisveikinus su vienais namais, buvo išvykstama 
į kitus (atsižvelgiant į tai, kur po jungtuvių jaunieji buvo nutarę gyventi). Aptaria- 
mai temai svarbu ne tiek kur, bet kaip sutinkami jaunieji, o ypač sutikimo vanduo. 
Iš jungtuvių sugrįžusius jaunuosius ar parvežtą marčią tėvai sutikdavo su duona, 
druska, ugnimi ir vandeniu. XIX a. - XX a. pradžios įvairių regionų vestuvių ap- 
rašymuose įvairuoja jaunuosius sutinkantys asmenys (motina, anyta, tėvas, abu 
tėvai). O štai V. Mickevičiaus-Krėvės aprašytose dzūkų vestuvėse pirma pasitin- 
ka tėvas su duona, druska ir ugnimi, o prie pirkios durų - motina, ant lėkštės 
vandens stikline ir rankšluosčiu nešina, ir visa tai įteikia dukteriai. Toji vandenį 
ir rankšluostį perduoda jaunajam. Motina jaunąją peržegnoja ir laimina šiais žo- 
džiais: „Laiminu tave, dukrele, tyriu vandenėliu ir margu abrūsėliu, kad tavo gy- 
venimas būtų tyrus, kaip tyrusis vandenėlis, laimingas ir įvairus, kaip šitas margas 
abrūsėlis'!?. Nors šioje apeigoje nesunku pastebėti krikščionybės įtaką (žegnoji- 
mas, palaiminimas), vanduo čia atlieka tarpininko, jungties funkciją. Tai dar ryš- 
kiau matyti iš kito vestuvių aprašymo, kur tėvas neša lėkštelę su duona, druska ir 
vandeniu, o jaunieji ją už kraštų prilaiko ir šitaip visi ateina iki stalo??. Čia tiek pats 
sutikimo vanduo, tiek būdas, kaip tai atliekama (jaunieji išgeria vandens, kartu lai- 
ko, neša tą vandenį), simbolizuoja nuotakos ir jaunikio jungtį, savotišką santuokos 
akto pakartojimą. Kartu tai ir nuotakos įvedimas į naujus namus, pristatymas tų 
namų dievybėms ir dvasioms. Ilgainiui vandenį pakeitė alus, vynas, o dar vėliau ir 
degtinė, kartu sugriaudami ir sutikimo, sujungimo bei įvedimo apeigų sakralumą. 

Įdomus paprotys aprašytas „Sūduvių knygelėje“, kai parvedliavus jaunąją buvo 
plaunamos jai kojos, o likusiu vandeniu apšlakstoma jaunųjų lova, svečiai, namų 
apyvokos daiktai?!. Šio papročio liekana galėtume laikyti Žemaitijoje minimą jau- 
nųjų lovos šlakstymą švęstu vandeniu, vengiant „metamų“ burtų??. Kojų mazgoji- 

mą galėtume suprasti ir kaip išskirtinį dėmesį, pagarbą bei meilę, rodomą nuota- | 


kai. Kita vertus, šis apiplovimas galėtų reikšti ir ritualinį apsivalymą po kelionės, 
apsivalymą prieš vieną iš esminių vestuvių momentų - prieš sugultuves (neatsi- 
tiktinai šiuo vandeniu šlakstoma ir jaunavedžių lova). Kartu toks vanduo turėjo 
palengvinti nuotakos įvedimą į naują aplinką, naują bendruomenę (plg. su gimtu- 
vių papročiais, kur bobutė naujagimio pirmojo prausimo vandeniu pašlakstydavo 
kitus tų namų vaikus, kad visi vaikai mylėtųsi“*), saugoti nuo pašalinių piktų jėgų, 
jų įsikišimo ir galimo neigiamo poveikio. Gali būti, kad toks šlakstymas vandeniu 
tiesiogiai susijęs ir su grūdų barstymu, linkint vaisingumo. Juolab kad nuotaka į 
tokį barstymą kartais atsakydavo: „Sausas lietus lyja“?*. 

Panašią paskirtį - apsaugoti, palaikyti pradėtą gyvybę — turėjo ir praustuvių 
vanduo (seniau jaunieji buvo tiesiog apipilami vandeniu išeinant iš klėties“). 
Dažniausiai praustuvių vandenį atneša anyta, rečiau - mošos (jaunikio seserys)““. 
Regionuose įvairuoja ir indai: praustuvė, kibiras*', dubuo“*, gelda ir kt. Ypač įdo- 
mus variantas užrašytas Žemaitijoje, kur atsikėlusiems jaunavedžiams pirmą rytą 
duoda praustis „iš rėčio“ t. y. dubenį, kuriame prausiasi, įdeda į rėtį??. Rėtis čia 
(magiškas ratas), kaip ir vanduo, turėtų apsaugoti nuo visokio blogio, užkalbė- 
jimų, burtų ir kitokių mėginimų pakenkti pradėtam vaisiui. Neatsitiktinai van- 
dens padavėja (anyta, moša) yra dosniai apdovanojama (jaunikis įmeta sidabrinį 
rublį*", nuotaka įteikia rankšluostį*!, pabučiuoja rankon). Tokią pat funkciją rėtis 
atlieka ir gimtuvių papročiuose. Kūdikio pirmojo prausimo vandenį košdavo per 
sietą ar rėtelį, siekiant apsaugoti kūdikį nuo piktų jėgų pagadinto vandens. Rytų 
slavų tautose kūdikį priimdavo su didžiuliu rėčiu?*. Rėtis ar sietas naudojamas ir 
Lietuvoje kūdikiui „sužvejoti“ iš vandens. Visiškai tikėtina, kad praustuvėms ne- 
buvo naudojamas šulinio vanduo. Anot Mato Pretorijaus, eidama pro šulinį, nuo- 
taka turi ką nors paaukoti ir tą dieną, kai miegojo su jaunikiu, iš to šulinio negali 

praustis**. Toks vanduo gali būti kenksmingas, nes nuotaka dar nėra įvesta į sakra- 
lią namų būtį (dar nepaaukojusi vartams, slenksčiui, krosniai, trobesiams, šuliniui 
ir t. t.) ir namų dievybės bei dvasios gali nepripažinti ir kerštauti. Kita vertus, pats 
šulinys ir šulinio vanduo gali būti siejamas su mirusiųjų pasauliu. Juk pasakose į 
kitą pasaulį patenkama pro šulinį**. Tokio tikėjimo atspindžių galime rasti ir ves- 
tuvinėje magijoje: „Kad vaikų nebūtų, reikia paimti prieš šliūbą dviem pirštais tris 
kartus aguonų ir įsidėti į dešinę kojinę. Parėjus namo jas įmesti į šulinį “**. Vanduo 
čia suprantamas kaip gyvybę griaunanti ir naikinanti jėga. Matyt, neatsitiktinai 
Antano Juškos „Svotbinėje rėdoje“ aprašytose praustuvėse anyta jauniesiems nusi- 
prausti atneša drungno alaus dubenį". Alui daryti taip pat niekada nenaudojamas 
šulinio vanduo. 

Su chtoniškuoju pasauliu reikėtų sieti ir vandenį, kuriame dzūkai, aukštaičiai 
ir suvalkiečiai grasindavo paskandinti, prigirdyti piršlį, jei šis nenupirks gėrimų 
ir saldumynų. O žemaičiai piršlį (tikriau - jo pamėklę) pirma pakaria, paskui, dar 
vienur kitur pavalkioję (bandę palaidoti), nuskandina durpyne ar kūdros dum- 
ble, nes jam „nebėra vietos žemėj“?*. Čia baigiasi dviejų priešingų pulkų (nuotakos 
ir jaunikio) dvikova. Išaiškinamas, pasmerkiamas ir nubaudžiamas kaltininkas, 
kurio veikla ir gyvenimo baigtis labai artima jau anksčiau minėtų pasakų velnio 
šalies svotų pražudymui vandenyje. Matyt, neatsitiktinai čia pasirenkamas nete- 
kantis durpyno, kūdros, griovio, ežero vanduo. Toks pamėklės sunaikinimas galėjo 
būti būtina sąlyga naujos gyvybės pradžiai (plg. gimtuvių papročiuose pribuvėjos 
aiškinimą, jog naujagimį sužvejojo, pagavo, išgriebė iš kūdros, upelio, ežerėlio“?), o 
gal net ir teisėtas atpildas, užsilikęs iš nuotakų grobimo laikų. 

Paskutinis vestuvių papročių etapas - marčios įvedimas į kaimo moterų ben- 
druomenę. Jis, kaip ir vestuvių išvakarės, vyko pirtyje. Tokių apeigų liekanų ga- 
lime įžvelgti Balio Buračo aprašyme: „Šeštadienio vakarą kaimynai kuria pirtį. 
Išsiprausti pakviečia ir marčią... Tam, pas kurį pirmąkart marti ateina pirtin, at- 
neša dovaną - gražų rankšluostį. Ji pakabina priepirtyje ant kablio ir su juo pati 
nesišluosto, kai nusiprausia“*. Nėra duomenų, kad jaunamartės prausimasis būtų 

kuo pabrėžiamas, tačiau galima manyti, jog daugiau ar mažiau rituališkumo ir * 


simbolikos jam buvo suteikiama. Ir jei priešvestuvinį apsiplovimą įvardijome kaip 
savotišką savęs, savo jaunystės sunaikinimą, tai įvesdinimo ritualas turėtų reikšti 
naujos kokybės - moters gimimą. Vanduo ir vienu, ir kitu atveju yra vienas iš bū- 
tinų perėjimo ritualo elementų. 

Apibendrinant galima pasakyti, kad vestuvių papročiuose vanduo, atsižvelgiant 
į jo pavidalą, apeigų atlikimo būdą, laiką ir vietą, yra daugiaprasmis: suardantis 
ir sunaikinantis, apvalantis ir atnaujinantis, skiriantis ir jungiantis, apsaugantis ir 
apvaisinantis. Neatsitiktinai vanduo vienaip ar kitaip naudojamas visose esminė- 
se vestuvių apeigų dalyse, pradedant pasiruošimu vedyboms ir baigiant marčios 
įvesdinimu į kaimo bendruomenę. Galima teigti, kad iki pat XX a. pradžios lietu- 
vių vestuvių papročiuose išlaikyta nemaža archajinės vandens simbolikos. XX a. 
paskutiniaisiais dešimtmečiais vanduo, kaip ir daugelis kitų simbolių, nepelnytai 
išstumtas iš vestuvių apeigų. 

VANDENS SIMBOLIKA 
PAVASARIO ŠVENČIŲ 
APEIGOSE: 





Viena reikšmingiausių krikščioniškų kalendorinių švenčių yra Velykos. Jos, 
kaip ir kitos (Kūčių, Kalėdų, Joninių, Vėlinių) šventės, neatsirado tuščioje vietoje. 
Žemdirbiškoje kultūroje gamtos prisikėlimas naujam metų ciklui visada garantavo 
ir žmogaus gyvenimo atsinaujinimą, augalijos, gyvūnijos gimimą. Velykų papro- 
čiuose gausybė tarpusavyje susipynusių prosenovinių ir krikščioniškų vaizdinių. 
Ypač tai akivaizdu analizuojant apeigas, kuriose panaudojami pirmapradžiai ele- 
mentai: ugnis, vanduo ar augalas. 

Šios publikacijos tikslas - aptarti, kiek ir kokių ikikrikščioniškos kultūros pėd- 
sakų išliko tradiciniuose XIX a. pabaigos - XX a. pradžios Velykų papročiuose, 
kuriuose vienaip ar kitaip panaudojamas vanduo; kaip kito tokių apeigų turinys 
ir forma, kokios galios priskiriamos ir kokias funkcijas minėtose apeigose atlieka 
vanduo. 

Naudota Jono Balio surinkta medžiaga apie Velykų papročius Lietuvoje, taip 
pat XIX a. vidurio - XX a. pradžios įvairių autorių (Liudviko Jucevičiaus, Motie- 
jaus Valančiaus, Mykolo Katkaus, Žemaitės, Elvyros Dulaitienės-Glemžaitės, Balio 
Buračo ir kitų) žinios apie pavasario švenčių apeigas su vandeniu įvairiuose Lietu- 
vos regionuose, taip pat autoriaus paskutiniais dviem dešimtmečiais ekspedicijose 
surinkta medžiaga. 

Pagal apeigų su Velykų vandeniu veiksmo pobūdį galime išskirti tokias gru- 
pes: 1. Maudosi, prausiasi. 2. Laistosi, pila. 3. Šlaksto. 4. Geria vandenį. 
5. Skandina vandenyje. Aptariant kiekvieną iš šių grupių šiek tiek išsamiau, rei- 
kėtų išskirti: a) apeigos atlikėją, b) apeigos priežastis ir motyvus, c) naudojamo 
vandens rūšį, d) apeigos laiką, e) kitas apeigai atlikti būtinas sąlygas. 

Pirmajai grupei priklauso apeigos, kuriose dažniausiai laisva valia dalyvauja 
(prausiasi, maudosi) kiekvienas bendruomenės narys pradedant vaikais ir baigiant 
suaugusiais vyrais. Išskirti būtų galima tik M. Valančiaus bei J. Balio minimą pa- 





! Publikuota: Balsys R. Vandens simbolika pavasario švenčių apeigose. Moteris ir tradicijos" 99. 


Klaipėda, 1999, 5-8. 

protį Velykų rytą ilgiau miegančiuosius nešti į upelį ir „būtinai pamerkti“?. Toks 
paprotys vargu ar beturėjo sakralumo. Greičiau tai velykinių linksmybių, išdaigų 
dalis. Tokio maudymosi, prausimosi motyvai daugmaž panašūs: a) kad niežai iš- 
nyktų, b) nebus nei vočių, nei skaudulių, c) baltas būsi, d) graži ir laiminga būsi 
(mergina), atjaunėsi, e) visus metus nesirgsi, f) vasarą saule nedegsi, g) kad avys 
po porą vestųsi. Dėl tų pačių priežasčių (kad gerai augtų, kad švarūs, sveiki būtų) 
vyrai plauna, prausia ir gyvulius, ypač arklius*. Moterys savo ruožtu plauna visus 
skalbinius, indus, kad metai būtų švarūs. Iš turimos medžiagos aiškėja, kad labiau- 
siai šioms apeigoms tinka tekančio šaltinio vanduo, prieš saulę tekantis vanduo. 
Įdomu ir tai, kad tokio vandens parsinešti reikia eiti „čystiniam četverge“ arba Ve- 
lykų rytą prieš saulės tekėjimą“. Paprastai toks vanduo nešamas iš labai toli, mau- 
domasi, prausiamasi (gyvuliai mazgojami) tyliai, nesidairant. Kartais tokį vandenį 
vakare prieš saulėlydį reikia atnešti į tą pačią vietą, iš kur jis buvo paimtas. Kitu 
atveju sakoma, kad vanduo nepraranda savo stebuklingų galių ištisus metus ar net 
keletą metų". Nekelia abejonių, kad tikėjimas tekančio šaltinio vandens galia siekia 
ikikrikščioniškos religijos laikus. Tai patvirtina ir ankstyvieji rašytiniai dokumen- 
tai. Antai jau apie 1075 m. Adomas Brėmenietis „Hamburgo bažnyčios istorijoje“ 
teigia, kad krikščionims neleidžiama lankyti miškelių ir šaltinių, nes gali juos su- 
teršti. Apie 1220 m. vyskupas Oliveris Poderbornietis „Šventosios žemės karalių 
istorijoje“ taip pat mini miškelius, kuriuose šaltiniai ir medžiai, kalnai ir kalvos, 
uolos ir slėniai buvo garbinami. Pagaliau iš Michaelio Jungės įsako sužinome, kad 
tekančiu vandeniu baltai nusiplaudavo krikščioniškąjį krikštą“. Gana iškalbingas 
čia ir apeigos įslaptinimas (tyliai, nesidairant). Įsigalėjus krikščionybei, senojo ti- 
kėjimo išpažinėjai buvo priversti panašias apeigas atlikti slapta, niekam nematant 
ir negirdint, kitu atveju grėsė inkvizicijos laužas. 

Ikikrikščioniškajam laikotarpiui reikėtų priskirti ir apeiginį laistymąsi (apipy- 
limą) vandeniu pavasario švenčių metu. Laistyti kitus (kaip ir maudytis) galėjo 
bet kuris kaimo bendruomenės narys. Anot B. Buračo, laistydavosi ne tik vaikai, 





2 Valančius M. Raštai. T. IL. Vilnius: Vaga, 1972, 337; Balys J. Lietuvių kalendorinės šventės. Tauto- 
sakinė medžiaga ir aiškinimas. Vilnius: Mintis, 1993, 129; Kudirka J. Velykų šventės: etnografinė 
studija. Vilnius, 1992, 51. 

Balys J. Lietuvių kalendorinės šventės. Tautosakinė medžiaga ir aiškinimas. Vilnius: Mintis, 1993, 
118-128. 

Balys J. Lietuvių kalendorinės šventės. Tautosakinė medžiaga ir aiškinimas. Vilnius: Mintis, 1993, 
118-128; Kudirka J. Velykų šventės: etnografinė studija. Vilnius, 1992, 51; Kiseliūnaitė D. Senųjų 
baltiškųjų papročių pėdsakai lietuvininkų šventėse. Lietuvininkų kalba. Mažosios Lietuvos tauto- 
saka. Mažosios Lietuvos etnografija. Mokslinių konferencijų pranešimai. Klaipėda: Kelias, 1990, 75. 
Kudirka J. Velykų šventės: etnografinė studija. Vilnius, 1992, 51; Kiseliūnaitė D. Senųjų baltiškųjų 
papročių pėdsakai lietuvininkų šventėse. Lietuvininkų kalba. Mažosios Lietuvos tautosaka. Mažo- 
sios Lietuvos etnografija. Mokslinių konferencijų pranešimai. Klaipėda: Kelias, 1990, 75. 

dijų leidykla, 1996, 191, 225, 483. 

bet ir suaugusieji. Šeimininkė juokiasi išpraususi šeimininką o bernas džiaugiasi 
išprausęs mergą ir atvirkščiai. Pirmiausia apipilami tie, kurie ilgiau miega". Apipil- 
tasis ne tik kad negali pykti, bet dar turi apipylusiajam atsilyginti - duoti kiauši- 
nį. Kitu atveju neturtingas valstietis aplanko turtingą šeimininkę (šeimininką) ar 
ūkininkę (ūkininką), bernai - mergaites“ ir pildami vandenį ant rankų pasveikina. 
Dažniausiai tokį magišką veiksmą palydi ir ne mažiau magiškas tekstas, oracija: 
„Duok, Dieve, kad linai gerai augtų“ ir pan. Kiti apipylimo (laistymosi) motyvai 
taip pat gana panašūs: kad visur pirmas būtum?, kad gyvuliai duotų daug pieno 
ir niekas negalėtų jų užkerėti, kad vaikas (mergina) didelis užaugtų ir t. t. Apta- 
riamuoju laikotarpiu laistymuisi (skirtingai nei maudynei) jau buvo naudojamas 
bet koks vanduo (lietaus, šulinio, kūdros, upės) ir bet koks indas (butelis, kibiras). 
Įvairuoja ir laistymosi laikas. Vienur tai daroma Velykų pirmąją dieną, kitur - Ve- 
lykų antrąją dieną. J. Balys yra užrašęs ir tokį paprotį, kur vyrai laistosi antrąją, o 
merginos - trečiąją Velykų dieną". Galima pažymėti, kad, nepaisant laistymosi 
(apipylimo) laiko ar būdų įvairovės, pagrindinis apeigos tikslas yra gyvybinių ga- 
lių, derlingumo, vaisingumo sužadinimas. Tokios galios priskiriamos ir pačiam 
vandeniui. Galimas dalykas, kad tik priešingos lyties užpiltas vanduo (šeiminin- 
kas - šeimininkei, bernas - mergai, vaikiukai - mergaitėms ir atvirkščiai) galėjo 
garantuoti pageidaujamą rezultatą. Panašiai ir Didįjį penktadienį einant arti, per 
arklą perpilti kibirą vandens turi netekėjusi mergina. Tik tada arklys bus riebus. O 
jei vedę perpila, tai arklys sulysta!!. 

Trečiajai grupei priklauso apeigos, kuriose naudojamas Didįjį šeštadienį baž- 
nyčioje pašventintas vanduo. Tokiu vandeniu kuris nors pasilikęs namie arba pats 
šeimininkas šlaksto trobos kampus, namus, visą sodybą, gyvulius, laukus, „rube- 
žius“, bites, kurmiarausius, valgius ir t. t. Likęs vanduo supilamas į šulinį. Švęstam 
vandeniui šiuo atveju priskiriama galia apsaugoti laukus ir namus nuo audrų, iš- 
naikinti laukuose piktžoles, gyvates ir kurmius, namuose - peles ir varles, o šuli- 
ny - varles ir visokias bjaurybes. Tinkamiausias laikas šlakstyti - Velykų rytas, per 

Būda. Kaunas: Lietuvos kraštotyros draugija, 1992, 256. 

procesiją. Tas pats vanduo tinka ir piktoms dvasioms nuo mirštančiojo nuvaikyti, 
ir pavasarį pirmą kartą išleidžiant bites (kad toli neskristų) pašlakstyti. Nors nau- 
dojamas vanduo ir atlikimo laikas jau aiškiai susijęs su krikščionybe, pats apeigos 
turinys yra išlaikęs nemaža senosios religijos bruožų. Pavyzdžiu čia galėtų būti jau 
minėto kurmiarausio šlakstymas švęstu vandeniu, sykiu dar pakaišant ir Perkūno 
trenktu medžiu, arba dirvos krapinimas ton pusėn, kam turėtų usnys atitekti!?. 

Panaši situacija yra ir su vandens gėrimu pavasario švenčių metu. Aiškiai se- 
nesnis paprotys nuo visokių ligų vidurnaktį prieš Velykas gerti šaltinio vandenį. 
O kad arkliai geri būtų, juos Velykų rytą reikia pagirdyti iš svetimo šulinio. Abiem 
atvejais (kaip ir maudantis) reikia laikytis ir papildomų reikalavimų - nekalbėti ir 
niekam nepasirodyti. Švęstas vanduo paprastai geriamas nuo išgąsčio, nuo viso- 
kių ligų“. O Velykų dieną (po bažnyčios) visi, susėdę prie stalo, išgeria vandens ir 
pasibučiuoja!“. Šiuo atveju vanduo tampa ir šeimyninės darnos, jungties simboliu. 
Galima teigti, kad tiek krikščioniškose, tiek prosenovinėse apeigose išliko tos pa- 
čios vandens funkcijos - apsaugoti žmones ir gyvulius nuo ligų ir piktų jėgų, šitaip 
sudarant sąlygas jų gyvybinėm galiom suvešėti. 

Paskutinei grupei priklausytų tos apeigos, kurių metu kas nors skandinama 
vandenyje. Štai Velykų rytą, išnešus ir supylus į kūdrą šiukšles, galima atsikratyti 
pelių“. O Didijį penktadienį, varant iš bažnyčios „judošių“, reikia lazdomis vieni 
kitiems per kupras sudrožti ir, nusivijus iki kūdros, tas lazdas sumesti vandenin'“. 
Atsikračius „judošiaus“ prisilietusio daikto, atsikratoma ir paties „judošiaus“. Van- 
duo čia įgauna ardančių, naikinančių galių. Panašių pavyzdžių (nebūtinai per Ve- 
lykas) liaudies tikėjimuose yra gana daug. 

Apibendrinant galima pasakyti, kad Velykų papročiuose (kaip ir daugelyje kitų 
kalendorinių ar šeimos švenčių) vanduo yra daugiaprasmis. Atsižvelgiant į apeigos 
atlikimo vietą, laiką, būdą ir paties dalyvį, vanduo gali būti apvalantis ir apsaugan- 
tis, atjauninantis ir jungiantis, suardantis ir sunaikinantis. Apsaugoma tai, kas rei- 
kalinga, naudinga žmonėms, gyvuliams ir augalams. Sunaikinama tai, kas vienaip 
ar kitaip gali jiems pakenkti. Ypač vaisingumo ar net seksualinių galių sužadini- 
mo idėja ryški tose apeigose su vandeniu, kuriose dalyvauja abiejų lyčių atstovai. 

mo papročiai. Vilnius: Mintis, 1993, 211; Kontrimas V. Velykų papročiai. Rietavo apylinkės. Paren- 
gė Vytautas Būda. Kaunas: Lietuvos kraštotyros draugija, 1992, 381. 

Juk lygiai taip pat pavasarį dangus lietumi apvaisina žemę. Regime žinomą maginį 
principą - panašiais į dieviškus veiksmais (apeigomis) gauti norimą rezultatą. Ga- 
lima konstatuoti, kad XIX a. pabaigos - XX a. pradžios Velykų švenčių aprašuose 
dar gausu ikikrikščioniškos religijos pėdsakų. Pagrindinis tokių apeigų bruožas 
yra slaptumas (tyliai, niekam nematant, prieš saulės tekėjimą). Krikščionybės įves- 
tas vandens šventinimas bažnyčios šventoriuje Didįjį šeštadienį prosenovinių pa- 
pročių iš esmės nepraturtino. Vandens funkcijos taip pat nepakito. Paskutiniais de- 
šimtmečiais tiek tikėjimas stebuklinga vandens (tekančio ar šventinto) galia, tiek 
ir pats laistymosi, maudymosi paprotys liaudies šventėse yra pastebimai nunykęs. 

TRADICINIAI VESTUVIŲ PAPROČIAI 
IR SENOVĖS LIETUVIŲ DIEVAS 
PERKŪNAS: 





Mergaitė nuo pat gimimo buvo ruošiama ir pati ruošėsi tapti motina, todėl būta 
gausybės apeigų, burtų ir magijos, kuriais siekiama užtikrinti bendruomenės, gi- 
minės ar šeimos tęstinumą. Bevaikė šeima - užmiršta Dievo ir paniekinta žmonių. 
Ne veltui sakoma: „Vaikai - Dievo rasa.“ 

Bene plačiausiai ir išsamiausiai įvairių Lietuvos regionų vestuvinių apeigų pras- 
mę, jų raidą, simbolių klasifikaciją bei jų panaudojimą ir reikšmę vestuvėse yra ty- 
rinėjusi Angelė Vyšniauskaitė“. Irena Čepienė knygoje „Lietuvių liaudies vestuvių 
veikėjai“, išryškindama atskirų veikėjų funkcijas vestuvėse, kalba ir apie kai kurių 
apeigų kilmę bei prasmę“. Jonas Balys yra užrašęs ir susisteminęs daugybę vestuvių 
apeigose paplitusių burtų ir prietarų“. Algirdas Julius Greimas bandė nustatyti ats- 
kirų vestuvių apeigų ryšį su senovės lietuvių dievais ir deivėmis?. Apie velnio vaid- 
menį senosiose vestuvių apeigose, remdamasis įvairių žanrų tautosaka, yra rašęs 
Norbertas Vėlius knygoje „Chtoniškasis lietuvių mitologijos pasaulis“ ir t. t. Net 
ir nevardijant visų kada nors apie vestuvių apeigas rašiusiųjų, galima konstatuoti, 
kad lietuvių vestuvių papročiai yra sulaukę bene daugiausia tyrinėtojų dėmesio. 

Šiame rašinyje, taikant istorinį-lyginamąjį metodą, ieškoma sąsajų tarp vaisin- 
gumą skatinančių apeigų tradicinėse vestuvėse ir senovės lietuvių dievo Perkūno. 
Pranešimui medžiaga rinkta iš įvairių regionų XIX a. pabaigos - XX a. pradžios 
vestuvių aprašymų, naudotasi XV-XVI a. rašytiniais šaltiniais, Jono Balio, Nijolės 
Laurinkienės darbais apie lietuvių dievą Perkūną", Klaipėdos universiteto Huma- 
nitarinių mokslų fakulteto Folkloro laboratorijoje sukaupta ekspedicijų bei paties 





! Publikuota: Rimantas B. Tradiciniai vestuvių papročiai ir senovės lietuvių dievas Perkūnas. Mote- 
ris ir tradicijos" 2002. Klaipėda, 2002, 2-7. 

Vyšniauskaitė A., Paukštytė R., Kalnius P. Lietuvių šeima ir papročiai. Vilnius, Mintis 1995. 
Čepienė I. Lietuvių liaudies vestuvių veikėjai. Vilnius: Mokslas, 1977. 

Balys J. Vaikystė ir vedybos: lietuvių liaudies tradicijos. Silver Spring, 1979. 

Greimas A. J. Tautos atminties beieškant. Apie dievus ir žmones. Vilnius-Chicago, 1990. 

Vėlius N. Chtoniškasis lietuvių mitologijos pasaulis. Folklorinio velnio analizė. Vilnius: Vaga, 1987. 
Balys J. Raštai. T. 1. Vilnius: Lietuvių literatūros ir tautosakos institutas, 1998; Laurinkienė N. 
Senovės lietuvių dievas Perkūnas: kalboje, tautosakoje, istoriniuose šaltiniuose. Vilnius: Lietuvių 
literatūros ir tautosakos institutas, 1996. 

autoriaus paskutiniais dviem dešimtmečiais įvairiuose Lietuvos regionuose užra- 
šyta medžiaga. 

Pranešime apsiribota dviem, autoriaus manymu, pagrindiniais vaisingumo ska- 
tinimo vestuvėse momentais: 1) kūlimo - daužymo; 2) liejimo - barstymo. Būtent 
juose ryškiausiai ir galime įžvelgti ryšį su Perkūnu. Pirmajai grupei priklausytų: 
a) javų kūlimo imitavimas, b) įvairių indų daužymas, c) sugultuvių sūrio kapojimas 
(duonos dalijimas), d) jaunosios vežimo, papuošalų, vainiko nudraskymas. Antrajai 
grupei priskirčiau: a) grūdų barstymą, b) vandens šlakstymą, c) ritualinio gėrimo 
liejimą. 

„Lietuvių kalbos žodynas“ pateikia bent kelias žodžio kulti reikšmes: 1) grūdus 
iš varpų valyti; 2) mušti, perti, daužyti; 3) ardyti, daužyti, trupinti į gabalus; 4) lytiš- 
kai santykiauti, vaisintiš. Akivaizdu, kad visos reikšmės, o kartu ir jomis apibūdinti 
veiksmai turi bendrą kilmę ir prasmę. Vestuvių papročiuose jais vienaip ar kitaip 
išreiškiama ta pati vaisingumo idėja. 

Valyti grūdus iš varpų. Įvairiose mitologijų ir religijų sistemose ypač pabrėžia- 
ma kylančioji gyvenimo linija - nuo gimimo iki didžiausios brandos - žydėjimo ir 
vaisių. Ir taip metai po metų, karta po kartos. Žemdirbiškoje kultūroje gyvenimo 
ratą akivaizdžiausiai iliustruoja augalų pasaulis. Grūdų atskyrimas nuo varpos už- 
tikrina naują sėją, o kartu ir naują derlių. Tas pats ir žmonių gyvenime. Mat grūdai, 
galintys ilgam išsaugoti ir naujai atkurti gyvybę, dauginti ją, yra nepaliaujamo gy- 
vybės vyksmo simbolis. Neatsitiktinai Kūčių vakarą merginos labai atsargiai, kad 
neišbyrėtų grūdai, ištraukdavo šiaudą su varpa ir parsinešusios namo skaičiuodavo 
toje varpoje esančius grūdus. Kiek išbyra iš varpos grūdų, tiek ištekėjusi mergina 
turės vaikų". Dar ryškesnis vientiso augalų ir žemdirbių gyvenimo pavyzdys galė- 
tų būti paprotys įkloti į jaunavedžių lovą nekultų javų pėdą, o keltuvių rytą spėti 
apie jaunųjų vaisingumą pagal „kūlimo“ rezultatus. Jeigu lovoje ar palei lovą randa 
kviečio, rugio ar miežio grūdą, tai pirmasis vaikas gims berniukas, jei randa avi- 
žą - mergaitė. O jei lovoje ar palei lovą jokio grūdo neranda, tada spėja, kad pora 
bus bevaikė!*. Kad taip neatsitiktų, siekiant suaktyvinti jaunųjų potencines galias, 
sužadinti vaisingumą, Rytų Aukštaitijoje prie klėties buvo imituojamas javų kūli- 
mas spragilais (kad kviečiai gerai derėtų ir vaikelių būtų). Už tai „kūlėjai“ būdavo 
jaunųjų apdovanojami „iškūlomis“ - pyragu"!. Buvusį šios apeigos sakralumą tarsi 
patvirtina ir tikėjimas, kad vaikinas ar mergina, kuldami talkoje, už darbą negali 





Lietuvių kalbos žodynas. T. VI. Atsak. redaktorius J. Kruopas. Vilnius: Valstybinė politinės ir 
mokslinės literatūros leidykla, 1962, 850-851. 

?. Kudirka J. Lietuviškos Kūčios ir Kalėdos. Vilnius: Vaga, 1993, 130-132. 

Dulaitienė-Glemžaitė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 353. 

U Vyšniauskaitė A., Paukštytė R., Kalnius P. Lietuvių šeima ir papročiai. Vilnius, Mintis 1995, 349. 

imti pinigų. Reikia atsikulti, kitaip liksi ssnmerge arba senberniu!. Kitaip tariant, | 
liksi ražienų grėbstyti, liksi ant rugienių šiaudų. Šiaudai (priešingai nei grūdai) šiuo 
atveju simbolizuoja senąją, bevertę, mirštančią formą. 

Kita žodžio kulti reikšmė, kaip jau minėta, yra ardyti, daužyti, trupinti į gabalus. 
Ši reikšmė artima pirmajai (kuliant taip pat dalijama į atskiras dalis). Daugelyje 
XIX a. pabaigos - XX a. pradžios vestuvių aprašų aptinkame paprotį daužyti įvai- 
rius indus (molinius puodus, lėkštes, vėliau ir stiklines). Įdomu ir tai, kad indai 
daužomi pačiais įvairiausiais (bet gana svarbiais) vestuvių momentais: per mer- 
gvakarį (šukių mesdavo, ką nors sudaužydavo“; per sužadėtuves (suderėjus, apsi- 
keitus dovanomis, šeimininkės virtuvėje sumuša vieną ar kelis puodus; kas nors iš 
namiškių įnešęs meta jaunikiui po kojų pripiltą pelenų puodą, kuris tuoj sudūžta, 
ir pelenų debesis pakyla į viršų"*; per jaunojo sutiktuves (jaunikis bučiuoja uošviui 
ranką, atsilaužia duonos kąsnelį, ima stiklinę ir geria, o atsigėręs stiklinę suku- 
lia į žemę)"; per vainiko nuėmimą, per rinkliavą jaunosios naudai, jai išvykstant 
į vyro pusę (pakviestasis prie vaduojamojo stalo smarkiai meta į lėkštę sidabrinį 
pinigą, taikydamas lėkštę sudaužyti)!“; prieš išvykstant į vyro pusę (kraitį išvežus, 
jauniesiems ruošiantis į kitą pusę, paprastai sudaužomas koks nors indas, ąsotis)?; 
išvykstant į vyro pusę (jauniesiems susėdus į vieną vežimą ir arkliams pajudėjus iš 
vietos, jaunasis ir jaunoji, abu laikydami stiklinę rankomis, išlieja vandenį per gal- 
vas už savo pečių, o stiklinę ir lėkštę meta žemėn - jei lėkštė ir stiklinė sudūžta, tai 
geras ženklas)!š; sutinkant jaunuosius vyro namuose (slenkstį peržengus, jaunuo- 
sius sutinka su dviem stiklinėmis alaus, kurį išgėrus šešuras meta jauniesiems po 
kojų molinį dubenį)"?; baigiantis vestuvėms (anyta atnešdavo puodynę ir sviesdavo 
į aslą, o taip paraginti, indus imdavo daužyti ir kiti svečiai). XIX a. pabaigos — 
XX a. pradžios vestuvių aprašuose paaiškinama ir tokio papročio reikšmė: 1) kad 
sektųsi, nes šukių giminė padidėja??; 2) tai požymis, kad suderėjusieji nebesuskys*!; 





2 Dulaitienė-Glemžaitė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 310. 

5 Lietuvių kalbos žodynas. T. XV. Vyr. redaktorius K. Ulvydas. Vilnius: Mokslas, 1991, 327. 

M Mickevičius J. Tėvy ir protėvių žemė. Antra knyga. Rašytinis palikimas Lietuvos muziejuose, biblio- 
tekose, archyvuose. Leidinį sudarė Danutė Mukienė. Vilnius, 2009, 29. 

5 Mickevičius-Krėvė V. Dzūkų vestuvės. Mūsų tautosaka. T. II. Kaunas, 1930, 51. 

6 Dulaitienė-Glemžaitė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 339. 

V Jakinevičiūtė I. Vestuvių papročiai. Dubingiai. Vilnius: Vaga, 1991, 213. 

18 Mickevičius-Krėvė V. Dzūkų vestuvės. Mūsų tautosaka. T. II. Kaunas, 1930, 78. 

5 E. Dulaitienė-Glemžaitė. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 347. 

2 Lietuvių kalbos žodynas. T. XV. Vyr. redaktorius K. Ulvydas. Vilnius: Mokslas, 1991, 327. 

2 Mickevičius J. Tėvų ir protėvių žemė. Antra knyga. Rašytinis palikimas Lietuvos muziejuose, biblio- 
tekose, archyvuose. Leidinį sudarė Danutė Mukienė. Vilnius, 2009, 29. 

3) šukės laimę neša; 4) į kelias šukes subyrės, tiek bus vaikų??. Pirmiausia, kaip 
regime, tiesiog linkima vaikų. Indas čia, matyt, tapatinamas su moterimi, o šukės 
su vaikais (čia vertėtų prisiminti ir žinomą mitinio mąstymo principą „pars pro 
toto, t. y. dalis atstoja visumą). Ukmergės ir Vilkaviškio rajonuose šuke kartais 
perkeltine prasme vadinama mergaitė: „Kas gimė: ar vaikas, ar mergaitė? — A, ši- 
toj šukė““. Žinoma, čia labiau pabrėžiamas neigiamas požiūris į mergaitę šeimoje. 
Mat reikės išlaidauti pasogai, t. y. atskelti kažkurią ūkio dalį. Kita vertus, išryškėja 
santuokos amžinumo, laimingo gyvenimo linkėjimas. Kokiu būdu visa tai turėtų 
išsipildyti? Kokio senesnio ir nebesuprantamo ritualo atspindį čia regime? XIX a. 
pabaigos - XX a. pradžios vestuvių aprašuose gana daug apeigų, magiškų daiktų, 
žodžių, veiksmų, kuriais siekiama nubaidyti nedraugiškas, siekiančias pakenkti jė- 
gas. Vienas iš tokių veiksmų - triukšmavimas (šaudymas, skambinimas varpeliais, 
tarškinimas puodais, šaukštais, grojimas įvairiais instrumentais ir t. t.). Dūžtantis 
indas (kaip ir kūlimas spragilais) taip pat sukelia triukšmą. Galimas dalykas, kad 
šitaip irgi bandoma apsaugoti jaunuosius nuo raganavimų ir velniškų žabangų. 
Čia pravartu prisiminti ir tai, jog nuo griaustinio velnias kartais slepiasi būtent po 
puodu (dėl to griaudžiant žmogus puodų nekilnoja?*). Galima daryti išvadą, kad 
puodų daužymas yra Perkūno griausmo (ypač pirmojo) imitavimas. Pabandykime 
palyginti: 





Vestuvių apeigos Perkūnas 





Žmogus perėjimo ritualuose yra labiau- | Iki pirmojo griaustinio (per žiemą) žemė yra 
siai pažeidžiamas (ypač moteris). Jai gali | užteršta žmonėms pavojingų jėgų, todėl ne- 
kerštauti namų dvasios, svetimos šalies | galima sėstis ant žemės, vaikščioti basiems, 
raganiai ir t. t. Yra nuolatinė grėsmė būti | maudytis, kurti ugnį, kalti kuolų ir t. t. Ži- 
apžavėtai, apraganautai. nant, kad Perkūnas medžioja velnius, galima 
teigti, kad visa žemė pilna velnių. 

Dūžtantis indas, javų kūlimas ar jo imita- | Pirmoji perkūnija apvalo pasaulį nuo velnių. 
vimas išvaiko pakenkti galinčias jėgas. 
Nebėra pavojaus pradėti naują gyvybę. | Ateina gyvybė: medžiai ir laukai sužaliuoja, 
Apsaugojama jau pradėta gyvybė. pradeda augti javai, žolės ir t. t. 




















Sąsajos gana akivaizdžios. Galima teigti, kad daugelis apeigų vestuvių papro- 
čiuose vienaip ar kitaip susijusios su dievu Perkūnu. O kad Perkūnas yra dangiškų 





2 Dulaitienė-Glemžaitė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 347. 

* Lietuvių kalbos žodynas. T. XV. Vyr. redaktorius K. Ulvydas. Vilnius: Mokslas, 1991, 328. 

* Balys J. Raštai. T. 1. Parengė Rita Repšienė. Vilnius: Lietuvių literatūros ir tautosakos institutas, 
1998, 39. 

vestuvių dalyvis, įrodo ir gausybė latvių liaudies dainų. Perkūnas čia gali būti ir | 


piršlys, ir pajaunys. Eidamas palydoje Perkūnas puošia, žadina, atgaivina žemę. 
Yra dainų, kuriose Saulės dukters jaunikiu vaizduojamas pats Perkūnas. Perkūno, 
kaip vestuvių dalyvio, vaidmenį patvirtina ne tik latvių, bet ir lietuvių tautosaka. 
Lietuviškose pasakose Perkūnas apibūdinamas ne kaip jaunųjų pulko dalyvis, o 
kaip muzikantas. Panašūs pasakų siužetai plačiai žinomi ir švedams, suomiams, 
norvegams, danams, vokiečiams, estams“. 

Perkūno imitacija galėtume laikyti ir vestuvių palydos šaudymą, būgnijimą, šū- 
kavimą sutinkant svečios šalies pulką, lydint jaunuosius į bažnyčią, parvedliaujant 
nuotaką į vyro namus, per jaunųjų guldytuvių ar jaunosios apmartavimo apeigas. 
Čia prie klėties sustojęs merginų būrys jaunuosius apdainuoja, o kiti tuo metu nu- 
drasko marčios vežimo drobules, sukapoja jo lankus, iš jų susikuria ugnį ir prie jos 
šėlsta?“. Žemaitijoje jaunųjų keltuvės prasidėdavo žadinimu: keliamas triukšmas, 
pajauniai tarškina peiliais, šaukštais, plaktukais, barškina katilus?", o Dzūkijoje sa- 
koma, kad be muzikos pasikėlę jaunieji bus bevaikiai“š. Taip pat triukšmingai iki 
šių dienų Žemaitijoje kapojamas ir jaunųjų per naktį „suspaustas“ sūris??. Panašu, 
kad net nuotakos vainiko nuėmimo apeiga turi tą pačią nudraskymo prasmę, nes 
gavęs motinos sutikimą nuimti vainiką, jaunojo brolis tai atlikdavo tarsi prievartos 
aktą puldamas draskyti kasas ir nutraukti vainikėlį. Pasak E. Dulaitienės-Glemžai- 
tės, merginos dėl to net nebenorėjo kelti senovinių vestuvių". 

Visais paminėtais atvejais greta keliamo triukšmo regime ir vieno ar kito sim- 
bolinio daikto dalijimą (kas nors draskoma, kapojama, sutraukoma). Taip sunai- 
kinama senoji kokybė, iš kurios dalių turi rastis, gimti nauja. Juk ir griaustinio 
sudaužyto medžio skeveldros laikomos apsaugine ir pašventinančia priemone. 
Matyt, įsivaizduota, kad Perkūno trenksmo paveikti daiktai įgyja ypatingą galią, 
turbūt tai, kas būdinga pačiam griaustinio dievui?!. 





* Balys J. Raštai. T. 1. Parengė Rita Repšienė. Vilnius: Lietuvių literatūros ir tautosakos institutas, 
1998, 208-227. 

* Lepneris T. Prūsų lietuvis. Parengė Vilija Gerulaitienė. Vilnius: Lietuvos istorijos instituto leidykla, 
2011, 168. 

"7 Slaviūnas Z. „Svotbinės rėdos“ pastabos ir paaiškinimai. Lietuviškos svotbinės dainos, užrašytos 
Antano Juškos ir išleistos Jono Juškos. T. II. Vilnius: Valstybinė grožinės literatūros leidykla, 1955, 
584. 

2 Vyšniauskaitė A., Paukštytė R., Kalnius P. Lietuvių šeima ir papročiai. Vilnius: Mintis, 1995, 350. 

2 Mickevičius J. Tėvų ir protėvių žemė. Antra knyga. Rašytinis palikimas Lietuvos muziejuose, biblio- 
tekose, archyvuose. Leidinį sudarė Danutė Mukienė. Vilnius, 2009, 82-83. 

3 Dulaitienė-Glemžaitė E. Kupiškėnų senovė. Etnografija ir tautosaka. Vilnius: Valstybinė grožinės 
literatūros leidykla, 1958, 338. 

* Balys J. Raštai. T. 1. Parengė Rita Repšienė. Vilnius: Lietuvių literatūros ir tautosakos institutas, 
1998, 73-75. 

Vestuvių apeigos 


Perkūnas 





Šaudoma atvykstant jaunikiui, važiuojant į 
bažnyčią, po apmartavimo apeigų ir t. t. 


Sakmėse Perkūnas vaizduojamas medžioto- 
ju su šautuvu. Medžioja velnią. 





Muzikantai — neatskiriami vestuvių da- 
lyviai, seniau lydėję į bažnyčią ir atgal. Be 
muzikos pasikėlę jaunieji bus bevaikiai. 


Sakmėse Perkūnas - muzikantas. Dėl to vel- 
nias atsisako eiti į vestuves ir dovanoja he- 
rojui paskolintus pinigus. Kartais Perkūną 
vadindavo „Dūdų seniu“, „Velnio muzika“. 





Parvedliavus nuotaką į vyro namus, jauni- 
mas nudrasko marčios vežimo drobules, 
sukapoja jo lankus, iš jų susikuria ugnį. Ka- 
pojamas ir valgomas sugultuvių sūris. 


Perkūno sudaužyto medžio skeveldras kiša 
po stogais arba sudegina, kad į namus ne- 
trenktų. Tos skeveldros yra vaistas nuo vel- 
nio ligų (drugio, priemėčio). 





Vainiko nuėmimo apeigoje išdraskomos 
kasos ir nutraukiamas vainikas. Išpynė ka- 
sas - paleido velnią. 








Kai labai griaudžia, reikia parūkyti vestuvių 
vainikėliu ir Perkūnas aplenks tuos namus. 
Galbūt taip įrodoma, kad velnio čia nebėra. 








Kita vaisingumą skatinančių veiksmų ir simbolių grupė įvardyta kaip liejimo - 
barstymo. Kad Perkūno prašyta lietaus ir susidoroti su žmogui nepageidaujamu 
Pikulu bei jo pavaldiniais, minima jau „Sūduvių knygelėje“*?. Taigi, Perkūnas re- 
guliuoja atmosferos reiškinius ir kiekvieną pavasarį apvaisina žemę lietumi. Čia 
galima prisiminti ir graikų mitą apie Danają, kur Dzeusas, pasivertęs aukso lie- 
tumi, sugeba prasiskverbti į budriai saugomą kambarį pas Danają ir ši pagimdo 
sūnų Persėją?*. O kaip lietuvių vestuvių apeigose? Regis, kad jose gana ryškiai iš- 
liko dieviškos veiklos (šiuo atveju - Perkūno) imitavimo elementų. Ir nuotakos 
pavedimo jaunikiui vanduo, ir jaunųjų sutiktuvių vanduo simbolizuoja nuotakos 
ir jaunikio jungtį, linkint jauniesiems vaisingumo?“. Tokią pat prasmę turi ir „Sū- 
duvių knygelėje“ aprašytas paprotys, kur parvedliavus jaunąją jai plaunamos kojos, 
o likusiu vandeniu šlakstoma jaunųjų lova, svečiai, namų apyvokos daiktai. Pana- 
šų paprotį užrašė ir Juozas Mickevičius Žemaitijoje. Čia lova šlakstoma jau šven- 
tintu vandeniu, vengiant galimų burtų. Bene ryškiausiai dievišką veiklą imituoja 
paprotys po keltuvių einančius iš klėties jaunuosius aplieti vandeniu“. Palyginant 
galima paminėti ir populiarų laistymąsi vandeniu įvairiose kalendorinėse, šeimos 
ar daugelio darbų pradžios apeigose. Tokio laistymosi prasmė visada vienoda - 
linkima vaisingumo, derlingumo (kad javai gerai augtų, kad kumelė būtų pienin- 
ga ir t. t.). Apsaugoti, palaikyti pradėtą gyvybę turėjo ir praustuvių vanduo, kuris 





32 Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2003, 145. 

3 Mitologijos enciklopedija. T. I. Spec. redaktorius Alvydas Butkus. Vilnius: Vaga, 1997, 188. 

* Plačiau žr.: Balsys R. Vandens simbolika vestuvių papročiuose. Jūrės marės lietuvininkų gyvenime. 
Konferencijos medžiaga. Klaipėda, 1998, 46-52. 

5 Slaviūnas Z. „Svotbinės rėdos“ pastabos ir paaiškinimai. Lietuviškos svotbinės dainos, užrašytos 
Antano Juškos ir išleistos Jono Juškos. T. II. Vilnius: Valstybinė grožinės literatūros leidykla, 1955, 
583. 

kartais paduodamas rėtyje (t. y. indas su vandeniu dar įdedamas į rėtį??). Atrodo, | 


kad siekiant Perkūno palankumo praustuvėms nenaudotas šulinio vanduo. Mat 
šulinio vanduo gali būti siejamas su chtoniškuoju pasauliu??. Šią prielaidą galė- 
tų sustiprinti ir Antano Juškos minimas paprotys praustuvėms naudoti drungną 
alų*š. Savo ruožtu alus vartojamas daugelyje švenčių kaip apeiginis gėrimas. Tokia 
apeiga, skirta pavasario šventei (t. y. Perkūnui), aprašyta ir „Sūduvių knygelėje“. 
Ritualo atlikėjas taurę su alumi čia įsikanda į burną, išgeria ir meta per galvą“? (t. y. 
į viršų). Gana panašiai tai daro ir nuotaka A. Juškos aprašytose veliuoniečių vestu- 
vėse. Po marčpiečio jaunoji išeina iš užstalės į vidurį aslos, geria midų arba vyną 
ir lieja į aukštą, į lubas, o paskui eina šokti su jaunuoju“?. A. J. Greimas čia įžvelgia 
auką deivei Austėjai*!, nors, kaip regime, nemažai argumentų būtų ir dangaus bei 
griausmo dievo Perkūno naudai. 

„Sūduvių knygelės“ liudijimu, dar viena aukojimo šventė, kurioje paminėdavo 
Perkūną, būdavo švenčiama rudenį, nuėmus derlių. Kitaip tariant, dėkojama, at- 
silyginama už apsaugotas, išaugintas gėrybes“. Analogiškas paprotys dar XVI a. 
paliudytas ir vestuvių papročiuose. Pirmuoju atveju grūdais apiberiama jauno- 
ji. „Sūduvių knygelės“ autoriaus duomenimis, jaunamartė, lydima „žmogaus su 
maišu, kuriame yra įvairių sėklų: kviečių, rugių, miežių, avižų, sėmenų“, eina prie 
kiekvienų trobesio durų. Čia grūdai barstomi ant jaunosios ir sakoma tokia mal- 
da-oracija: „Mūsų dievai duos tau visko pakankamai, jeigu tu liksi mūsų tikėjimo, 
mūsų tėvų tikėjimo“**. Panašus paprotys išliko ir XIX a. - XX a. pradžioje. Pasitin- 
kant į vyro namus parvedliautą nuotaką, jai peržengus slenkstį, pirkioje susirin- 
kusios moterys (anyta) apiberia jaunąją rugių, avižų, kviečių grūdais. Dzūkijoje 
atvirkščiai - grūdus dažniau berdavo pati jaunoji“*. Pasak Vinco Krėvės, nuotaka, 
lydima šešuro ir nešina indą su druska bei grūdais, eidavo į tvartus ir ten apiber- 





*“ Balsys R. Vandens simbolika vestuvių papročiuose. Jūrės marės lietuvininkų gyvenime. 
Konferencijos medžiaga. Klaipėda, 1998, 46-52. 

" Balsys R. Šulinio simbolika tradicinėje lietuvių kultūroje. Tiltai, Nr. 1. Klaipėda: Klaipėdos 
universiteto leidykla, 2000, 73-78. 

38 Svotbinė rėda. Lietuviškos svotbinės dainos, užrašytos Antano Juškos ir išleistos Jono Juškos. T. II. 
Vilnius: Valstybinė grožinės literatūros leidykla, 1955, 336. Slaviūnas Z. „Svotbinės rėdos“ 
pastabos ir paaiškinimai. Lietuviškos svotbinės dainos, užrašytos Antano Juškos ir išleistos Jono 
Juškos. T. II. Vilnius: Valstybinė grožinės literatūros leidykla, 1955, 583. 

? Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2003, 145. 

* Svotbinė rėda. Lietuviškos svotbinės dainos, užrašytos Antano Juškos ir išleistos Jono Juškos. T. II. 
Vilnius: Valstybinė grožinės literatūros leidykla, 1955, 343. 

* Greimas A. J. Tautos atminties beieškant. Apie dievus ir žmones. Vilnius-Chicago, 1990, 274-276. 

2 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 2003, 146. 

3 Baltų religijos ir mitologijos šaltiniai. T. I. Sudarė Norbertas Vėlius. Vilnius: Mokslo ir enciklopedijų 
leidykla, 2003, 152. 

* Vyšniauskaitė A., Paukštytė R., Kalnius P. Lietuvių šeima ir papročiai. Vilnius, Mintis 1995, 349. 

davo gyvulius“. Kiekvienu atveju imituojama sėja (barstyti kartu reiškia ir berti, 
ir sėti, ir tankiai dygti), o kad ji sudygtų ir duotų derlių, kad sektųsi gyvuliai, kad 
patys jaunieji susilauktų vaikų, reikalinga ir dievo Perkūno apsauga, palankumas. 

Apibendrinant reikėtų pasakyti, kad XIX a. pabaigos - XX a. pradžios vestu- 
vių aprašuose jau niekur neminimas Perkūnas, nebeatliekama vestuvėse ir jokių 
jam skirtų apeigų. Tačiau gerai žinome, kad atskirų apeigų prasmė gali keistis, 
būti skirtingai aiškinama. Kur kas ilgiau išlieka pats veiksmas (ritualas). Ypač to- 
kie veiksmai (ritualai), kuriais atkartojami pasaulio pradžioje vykę įvykiai. Vienas 
tokių įvykių - dangiškosios vestuvės, kurių niekaip negalima įsivaizduoti be ryš- 
kiausio ir galingiausio lietuvių dievo Perkūno. Žmogaus norą atkartoti dieviškus 
veiksmus, susigretinti su dieviška didybe ryškiai iliustruoja ir senovinės vediško- 
sios vedybų apeigos, kuriose jaunikis, vesdamas nuotaką aplink ugniakurą, taip 


gieda: „Tai esu aš, tai esi tu, tai esi tu, tai esu aš. Aš esu dangus, tu esi žemė““. 





* Mickevičius-Krėvė V. Dzūkų vestuvės. Mūsų tautosaka. T. II. Kaunas, 1930, 90. 
*“ Beinorius A. Vivaha - vediškos vedybų apeigos. Liaudies kultūra, Nr. 5. Vilnius, 1995, 50. 

RECENZIJO 





UŽGAVĖNĖS: NUO KARNAVALŲ 
LIETUVOS DIDŽIOSIOS 
KUNIGAIKŠTYSTĖS DIDIKŲ 
RŪMUOSE IKI ŽIEMOS PALYDŲ 
ŠVENTĖS SOVIETMEČIU! 





2015 m. pabaigoje pasirodė knygynuose, o 2016 m. pradžioje visuomenei buvo 
pristatyta naujausia Linos Laurinavičiūtės-Petrošienės mokslo monografija „Žan- 
ro virsmas: Žemaitijos Užgavėnių dainos“?. Knygos autorė neslepia, kad šis darbas 
radosi prieš tai parengus ir publikavus iš esmės pirmąją autentiškos Žemaitijoje 
per Užgavėnes atliekamos tautosakos rinktinę „Žemaičių kalendorinė tautosa- 
ka. Užgavėnių dainos““. Jau tada paaiškėjo, kad nemažai problemų, susijusių su 
Žemaitijos Užgavėnių dainomis (pavyzdžiui, žanrinė priklausomybė, paplitimas, 
genezė, santykis su papročiu), ilgą laiką tyrinėtojų buvo palikta nuošalyje. Tad 
šioje monografijoje užsibrėžta atsakyti į tuos probleminius klausimus: „atskleisti 
savito, tam tikra prasme marginalinio dainuojamos tautosakos žanro, Žemaitijoje 
praktikuojamo ir laikomo kalendorine tautosaka, bruožus, formavimosi prielaidas 
ir raidą“*. Pažymėtina, kad toks siekis dera su monografijos pavadinimu, tačiau 
pasigilinus į knygos turinį, paaiškėja, kad mokslininkei teko ištirti ir kitus ne ma- 
žiau probleminius su Užgavėnių šventimo tradicija, jos geneze susijusius klausi- 
mus: teatriniai renginiai ir Užgavėnės Lietuvos Didžiosios Kunigaikštystės didikų 
rūmuose XVI-XVIII a; jėzuitų mokyklinio teatro Užgavėnių vaidinimai XVI- 
XVIII a.; Užgavėnės, arba Žiemos palydų šventė, sovietmečiu; galop - visų šių 
švenčių, vaidinimų, karnavalų, linksmybių santykis su vadinamosiomis tradicinė- 
mis Užgavėnėmis, švęstomis kaimiškoje aplinkoje XIX-XX a. 





! Publikuota: Balsys R. Užgavėnės: nuo karnavalų Lietuvos Didžiosios Kunigaikštystės rūmuose iki 


Žiemos palydų šventės sovietmečiu. Liaudies kultūra, 2016, Nr. 3 (168), 90-93. 
2  Laurinavičiūtė-Petrošienė L. Žanro virsmas: Žemaitijos Užgavėnių dainos. Klaipėda: Klaipėdos 
universiteto leidykla, 2015, 302 p. 
Žemaičių kalendorinė tautosaka. Užgavėnių dainos. Sudarė Lina Petrošienė, Jonas Bukantis. 
Klaipėda: Klaipėdos universiteto leidykla, 2010. 


* Laurinavičiūtė-Petrošienė L. Žanro virsmas: Žemaitijos Užgavėnių dainos. Klaipėda: Klaipėdos 
universiteto leidykla, 2015, 7. 

Turint omenyje tokį platų knygoje sprendžiamų problemų ratą, kuris, regis, 
padiktavo monografijos autorei ir darbo struktūrą, pagrįstai kyla klausimas - ar 
nepasikuklinta su pavadinimu. Mat, kaip jau pažymėta, yra užčiuopta, ištirta, at- 
skleista kur kas daugiau, nei gali atrodyti užmetus akį į knygos viršelį ir perskaičius 
jos pavadinimą. Sutikime - gali susidaryti klaidingas įspūdis, kad monografijoje 
kalbama tik apie Užgavėnių dainas, kurios dainuotos tik Žemaitijos regione. 

Kyla ir kitas klausimas - ką dar naujo XXI a. galima pasakyti apie Užgavėnių 
folklorą ir papročius. Juk apie tai jau rašyta viso būrio etnologų ir folkloristų. Mi- 
nėtini Jonas Balys, Stasys Skrodenis, Pranė Dundulienė, Algirdas Julius Greimas, 
Norbertas Vėlius, Inga Krikščiūnienė, Arūnas Vaicekauskas ir dar daug kitų?. Pasi- 
rodo - galima. Tad ties tuo, kas nauja ar naujai pasakyta, ir stabtelkime. 

Bemaž visi iki šiol apie Užgavėnes rašę autoriai, mano manymu, klaidingai ver- 
tino fragmentišką ankstyvųjų rašytinių šaltinių informaciją apie šią šventę. Turi- 
mas omenyje 1428 m. Heinricho Beringerio pamokymas prūsams, kuriame sako- 
ma: „Per Užgavėnes čia vyksta velnių šokiai, o garbingi žmonės leidžia moterims 
persirengti vyriškais drabužiais, berniokiškais paltais ir panašiai - kas Dievo yra 
uždrausta““, ir 1444 m. Pamedės, Sembos ir Varmės vyskupų cirkuliarai, kuriuo- 
se draudžiama per Užgavėnes persirenginėti karaliais, vadais, vyrams - moteri- 
mis, moterims - vyrais, bažnytinių mokyklų auklėtiniams - vyskupais". Šie teks- 
tai tyrinėtojų paprastai pateikiami kaip tradicinių, arba kaimo aplinkoje švęstų, 
Užgavėnių pavyzdys, tačiau atidžiau perskaičius šiuos fragmentiškus pastebėjimus 
aiškėja, kad kalbama ne apie kaimo, o tikriausiai apie dvaro (rūmų) aplinkoje kil- 
mingųjų ar bažnytinių mokyklų auklėtinių švęstą šventę - karnavalą. Tai rodytų 
apibūdinimas „garbingi žmonės“ bei pačios kaukės (karaliai, vadai, vyskupai), ko- 
kių kaimiškos Užgavėnės nežino. Tuomet monografijos autorė yra visiškai teisi, 
konstatuodama, kad „žinių apie Užgavėnių šventimą valstietiškoje aplinkoje nėra 
iki pat XIX a. pirmosios pusės“š. 





Balys J. Lietuvių kalendorinės šventės. Tautosakinė medžiaga ir aiškinimai. Vilnius: Mintis, 1993; 
Skrodenis S. Užgavėnių papročiai ir dainos. Gimtasis kraštas, 1967, Nr. 5; Skrodenis S. Užgavėnių 
kaukė mūsų kultūroje. Užgavėnių kaukės. Vilnius: Vilniaus etninės kultūros centras, 2009; 
Dundulienė P. Lietuvių šventės. Tradicijos, papročiai, apeigos. Vilnius: Mokslo ir enciklopedijų 
leidybos institutas, 2005; Greimas A. J. Tautos atminties beieškant. Apie dievus ir žmones. Vilnius- 
Chicago, 1990, 300-306; Vėlius N. Senovės baltų pasaulėžiūra. Vilnius, 1983; Krikščiūnienė I. 
Užgavėnės. Vilnius, 1992; Vaicekauskas A. Lietuvių žiemos šventės. Bendruomeninės kalendorinio 
ciklo apeigos XIX a. pab. - XX a. pr. Kaunas: Vytauto Didžiojo universitetas, 2005. 

Beringeris H. (1428 m.). Apie prastuomenę, pirmiausia apie prūsus. Baltų religijos ir mitologijos 
šaltiniai: nuo seniausių laikų iki XV a. pabaigos. T. L. Sudarė Norbertas Vėlius. Vilnius: Mokslo ir 
enciklopedijų leidykla, 1996, 492. 

Skrodenis S. Kaukė ir jos vieta senojoje liaudies kultūroje. Liaudies meno savitumas, 1984, 67. 

3  Laurinavičiūtė-Petrošienė L. Žanro virsmas: Žemaitijos Užgavėnių dainos. Klaipėda: Klaipėdos 
universiteto leidykla, 2015, 12. 

Užtat raštijoje apstu duomenų apie jau minėtus teatrinius renginius ir Užga- 
vėnių karnavalus Lietuvos Didžiosios Kunigaikštystės didikų rūmuose bei Užga- 
vėnių vaidinimus jėzuitų mokyklose. Nemaža dalis jų surinkta ir monografijoje 
paminėta, o dar svarbiau, kad pirmą kartą atkreiptas dėmesys į šių renginių sklai- 
dą po periferinius Lietuvos dvarus bei į galimą, tikėtiną šių švenčių įtaką valstie- 





tiškoms Užgavėnėms. Taigi, panaudotais šaltiniais L. Laurinavičiūtės-Petrošienės 
darbas labai išsiskiria iš ankstesniųjų XX-XXI a. pradžios etnologų darbų, kuriuo- 
se paprastai naudojamasi tik XIX-XX a. pirmosios pusės etnografiniais aprašais? 
bei folkloru, ir iš tos medžiagos daromi „dideli“ apibendrinimai, o neretai - ir „at- 
radimai“, kurie niekaip neargumentuojami arba argumentuojami labai menkai“, 

Šaltinių gausa, plačios tiriamojo reiškinio chronologinės ribos, gretimų (gi- 
miningų) mokslų duomenų panaudojimas leido monografijos autorei kiek kitaip 
pažvelgti į iki šiol sustabarėjusį, chrestomatinį, iš vieno darbo į kitą keliaujantį 
klaidingą požiūrį į papročiuose dažną santykį tarp apeigos ir linksminimo (pasi- 
linksminimo) funkcijų. Ir čia neapsieita be polemikos su ankstesniais tyrinėtojais. 
Atkreipusi dėmesį į Arūno Vaicekausko monografijoje pateiktas įžvalgas ir api- 
bendrinimus!!, L. Laurinavičiūtė-Petrošienė išskiria kelis, jos manymu, diskutuo- 
tinus momentus: 1) dėl linksminimo funkcijos įsivyravimo Užgavėnių šventėje; 
2) dėl glaudesnės ir daug ankstyvesnės nei XIX a. dvaro ir kaimo, miesto ir kaimo 
gyvensenos sąveikos; 3) dėl teiginio, kad XX a. pirmojoje pusėje „staigiai“ ar ypač 
sparčiai nyko papročiai". 





? Pavyzdžiui, žr.: Vaicekauskas A. Lietuvių žiemos šventės. Bendruomeninės kalendorinio ciklo 


apeigos XIX a. pab. - XX a. pr. Kaunas: Vytauto Didžiojo universitetas, 2005, 20. 

Pavyzdžiui, Libertas Klimka monografijoje „Tradicinių kalendorinių švenčių semantika“, 
publikuotoje 2009 m., teigia: „Lašininio ir Kanapinio kova - labai senais laikais vykdavusių Meškos 
ir Briedžio, žiemos ir vasaros valdovų, varžytuvių aidas“ (žr.: Klimka L. Tradicinių kalendorinių 
švenčių semantika. Vilnius: Vilniaus pedagoginio universiteto leidykla, 2009, 56). Gal tai ir tiesa, 
tačiau mokslinės įžvalgos, tegul ir hipotetinės, kaip žinoma, turėtų būti grindžiamos argumentais, 
očiajų, deja, nepateikta. P. Dundulienė rašo: „Iš valgių pagrindinę vietą užėmė blynai, savo kilme 
vienas iš archajiškiausių valgių, ilgainiui tapęs apeiginiu šių švenčių patiekalu. Nuo žilos senovės 
žmonės blynus valgė patys ir jais vaišino mirusius gimines, tikėdami, kad tie gali prisidėti prie 
būsimo vasaros javų derliaus padidinimo. Jais apdovanodavo ir bevaikščiojančius persirengėlius. 
Be to, apskrita blynų forma galėjo simbolizuoti pavasario saulę“ (Dundulienė P. Lietuvių šventės: 
tradicijos, papročiai, apeigos. Vilnius: Mintis, 1991, 57). Jokių argumentų, nuorodų į rašytinius 
šaltinius, kitų tautų analogiškus papročius P. Dundulienė taip pat nepateikia. 

Turimi omenyje šie apibendrinimai monografijos išvadose: „XX a. pirmojoje pusėje galima 
išskirti tolesnio apeiginių funkcijų nykimo ir naujų funkcijų formavimosi procesus [...]. Šiuo 
laikotarpiu papročiuose sustiprėja linksminimo funkcijos reikšmė“; dvaro įtaka kaimui atsirado 
tik XIX a. antrojoje pusėje, ir ryškiausia kaimiškų papročių, susietų su mitiniu pasaulėvaizdžiu, 
kaita įvyko XX a. pirmojoje pusėje (žr.: Vaicekauskas A. Lietuvių žiemos šventės. Bendruomeninės 
kalendorinio ciklo apeigos XIX a. pab. - XX a. pr. Kaunas: Vytauto Didžiojo universitetas, 2005, 
175, 20; 40-48, 79). 

Laurinavičiūtė-Petrošienė L. Žanro virsmas: Žemaitijos Užgavėnių dainos. Klaipėda: Klaipėdos 
universiteto leidykla, 2015, 17. 

XV-XVIII a. rašytinių šaltinių, teikiančių žinių apie Užgavėnių paskirtį ir turi- 
nį, analizė, parinkti antikos ritualų pavyzdžiai bei psichologų, filosofų, sociologų, 
kultūrologų atlikti tyrimai ir jų rezultatai knygos autorei leidžia konstatuoti, kad 
siautulingos linksmybės laikytinos lygiavertės kitoms apeiginėms funkcijoms, o 
kalbant apie Užgavėnes, linksminimo (linksminimosi) funkcija yra šios šventės 
pagrindas, esmė, šerdis". 

Šiam teiginiui pagrįsti pavyzdžių galima rasti ir daugiau. Čia prisimintinas 
graikų linksmybių ir nesaikingumo dievas Komas - Dioniso ir Kirkės sūnus. Seno- 
vės Graikijoje jam skirtų festivalių metu vyrai ir moterys apsikeisdavo drabužiais. 
Graikams dar žinomas ir personifikuotas juokas Helosas, kurio šventykla buvusi 
Lakedemone. Heloso romėniškasis atitikmuo - Rizas““. O kur dar Dionisas, Bak- 
chas, Talija (komedijos deivė) ir t. t. Vienas žinomiausių graikų mitų - Demetros ir 
jos dukters Persefonės mitas - tai pat išryškina juoko reikšmę. Juokas čia suvokia- 
mas kaip visokeriopos gyvasties ženklas. Jo įtaka vienodai reikšminga, svarbi tiek 
žmogui, tiek gyvūnams, tiek augmenijai. Kai Hadas pagrobia ir savo požemiuose 
uždaro Persefonę, netekties skausmo sukaustyta derlingumo deivė Demetra ne- 
besijuokia, ir žemėje nuo tos akimirkos nustoja augti, žaliuoti žolė, žydėti gėlės, 
čiulbėti paukščiai. Galop tarnaitei Jambai pavyksta prajuokinti Demetrą. Deivės 
juokas sugrąžina į žemę pavasarį, ir visa gamta ima busti iš sąstingio". 

Linksmybių, juoko tema domėjosi jau antikos filosofai - Demokritas, Platonas, 
Ciceronas, Kvintilianas. Anuo metu susiformavo net dvi pagrindinės juoko suvoki- 
mo tradicijos. Pagal vieną (Demokritas, Aristofanas, Lukianas) juokas suvokiamas 
kaip visiškai teisėtas santykis su pasauliu, kuris leidžia giliau pažvelgti ir į pasaulį, 
ir ypač į jo ydas. Pagal kitą tradiciją, atstovaujamą Platono, Aristotelio, Cicerono, 
Kvintiliano, juokas traktuojamas tik kaip laisvalaikio, pramogos elementas. Tačiau 
nė vienas iš šių požiūrių nepaneigia juoko svarbos socialiniame gyvenime, tik vie- 
ni linkę skatinti, drąsinti humoristinį požiūrį į pasaulį, o kiti bijo jo destruktyvaus, 
pavojingo valstybei ir autoritetams poveikio!“. 

Senajame Testamente viena iš juoko rūšių įvardyta žodžiu s4hak; tai iš džiaugs- 
mo ir tikro pakilumo, iš dieviškos dvasios kylantis juokas. Tai vardas, kurį Izaokas 
gavo iš paties Dievo, Ychg-El („Dievas mane sukūrė juokui“), kaip buvo numatyta 
gyvenimo knygoje: „Ir mes pasakėme jai jos sūnaus vardą, kuris buvo nulemtas ir 





Laurinavičiūtė-Petrošienė L. Žanro virsmas: Žemaitijos Užgavėnių dainos. Klaipėda: Klaipėdos 
universiteto leidykla, 2015, 16-20. 

Mugonoeuueckuū cno6apv. InaBublA pegakTop E. M. Meneruuckuū. MockBa: CoBeTcKa4 
3HIMKAONMEeKNA, 1991, 145, 

Žr.: Ilponn. B. A. Ilpo6nemo:! Komu3Ma u cmexa. Pumyanvnoū cMex 6 bonvknope (no no800y 
ckasku 0 Hecmeane). Mocxaa: Jla6npunT, 1999, 162. Dar žr.: Ilponn B. A. Pycckue aepapuvie 
npas0nuku. CankT-IleTep6ypr: „As6yka“, 1995, 79-114. 

Cbraes A. A. Ilpupo0a cmexa unu Dunocogbua komuuecKo20. Capanck: u33-B0 MopyoBCKOTO YH- 
Ta, 2003, 2. 

s įrašytas dangiškuosiuose sąrašuose - Izaokas“ (Jubiliejaus knyga, 16, 3-4). Tiesa, 
krikščioniškoje teologijoje nuo IV iki X a. regime planingą pašaipos ir kvailų juokų 
(stultiloguium, scurrilitas) malšinimą, aiškiai laikantis apaštalo Laiško efeziečiams 
draudimo. Čia sakoma: „[...] Taip pat begėdystė, kvaila šneka ar juokų krėtimas - 
jums tai netinka, verčiau tebūna dėkojimas“ (Ef 5, 4)". 

Tačiau nuo XII ir XIII a. Žakas le Gofas (Jacgues le Goff) pastebi juoko lais- 
vėjimą, kai pamažu randasi skirtis tarp priimtino ir nepriimtino juoko, o huma- 
nistiniuose tekstuose palankiau komentuojamos biblinės citatos. Šiuo laikotarpiu 
teologai (Aleksandras Malietis, Jonas Solsberietis, Albertas Didysis ir Tomas Akvi- 
nietis) kuria naują komiškumo klasifikaciją, aiškindami doro juoko sąlygas. Maž- 
daug tuo pat metu gotikinėje skulptūroje atsiranda šypsena (ypač jaunų angelų 
lūpose)!š. 

XIX-XX a. minėtini H. Bergsono, H. Uzenerio, W. Manhardto, H. Fliuko (Flu- 
ck), V. Propo ir kiti darbai, kuriuose vienu ar kitu aspektu analizuojamas juoko 
fenomenas“?. Iš esmės prieinama prie bendros nuomonės, jog „juokas - gyva, pul- 
suojanti energija“ ??, 

Juokas, regis, palankiai vertintas ir pagonių baltų. S. Grunau kronikoje, kurioje, 
be kitų dalykų, randame ir brutėnų įstatymus „kaip jie turi gyventi“, sakoma: „Tre- 
čia, privalome jausti pagarbą ir paklusnumą mūsų šviesiausiems dievams ir mūsų 
Krivių krivaičiui (crywen kirwaito), nes jie po šio gyvenimo duos mums gražių 
moterų, daug vaikų, saldžių gėrimų, gerų valgių, vasarą - baltų drabužių, žiemą — 
šiltų apsiaustų, mes miegosime plačiose, minkštose lovose ir iš sveikumo juoksi- 
mės ir šoksime. Iš blogųjų, kurie jų negarbins, jie pasiims viską, ką jie turi, ir ten la- 
bai kankins'?!. Juokas čia suvokiamas kaip sveikatos, visokeriopos gerovės išraiška; 
kaip atpildas už lojalumą dievams ir žyniams. Besišypsančiu (linksmu), tos pačios 
S. Grunau kronikos duomenimis, vaizduojamas vienas iš trijų aukščiausiųjų prūsų 
dievų - javų dievas Patrimpas??. O kur dar juokas, linksmybės ir įvairiausi pokštai 
kitose lietuvių šeimos ir kalendorinėse šventėse“, jaunimo pasilinksminimo vaka- 





V Prieiga per internetą: http://biblija.lt/index.aspx?cmp=readingkdoc=BiblijaRKK1998 Ef 5 
(žiūrėta 2016 02 01). 

8 Ariegan C. T., Angelicus R. Gydančios atjaučiančio juoko savybės moderniojoje krikščionybėje. 
Naujasis Židinys-Aidai, Nr. 3, 2012, 188. 

5 Ritualinio juoko, juoko kultūros tyrimų istorija glaustai, bet gana išsamiai perteikta I. Vidugirytės 
studijų knygoje „Juoko kultūra“ (žr.: Vidugirytė I. Juoko kultūra. Vilnius: Vilniaus universiteto 
leidykla, 2012, 41-72). 

2 Beprcon A. Cmex. MockBa: HAckyccTBO, 1992. 

2 Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2001, 93. 

2 Baltų religijos ir mitologijos šaltiniai. T. II. Sudarė Norbertas Vėlius. Vilnius: Mokslo ir enciklopedijų 
leidykla, 2001, 103. 

* Vyšniauskaitė A., Kalnius P, Paukštytė R. Lietuvių šeima ir papročiai. Vilnius: Mintis, 1995, 371- 
373; Balys J. Lietuvių kalendorinės šventės. Tautosakinė medžiaga ir aiškinimai. Vilnius: Mintis, 

rėliuose; dar - naktigonių išdaigos?*; gausi ir įvairi komiška tautosaka?" ir t. t., ir t. t. 
Visų šių papročių, veiksmų, tekstų, elgsenos tikslas vienas - sukelti juoką. 

Taigi, įrodžius, kad siautulingos linksmybės yra viena iš pagrindinių, apeigi- 
nių Užgavėnių funkcijų, pagrįstai knygos autorės keliamas ir kitas klausimas - ar 
tikrai XX a. pirmoji pusė laikytina laikotarpiu, paženklintu ypač „staigiu“ ir spar- 
čiu papročių nykimu. Atkreipusi dėmesį į tai, kad „papročių raidos etapų datavi- 
mas - keblus dalykas“*, L. Laurinavičiūtė-Petrošienė, pasitelkusi XX a. pradžios 
publikacijų periodikoje medžiagą, pateikia iš esmės kitokį, nei iki šiol, požiūrį į 
etninės kultūros procesų raidą XX a. pradžioje. Konstatuojama, kad XX a. pradžia 
tikrai nėra ryškiausias papročių nykimo tarpsnis. Tuo metu tik sustiprėjo etno- 
grafų, dvasininkų neigiamas požiūris į „malonias emocijas, pasitenkinimą, ir at- 
sipalaidavimą sukeliančias linksmybes“, kurios neva užgožė „nenusakomai senų 
laikų švenčių ritualus“, apie kuriuos, kaip jau pažymėta anksčiau, jokių duomenų 
rašytiniuose paminkluose, deja, nėra. 

Reikšmingu aptariamoje monografijoje laikytinas skyrius „Miestiečių Užga- 
vėnės XX a. pirmojoje pusėje: šventės atgarsiai lietuviškoje periodikoje“ (p. 147- 
188). Dėl kelių priežasčių. Pirmoji: kaip matyti iš atliktos atrankos, 1905-1940 m. 
periodikoje iš tikrųjų gausu medžiagos apie tai, kaip Užgavėnes šventė „įvairių 
socialinių sluoksnių miestelėnai, jaunimo politinės organizacijos, korporacijos, 
studentai“. To paties laikotarpio periodikoje aptikta ir publikacijų apie panašius 
karnavalus užsienio šalyse. Šios publikacijos, monografijos autorės nuomone, taip 
pat turėjo įtakos lietuviškų Užgavėnių formų raidai ir įvairovei. Antroji priežastis — 
žinios apie miestelėnų švęstas Užgavėnes iki šiol, galima sakyti, rimtesnio tyrinė- 
tojų dėmesio nesulaukė, nes tirti, analizuoti iš esmės tik kaimiškų, valstietiškų Už- 
gavėnių papročiai. Trečioji - išsami periodikoje fiksuotos medžiagos analizė leido 
knygos autorei suformuluoti reikšmingus apibendrinimus: a) „iki XX a. vidurio 
gyvavo ir natūraliai sąveikavo dvi skirtingos tradicijos - vietinė baltiškoji kaimo 
aplinkoje ir atneštinė europietiškoji dvariškių ir miestelėnų gyvensenoje“ (p. 187); 
b) „XXa. pr. miestietiškai švęstos Užgavėnės nuo kaimiškųjų skyrėsi išoriniais da- 
lykais - forma, turiniu, tikslais, tačiau jas siejo tapatūs konceptai: linksmybės, gau- 


1993, 41-42, 205-206, 225. Apskritai, I. Vidugirytės liudijimu, yra pakankamai medžiagos, 
rodančios, kad ritualinis juokas kalendoriniuose bei gyvenimo ciklo ritualuose iš esmės būdingas 
visoms tautoms (žr.: Vidugirytė I. Juoko kultūra. Vilnius: Vilniaus universiteto leidykla, 2012, 
20-21). 

* Šaknys Ž. Jaunimo brandos apeigos Lietuvoje: XIX a. pab. - XX a. pr. Vilnius: Pradai, 1996; 
Šaknys Ž. Kalendoriniai ir darbo papročiai Lietuvoje XIX a. pab. - XX a. I-oje pusėje: Jaunimo 
vakarėliai. Vilnius: Diemedis, 2001. 

* Sauka D. Tautosakos savitumas ir vertė. Vilnius: Vaga, 1970, 320-336; Šeškauskaitė D. Erotika 

tautosakoje. Sargeliai: Kruenta, 2011, 437-444, 

Laurinavičiūtė-Petrošienė L. Žanro virsmas: Žemaitijos Užgavėnių dainos. Klaipėda: Klaipėdos 

universiteto leidykla, 2015, 20. 

“ sus maistas ir bendros vaišės, persirenginėjimas, vedybų aktualijos“ (p. 187-188); 
c) „ilgainiui sąmoningos ideologijos valios pastangomis kaimietiškos Užgavėnių 
šventimo tradicijos užėmė ir miesto, ir kaimo erdvę“ (p. 188). Aiškiau nepasakysi. 
Nebent galima būtų pridurti, kad „vietinė baltiškoji“ kaimo aplinka (kaip ir dvaro 
bei miesto aplinka) taip pat negalėjo būti ir nebuvo izoliuota, uždara. Akivaizdu, 
kad ir kaimiškųjų Užgavėnių tradiciją veikė gretimų tautų papročiai. Artimiausi 
savo esme, prigimtimi ir paskirtimi šios šventės atitikmenys yra slavų kraštuose: 
Lenkijoje - Zapusty, Ukrainoje - Pušene, Kolodij, Rusijoje - Maslenica, Miasopust, 
Syrnaja nedelia, Bulgarijoje - Syrny zagovelki, Serbijoje - Bela (Syrna, Syroposna) 
Maslenica ir t. t. Vienas ryškiausių visas šias šventes vienijančių bruožų - persi- 
rengėlių vaikštynės. Pavyzdžiui, čekų persirengėliai kaimo gatve tampė plūgą, pas- 
kui sekdavo sėjėjas, o už jo vilko akėčias; serbų persirengėliai kurentai, išvirkščiais 
kailiniais apsigobę, šokinėdavo ir skambindavo varpeliais; Bulgarijoje - kukerių 
eitynės (kukeriai, apsirengę išvirkščiais kailiniais, užsidėję ožio, avino kaukes, vaiz- 
davo vestuves); Moravijoje grebenarž (grėbėjas) jojo ant žarsteklio ir šaukė: „Senės 
ant šukų, jaunos ant iešmo!“ turon (jautis) voliojosi ant mėšlynų, kad būtų geras 
derlius; Lenkijoje vaikinai su rąstu (kloc) vaikščiojo po namus, kur buvo tekėti su- 
brendusių merginų, iki Užgavėnių nesugebėjusią ištekėti merginą pririšdavo prie 
rąsto ir t. t. Bemaž visų paminėtų tautų margame persirengėlių būryje buvo ve- 
džiojamos ožkos, meškos, arklio kaukės; nešiojama iš šiaudų ir skudurų padaryta 
iškamša arba medinė moters figūra (ant rato pritaisytos lėlės - senis ir senė), kuri 
eitynių pabaigoje buvo sudeginama, nuskandinam, suplėšoma ar pan.?7 
Paskutinis L. Laurinavičiūtės-Petrošienės monografijos skyrius skirtas Užga- 
vėnių, arba Žiemos palydų šventės, sovietmečiu analizei. Akreipusi dėmesi į tai, 
kad atliekant šiuolaikinių etninės kultūros reiškinių tyrimus sovietinis laikotarpis 
dažniausiai nutylimas arba prisimenamas fragmentiškai, knygos autorė atsklei- 
džia, kaip 1959-1989 m. buvo organizuojami, kaip vyko masiniai Užgavėnių, arba 
Žiemos palydų šventės, renginiai, kaip ir kodėl keitėsi šventės struktūra ar atskiri 
jos segmentai, koks šių švenčių santykis su tradicinėmis Užgavėnėmis, kokie buvo 
ryškiausi Užgavėnių šventimo etapai sovietmečiu, kas jiems būdinga ir kas tam 
turėjo lemiamos įtakos. Kiekvienas, įdėmiau perskaitęs šį skyrių, matyt, laikysis 
savo požiūrio į Užgavėnes sovietmečiu (taip pat ir visą sovietmetį), tačiau nega- 
lima nepastebėti keleto įžvalgų, kurios gali išprovokuoti platesnę diskusiją, taip 
pat - iš tikrųjų būtų sveikintina - naujų darbų atsiradimą. Svarbu įvertinti ne tik 
Užgavėnių, bet visos lietuvių etninės kultūros būklę sovietmečiu, kaip ir XXI a. 
vykstančius procesus. Viena tokių įžvalgų: atskirų mokslininkų, kultūros politikos 
specialistų ar net institucijų pastangos „atsispirti ir bent iš dalies išlaikyti tautos 





7 Kerbelytė B. Slavų folkloras. Tekstų rinkinys. Kaunas: Vytauto Didžiojo universitetas, 2012, 52 
59. 

savastį“ sovietmečiu. (p. 190). Kita - XXI a. pradžios Lietuvos kultūros politikos ir “ 
demografijos procesų keliami pavojai tautiniam identitetui. 

Tikėkimės, kad atsakymus į šiuos ir dar daugelį kitų klausimų artimesnėje ar 
tolimesnėje ateityje pateiks pati Lina Laurinavičiūtė-Petrošienė, paskutiniame 
aptartosios knygos puslapyje viltingai prasitarusi, kad tai tyrimas, „galintis turėti 
tęsinį“. Tuo tarpu tiesiog siūlau šią knygą perskaityti. Juolab kad ši monografija 
yra mokslo darbas, įdomus ne tik etnologams teoretikams. Tai ir puikus, turtingas 
šaltinis etninės kultūros praktikams. 

4“ ENCIKLOPEDIJA ČEKŲ KALBA, ARBA 
„KOL VIENI MIEGA, KITI BUDI...“ 


Ši 
A A BALTŲ MITOLOGIJOS 






ŽINNS 


2012 m. čekų mokslininkai Marta Eva Betakova (Marta Eva Bėtakova) ir Vac- 
lavas Blažekas (Vaclav Blažek) parengė ir išleido Balty mitologijos enciklopediją 
čekų kalba!. 

Sveikintinas ir reikšmingas įvykis, nes pastaraisiais metais darbų apie baltų mi- 
tologiją kitomis kalbomis ne itin gausiai publikuojama. O juk būtent mitologija 
yra bet kurios tautos pasaulėžiūros ir pasaulėjautos šerdis; figuratyvinio mąsty- 
mo forma, sprendžianti pagrindines ideologines ir filosofines problemas. Sykiu tai 
bendruomenės (tautos) kultūros išraiška ir pagrindinis šaltinis tai kultūrai pažinti. 
Kitaip tariant, norėdami iš esmės perprasti bet kurią tautą, jos būdą, vertybių sis- 
temą, šiandieninį jos būvį ar net perspektyvas, turėtume pradėti nuo tos tautos 
mitologijos. 

Iš dalies galima sutikti su enciklopedijos sudarytojais, teigiančiais, kad tai yra 
pirmoji tokio pobūdžio knyga, kurioje siekiama perteikti (pateikti) etimologines 
baltiškų mitologemų interpretacijas, remiantis pirminių šaltinių duomenimis. 
Tenka pripažinti, kad iki šiol rusų, latvių, lietuvių kalbomis išleistose enciklope- 
dijose ar žodynuose?, kuriuose gana skirtingu lygiu, skirtingais aspektais charak- 
terizuojama baltų mitologija, atskirų mitologemų, dievų, deivių, mitinių būtybių, 
pamėklių ir kt. etimologijai dėmesio trūko. Čia minėtini nebent K. Būgos“, V. Jac- 





! Marta Eva Bčtakova, Vaclav Blažek. Encyklopedie baltskė mytologie. Praha: Nakladatelstvi libri, 
2012. 

2. Mudu napo006 mupa, T. 1-2. UnaBubLū pegaKTOp. C. A. TokapeB. MockBa: HayuHoe M3JaTeIbCTBO 
«<Bonpuraa Pocenūckaa aHIAKnonejua», 1980; Religijotyros žodynas. Sudarytojas Romualdas Pe- 
traitis. Vilnius: Mintis 1991; Mitologijas enciklopėdija, I-IL. Riga: Latvijas enciklopėdija, 1993— 
1994; Mitologijos enciklopedija, t. 1-2. Spec. redaktorius Alvydas Butkus. Iš latvių kalbos vertė 
I. T. Ermanytė, L. Kudirkienė, R. Kvašytė, Ž. O. Markevičienė, D. Murmulaitytė, I. N. Sisaitė, 
G. Šlapelytė, R. Zajančkauskaitė. Vilnius: Vaga, 1997, 1999; Gintaras Beresnevičius. Trumpas lie- 
tuvių ir prūsų religijos žodynas. Vilnius: Aidai, 2001. 

3 Kazimieras Būga. Rinktiniai raštai, t. 1-3. Sudarė Zigmas Zinkevičius. Vilnius: Valstybinė politi- 
nės ir mokslinės literatūros leidykla, 1958-1961. 

kevičiaus*, V. Mažiulio? V. Toporovo“ ir dar vieno kito tyrinėtojo darbai, kuriuose | 
pateikiamos argumentuotos ir iki šiol nepaneigtos atskirų mitologemų ar teonimų 
etimologijos, tačiau nė vienas iš paminėtųjų darbų negali būti priskiriamas enci- 
klopedijų kategorijai. 

Marta Eva Betakova ir Vaclavas Blažekas pasirinko įprastą tokio pobūdžio lei- 
diniams struktūrą - enciklopedija sudaryta iš pratarmės, paaiškinimo, kaip nau- 
dotis veikalu (trumpai apžvelgiamos lietuvių ir latvių kalbų fonetinės ypatybės, 
vertimo iš vienos kalbos į kitą problemos ir kt.), pagal alfabetą sudėlioto paties 
mitologemų žodyno, priedų (prūsų dievų sąrašas; legenda apie Vilniaus įkūrimą) 
ir bibliografijos (chronologinis šaltinių ir jų santrumpų bei naudotos literatūros ir 
dažniausiai cituojamų darbų santrumpų sąrašai). 

Didžiausią (apimtimi) ir reikšmingiausią (turiniu) enciklopedijos dalį sudaro 
pats baltų mitologiją reprezentuojančių terminų (mitologemų, teonimų, eufemiz- 
mų, personalijų ir kt.) žodynas. Čia prisimintina, kad išsamus ir nuoseklus žinių 
pateikimas - būtina bet kurios enciklopedijos ar enciklopedinio žinyno prievolė, 
priedermė. Tiesa, rengėjai (sudarytojas, redakcijos kolegija) paprastai pasilieka sau 
teisę atskirti svarbius dalykus nuo nesvarbių ar mažiau svarbių; santykinai svarbius 
dalykus pateikti išsamiai ne tokių svarbių dalykų atžvilgiu ir pan. Tačiau, pasilik- 
dami sau tokią teisę, rengėjai prisiima ir atsakomybę. Šiaip ar taip, būtų nepaken- 
kę, jei enciklopedijos autoriai būtų išsamiau aptarę pagrindinius šio veikalo reikš- 
minių žodžių paieškos ir atrankos principus. Kol tai nepadaryta, skaitančiajam gali 
ir turėtų kilti vienas kitas klausimas. 

Vienas jų - kodėl enciklopedijos vardyne neminimi ir neaptariami Jono La- 
sickio paminėti dievų vardai (čia paliekama originali teonimų rašyba): Datanus, 
Dvvargonth, Dugnai, Gondu, Guboi, Klamals, Kremata, Kurvvaiczin Eraiczin, 
Lavvkpatimo, Peffeias, Pizio, Priparfci, Salaus, Sidzium, Simonaitem, Siriczius, Sru- 
tis, Szlotrazis, Tiklis, Tratitas Kirbixtu, Tvverticos, Waizganthos, Warpulis, Vblanic- 
za, Ventis Rekicziouum, Vetustis"? Juolab kad daugelio čia išvardytų teonimų (eu- 
femizmų) etimologijos pateiktos jau anksčiau minėtame V. Jackevičiaus darbe, o 
pastarojo veikalu naudojosi J. Jurginis* bei kiti tyrinėtojai. Daugelio šių J. Lasickio 
užrašytų dievų vardus Jurgis Pabrėža suteikė (ir taip išsaugojo ateities kartoms) 





* Jaskiewicz W. C. A Study in Lithuanian Mythology: Jan Lasickis Samogitian Gods. Studi Baltici, 
t. I (IX), 1952. 

3 Vytautas Mažiulis. Prūsų kalbos etimologinis žodynas, t. 1-4. Vilnius: Mokslas, 1988-1997. 

Tonopos BnajuMup HukonaeBuu. Ilpycckuū A36IK: cao6apo, T. 1-5. OTB. pen. B. B. VAIBanos. 

MockBa: Hayka, 1975-1990). 

Johan Lasicii Poloni (Jonas Lasickis). De Diis Samagitarum... (Apie žemaičių dievus...). Vilnius: 

Vaga, 1969, 40-44. Dar žr. Baltų religijos ir mitologijos šaltiniai, t. 2. Parengė Norbertas Vėlius. 

Vilnius: Mokslo ir enciklopedijų leidykla, 2001, 571-603. 

Žr. Juozas Jurginis. Tyrinėjimų apžvalga. Jonas Lasickis. Apie žemaičių, kitų sarmatų bei netikrų 

krikščionių dievus. Paruošė Juozas Jurginis. Vilnius: Vaga, 1969, 59-87. 

S augalams, XIX a. pirmojoje pusėje kurdamas sisteminį augalų žinyną?. Beje, ir pa- 





tys enciklopedijos autoriai, cituodami J. Lasickio veikalo tekstą originalo kalba, ne 
vieną iš šių teonimų išvardija!?. Žinoma, galima teigti, kad vienas kitas iš čia pa- 
minėtųjų teonimais virto ir į dievų sąrašus pateko per nesusipratimą ar sąmonin- 
gą J. Lasickio pagalbininkų, XVI a. rinkusių medžiagą Žemaitijoje, suklaidinimą, 
tačiau tai nekeičia dalyko esmės. Visi galimi nesusipratimai, klaidos ir panašūs 
dalykai yra jau tyrimo objektas, o enciklopedijoje - teonimo (eufemizmo) aprašo 
turinio, kuriame ir nurodomi įvairūs prieštaravimai, galimi falsifikavimo ir kitokie 
atvejai. Beje, dar minėtinos bent trys pastaraisiais metais pasirodžiusios publika- 
cijos (apie dvi iš jų enciklopedijos autoriai, rengdami savo darbą, dar negalėjo ži- 
noti), kuriose iš esmės išspręstas tiek viso J. Lasickio veikalo, tiek ir jame aprašytų 
atskirų dievybių verifikacijos klausimas!!. 

Neaišku, dėl kokių priežasčių į enciklopediją nepateko ir kito XVI a. autoriaus 
Motiejaus Strijkovskio pirmą kartą paminėti dievavardžiai: Goniglis, Gulbi Diewos, 
Prokorimos, Swieczpunscynis, Seimi devos, Zemiennik“. Visi paminėtieji teonimai 
(eufemizmai) yra sulaukę baltų mitologijos tyrinėtojų dėmesio, aptartos jų funk- 
cijos, tikėtinos etimologijos, sąsajos su kitais dievais ir krikščioniškaisiais šventai- 
siais, kurie įvedus krikščionybę Lietuvoje (1387 m.) ir Žemaitijoje (1413 m.) pa- 
mažu perėmė kai kurių senųjų baltų dievų priedermes“. 

Tenka apgailestauti, kad, be jau išvardytųjų, į enciklopediją liko neįdėta, ne- 
aptarta ir daugiau dievų bei mitinių būtybių vardų. Prie tokių priskirtini Kiškių 
dievas, kuris pirmą kartą paminėtas dar XIII a. viduryje"; Martyno Mažvydo 
1557 m. aprašytas Lauksargis (laukafargus)“ (nors enciklopedijos 219 p. cituoja- 
mas M. Mažvydo prakalbos tekstas, kuriame šis teonimas minimas); iš M. Kro- 
merio ir kitų XVI a. autorių darbų žinomas Ladum, Ladonem, Ledy, Ladony“; 





Botanika arba Taislius auguminis. Parašyta kun. Ambražiejaus Pabriežos. Shenandoah, 

Pa.; A. M. Milukas, 1900. 

10 Žr. aptariamojo veikalo p. 42-43. 

Žr. Nikolai Mikhailov. Vieno šaltinio lingvistinės-mitologinės reabilitacijos klausimu. Jono Lasic- 

kio De Diis Samagitarum. Naujasis Židinys-Aidai, 1997, nr. 11-12, 449-454; Vytautas Ališauskas. 

Jono Lasickio pasakojimas apie žemaičių dievus: tekstas ir kontekstai. Vilnius: Aidai, 2012; Vytautas 

Ališauskas. Dievai po Lietuvos dangumi, 1619 metai. Naujasis Židinys-Aidai, 2012, nr. 2, 95-102. 

2 Žr. Baltų religijos ir mitologijos šaltiniai, t. 2. Parengė Norbertas Vėlius. Vilnius: Mokslo ir enciklo- 

pedijų leidykla, 2001, 499-570. 

Plačiau žr. Rimantas Balsys. Lietuvių ir prūsų dievai, deivės, dvasios: nuo apeigos iki prietaro (an- 

trasis pataisytas ir papildytas leidimas). Klaipėda: Klaipėdos universiteto leidykla, 2010, 48-50, 

110-117, 173-176, 201-205, 424-426. 

Baltų religijos ir mitologijos šaltiniai, t. 1. Parengė Norbertas Vėlius. Vilnius: Mokslo ir enciklope- 

dijų leidykla, 1996, 260-261. 

5 Baltų religijos ir mitologijos šaltiniai, t. 2. Parengė Norbertas Vėlius. Vilnius: Mokslo ir enciklope- 
dijų leidykla, 2001, 186. Beje, M. Mažvydo Lauksargis tapatintinas su J. Lasickio minimu Laukpa- 
čiu (Lawkpatimo). 

6 Ten pat, 414-419. 

Dideivaitė (Diedewayte) - pirmą kartą minima 1571 m. lapkričio 26 d. Labguvos 
amtmono rašte"'; 1601 m. Vilniaus kolegijos jėzuitų metinėje ataskaitoje aprašyti 
dievai Pagirneij, arba Dugnai; Dirvolira (Dirvuolira) - pirmą ir vienintelį kartą 
paminėta 1605 m. Vilniaus kolegijos jėzuitų metinėje ataskaitoje!?; XVII a. pabai- 
goje Mato Pretorijaus pirmą kartą paminėti naminių gyvulių dauginimosi deivė 
Gota (Gothio, Gotha)?" ir nesantaikos dievas Zallus?!; Jokūbo Brodovskio - Bibcziu 
Bobelis, Sambarys ir Czuze / Guze??. 

Tiesa, dėl kai kurių anksčiau išvardytųjų dievų autentiškumo (Kiškių dievas, 
Dirvuolira, Sambarys), funkcijų (Pagirneij, Dugnai) ar net priskyrimo baltams (La- 
dum, Ladonem, Ledy, Ladony) vis dar diskutuojama ir, matyt, bus diskutuojama 
ateityje, jei tik rasis naujų šaltinių ir argumentų, tačiau tai nelaikytina svaria ir 
pakankama priežastimi, dėl kurios suminėtieji dievavardžiai neturėtų būti įtraukti 
į baltų mitologijos enciklopedijos registrą. 

Galima (ir reikėtų) svarstyti, ar prasminga į tokio pobūžio leidinį dėti iš XIX a. 
įvairių tautosakos žanrų (dažniausiai - sakmių) mus pasiekusių mitinių būtybių 
vardus; kalendorinių, darbo švenčių personažų (pamėklių) pavadinimus, taip pat 
mitologų romantikų (Teodoro Narbuto, Adomo Lauryno Jucevičiaus, Simono 
Daukanto ir kt.) dėka baltų mitologijoje atsiradusių dievų ir mitinių būtybių var- 
dus. Tokiems priskirtini įvairūs javų dvasių (pamėklių) vardai (nuogalis, dirikas, 
dirvonakis, žaliaakis, ruginis, žvaginis ir kt.)“, mirties deivės Giltinės sinonimai, 
personifikuotų ligų vardai (Kaulinyčia, Pavietrė, Kapinių žmogus, Kolera, Maro 
mergos ir kt.)**; vandens telkinių šeimininkai, žuvų piemenys, žuvų karaliai (Ponas 
Drukelis, Rundonelis Akmenialis, Ploštarankis, Šventas Viešbonas, alkis, traukutis 
ir kt.)3, įvairios undinių rūšys (čeltyčios, narės, rusalkos, sirenos, gudelkos)?“; ka- 





" Baltų religijos ir mitologijos šaltiniai, t. 2. Parengė Norbertas Vėlius. Vilnius: Mokslo ir enciklopedijų 
leidykla, 2001, 226—228. 

Iš Ten pat, 621. 

B Ten pat, 624. 

2 Baltų religijos ir mitologijos šaltiniai, t. 3. Parengė Norbertas Vėlius. Vilnius: Mokslo ir enciklope- 
dijų leidykla, 2003, 143, 148. 

2 Ten pat, 148. 

2 Baltų religijos ir mitologijos šaltiniai, t. 4. Parengė Norbertas Vėlius. Vilnius: Mokslo ir enciklope- 
dijų leidykla, 2005, 19. 

* Žr. Rimantas Balsys. Lietuvių ir prūsų dievai, deivės, dvasios: nuo apeigos iki prietaro (antrasis 
pataisytas ir papildytas leidimas). Klaipėda: KU leidykla, 2010, 157, 242-243. 

* Bronislava Kerbelytė. Lietuvių pasakojamosios tautosakos katalogas, t. 3. Vilnius: Lietuvių literatū- 
ros ir tautosakos institutas, 2002, 74-116. 

* Žr. Jonas Balys. Raštai, t. 2. Parengė Rita Repšienė. Vilnius: Lietuvių literatūros ir tautosakos insti- 
tutas, 2000, 15; Jurgis Lebedys. Lietuvių kalba XVII-XVIII a. viešajame gyvenime. Vilnius: Moks- 
las, 1976, 213; Lietuvių kalbos žodynas, t. 1. Vilnius: Mintis, 1968, 104. 

* Liudvikas Adomas Jucevičius. Raštai. Redakcinė komisija: L. Lebedys ... [et al.], vertė D. Urbas, 
įvadas M. Lukšienės, komentarai M. Lukšienės ir Z. Slaviūno. Vilnius: Valst. grožinės lit. I-kla, 
1959, 79-85; Laumių dovanos. Lietuvių mitologinės sakmės. Paruošė Norbertas Vėlius. Vilnius: 

“ lendorinės tautosakos ir kalendorinių bei darbo švenčių mitiniai personažai (Juo- 





das Kudlotas, Morė, Gavėnas, plonis, kuršis); Teodoro Narbuto aprašyti Praamžius, 
Praurimė; Adomo Lauryno Jucevičiaus - Dzivsvytis; Simono Daukanto - Gražulė 
ir t. t. 

Klausimo, ar tikslinga čia išvardytuosius vardus įtraukti į žodyną, galima būtų 
buvę ir nekelti, jei ne viena, sakyčiau, labai reikšminga detalė. Dalis to paties 
T. Narbuto, A. L. Jucevičiaus, taip pat tautosakinių personažų vardų (ypač iš latvių 
mitinės tautosakos) žodyne vis dėlto yra (T. Narbuto - Medžiojma, Milda, Kaunis; 
A. L. Jucevičiaus - Jūratė, Kastytis, Audėtoja, Suverptoja; latvių tautoskos mitinės 
būtybės - Gaujas mūte, Miega mūte; Miežu mūte, Naudas mūte (pastarųjų autentiš- 
kumu, beje, abejojo dar XX a. pradžioje rašęs Pėteris Šmitas) ir t. t. 

Panašiai, matyt, būtų galima pasakyti ir apie dar vieną enciklopedijos mitinių fi- 
gūrų - įvairių burtininkų, būrėjų, žiniuonių, užkalbėtojų - sluoksnį. Didžioji dalis 
enciklopedijoje aprašytų burtininkų (medžioriai, seitonys, vandelučiai, lekutonys, 
neručiai, vėjonys, žvėronys) žinomi iš Mato Pretorijaus darbų. Tačiau M. Pretorijus 
jų mums išsaugojo kur kas daugiau, nei randame enciklopedijoje. Liko nepaminėti 
paukštučiai, udburtuliai, vidurionys ir kitos burtininkų rūšys. 

Taip pat atsitiko ir su senaisiais baltų kulto tarnais. Enciklopedijoje paminė- 
ti Krivis, vaidelotai, Maldinatajs (lotyšsky, duch, ktery mate), tačiau neliko dar iš 
XIII a. šaltinio - Kristurgo sutarties žinomų Tulissones, Ligaschones; iš „Sūduvių 
knygelės“ - viršaičio (Wourschkaity); iš M. Pretorijaus veikalų - maldininko (Mal- 
dikkas, Maldininker). 

Enciklopedijoje pasitaiko vienas kitas Velnio ar Perkūno eufemizmas. Kaip 
atskiri mitiniai vardai minimi Jupis, Bauba, Baubutis, Būkas; Dundulis, Dundutis, 
Dudutis, Dūdų senis. Tačiau suminėti tikrai ne visi Velnio ir Perkūno eufemizmai. 
Pravartu prisiminti, kad lietuvių tautosakoje ir šnekamojoje kalboje aptinkamų 
Velnio vardų registrą yra sudaręs Norbertas Vėlius?š. Tačiau vargu ar visą šį sąrašą 
reikėtų perkelti į enciklopediją. Pakaktų, ko gero, nuorodos į minėtą N. Vėliaus 
veikalą; pastabos, jog Velnio vardų foklore, šnekamojoje kalboje yra gausybė, ir 
vieno kito ar keliolikos pavyzdžių. Tas pats pasakytina ir apie Perkūno foklorinius 
vardus. Juos galime rasti Jono Balio, Nijolės Laurinkienės darbuose?. Tad ir šiuo 
atveju pakaktų panašaus paaiškinimo ir jį pagrindžiančios nuorodos. 





Vaga, 1979, 29-30; Bronislava Kerbelytė. Lietuvių pasakojamosios tautosakos katalogas, t. 3. Vil- 
nius: Lietuvių literatūros ir tautosakos institutas, 2002, 180-182. 

27 Pėteris Šmitas. Latvių mitologija. Iš latvių kalbos vertė Dainius Razauskas. Vilnius: Aidai, 2004, 
129-131. 

2 Norbertas Vėlius. Chtoniškasis lietuvių mitologijos pasaulis. Folklorinio velnio analizė. Vilnius: 
Vaga, 1987, 33-38. 

2 Jonas Balys. Raštai, t. 1. Parengė Rita Repšienė. Vilnius: Lietuvių literatūros ir tautosakos institu- 
tas, 1998; Nijolė Laurinkienė. Senovės lietuvių dievas Perkūnas: kalboje, tautosakoje, istoriniuose 
šaltiniuose. Vilnius: Lietuvių literatūros ir tautosakos institutas, 1996. 

Enciklopedijoje yra tokių mitologemų, kurių buvimas suponuoja klausimą, ko- ; 
dėl neįtrauktos kitos tokio pat lygmens mitologemos: 

a) 110 p. minimas liskovy ke? „lazdynas“, tačiau enciklopedijoje nerasime Per- 
kūno medžio - gžuolo, Laimos medžio - liepos, Puškaičio krūmo - šeiva- 
medžio ir t. t.; 

b) 120 p. minimas medvėd (liet. lokys, lot. lacis, prus. clokis), o p. 207 vIk 
(liet. vilkas), tačiau nieko nekalbama apie žirgą, ožį, elnią, jautį. 

c) p. 130 pristatomas Narbutt, Teodor, o p. 161 - Pumpurs, Andrejs, tačiau 
ne mažiau tokioje enciklopedijoje verti minėti ir Matas Pretorijus, Jonas 
Lasickis, Motiejus Strijkovskis, Gothards Fridrihs Stenders, Jekabas Lange, 
Pėteris Šmits, Simonas Stanevičius, Adomas Laurynas Jucevičius, Simonas 
Daukantas; Johann Vilhelm Mannhardt ir daugybė kitų. 

Ir dar viena kita smulkesnė pastabėlė: 

a) aptariant dievo Tavvals funkcijas derėtų tikslinti, regis, klaidingą, iš vieno 
mokslinio veikalo į kitą keliaujantį vertimą““; 

b) neaišku, kodėl iš J. Lasickio paminėto teonimo Vielona enciklopedijos au- 
torių padaryta Veliuona. Iš tikrųjų Veliuona - miestelis Jurbarko rajone, o 
Veliona (plg. velionis) - mirties deivė?!; 

c) aptariant mitologemų Mėnuo (p. 124) ir nebeska svatba (p. 133-141) reikš- 
mę, remiamasi ir L. Rėzos rinkinyje publikuota daina „Mėnuo Saulužę 
vedė“, nors jau senokai įrodyta, kad šis tekstas yra latviškos dainos perdir- 
binys; 

d) pasigendama dėmesio pagrindinėms baltų šventvietėms (Romow, Rickoyto, 
Perkūno šventykla), žinomoms iš XIV-XVI a. rašytinių šaltinių; 

e) kai kurie straipsniai savo apimtimi ir ištirtumo lygiu aiškiai išsiskiria iš kitų 
ir prilygintini mokslinės monografijos skyriams (pvz., *Dėčivas - p. 57-64; 
nebeska svatba - p. 133-141; Perkūnas - p. 148-156). 

Visos išsakytos pastabos ir pastabėlės nelaikytinos priekaištu ir tik iš dalies 
skirtos „Baltų mitologijos enciklopedijos“ čekų kalba autoriams. Šios pastabos 
pirmiausia adresuojamos Lietuvos ir Latvijos mitologams. Manau, kad kolegų iš 
Čekijos darbas bus geras postūmis (gal net spyris) lietuviams ir latviams, primiršu- 
siems, kad jau seniai yra metas sudaryti ir išleisti solidžią, naujausiais tyrinėjimais 
paremtą Baltų mitologijos enciklopediją. Tai yra tai, apie ką svajojo ir Jonas Balys*?, 





* Žr. Rimantas Balsys. Lietuvių ir prūsų dievai, deivės, dvasios: nuo apeigos iki prietaro (antrasis 
pataisytas ir papildytas leidimas). Klaipėda: KU leidykla, 2010, 171-172. 

3 Žr. Kazimieras Būga. Rinktiniai raštai, t. 1. Sudarė Zigmas Zinkevičius. Vilnius: Valstybinė politi- 
nės ir mokslinės literatūros leidykla, 1958, 516-517. 

3 Žr. Jonas Balys. Raštai, t. 2. Parengė Rita Repšienė. Vilnius: Lietuvių literatūros ir tautosakos ins- 
titutas, 2000. 

i ir Algirdas Julius Greimas“, apie ką prieš gerą dešimtmetį buvo prisiminta“* ir, re- 


gis, vėl kuriam laikui užmiršta. Gera pradžia šioje srityje laikytini Rolando Kregž- 
džio, užsimojusio atlikti šį titanišką darbą, pastaraisiais metais publikuoti straips- 
niai ir 2012 m. išėjęs Baltų mitologemų etimologinio žodyno pirmasis tomas**. Juk 
pasakyta: „Kol vieni miega, kiti turi budėti.“ 





33 


34 


35 


Žr. Algirdas Julius Greimas. Lietuvių mitologijos studijos. Sadarė Kęstutis Nastopka. Vilnius: Bal- 
tos lankos, 2005, 729, 750. 

Žr. Daiva Vaitkevičienė. Tautosaka ir mitologija: žodyno projektas. Tautosakos darbai, XII (XIX). 
Vilnius: Lietuvių literatūros ir tautosakos institutas, 2000, 48-51. 

Rolandas Kregždys. Baltų mitologemų etimologinis žodynas, t. 1. Kristburgo sutartis. Vilnius: 
Lietuvos kultūros tyrimų institutas, 2012; Rolandas Kregždys. Teonimų, minimų „Sūduvių 
knygelėje“, etimologinė analizė - dievybių funkcijos, hierarchija: Puschayts, Puschkayts. Res 
humanitariae III, 2008, 49-74; Rolandas Kregždys. Teonimų, minimų „Sūduvių knygelėje“, 
etimologinė analizė - dievybių funkcijos, hierarchija: Bardoayts, Gardoayts, Perdoyts. Res hu- 
manitariae IV, 2008, 79-106; 

Rolandas Kregždys. M. Stryikowskio veikalo Kronika Polska, Litewska, Žmėdzka i wszystkiej Rusi 
teonimai: Chaurirari. Acta Linguistica Lithuanica. 2010, 62-63, 50-81; Rolandas Kregždys. Prūsų 
dievybė Curche. Kultūrologija 18. Istorinės vietos, atmintys, tapatumai. Vilnius: Lietuvos kultūros 
tyrimų institutas, 2010, 90-106. 

GĖLIŲ DARŽELIAI LIETUVOJE 
XX A. - XXI A. PRADŽIOJE: 
RIBOS, PARIBIAI IR UŽRIBIAI 





Nėra tiksliai žinoma, kiek iš sėkmingai daktaro disertacijas apsigynusių jaunųjų 
mokslininkų ryžtasi disertacijų pagrindu publikuoti ir monografijas. O galėtų būti 
žinoma. Ir net reikėtų skatinti, kad mokslo darbai būtų publikuoti, nes disertacija, 
kaip žinome, dar toli gražu ne monografija. Disertacijos gynimo metu oponentai 
ir gynimo komiteto nariai išsako nemažai pastabų, patarimų, pasiūlymų, tad mo- 
nografijos autorius gali (ir privalėtų) į jas atsižvelgti. Kita priežastis - disertacijoje 
dėl ribojamos jos apimties panaudojama toli gražu ne visa surinkta, sukaupta me- 
džiaga, aprėpiamos ne visos su tiriamuoju objektu susijusios problemos, netelpa 
vertingos, originalios iliustracijos ir t. t. Kitaip tariant, disertacija - geriausiu atve- 
ju - tik pusiaukelė link monografijos. Loreta Martynėnaitė, 2013 m. sėkmingai 
apgynusi humanitarinių mokslų (etnologija) daktaro disertaciją tema „Kraštovaiz- 
džio konstravimas: gėlių darželiai Lietuvoje XX a. - XXI a. pradžioje“ pusiaukelėje 
nesustojo ir, intensyviai padirbėjusi dar pusantrų metų, publikavo monografiją!. 

Galima ir reikia pasidžiaugti, jog atliktas platus, išsamus, logiškai struktūruo- 
tas tyrimas; suformuluotos glaustos, dalykiškos išvados, rodančios, kad tikslas ir 
išsikelti uždaviniai yra įvykdyti. Monografijoje keliama problema (kaip XX a. - 
XXI a. pradžioje konstruojamas Lietuvos kaimo kraštovaizdis atskleidžia gamtos ir 
žmogaus ryšį), suformuluotas tikslas (atskleisti gėlių darželio, kaip Lietuvos kaimo 
kraštovaizdį konstruojančios vietos ir reiškinio, kultūrinį savitumą ir nustatyti jo 
reikšmes bei transformacijas XX a. - XXI a. pradžioje) ir uždaviniai laikytini ino- 
vatyviais, o atliktas tyrimas bei jo rezultatai reikšmingais ne tik etnologijos, bet ir 
kitų giminingų mokslų - sociologijos, antropologijos, architektūros, menotyros — 
perspektyvai. 

Monografija pasižymi preciziškumu, parašyta sklandžia moksline kalba (pa- 
grečiui taikant aprašomąjį, interpretacinį, istorinės analizės, sisteminimo, kompa- 
ratyvistinį metodus); papildyta matematine ir statistine analize, kuri pateikiama 
lentelėse, diagramose; iliustruota archyvinėmis ir pačios autorės darytomis nuo- 





' Loreta Martynėnaitė. Kraštovaizdžio konstravimas: gėlių darželiai Lietuvoje XX a. - XXI a. pra- 
džioje. Vilnius: Lietuvos istorijos instituto leidykla, 2014, 366 p. 

* traukomis. Šiuos ir daugybę kitų gerų dalykų, kurių apstu monografijoje, galima 
būtu vardyti ir vardyti, tačiau manau, kad kur kas prasmingiau stabtelėti ties keliais 
diskutuotinais klausimais. Vienas tokių - monografijos objektas, jo ribos, paribiai 
ir užribiai. 

Darbo objektas (gėlių darželis) iš pirmo žvilgsnio gali atrodyti ganėtinai siau- 
ras, tačiau jis smarkiai prasiplečia gėlių darželį suvokiant kaip lietuviškos sodybos, 
o pastarąją kaip kraštovaizdžio, t. y. gamtos ir žmogaus sąveikos proceso rezultatą, 
apimantį visas įmanomas materialiosios ir nematerialiosios etninės kultūros raiš- 
kos formas; suvokiant lietuvišką gėlių darželį kaip išskirtinį etnokultūrinį objektą, 
per kurį (kaip ir per bet kurį kitą objektą ar reiškinį) gali reikštis ir reiškiasi (reiškė- 
si?) mūsų tapatumas. Pati monografijos autorė aprėpiamų problemų grupę linkusi 
apibrėžti pateikdama pagrindines sąvokas: kraštovaizdis, kraštovaizdžio konstra- 
vimas, Lietuvos kaimo kraštovaizdis, sodyba, gėlių darželis, gėlių darželio erdvė? 
Glaustas svarbiausių, dažniausiai vartojamų terminų žodynėlis, manau, svarbus 
tiek autorei, tiek ir skaitytojui. Tai užkerta kelią interpretacijoms. Tiesa, aptariant 
gėlių darželio ir jo sinonimų (gėlynas, alpinariumas, daržas, darželis) vartojimą 
pravartu būtų buvę pasinaudoti ne tik pateikėjų, bet ir Lietuvių kalbos žodyno duo- 
menimis, o jis teikia svarbios papildomos informacijos apie jau minėtas leksemas. 
Tai galėjo padėti darbo autorei gerokai praplėsti su tiriamuoju objektu, t. y. gė- 
lių darželiu, susijusių problemų grupę. Mat Lietuvių kalbos žodyno duomenimis, 
darželis - ne tik a) žemės sklypelis prie gyvenamųjų namų gėlėms; tame sklypelyje 
gėlės, gėlynas, bet ir b) aptvertas apie kapą žemės plotelis?; c) karpytas lempos žiedas 
cilindrui įstatyti“; d) toks žaidimas, ratelis*; c) sodas (vestuvių). Tokiomis pat reikš- 
mėmis lietuvių kalboje vartojama ir leksema daržas". 





2 Loreta Martynėnaitė. Kraštovaizdžio konstravimas: gėlių darželiai Lietuvoje XX a. - XXI a. pra- 
džioje. Vilnius: Lietuvos istorijos instituto leidykla, 2014, 15-16. 

3 Nė neapžiūri daržėlio, kapą visi tik mindžioja Kt. (žr. Lietuvių kalbos žodynas. Elektroninis vari- 
antas. Prieiga internetu: http://www.lkz.lt/dzl.php?12 [žiūrėta 2015 09 28]). 

* Šviesa blogai dega, reiks naujo daržėlio Dov. (žr. Lietuvių kalbos žodynas. Elektroninis variantas. 
Prieiga internetu: http://www.lkz.lt/dzl.php?12 [žiūrėta 2015 09 28]). 

3 Jau nusibodo šokt, einam daržėlio Ds. Ana eina po pirkią visokių daržėlių Trgn. Daržėlio eida- 
vom, „zur zur melnykas“ giedodavom JnšM. Seniau labiau šokdavo daržėlių Sdk. (žr. Lietuvių 
kalbos žodynas. Elektroninis variantas. Prieiga internetu: http://www.lkz.lt/dzl.php?12 [žiūrėta 
2015 09 28]). 

“ Pvz., Mato Slančiausko užrašytos dainos fragmentas: „Kad neverksi už darželio, verksi kūtė[je] už gar- 
delio“ (žr. Lietuvių Tauta. Lietuvių mokslo draugijos raštai. Kn. III, 428. Apie vestuvių sodą plačiau 
žr. Rimantas Balsys. Vestuviniai sodai: genezė ir simbolika. Gimtasai kraštas, nx. 5, 2012, 33-40. 

7 Gale lango rūtų daržas KlvD 3. Miegok, mergelė, daržo rūtelė JD 680. Aušta aušrelė į rūtų daržą 
JD 814. Darže rūtelės, sode vyšnelės JD 129. Pražyst mano jaunos dienos kaip darže žolelės KlpD 
31. Kaip gražūs daržai mūsų mergaičių, pilni diemedžių, rožių, našlaičių A1884, 166 (žr. Lietuvių 
kalbos žodynas. Elektroninis variantas. Prieiga internetu: http://www.lkz.lt/dzl.php?12 [žiūrėta 
2015 09 28]). 

Akivaizdžios gėlių darželio sodyboje ir darželio kapinėse sąsajos. Ir ne vien dėl | 
pavadinimo. Juk mitopoetiniame pasaulėvaizdyje kapas (antkapinis paminklas) 
tampa naujais sielos namais, žymi naujos gyvenamosios vietos teritoriją. Šią ver- 
siją patvirtina ne tik kapinių aptvėrimas (kapinių plotas atskiriamas nuo gyvųjų 
erdvės), bet ir kapavietės komponentai, rodantys tiesiogines sąsajas su sodybos 
teritorijos elementais: kapo centre paminklas - namas, kapo zona (kaip ir sody- 
ba) aptveriama tvorele su varteliais, prie paminklo žydi gėlės, želia žolė (sodybos 
darželio analogija)“. Tiesa, ši analogija nėra itin sena, nes, XVI-XVII a. rašytinių 
šaltinių duomenimis, palaidojimo vietose natūraliai augdavę medžiai (plg. suval- 
kiečių raudoje sakoma: „Išauk, močiute, aukštam kalnely, aukštam kalnely balta 
liepele“, o Mažojoje Lietuvoje dar XVII a. moterims antkapinius paminklus darė 
iš eglės ar epušės, vyrams - iš ąžuolo)", vėliau (XIX a. pabaigoje - XX a.) kapinėse 
pradėtos sodinti gėlės, dažniausiai daugiametės - diemedis, bijūnai. Tik XIX a. pa- 
baigoje - XX a. pradžioje gėlės pradėtos naudoti ir šarvojimo vietų bei supiltų kapų 
puošybai. Ir tai - tik laidojant jaunus žmones“, 

Siekiant gėlių darželį įvertinti kaip apimantį visas materialiosios ir nemateria- 
liosios etninės kultūros raiškos formas (tokia monografijos autorės siekiamybė), 
būtų nepakenkę plačiau ištirti gėlių darželio raišką įvairių žanrų folkloro tekstuo- 
se", tikėjimuose, sapnų aiškinimuose“, tautodailėje ir net autorinėje kūryboje. 





š Jolanta Zabulytė. Kryžių ir pomirtinio gyvenimo vaizdinių ryšys. Prieiga internetu: http://www. 
tradicija.lt/Tyrinejimai/Pomirtinis gyvenimas.htm [žiūrėta 2015 09 25]. 

Žr. Jonas Balys. Raštai, t. II. Parengė Rita Repšienė. Vilnius: Lietuvių literatūros ir tautosakos 
institutas, 2000, 44. 

„Nevedusiųjų karstus lydint apipindavo vainikais, papuošdavo žolynais“ (Kupiškis); „Jaunų žmo- 
nių kapus papuošia gėlėmis“ (Aukštadvaris); „Nevedusiųjų kapai skiriasi tuo, kad ant kapo deda- 
mas vainikas“ (Šimkaičiai). Daugiau žr. Jonas Balys. Raštai, t. V. Parengė Rita Repšienė. Vilnius: 
Lietuvių literatūros ir tautosakos institutas, 2004, 175; Šiaurės Lietuvos kultūros paveldas. Kn. 1. 
Papročiai. Sudarytojas ir ats. redaktorius Vytautas Didžpetris. Kaunas: Žiemgalos leidykla, 2007, 
155-156. 

Ir ne tik dainose, raudose, bet ir patarlėse, priežodžiuose, nekanoninėse maldelėse. Antai XIX a. 
užrašyta maldelė, kuria Dievo prašoma laiminti darželį: „Bitelės, ateikit į mano darželį! Čion 
su žiedeliais, bitinėli, eikš į mano darželaitį. Čion angelų lovaitės, minkšti patalėliai, pailsėsite. 
Amen, amen, amen, amen, amen, amen, amen, amen, amen. Pondieve, žegnok mano darželaitį“ 
(Lietuvių tautosaka, t. V. Smulkioji tautosaka. Žaidimai ir šokiai. Medžiagą paruošė K. Grigas. 
Vilnius: Valstybinė politinės ir mokslinės literatūros leidykla, 1968, 907. Plačiau apie šią maldelę 
žr. Rimantas Balsys. Lietuvių ir prūsų dievai, deivės, dvasios: nuo apeigos iki prietaro. Klaipėda: 
Klaipėdos universiteto leidykla, 2010, 220). 

Pastaruosius, kaip medžiagą, dažnokai ignoruoja tiek etnologai, tiek ir folkloristai. Reta išim- 
tis - Astos Višinskaitės 2007 m. apginta daktaro disertacija „Lietuvių liaudies sapnų aiškinimai ir 
pasakojimai apie sapnus: sandara, funkcionavimo specifika, reikšmės“. Beje, disertacijos išvadose 
A. Višinskaitė pažymi, kad „susapnuoti objektai ir jų aiškinimai yra susiję su tradicinėje kultūroje 
nusistovėjusiu daiktų bei reiškinių mitologiniu įprasminimu (žr. Asta Višinskaitė. Lietuvių liau- 
dies sapnų aiškinimai ir pasakojimai apie sapnus: sandara, funkcionavimo specifika, reikšmės. Dak- 
taro disertacija. Humanitariniai mokslai, etnologija (07H). Kaunas, 107. Tai patvirtina ir sapno 
apie gėlių darželį aiškinimai: „...gėlių darželis reiškia malonų pasimatymą ar net vestuves“ (Sapnų 

* Sutinku, disertacijoje buvo galima nuo šios problematikos atsiriboti, teigiant, kad 
„gėlių darželio tema folkloriniuose ir grožinės literatūros kūriniuose nėra plačiau 
nagrinėjama. Minimi pavyzdžiai yra panaudoti siekiant tam tikrais tyrimo aspek- 
tais aiškiau ir plačiau pristatyti tyrimo objektą“, tačiau kodėl į ją nepasigilinus ren- 
giant spaudai monografiją. Juolab kad kiti autoriai minimas temas jau yra daugiau 
ar mažiau nagrinėję. Minėtini apeigas su darželiu (vestuvių sodu) vestuvių papro- 
čiuose aprašę Marijona Čilvinaitė ir Adomas Vitkauskas"; apie atskirų darželio 
augalų simbolinę prasmę papročiuose ir tautosakoje - Daiva Šeškauskaitė!4; apie 
darželio gėlių dovanojimą vaikinų merginoms kaip susižavėjimo ar prisipažinimo 
mylint ženklą - Andželika Bylaitė-Žakaitienė!“; apie darželio - rojaus sodo įvaiz- 
dį - Marcelijus Martinaitis!“ ir t. t. 

Žinoma, į visas šias išsakytas pastabas galima numoti ranka ir pasakyti, kad 
knygos autorė sau tokių tikslų nekėlė arba atvirkščiai - nuo jų apdairiai atsiribojo. 
Tačiau tokiu atveju turime pripažinti, jog išnagrinėtos toli gražu ne visos su gėlių 
darželiu susijusios etnokultūrinės temos. 

Palikę nuošalyje tai, kas galbūt galėjo būti arba, vilkimės, dar bus kituose 
L. Martynėnaitės darbuose, grįžkime prie to, kas šioje monografijoje yra. Pagir- 
tina, jog autorė naudoja daug originalios, iki šiol niekur neskelbtos medžiagos. 
Dar 2009 m. sudaryta metodologinė lauko tyrimų priemonė - etnografinis klau- 
simynas „Gėlių darželiai Lietuvoje“, pagal šią anketą etnografiniai duomenys buvo 
renkami net trejus metus (2009-2011) aštuoniasdešimt septyniose Lietuvos vieto- 
vėse; apklausti 136 pateikėjai, padaryta 1600 nuotraukų. Visa tai laikytina dideliu 
darbo privalumu, nes surinkta medžiaga bus galima naudotis ir ateityje. Pagirtina, 
kad L. Martynėnaitė aptariamąja tema surinko, susistemino ir jau kitų anksčiau 
surinktą, tačiau nepublikuotą medžiagą, iki tol saugotą įvairių institutų ar univer- 
sitetų rankraštynuose. Deja, knygos autorė tepasinaudojo tik vieno - Lietuvos na- 
cionalinio muziejaus Etninės kultūros skyriaus archyve saugomais etnografiniais 
aprašais. O derėjo „užmesti akį“ ir į regioninius muziejus. Antai Telšių „Alkos“ 
muziejuje pavyko aptikti visą dar 1971 m. kraštotyrininko Konstantino Bružo 
sudarytą aplanką, pavadintą „Gėlių darželių planeliai pagal Varduvos (Žemaičių 





kalba. Sudarė Nijolė Blaževičiūtė. Vilnius: Algarvė, 1997, 60); „Gėlių darželis - pasimatymas su 
mylimu žmogumi. Būti gėlių darželyje - būsi vestuvėse“ (Senasis lietuvių sapnininkas. IV leidi- 
mas. Panevėžys, 1999, 59-60). 

5 Marijona Čilvinaitė, Adomas Vitkauskas. Šis tas vestuvių papročių. Gimtasai kraštas, 1944, 
nr. 3-4, 25-33. 

4 Daiva Šeškauskaitė. Sutartinės - senovinės apeiginės giesmės. Kaunas, 2001, 57-67; Daiva Šeškaus- 
kaitė. Erotika tautosakoje. Sargeliai: Kruenta, 2011, 74, 78, 80, 128, 146, 242. 

5 Andželika Bylaitė-Žakaitienė. Lietuvių etiketas ir bendravimo kultūra XX amžiuje. Klaipėda: Klai- 
pėdos universiteto leidykla, 2012, 159-164. 

16 Marcelijus Martinaitis. Namai - rojaus darželio modelis. Šiaurės Atėnai, nr. 847 (2007 06 02). 

Kalvarijos) apylinkės senų moterų prisiminimus“. Trylikos puslapių rankraštis ; 
su originaliais gėlių darželių brėžiniais (piešiniais) ir etnografiniais aprašais galėjo 
praturtinti aptariamąją monografiją. 

Šiandien įprasta monografijas papildyti įvairiomis rodyklėmis (dalykinė, žo- 
džių, vardų, vietovardžių, asmenvardžių, vandenvardžių, žanrų, tekstų, mitologe- 
mų, mitinių figūrų ir t. t.). Neretai pasitaiko, jog tokių rodyklių viename leidinyje 
yra bent kelios. Šiame darbe apsiribojama kuklia (vos keturių puslapių) vietovar- 
džių rodykle, kuri yra ne tiek būtina skaitytojui, kiek, regis, pagarbos ženklas, pa- 
dėka tose vietose gyvenusiems, gyvenantiems, „rūtas mėtas“ sėjusiems ir sėjan- 
tiems žmonėms - šios monografijos bendraautoriams. Jokių kitų rodyklių nėra 
ir, manau, tikrai nereikia. Šitaip skaitytojui nekils pagunda, kaip dažnai atsitinka, 
perversti tik jį dominančius, jam reikalingus puslapius ir iš jų vieną kitą mintį, 
įžvalgą pacituoti. Šiuo atveju teks skaityti visą knygą. Ir tai, nepaisant išsakytų dis- 
kusinio pobūdžio pastabų, daryti tikrai verta. 





V Gėlių darželiai. Byla nr. A 137. Telšių „Alkos“ muziejus. 

APIE SAVO KRAŠTĄ IR 
JO ŽYDINČIAS TVORAS 





Mus pasiekusi protėvių išmintis („Savam krašte ir tvoros žydi“, „Tėviškės dū- 
mas už svetimą ugnį šviesesnis“, „Savam krašte ir saulė šviesiau šviečia“) rodo ir 
primena, kaip giliai žmogus buvo, yra ir, vilkimės, bus suaugęs su savo gimtąja 
žeme, kokiu neišmatuojamu ilgesiu persmelktas išsiskyrimas su tėviške, kokiais 
įvaizdžiais, metaforomis ar kitomis meninės raiškos priemonėmis tas prisirišimas, 
meilė ir ilgesys perteikiamas kūrėjų. Kiek kitaip juos išauginusiai žemei atsilygina 
mokslo žmonės. 

Galbūt būtent dėl šios priežasties per pastaruosius du dešimtmečius labai pa- 
daugėjo Lietuvoje ir apie Lietuvą leidžiamų enciklopedijų, enciklopedinių žiny- 
nų, žodynų (nuo visuotinės lietuvių enciklopedijos iki arklių, grybų, gėlių ir kt. 
enciklopedijų)!. Prie tokių priskirtinas ir 2011 m. „Žiemgalos“ leidykloje šviesą 
išvydęs enciklopedinis žinynas „Joniškio kraštas'*. 

Leidinio pratarmėje sakoma, kad siekta „glaustų ir apžvalginių straipsnių forma 
pateikti skaitytojams informacijos apie krašto gamtą, praeitį ir dabartį, šnektas ir 
vardyną, švietimą ir kultūrą, įsimintinas asmenybes“, tikintis, kad „leidinys padės 
skaitytojui geriau pažinti savo kraštą ir telktis jo pilietinei visuomenei“ (p. 7). Kilnus 
ir sektinas sumanymas. Beje, panašiai savo tikslus (pateikti informacijos apie mies- 
tų ir miestelių kraštovaizdžio raidą bei istoriją nuo seniausių priešistorinių laikų iki 
mūsų dienų, kovas už Nepriklausomybę, apie tradicinę kultūrą, verslus, kalendori- 
nius ir šeimos papročius, papročių teisę, liaudies išmintį, bažnyčias, įžymius žmo- 
nes, tarmių ir vietos šnektų ypatumus, tautosaką, tautines mažumas, jų papročius ir 





"T. Visuotinė lietuvių enciklopedija, t. I-XXI. Mokslinė redakcinė taryba: pirmininkas Juozas Tume- 


lis... [et. al.]. Vilnius: Mokslo ir enciklopedijų leidybos centras, 2001-2012; Lietuvos istorija. En- 
ciklopedinis žinynas, t. I (A-K). Sudarė Eugenijus Manelis ir Antanas Račis. Vilnius: Mokslo ir 
enciklopedijų leidybos centras, 2011; Bažnytinė muzika. Enciklopedinis žinynas. Sudarytojas Jonas 
Vilimas. Vilnius: Mokslo ir enciklopedijų leidybos centras, 2011; Šilutės kraštas. Enciklopedinis žo- 
dynas. Šilutės rajono savivaldybės Fridricho Bajoraičio viešoji biblioteka; redakcinė kolegija: Laima 
Dumšienė... [et. al.]; sudarytojai: Nijolė Budreckienė [et. al.]. Šilutė: Prūsija, 2000; Lietuvos dvarai. 
Enciklopedinis žinynas. 608 dvarų ir dvarviečių aprašymai, iliustruoti nuotraukomis. Sudarytoja 
Ingrida Semaškaitė. Vilnius: Algimantas, 2010; Lietuvos valdovai (XIII-XVIII a.). Enciklopedinis 
žinynas. Sudarė Vytautas Spečiūnas. Vilnius: Mokslo ir enciklopedijų leidybos centras, 2004. 
Joniškio kraštas. Enciklopedinis žinynas. Sudarytojas ir ats. redaktorius Vytautas Didžpetris. Kau- 
nas: „Žiemgalos“ leidykla, 2011. 

kt.) formuluoja ir „Versmės“ leidyklos sumanytos serijos „Lietuvos valsčiai“?, kurių ; 
šiuo metu išleista jau per dvidešimt tomų, sudarytojai bei redaktoriai. 

Enciklopedinis žinynas „Joniškio kraštas“ susideda iš pratarmės, septynių skir- 
tingos apimties skyrių (gamta, istorija, kalba, švietimas, kultūra, kultūrinis pavel- 
das, etninė kultūra), literatūros ir kitų tekste naudojamų santrumpų, santraukų 
anglų, latvių ir vokiečių kalbomis, glaustos informacijos apie žinyne publikuotų 
straipsnių autorius, žiupsnelio kultūros paveldo vaizdų bei atskiru sąsiuviniu at- 
spaustos asmenvardžių ir vietovardžių rodyklės, kuri įvardijama kaip enciklope- 
dinio žinyno priedas. 

Skaitytojas netruks pastebėti, kad žinynas daugiausia sudarytas iš to, kas jau 
gerai ištirta, viename ar kitame leidinyje publikuota. Tai laikytina privalumu - re- 
miamasi autoritetingais mokslininkais, dažnu atveju mokslo ir plačiajai visuome- 
nei jau pristatytais (neretai ir recenzuotais) darbais. Antai skyriaus „Gamta“ po- 
skyriai „Geologija“ (autoriai Vaidutis Riškus, Aleksandras Šliaupa, Daina Kazimira 
Galvydytė) ir „Geografija“ (autorė Daina Kazimira Galvydytė) parašyti remiantis 
pačių skyriaus autorių mokslinėmis publikacijomis ar rankraščiais“. Tas pats pa- 
sakytina ir apie skyriaus „Istorija“ poskyrius „Archeologiniai paminklai ir radi- 
niai“ (autorius Ernestas Vasiliauskas), „Gyventojai“ (autorius Stasys Vaitekūnas), 
„Žemės ūkis“ (autorius Jonas Milius); skyriaus „Kalba“ poskyrius „Joniškio šnek- 
tos“ (autorė Janina Švambarytė-Valužienė)?, „Joniškio apylinkės pavardės“ (autorė 
Alma Ragauskaitė)“ ir kt. 

Iš žinyne pateiktos bibliografijos matyti, jog dalis straipsnių buvo parašyta 
„Žiemgalos“ leidyklos iniciatyva, t. y. šiems straipsniams reikiamai medžiagai su- 
rinkti ir tyrimui atlikti buvo surengta speciali ekspedicija". Galima pasidžiaugti, 





Panemunėlis. Sudarytojai Venantas Mačiekus, Povilas Krikščiūnas; vyriausiasis redaktorius Ve- 
nantas Mačiekus. Vilnius: Versmė, 2011 (Lietuvos valsčiai; kn. 22); Žeimelis. Vyriausiasis redakto- 
rius ir sudarytojas Aloyzas Bėčius. Vilnius: Versmė, 2010 (Lietuvos valsčiai; kn. 20) ir kt. 

* Žr. Vaidutis Riškus. Paminėtini Žagarės geologiniai paminklai. Žagarė. Vilnius, 1998; Vaidutis 
Riškus. Prisiminimai apie 0zą, prisiminimai apie praeitį. Geologijos akiračiai, nr. 4. Vilnius, 2004, 
68-70; Šliaupa A., Valiūnas J., Šinkūnas P, Vaitkevičius J. Mokslinio tyrimo darbo „Joniškio rajono 
kartografinio ekogeologinio modelio M 1:50 000 paruošimas geologinių duomenų pagrindu“ atas- 
kaita. Geologijos instituto rankraštis. Vilnius, 1995; Daina Galvydytė. Hidroterminis režimas ir jo 
įtaka dirvodaros procesams Žemaičių aukštumoje. Geografija ir geologija. LTSR aukštųjų mokyklų 
mokslo darbai. Vilnius, 1962; Daina Galvydytė. Dirvožemių tyrimo problemos ir foniniai dirvo- 
žemiai. Geografija, t. 33. Vilnius, 1997. 

*  Švambarytė J. Joniškio šnektų pratimai ir tekstai. Atsakingoji redaktorė Janina Švambarytė. Šiau- 
liai, 2001; Švambarytė J. Kompaktinė plokštelė Joniškio šnektų pratimai ir tekstai. Atsakingoji re- 
daktorė Janina Švambarytė. Šiauliai, 2005. 

* Ragauskaitė A. Šilališkų pavardės. Šilalės kraštas 7. Vilnius, 1994, 625-629. Ragauskaitė A. XVI- 
XVII a. joniškiečių asmenvardžiai. Istoriniai tekstai ir vietos kultūra. Šiauliai, Ryga: Liucilijus, 
2004, 8-18. 

7 Žr. Gintauto Žalėno asmeninį archyvą. „Žiemgalos“ leidyklos ekspedicija: sakralinės dailės ty- 

rimai, Joniškio rajonas, 2004 08; Valento Cibulsko užrašai. „Žiemgalos“ leidyklos ekspedicija: 

“ kad ši leidyklos investicija pasiteisino — skyriaus „Kultūros paveldas“ poskyriai 
„Katalikų bažnyčių kompleksai“ (autoriai Marija Rupeikienė, Gintautas Žalėnas, 
Valentas Cibulskas) ir „Katalikų kapinių koplyčios“ (autoriai Marija Rupeikienė 
ir Gintautas Žalėnas) išsiskiria ir medžiagos gausa, ir atlikto tyrimo kruopštumu, 
ir iliustracijų kiekybe bei kokybe (žr. aptariamojo leidinio p. 449-510 bei skyrių 
„Kultūros paveldo vaizdai“, p. 533-546). 

Deja, greta šių, be jokios abejonės, svarbių ir dalykiškai, kompetentingai para- 
šytų skyrių ir poskyrių enciklopediniame žinyne neatsirado vietos ir kitoms, mano 
manymu, ne mažiau svarbioms temoms. Kaip pavyzdį čia galėtume paminėti sky- 
rių „Etninė kultūra“, kuriame skelbiamas tik vienas straipsnis „Liaudies muzika“ 
(autorius prof. habil. dr. Romualdas Apanavičius). Medžiagos atrankos, konden- 
suotumo ir pateikimo požiūriu straipsnis laikytinas pavyzdiniu, tačiau liaudies 
muzika yra tik viena iš daugelio etninės kultūros sričių. Natūraliai kyla klausimas, 
o kur dingo Joniškio krašto šeimos, kalendoriniai, darbo papročiai, kur įvairių 
žanrų tautosakos bent minimali apžvalga, istoriniai krašto verslai bei amatai ir t. t. 

Tą patį bent iš dalies galima pasakyti ir apie jau minėtą skyrių „Kultūros pavel- 
das“. Čia pasigendama ikikrikščioniškosios religijos reliktų — senųjų šventviečių 
(alkakalnių, akmenų, medžių, vandens telkinių ir kt.) charakteristikos, jų išsidės- 
tymo (paplitimo) schemos, iliustracijų. Tiesa, dalį jų savo straipsnyje „Archeologi- 
jos paminklai ir radiniai“ išvardija archeologas dr. Ernestas Vasiliauskas (žr. p. 30), 
tačiau, manyčiau, kad to maža. Juolab kad katalikų religijos paveldui, kaip jau mi- 
nėta, skirti net du straipsniai - „Katalikų bažnyčių kompleksai“ ir „Katalikų kapi- 
nių koplyčios“. Dar viename to paties skyriaus straipsnyje „Kitų bendruomenių 
sakralinė architektūra“ (autorė Marija Rupeikienė) supažindinama su evangelikų 
liuteronų, evangelikų baptistų, stačiatikių, žydų bendruomenių maldos namais, jų 
atsiradimo istorija. 

Tokiame kontekste prasminga būtų buvę išsamiau aptarti kad ir akmenų su 
smailiadugniais dubenimis paskirtį, pamėginant nustatyti jų paplitimo tik dvie- 
juose Lietuvos arealuose (vienas jų Vidurio ir Šiaurės Lietuva, į kurį įeina ir Jo- 
niškio kraštas) priežastis. Lygiai taip pat skaitytojui naudinga būtų buvę sužinoti, 
kuo ypatingi ir kaip su ikikrikščioniškąja pasaulėžiūra susiję Šatrijos kalnai, kurie 
paplitę tik Vakarų ir Vidurio (Joniškio, Kėdainių, Pakruojo, Panevėžio rajonuose) 
Lietuvoje. Juolab kad minėtieji klausimai mokslininkų jau kelti, analizuoti, o kai 
kuriais atvejais tyrimo medžiaga paskelbta ir mokslinėje spaudoje“. 





sakralinės dailės tyrimai, Joniškio rajonas, 2004 08; Gintauto Žalėno asmeninis archyvas. „Žiem- 
galos“ leidyklos ekspedicija: sakralinės dailės tyrimai, Joniškio rajonas, 2006 10 03. 

š Žr. Vykintas Vaitkevičius. Alkai. Baltų šventviečių studija. Vilnius: „Diemedžio“ leidykla, 2003; 
Žemės atmintis. Lietuvių liaudies padavimai. Parengė Bronislava Kerbelytė. Vilnius: Lietuvių lite- 
ratūros ir tautosakos institutas, 1999. 

Prisimintina, kad išsamus ir nuoseklus žinių pateikimas - būtina bet kurios S 
enciklopedijos ar enciklopedinio žinyno prievolė, priedermė. Tiesa, rengėjai (su- 
darytojas, redakcijos kolegija) paprastai pasilieka sau teisę atskirti svarbius dalykus 
nuo nesvarbių ar mažiau svarbių; santykinai svarbius dalykus pateikti išsamiai ne 
tokių svarbių dalykų atžvilgiu ir pan. Tačiau pasilikdami sau tokią teisę rengėjai 
prisiima ir atsakomybę. 

Leidinio redakcijos kolegija sudaryta tikrai iš plačiai Lietuvoje bei už jos ribų 
žinomų ir ypač kompetentingų savo srities specialistų, kurie ir patys (bent jau prof. 
habil. dr. Stasys Vaitekūnas ir dr. Ernestas Vasiliauskas) parengė nemenkos apim- 
ties ir moksliškai nepriekaištingus straipsnius. Vis dėlto už rengėjų (sudarytojo, 
redakcijos kolegijos) akiračio, regis, liko kai kurios sritys (kad ir jau minėta etninė 
kultūra). Kitaip tariant, manau, tiksliau - esu įsitikinęs, kad panašaus pobūdžio 
leidiniams rengti turėtų būti sudarytos kur kas gausesnės redakcijos kolegijos. 
Idealu būtų, jei kiekvienas didesnis enciklopedinio žinyno skyrius turėtų kompe- 
tentingą vadovą (globėją, prievaizdą), kuris savo ruožtu suburtų kuo gausesnį tos 
srities specialistų būrį (viena galva gerai, kelios - dar geriau). Taip susidarytų ga- 
limybė platesniame rate diskutuoti dėl leidinio struktūros, atskirų temų, potemių, 
straipsnio reikalingumo ar būtinybės. 

Juk greičiausiai tik sudarytojui bei redakcijos kolegijai žinomos priežastys, ko- 
dėl enciklopedinio žinyno „Joniškio kraštas“ asmenvardžių ir vietovardžių rody- 
klės išleistos atskiru priedu?. Skaitytojui tai akivaizdus nepatogumas (tokie priedai 
pasimeta, greičiau susidėvi ir t. t.). Dar labiau stebina tai, jog šių priedų tiražas 
yra vos šimtas vienetų, o paties enciklopedinio žinyno - net tūkstantis du šimtai. 
Natūraliai kyla klausimas - ar tos rodyklės iš principo nelaikomos reikšmingomis 
(gal tada ir sudarinėti bei išleisti nevertėjo?), ar jos burtų keliu buvo paskirstytos 
tik kas dvyliktam skaitytojui. 

Gali susidaryti įspūdis, kad recenzento tikslas - žūtbūt sumenkinti visą leidinį 
bei jo sumanytojų, sudarytojo, redakcijos kolegijos, recenzentų, straipsnių autorių 
ir kitų, prisidėjusių prie šio visais požiūriais reikšmingo enciklopedinio žinyno, 
triūsą. Anaiptol. Gerų žodžių apie „Joniškio kraštą“ jau pasakyta, be to - šioje kny- 
goje pateiktos medžiagos nuoseklumą, puikų maketą, tinkamai parinktas ir koky- 
biškai atspaustas iliustracijas ir daugelį kitų privalumų, nė kiek neabejoju, pastebės 
ir įvertins kiekvienas skaitytojas. Recenzento siekis kur kas kuklesnis - padiskutuo- 
ti, atkreipti dėmesį į tai, kas dar galėjo būti padaryta ar galbūt geriau nei padaryta, 
kokie klausimai keltini ir kokių atsakymų mokslininkams reikėtų ieškoti ateityje. 
Tik tokiu būdu, t. y. diskutuodami, viešai keldami klausimus rengėjams ir leidėjams 
bei sulaukdami iš jų kompetentingo atsako, visi kartu nenustosime augti ir tobulėti. 





? Joniškio kraštas. Asmenvardžių ir vietovardžių rodyklės. Enciklopedinio žinyno priedas. Kaunas: 
„Žiemgalos“ leidykla, 2011. 

ŠIAURĖS LIETUVOS ETNINĖ 
MUZIKA: PAJAUTOS IR 
ATSIVĖRIMAI! 





Iš 2009-2011 m. publikuotų didesnės apimties tyrinėjimų, skirtų etnologijos 
mokslui, ryškiai išsiskiria du fundamentalūs darbai, kuriuos mokslo visuomenei 
pateikė vyresniosios kartos etnologai - prof. habil. dr. Romualdas Apanavičius? 
ir prof. habil. dr. Bronislava Kerbelytė?. Įprasta tikėtis, jog reikšmingas įvykis turi 
sulaukti ir ne mažiau svaraus įvertinimo, tad kantriai ir viltingai žvalgytasi, bene 
sukrus etninės muzikos specialistai ir ims R. Apanavičiaus monografiją analizuoti, 
aptarinėti, girti ar kritikuoti, rašyti analitines recenzijas periodiniuose mokslo lei- 
diniuose ar bent atsiliepimus mokslo populiarinimo žurnaluose. Deja, per daugiau 
nei dvejų metų laikotarpį pasirodė vos viena etnomuzikologės Linos Petrošienės 
publikacija“. Sena tiesa - mokslininkams (bent jau tos krypties) privalu nuolat dis- 
kutuoti dėl vykdomų tyrimų prioritetų, dėl jų reikšmės šiandienos visuomenei ir 
ateities kartoms, dėl taikomų tyrimo metodų tikslingumo, vienos ar kitos proble- 
mos ištirtumo lygmens ar poreikio ir t. t., ir t. t. Kitaip mokslas devalvuoja, nes, 
be paties tyrėjo (kartais gali toks įspūdis susidaryti!), niekam nėra reikalingas. O 
juk reikalingas. Reikalingas mokiniams ir studentams, mokytojams ir dėstytojams, 
muziejininkams ir etninės kultūros specialistams, ir visiems, kurie dar neprarado (o 
gal dar labiau tiems, kurie jau prarado) vilties, kad Lietuva su savo unikalia etninės 
kultūros istorija, su savo dainomis, sutartinėmis, pasakomis, sakmėmis, savo kan- 
klių, skudučių, ragų ir daudyčių melodijomis, piliakalnių ir alkakalnių slėpiniais 
neišnyks kurios nors visa į save siurbiančios ir visa niveliuojančios sąjungos liūne. 

Užsimota jau minėtoje R. Apanavičiaus monografijoje plačiai - „užpildyti etno- 
muzikologijos ir etnologijos tyrimų spragą išnagrinėjant Šiaurės Lietuvoje skam- 
bėjusią etninę muziką, muzikos instrumentus, dainavimo ir muzikavimo tradici- 





! Publikuota: Balsys R. Šiaurės Lietuvos etninė muzika: pajautos ir atsivėrimai. Žiemgala. Istorijos ir 


kultūros žurnalas, 2012, Nr. 1 (29), 43-45. 

Apanavičius R. Etninė muzika. Šiaurės Lietuvos kultūros paveldas 3. Monografija. Kaunas: Žiem- 
galos leidykla, 2009, 396 p. 

Kerbelytė B. Lietuvių tautosakos kūrinių prasmės. Kaunas: Vytauto Didžiojo universitetas, 2011. 
Žr. recenziją: Apanavičius R. Etninė muzika. Šiaurės Lietuvos kultūros paveldas 3. Monografija. 
Kaunas: Žiemgalos leidykla, 2009, 396 p.; Res Humanitariae. "I. VIII. Klaipėda: Klaipėdos univer- 
siteto leidykla, 2010, 130-133. 

jas, ištirti jų kilmę bei sąsajas su etnine istorija“. Žinoma, tokį tikslą išsikelti ir jį Ž 


realizuoti gali tik mokslininkas, kuris šiam kraštui ir tiriamojo objekto pažinimui 
paskyrė ilgus dešimtmečius; kuris 1987-1991 m., vadovaudamas ekspedicijoms, 
pats skersai išilgai išvaikščiojo visą Šiaurės Lietuvą, rinko duomenis Šiaurės Lietu- 
vos ir kitų Lietuvos regionų muziejuose, tyrimų rezultatus reguliariai ir bemaž du 
dešimtmečius (1990-2009 m.) skelbė Lietuvoje, Latvijoje, Suomijoje, Vokietijoje, 
Lenkijoje, Rusijoje, Jungtinėse Amerikos Valstijose. 

Puikus tiriamojo objekto pažinimas leido monografijos autoriui rasti tinka- 
mus, o sykiu ir labai logiškus, suprantamus medžiagos klasifikavimo principus, 
kurie lėmė ir viso tyrimo struktūrą. Einama nuosekliai nuo muzikos stilių ir der- 
mių genezės atskirų muzikos instrumentų ir jais atliekamos muzikos prasmės ana- 
lizės link, o baigiama Šiaurės Lietuvos ir kaimyninių tautų etninės muzikos sąsajų 
aptarimu, nepaliekant nuošalyje ir muzikos vaidmens bendrame etninės kultūros 
istorijos kontekste. Visa tai analizuojama pasitelkus gausius ir įvairius kitų mokslo 
sričių ir krypčių duomenis, naudojantis, remiantis kitų mokslo sričių (istorikų, 
archeologų, religijotyrininkų, mitologų, zoologų, kalbininkų ir kt.) tyrinėtojų dar- 
bais. Ypač išsamia ir detalia analize pasižymi skyriai „Kanklės ir kankliavimas“ 
bei „Pučiamieji instrumentai“. Kiekvienas šių skyrių dar skirstomas į poskyrius, 
kuriuose apžvelgiami rašytinių šaltinių ir kalbiniai duomenys, pateikiama išsami 
kiekvieno instrumento charakteristika, analizuojamas repertuaras, apibūdinami 
atlikėjai, gilinamasi į muzikavimo vienu ar kitu instrumentu papročius. Kitaip ta- 
riant, padaryta viskas, kiek leidžia šiandien turima medžiaga, ir viskas padaryta 
nepriekaištingai (beje, stengiamasi ištaisyti arba bent jau nurodyti kitų autorių 
anksčiau paliktus riktus, netikslumus), tad etnomuzikologams artimiausius pen- 
kiasdešimt metų, regis, čia jau nebus ką veikti. 

Žinoma, dėl vienos kitos hipotezės ar įžvalgos būtų galima (turbūt ir reikia) ir 
pasiginčyti. Diskutuotinais, regis, laikytini kai kurie monografijoje pasitaikantys 
ekskursai į baltų bei kaimyninių tautų (ypač skandinavų, slavų) mitologiją. Štai 
viename aptariamos knygos skyriaus „Etninės muzikos prasmė ir atlikėjų įvaiz- 
džiai“ poskyryje „Kanklės ir kanklininkai“ rašoma: „Apibendrinus turimas žinias 
ir kitų autorių nuomones, matyti, jog kanklės ir kanklininko įvaizdis iš tikrųjų gali 
slėpti žymiai senesnę ir gilesnę kankliavimo prasmę, nei ji suvokta XX a. I pusėje, 
kai buvo išsamiau užrašyti lietuvių kankliavimo faktai. Jau tada, beje, atkreiptas 
dėmesys į muzikos instrumento ir žmogaus mirties ir laidotuvių sąsajas, pastebint, 
jog medis kanklių gamybai kertamas mirus artimam žmogui, o su gedulu sieta 
ir tradiciškai juoda kanklių spalva““. Ta pati mintis (tiesa, jau kiek abejojant ar 





* Žr: Apanavičius R. Etninė muzika. Šiaurės Lietuvos kultūros paveldas 3. Monografija. Kaunas: 
Žiemgalos leidykla, 2009, 10. 
6 Ten pat, 225. 

"net prieštaraujant pačiam sau) išsakyta ir dar kartą: „Tad šiaurės rytų aukštaičių 
tradicinė juoda kanklių spalva (į tai dar 1937 m. dėmesį atkreipė Z. Slavinskas) 
nebūtinai turėjo būti vien tik simbolinė, artima mirčiai. Gedulo spalva daugelio 
tautų tikėjimuose yra buvusi balta. Tačiau visiškai atmesti juodos kanklių spalvos 
simbolinės prasmės taip pat negalima, nes jau nuo paleolito pirmykščiame mene 
raudona spalva paprastai reiškė moteriškąjį, o juoda - vyriškąjį pradą. Be to, juoda 
neretai siejosi ir su mirties tema *. 

Tokie vienas kitam labiau prieštaraujantys nei vienas su kitu koreliuojantys tei- 
giniai iš dalies palieka skaitytoją nežinioje, t. y. be atsako, kaip paaiškinti juodą kan- 
klių spalvą ir kiek juoda spalva iš tikrųjų sietina su mirties bei mirusiųjų pasauliu. 

Pažymėtina, kad lietuviai ir prūsai, kaip rodo XVI a. rašytiniai šaltiniai ir XIX- 
XX a. pirmosios pusės etnografiniai duomenys, savo mirusiuosius aprengdavo 
pačiais geriausiais drabužiais, kurie dažniausiai būdavo baltos spalvos. Antai va- 
dinamojoje „Sūduvių knygelėje“ (apie 1520-1530 m.) teigiama, kad mirusysis yra 
švariai nuplaunamas ir apvelkamas baltais drabužiais“. Baltai mirusysis rengiamas 
ir 1674 m. rašiusio J. A. Brando duomenimis: „Toje vietoje, kur nugyvenęs ūkinin- 
kas pasimiršta, guldo jį savo paprastuose (kurie bendrai susidaro iš balto iki ke- 
lių siekiančio vilnonio švarko, su lininėmis arba taip pat vilnonėmis kelnėmis...?. 
Konstatuotina, kad tokia tradicija, remiantis etnografiniais aprašymais, išliko ir 
XIX a. pabaigoje - XX a. pirmojoje pusėje: „Kai mirdavo žmogus, pirmiausia su 
šiltu vandeniu, o paskum šaltu numazgodavo, apvilkdavo baltais drabužiais...“!*, 
Dar neseniai, A. Vyšniauskaitės liudijimu, „dzūkės moterys ir eidamos į laidotu- 
ves, ir gedėdamos“ taip pat ryšėdavo baltomis skarelėmis". 

Dar prisimintina, kad ir prūsų mirties dievas Patulas (Patollo) vaizduojamas 
išryškinant baltą, t. y. mirties, spalvą: „trečias paveikslas vaizdavo seną vyrą su žila 
barzda, ir jo spalva buvo visai kaip numirėlio, jis buvo vainikuotas balta skara...“!2, 
Panašiai (dažniausiai baltai apsirengusi moteriškė arba žmogaus griaučiai su bal- 
ta marška ir dalgiu) tautosakoje įsivaizduojama ir Giltinė“. Tokiu pat pavidalu 








Apanavičius R. Etninė muzika. Šiaurės Lietuvos kultūros paveldas 3. Monografija. Kaunas: 
Žiemgalos leidykla, 2009, 231. 

Baltų religijos ir mitologijos šaltiniai. T. IL. Sudarė Norbertas Vėlius. Vilnius: Mokslo ir enciklopedijų 
leidybos institutas, 2001, 152. 

Baltų religijos ir mitologijos šaltiniai. T. UI. Sudarė Norbertas Vėlius. Vilnius: Mokslo ir enciklope- 
dijų leidybos institutas, 2003, 69. 

0 Balys J. Raštai. T. V. Vilnius: Lietuvių literatūros ir tautosakos institutas, 2004, 152. 

U Vyšniauskaitė A., Kalnius P., Paukštytė R. Lietuvių šeima ir papročiai. Vilnius: Mintis, 1995, 460. 
Baltų religijos ir mitologijos šaltiniai. I. I. Sudarė Norbertas Vėlius. Vilnius: Mokslo ir enciklope- 
dijų leidybos institutas, 2001, 103. 

Žr.: Ožkabalių pasakos ir sakmės. Surinko Jonas Basanavičius. Vilnius, 2001, 132-133; Iš gyvenimo 
vėlių bei velnių. Surinko Jonas Basanavičius. Vilnius, 1998, 133; Balys J. Mirtis ir laidotuvės. Lietu- 
vių liaudies tradicijos. Silver Spring, 1981, 15. 

XIXa. - XX a. pirmojoje pusėje radosi ir Giltinės kaukė kalendorinių švenčių (Už- 
gavėnių, Kalėdų, Mėsėdo vakarėlių, Trijų karalių) persirengėlių vaikštynėse!“. 

Šitą sąrašą dar būtų galima tęsti, tačiau regis, kad ir išvardytųjų pavyzdžių pa- 
kanka įrodyti, kad lietuviai ir prūsai mirtį tapatino, siejo su balta spalva. Bent jau 
XVI-XIX amžiais. Kada tiksliai įvairiuose Lietuvos regionuose gedulo spalva pasi- 
darė juoda, vargiai bėra įmanoma nustatyti. Žinoma tik, kad XX a. antrojoje pusėje 
jau visoje Lietuvoje gedėjimo laikotarpiu moterys nešiojo juodas skareles, o vyrai — 
juodą kaspinėlį švarko atlape. Vadinasi, juodą kanklių spalvą vargiai įmanoma su- 
sieti su mirtimi ir mirusiųjų pasauliu. 

Diskutuoti, regis, būtų galima ir dar dėl vieno teiginio. Monografijos autorius 
linkęs manyti, kad šiaurės rytų aukštaičių kanklės primena senovinius luotus ir 
karstus: „Pačios archajiškiausios pirmojo tipo kanklės yra skobtinio luotelio tiksli 
kopija, sumažintas jos modelis. Judrios ir manevringos vandens transporto prie- 
monės optimali forma - platesnis priekis, siauresnis paskuigalis, didesnė priekio 
grimzlė - išliko modeliui virtus ir ritualiniu bei muzikos instrumentu“. Ši hipo- 
tezė monografijos autoriui radosi susiejus kanklių, luotų ir karstų ritualinę (perė- 
jimo iš vieno pasaulio į kitą priemonė) paskirtį. 

Iš tikrųjų luotas, laivelis, valtis, kanoja, plaustas daugelio tautų mitologijoje yra 
persikėlimo iš gyvųjų pasaulio į mirusiųjų (kartais ir atvirkščiai) priemonė. Be jau 
paties autoriaus pateiktų nuorodų į mitologų veikalus, galima pridėti ir dar keletą 
šią mintį patvirtinančių pavyzdžių. Antai graikų mitologijoje keltininkas Charo- 
nas valtimi perkelia mirusiuosius per Stikso upę, už kurios yra mirusiųjų pasaulis. 
Pasak egiptiečių, saulės dievas Ra dieną burine valtimi plaukia dangumi, o nak- 
tį - nakties valtimi per požemio karalystę. Persikėlimas per upę valtimi - laidotu- 
vių ritualo, kurį atlieka vyrai, dalis Naujojoje Gvinėjoje, nes šios šalies gyventojai 
tiki, kad sielų kelionė į mirusiųjų pasaulį baigiasi tik tada, kai išpuošta kanoja jos 
persikelia per Flai upę. Mirusių papuasų sielos keliauja realiu maršrutu, sudarytu 
pagal vietos gyventojams gerai pažįstamus orientyrus, o jo gale prieina medį su 
pririštomis kanojomis. Vėlės sėda į kanojas, nupjauna virves ir leidžiasi Sepos upe 
žemyn - į mirusiųjų karalystę. Siužetai, kuriuose motina siuva valtelę, o iš ašarų 
srovingą upelę, sodina į valtelę savo sūnelį ir plukdo į gimtą šalelę ir ten laido- 
ja, žinomi ir slavams. Ibin Fadlanas, X a. pradžioje aprašęs kelionę pas pavolgio 





4 Žr.: Skrodenis S. Žemaičių buitis J. Pabrėžos pamoksluose. Jurgis Pabrėža (1771-1849). Vilnius, 
1972, 71; Katkus M. Balanos gadynė. Raštai. Vilnius, 1965, 151; Balys J. Lietuvių kalendorinės 
šventės. Vilnius, 1993, 65. Plačiau apie mirties ir mirusiųjų dievus, deives ir mitines būtybes žr.: 
Balsys R. Lietuvių ir prūsų dievai, deivės, dvasios: nuo apeigos iki prietaro. Klaipėda: Klaipėdos 
universiteto leidykla, 2010, 221-247. 

Apanavičius R. Etninė muzika. Šiaurės Lietuvos kultūros paveldas 3. Monografija. Kaunas: Žiem- 
galos leidykla, 2009, 225. Beje, ši hipotezė jau išsakyta ir ankstesniuose darbuose (žr.: Apanavi- 
čius R., Alenskas V., Palubinskienė V., Virbašius E., Visockaitė N. Senosios kanklės ir kankliavimas. 
Vilnius, 1990, 12). 

S bulgarus, pasakoja ir apie regėtus laidotuvių papročius. Teigiama, jog neturtin- 
gam žmogui mirus padaro nedidelį laivelį, paguldo ten mirusįjį ir sudegina, o štai 
turtingam ir kilmingam laive įrengia patalpą, iškloja ją audiniais, prineša maisto, 
ginklų; sukapoja du šunis, dvi karves, du arklius, vištą ir gaidį; įveda merginą ir tik 
tada sudegina!“. 

Tikėtina, kad tokie vaizdiniai, o sykiu laivo ir karsto paralelė greičiausiai atsira- 
do iš realijų - kai mirusieji iš tikrųjų buvo laidojami negyvenamose salose, anapus 
upės ar ežero, o jiems perkelti naudoti laiveliai, luotai. Matyt, laivelio / luoto - vie- 
nos iš seniausių transporto priemonių - panaudojimas laidotuvių apeigose galėjo 
suponuoti ir gana dažną laivo - karsto paralelę lietuvių liaudies dainose"". 

Taigi laivo ir karsto sąsajoms įrodyti argumentų yra pakankamai, tačiau ar su 
laivu (luotu) bei skobtiniu karstu gretintinos ir kanklės, šiokių tokių abejonių kyla. 
Bent jau dėl teiginio formuluotės, kad „kanklės yra skobtinio luotelio tiksli kopi- 
ja, sumažintas jos modelis“. Klaidas Perminas, išsamiai ištyręs XVI-XX a. luotus 
iš dabartinių Lietuvos ir Latvijos teritorijų, pažymi, kad „nėra vienos visuotinai 
naudojamos luotų ir jų konstrukcijos elementų tipologijos“!*. Jos iš esmės ir negali 
būti, nes dauguma luotų savo išvaizda ir konstrukcija neturi analogų. Jau minėta- 
me darbe K. Perminas, remdamasis visais žinomais pavyzdžiais, išskiria net de- 
vynis luotų priekių ir galų formų tipus (statmenas, suapvalintas, trikampis ir įvai- 
rios šių trijų tipų atmainos), tris luotų korpusų formų tipus (tiesus, siaurėjančio 
priekio, išplėstas), dvylika luotų korpuso skerspjūvio formų tipų; pagal ilgį luotai 
dar gali būti skirstomi į tris grupes, o pagal plotį - net į šešias!?. Vadinasi, norint 
pagrįsti anksčiau minėtą teiginį (kanklės - luotelio kopija), reikėtų apsispręsti, su 
kokiu luotų tipu konkrečiai sietinos kanklės, taip pat atlikti ir pateikti luotų tipo 
ir kanklių (tipo?) matmenų (ilgis, plotis, aukštis ir pan.) palyginamąją lentelę, įro- 
dančią tikslios kopijos galimybę ar bent tikimybę. 

Apibendrinant diskusinio pobūdžio pastabas, tenka pripažinti, kad mitologi- 
ja - gilus įvairiais žmonijos istorijos etapais gyvavusių pasaulėjautų ir jų refleksijų 
šulinys. Tad dažnu atveju esam priversti apsiriboti tik hipotezėmis, nes šiandien 
mūsų rankose laikoma virvė šulinio dugnui pasiekti kartais yra tiesiog per trumpa. 

Grįžtant prie R. Apanavičiaus monografijoje labiau pamatuojamų dalykų, dar 
pažymėtinas autoriaus kruopštumas ir pagarba (ar net pagalba) tam, kuris šį vei- 





16 Žr.: Veličkienė A. T. Ariadnės siūlas. Antikos mitai ir legendos. Vilnius, 1998, 129; Ilyrunos B. H. 
Mub - 06pa0 - necua Hosoū Išuneu. MockBa, 1980, 282-296; EpėMuna B. M. HcTopnko 
9THOIpabuveCKMe HCTOKU MOTHYBA BOja - TOpe. DozbKnop u amnozpabua. Y amuozpapbuveckux 
UCMOK08 bOTbKAOPHDIX CIOMEMOB U 06pa306. Jlenunrpaj, 1984, 197. 

Plačiau žr.: Balsys R. Mažosios Lietuvos žvejų dainos. Sandaros, turinio ir poetikos ypatumai. Klai- 
pėda: Klaipėdos universiteto leidykla, 2003, 152-164. 

Perminas K. XVI-XX a. luotai iš dabartinių Lietuvos ir Latvijos teritorijų. Daktaro disertacija. 
Humanitariniai mokslai, istorija (05 H). Klaipėda-Vilnius, 2009, 38. 

B Ten pat, 42-43, 168; priedai nr. 10, 11-12 

kalą atsivers. Knygoje yra viskas, ko tik gali prireikti kad ir įnoringiausiam skai- | 
tytojui — straipsniai, kurių pagrindu parengta monografija; nuostabios nuotrau- 
kos ir iliustracijos, santrumpa keturiomis (latvių, rusų, anglų, vokiečių) kalbomis; 
rodyklės (asmenvardžių, vietovardžių, vandenvardžių); gausūs, įvairūs literatūros 
ir ypač šaltinių (spausdinti darbai, rankraščiai, archyvų ir ekspedicijų medžiaga, 
paskelbti garso įrašai ir jų aprašai, pokalbiai ir kita informacija) sąrašai. 

Papriekaištauti, matyt, galima būtų nebent Žiemgalos leidyklai, kuri, greičiau- 
siai ne piktų kėslų turėdama, o „taupydama popierių“, t. y. leidybos kaštus, pasirin- 
ko tokį knygos formatą ir tokio dydžio šriftą, podažniai verčiantį ne tik prisimerk- 
ti, bet ir ieškoti specialių regėjimą stiprinančių priemonių (didinamojo stiklo). Bet 
čia jau „pagalio ieškojimas“ žūtbūt norint kam nors suduoti. 

Ir dar šis tas. Ne sykį etnologų jau pastebėta, kad iš pateikėjų surinkta medžia- 
ga, straipsniai, studijos, monografijos, kuriuose ta medžiaga mokslininko yra kla- 
sifikuojama, analizuojama, interpretuojama ir pan., susipina, susilieja su paties au- 
toriaus patirtimi, išgyvenimais, nuostatomis, pasaulėžiūra ir pasaulėjauta??. Kitaip 
tariant, etnografinės medžiagos rinkėjas, tyrėjas bent iš dalies tampa ir pateikėjo 
bendraautoriu. Dėl šios priežasties labai reikšmingu laikytinas mokslininko profe- 
sionalumas. Kita vertus, ne mažiau svarbūs čia yra ir tyrėjo asmenybės bruožai, jo 
moralinės, etinės ir estetinės nuostatos. 

Bene taikliausią profesoriaus Romualdo Apanavičiaus apibūdinimą randame 
jo paties knygoje. Tiesa, čia jis kalba apie kanklininkus, tačiau, pritaikę mokslo 
darbams literatūros kritikų jau kadaise išmąstytą tiesą, kad kūrinio lyrinis herojus 
dažnai turi nemaža paties autoriaus bruožų, Baltijos tautų kanklininko paveiksle 
nesunkiai atpažįstame patį profesorių: tai „išmintingi, garbūs žmonės, skleidę ap- 
linkiniams gėrį ne tik kanklių garsais, bet ir savo švietėjiška veikla...“ išlaikę „ne- 
mažai ir pirmykščio šamanizmo, gebą „patarti įvairiais klausimais“, randą „išeitį iš 
sunkiausios padėties“, turį „burtininko, šamano, žynio savybių...“ veikią „žmones, 
gyvąją ir negyvąją gamtą“. 

Kam dėl išsakytų žodžių kyla abejonių, tegu atsiverčia 9-ąjį šios visais požiū- 
riais reikšmingos monografijos puslapį ir patys perskaito, su kokia meile autorius 
šnekina, aprauda, apgieda „žalias ir gaivias Šiaurės Lietuvos lygumas, tolumoje - 
miško juostą, jaukias sodybas, pro jas nusidriekusį vieškelį, išvedusį jų šeiminin- 
kus nebūtin, tačiau palikusį nuostabių dainų, sutartinių, kanklių, skudučių, ragų ir 
daudyčių aidą...“ 

Čia jau aukščiausia pajauta ir atsivėrimas. Čia jau reikia imti ir skaityti. 





* Klumbytė N. Etnografijos rašymo problemos: tradicinių ir postmodernių konvencijų kritika. Lie- 


tuvos etnologija: socialinės antropologijos ir etnologijos studijos = Lithuanian Ethnology: Studies in 
Social Anthropology and Ethnology. Vilnius: LII I-kla, 2001, [t.] 1 (10), 261-273. 

2 Apanavičius R. Etninė muzika. Šiaurės Lietuvos kultūros paveldas 3. Monografija. Kaunas: Žiem- 
galos leidykla, 2009, 230. 

PRASMINGAI APIE 
TAUTOSAKOS KŪRINIŲ 
PRASMES 





2011 m. vėlyvą rudenį akademinei visuomenei buvo pristatyta jau kelioliktoji?? 
žymiausios lietuvių folkloristės profesorės Bronislavos Kerbelytės knyga „Lietuvių 
tautosakos kūrinių prasmės“??. 

Monografiją sudaro pratarmė, įvadas, devyni įvairios apimties ir skirtingo pro- 
blemos ištirtumo skyriai, literatūros bei šaltinių sąrašas ir santrauka anglų kalba. 
Atskirų dalių apimties ir analizės nelygumo priežastys autorės nusakytos dar pra- 
tarmėje - knyga sudaryta iš įvairiu metu įvairiuose leidiniuose, Lietuvoje ir svetur, 
lietuvių ir kitomis kalbomis publikuotų straipsnių. Ir tai laikytina ne trūkumu, o 
privalumu. Mat bemaž per du dešimtmečius parašytų straipsnių pagrindu sudary- 
ta monografija rodo, kaip kryptingai ir nuosekliai daugelį metų autorės eita tauto- 
sakos kūrinių struktūros, semantikos pažinimo keliu. 

Įvade aptariami monografijos autorės jau ne viename veikale ir anksčiau išsamiai 
aprašyti folklorinių tekstų analizės būdai. Analizė (segmentavimas) - tai skirtingos 
paskirties, turinio ir apimties tekstų - elementariųjų siužetų - išskyrimas. Būtinas 
elementariųjų siužetų požymis - herojaus susidūrimas su savo priešingybe - pa- 
vojingu ar palankiu bei patikliu antipodu, herojui siekiant vieno tikslo. Autorė ar- 
gumentuotai įrodo, jog šitaip išskaidžius pasakų, sakmių siužetus kur kas plačiau 
atsiveria ir liaudies išminties gelmės -— „išryškėja herojų klaidos ar jų išmintingi 
poelgiai, reglamentuojamos žmogaus elgesio taisyklės tam tikrose situacijose, su- 
teikiama žinių apie pasaulį, žmogaus prigimtį. Taigi pasakos, sakmės net ir šiandien 
išlieka neišsenkantis šaltinis išradėjams, mokslininkams, menininkams. 

Pristatydama pasakų klasifikavimo istoriją, jo būdus ir principus, autorė pa- 
žymi, kad tiek folkloro kūrinių tipų išskyrimas, tiek žanrų ribų nustatymas tebėra 

Visų profesorės Bronislavos Kerbelytės darbų bibliografija iki 2005 m. paskelbta Tautosakos 
darbų dvidešimt antrajame tome (žr. Tautosakos darbai, XXII (XXIX). Vilnius: Lietuvių lite- 
ratūros ir tautosakos institutas, 2005, 298-313. Parengė Edita Korzonaitė ir Jūratė Šlekonytė), 
o 2005-2009 m. — septintajame Res Humanitariae numeryje (žr. Rimantas Balsys. Kvietimas 
įsiklausyti į žemės tylą... Res Humanitariae, VII. Klaipėda: Klaipėdos universiteto leidykla, 2010, 
285—289. 

Kerbelytė B. Lietuvių tautosakos kūrinių prasmės. Kaunas: Vytauto Didžiojo universitetas, 2011. 

viena sudėtingiausių folkloristikos problemų. Pripažindama didžiulį A. Aarness, 
S. Thompsono, V. Proppo indėlį, kuriant pasakų klasifikavimo kriterijus ir juos 
taikant, B. Kerbelytė sykiu nurodo ir minėtų autorių teorijų bei praktinio tų teorijų 
taikymo trūkumus. 

Kritiškai įvertinusi ankstesnių tyrinėtojų pasakų klasifikavimo principus bei 
pasirėmusi daugelio folkloro tyrinėtojų atskleistais tradicijos funkcionavimo dės- 
niais, B. Kerbelytė suformulavo vieną svarbiausių įžvalgų: „Kūrinio tipas - tai isto- 
riškai kintanti kategorija.“ Paskui buvo ieškoma stabilių elementų, kurių vaidmuo 
organizuojant kūrinio elementus į darnią visumą turėtų būti svarbiausias. Taip ra- 
dosi jau minėtieji elementarieji siužetai - pagrindiniai liaudies naratyvų struktūros 
elementai, padėję autorei sėkmingai atlikti titanišką, fundamentalų darbą - sukla- 
sifikuoti visą lietuvių pasakojamosios tautosakos lobyną, kuris šiandien pasiekia- 
mas tiek specialistams, tiek ir folkloro mėgėjams?*. 

Elementariųjų siužetų išskyrimas, jų klasifikacija pagal herojų tikslus leido 
darbo autorei ne tik atskleisti daugybę folkloro naratyvuose slypinčių žmonijos 
išminties, patirties, siekių, svajonių klodų, bet ir pasekti, kaip pasakas veikė naujos 
socialinės problemos ir kaip radosi nauji siužeto elementai; nustatyti skirtingų tau- 
tų panašius pasakų ar sakmių siužetus ir atsakyti į klausimą, kodėl tie panašumai 
aptinkami ir kaimyninių, ir niekada nekontaktavusių tolimų tautų folklore; atskirti 
falsifikuotus ar literatūriškai perdirbtus pasakų siužetus ir t. t. 

Iš trečiojo knygos skyriaus, skirto pasakų sandaros ir turinio raidos proble- 
moms aptarti, ypač įsimintini du paskutinieji poskyriai. Viename jų analizuoja- 
mos pasakos, kuriose atsiskleidžia istorinė šeimos raida. Europos tautų stebuklinių 
ir novelinių pasakų analizė leido darbo autorei prieiti prie reikšmingų išvadų. Įro- 
doma, jog pasakose atsiskleidžia trys šeimos kūrimo formos: 1) matrilokalios ve- 
dybos, kai teisė rinktis priklauso nuotakai ar jos genčiai, o vyras pasilieka žmonos 
namuose; 2) pereinamoji vedybų forma, kai nuotaka pareiškia, už kokio jaunikio ji 
sutiktų tekėti, bet pereina į vyro namus; 3) patrilokalios vedybos, kai jaunikis ren- 
kasi nuotaką ir ji pereina į jo namus. Čia pat skaitytojui parodoma, kad pasakose 
išlikusi žmonijos patirtis ir išmintis leidžia modeliuoti perspektyvą, atsakyti į klau- 
simą, kodėl šiandienos visuomenėje nusistovėjo tokie vyro ir moters santykiai; iš 
kur radosi ir vis stiprėja dabartinis feminizmas bei dalies vyrų pasyvumas, kokiais 
principais vadovaujantis šeimos kuriamos šiandien ir kas galėtų sustiprinti šeimos 
tvarumą vis labiau sekuliarėjančioje visuomenėje. 





* Kerbelytė B. Lietuvių pasakojamosios tautosakos katalogas, t. 1: Pasakos apie gyvūnus. Pasakėčios. 
Stebuklinės pasakos, Vilnius, 1999; t. 2: Pasakos-legendos. Parabolės. Novelinės pasakos. Pasa- 
kos apie kvailą velnią. Buitinės pasakos. Melų pasakos. Formulinės pasakos. Pasakos be galo; t. 3: 
Etiologinės sakmės. Mitologinės sakmės. Padavimai. Legendos, Vilnius, 2002; t. 4: Pasakojimai. 
Anekdotai. Oracijos. Kaunas, 2009. 

Ne mažiau reikšmingas ir kitas trečiojo knygos skyriaus poskyris, skirtas pa- 
sakų ir mitų išskirtinių požymių paieškai. Diskutuodama su gausiu būriu folklo- 
ristų, mitologų, etnologų autorė siekia atsakyti į vis dar aktualius klausimus: kas 
yra pasakos ir kas yra mitai; kuo jie panašūs ir kuo jie skiriasi. Problemos sprendi- 
mas pradedamas nuo įžvalgos, jog kiekvieno tikrovės objekto, taip pat ir folkloro 
kūrinių pagrindinis, svarbiausias požymis yra jo paskirtis. Praradęs savo paskirtį 
objektas ar reiškinys paprastai nustoja egzistavęs. Tolesnė objekto egzistencija įma- 
noma tik jam pakeitus savo paskirtį (pvz., „buityje nebenaudojami daiktai pritai- 
komi interjerų puošimui, magiški veiksmai tampa pokštais, o tikroviškais ir pa- 
mokančiais laikyti kūriniai - gražia fantastika“). Šios iš pirmo žvilgsnio paprastos 
įžvalgos, taip pat keleto pasakomis laikomų lietuvių folkloro kūrinių analizė bei 
šio žanro kūrinių gretinimas su mitais leidžia knygos autorei nustatyti, kad mitų 
ir pasakų sąveika vyko ne viena kryptimi, t. y. kad galima aptikti ir su mitais supa- 
našėjusių pasakų, ir archajiškiems mitams analogiškų pasakų, propaguojančių jau 
krikščionių religijos nuostatas. 

Ketvirtajame knygos skyriuje dėmesį patraukia poskyris „Kelių pasaulių santy- 
kiai pasakose“. Čia pagrįstai polemizuojama (ir vėl !) su mitologais, folkloristais, 
etnologais, kurie pasakų bei epinių giesmių fragmentus, vaizduojančius, kaip he- 
rojai patenka į kitą pasaulį (pvz., įkrenta, nusileidžia į šulinį; lipa į dangų ir pan.), 
interpretuoja kaip kelionę pas mirusiuosius. Pritarusi ankstesnių tyrinėtojų nuo- 
monei, jog pasakų herojai iš tikrųjų vyksta ir „į tolimas karalystes, ir už jūrų, į salą, 
į požemio pasaulį ar į dangų“, autorė linkusi manyti (ir tai argumentuotai įrodo), 
kad tokios kelionės su mirusiųjų pasauliu dažniausiai neturi nieko bendro (dau- 
gelio tautų požiūris čia sutampa - iš mirusiųjų pasaulio negrįžtama). Taigi, pasak 
B. Kerbelytės, minėtos kelionės pasakose - tai tik herojaus išmėginimas; pagarbos, 
tolerancijos kitataučiams; tradicijų ir papročių svečiose šalyse paisymo pamokos. 

Šitaip arba panašiai galima aptarinėti visą profesorės Bronislavos Kerbelytės 
knygą, atskirus tos knygos skyrius ir poskyrius. Apskritai reikia pripažinti, kad visa 
knyga yra ištisa, nesibaigianti polemika ir argumentų paieška. Diskutuojama tiek 
su XIX-XX a. pirmosios kitų šalių folkloristikos „klasikais“ - A. Langu, A. Aarne, 
S. Thompsonu V. Proppu, J. Meletinskiu ir kt., tiek su XX a. lietuvių tautosakos 
tyrinėtojais - J. Baliu, N. Vėliumi, N. Laurinkiene, A. J. Greimu ir kt., tiek (bent 
iš dalies) ir su savo mokiniais - E. Korzonaite, J. Macijauskaite-Bonda, A. Kava- 
liauskiene ir kt.; o argumentų ieškoma lyginant įvairių tautų folkloro duomenis, 
remiantis įvairių tautų tyrinėtojų (folkloristų, etnologų, mitologų) laimėjimais. 

Žinoma, dėl vienos kitos smulkmenos, dėl vieno ar kito vaizdinio, papročio 
atsiradimo ar dėl rašytiniuose šaltiniuose pateiktos informacijos interpretavimo 
būtų galima su knygos autore diskutuoti. 

Antai poskyryje „Tradicinės bendravimo formos ir šeimos problemos“ knygos 
autorė rašo: „Lietuviai ir kaimynai rytų slavai kai kur iki šiol ant Kūčių vakarienės 

stalo po staltiese deda šieno, o po vakarienės visų valgių neša paragauti gyvuliams. 
Šiame paprotyje mes irgi pastebime bendrą žmonių ir gyvulių bei kitų gamtos ir 
mitinių jėgų valgymą, dalijimąsi maistu: žmonės imituoja valgą gyvulių maistą 
(šieną), o gyvulius vaišina savo valgiais.“* 

Tokia šieno (šiaudų)““, klojamų ant Kūčių stalo, interpretacija įmanoma, tačiau 
išsamesnė ir gilesnė šios mitologemos analizė leidžia manyti ir kitaip. Pirmiausia 
pravartu prisiminti, kad šiaudai (šienas) gana dažnai naudojami ir kituose tradi- 
cinio laikotarpio papročiuose - gimtuvėse ir krikštynose, vestuvėse, laidotuvėse, 
taip pat agrarinėje magijoje. Tikėta, jog mažam vaikui atėjus į pasaulį reikia jį ne- 
vystytą padėti ant šiaudų. Toks maginis veiksmas turėtų jį apsaugoti nuo dantų 
skaudėjimo. Šiaudas gali padėti apsisaugoti ir nuo minkštaprotystės - siuvant ant 
savo kūno kokį nors drabužį, būtinai reikia šiaudą įsikąsti. Vestuvių papročiuose 
ryškesnė šiaudų (o ypač nekultų javų) vaisingumo simbolika. Minėtinas paprotys 
įkloti į jaunavedžių lovą nekultų javų pėdą, o keltuvių rytą spėti apie jaunųjų vai- 
singumą pagal „kūlimo“ rezultatus. Jeigu lovoje ar palei lovą randa kviečio, rugio 
ar miežio grūdą, tai pirmasis vaikas gims berniukas, jei randa avižą - mergaitė. O 
jei lovoje ar palei lovą jokio grūdo neranda, tada spėja, kad pora bus bevaikė. Kad 
taip neatsitiktų, o gal siekiant suaktyvinti jaunųjų potencines galias, sužadinti vai- 
singumą, Rytų Aukštaitijoje prie klėties buvo imituojamas javų kūlimas spragilais 
(kad kviečiai gerai derėtų ir vaikelių būtų). Už tai „kūlėjai“ būdavo jaunųjų apdo- 
vanojami „iškūlomis“ - pyragu. 

Marinimo, laidotuvių papročiuose šiaudai greičiausiai įprasmina jungtį tarp šio 
ir ano pasaulių, t. y. atlieka mediatoriaus funkciją. Matyt, būtent dėl šios priežas- 
ties mirštantis žmogus guldomas ant asloje pakreigtų šiaudų; ant patiestų šiaudų 
guldomas ir nupraustas mirusysis; šiaudų paklojama į vežimą, kuriuo numirėlis 
vežamas laidoti. J. Basanavičiaus teigimu, vežant mirusįjį į kapines šiaudų reikia 
numesti „pas lauko rubežių atvažiavus, kaip ir pas kapinių vartus“, „idant vėlei 
namon sugrįžtant atsisėst ir ilsėtis pakelėje smagiaus būtų“. 

Agrarinėje magijoje šiaudai turėjo garantuoti, padidinti sodų ir laukų derlių. 
Dzūkijoje būta papročio Kūčių vakarą aprišti vaismedžius šiaudų ryšiais, sudrė- 
kintais grūdų nuoviru, t. y. ant Kūčių stalo net nepabuvojusiais šiaudais. Tikėta, 
kad maginį poveikį javų ir kitų sėjamų augalų derliui turi šiaudai, likę nusvilinus 





5 Žr. Bronislava Kerbelytė. Lietuvių tautosakos kūrinių prasmės. Kaunas: Vytauto Didžiojo univer- 
sitetas, 2011, 196. 

*“ Pažymėtina, jog tradiciniu laikotarpiu ant Kūčių stalo buvo dedami šiaudai, sumaišyti su šienu. 
Mat tiek šiaudais, tiek šienu, tiek šiaudų ir šieno mišiniu (kad ilgiau užtektų pašaro) buvo šeriami 
ir gyvuliai. „Lietuvių kalbos žodynas“ pateikia tai patvirtinančių pavyzdžių: „Ans sujogojo šieną 
su šiaudais“, „Trupuliuką šienelio paduodi, trupuliuką šiaudelių — ir prasimaitina karvelė“: Trūks- 
tant šieno gyvuliai šerti ir vienais šiaudais. Tai rodo išlikę pasakymai: „Lig švento Jurgio turėk 
šiaudų“, „Žiemą karvutei šiaudeliai, kratinėlis — iš kur to pieno bus“, „Arkliui šienelis, o karvei 
rugieniai šiaudeliai“ (žr.: Lietuvių kalbos žodynas, t. XIV. Vilnius: Mokslas, 1986, 712-713). 

: paskerstą kiaulę: „Kai kiaulę svilina, tai stengiasi, kad tų šiaudų liktų pabiržyti pa- 
vasarį pradėjus sėti: užaugs gerų javų, kiaulės bus geresnės ir bus kuo penėti“. To- 
kią pat maginę galią, M. Pretorijaus liudijimu, turi ir vandens į pakrantę suplakti 
šiaudai. Reikia tik tokių šiaudų paimti tris saujas, surišti senu skuduru ir, palydint 
maldele, padėti į aruodą. Tuomet aruodas bus pilnas, o Dievas teiksis „savo malo- 
nę iš visų pusių siųsti“. 

O kur dar įvairūs kiti papročiai, tikėjimai, burtai, kuriuose taip pat įžiūrėtina 
simbolinė šiaudų prasmė. Minėtinas šiaudinio kūlio (pramotės, namų dievybės?) 
statymas kiemo viduryje pasitinkant parvedliaujamą marčią, pirmo ir paskutinio 
javapjūtės pėdo (gaspadoriaus, šeimininko, svečio), javapjūtės pabaigtuvių vainiko 
(jievaro, jovaro, plonio) apeiginis supjovimas, gabenimas ir pagarbus saugojimas 
iki sėjos ar kitos javapjūtės; apeiginis šeimininko perrišimas javų grįžte baigus ja- 
vapjūtę; šiaudinės kepurės ir diržai, kuriais puošiasi pagrindiniai vestuvių apeigų 
veikėjai, šiaudais nuklojamas takas jaunavedžiams pareinant keltuvių rytą iš klėties 
ir t. t. Galop ir kai kurios pamėklės (kuršio per linamynį, piršlio per vestuves) taip 
pat gaminamos iš šiaudų. Vienu atveju šiaudai (šiaudų kūlys) - vaisingumo, kitu - 
tik puošybos (kitoniškumo?), trečiu - jungties, tarpininkavimo, ketvirtu - menka- 
vertiškumo (nykimo, mirties) simbolis. 

Analogiški papročiai žinomi ir daugelyje slavų tautų. Antai visiems slavams 
žinomas paprotys guldyti mirštantįjį ant šiaudų, ant jų mirusysis ir plaunamas. 
Šiaudai slavų tautose naudojami ir gimtuvių bei vestuvių papročiuose - serbai ant 
šiaudų guldydavo naujagimį po pirmojo prausimo; baltarusiai sunkaus gimdymo 
metu ant šiaudų guldydavo gimdyvę; komiai turėjo paprotį šiaudais iškloti nauja- 
gimio lopšį. 

Į klausimą, kodėl toks dažnas šienas (šiaudai) XIX-XX a. papročiuose, magi- 
joje, atsakymą randame XVI-XVII a. rašytiniuose šaltiniuose, kuriuose detaliai 
arba bent fragmentiškai aprašomi lietuvių ir prūsų aukojimo seniesiems dievams 
ritualai; gyvulių, sodybos šventinimo ritualai, kurių metu taip pat naudojamas ir 
šienas arba šiaudai. 

Eragmentiškai apie šiaudų (javų pėdų) ritualinę paskirtį užsimenama jau 
S. Grunau kronikoje. Teigiama, kad prūsų dievui Kurkui greta kitų aukų buvo de- 
ginami ir pirmieji tų metų derliaus javų pėdai. To paties autoriaus teigimu, vieno 
iš trijų aukščiausiųjų prūsų dievų Patrimpo, kuris yra javų dievas, ženklas - varpų 
vainikas ant galvos. Dar šio dievo garbei dideliame puode laikoma gyvatė. Ši gy- 
vatė (labiau tikėtina, kad žaltys - R. B.), pasak S. Grunau, visada „uždengta javų 
pėdais“?7, 





" Baltų religijos ir mitologijos šaltiniai, t. II. Sudarė Norbertas Vėlius. Vilnius: Mokslo ir enciklo- 
pedijų leidybos institutas, 2001, 103-104, 113. 

Kur kas daugiau informacijos apie ritualinę šiaudų paskirtį XVI-XVII a. ran- 
dame L. Davido kronikoje, M. Strijkovskio kronikoje, XVI a. lapelyje „iš dingusio 
laiško“ bei M. Pretorijaus „Prūsijos įdomybėse“š. 

Pažymėtina, jog visuose XVI-XVII a. autorių aprašytuose ritualuose šiaudai 
(šienas) yra būtinas aukojimo, skirto seniesiems baltų dievams, elementas. Vie- 
na vertus, jie - tarsi paprasčiausias patiesalas, staltiesės pirmtakas, dengiamas ant 
namų altoriaus. Tačiau nuolatinis jų naudojimas leidžia iškelti hipotezę, jog šiau- 
dai (šienas) turėjo ir simbolinę prasmę, atsiskleidžiančią per tarpininkavimą tarp 
dievų ir žmonių, tarp šio ir ano pasaulių. 

Šią hipotezę, be visų jau išvardytų, paremia ir Herodoto „Istorijoje“ (V a. pr. Kris- 
tų) užfiksuoti faktai. Teigiama, kad hiperborėjai skitams „siunčią aukojimui skirtus 
daiktus, įrištus į kviečių šiaudus“. Herodotas dar sakosi žinąs ir kitas panašias apei- 
gas: trakų ir peonų moterys aukojančios Artemidei aukas, įrištas į kviečių šiaudus. 

Žinoma, Herodoto laikų, taip pat ir XVI-XVII a. baltų ritualai jau seniai nuėjo 
užmarštin. Vis dėlto, kad ir kaip būtų neįtikėtina, tolimos praeities refleksijų galime 
aptikti ir šiandien. Viena jų - ant Kūčių stalo (po staltiese) klojami šiaudai (šienas). 
Tai - senosios baltų religijos ritualo, skirto seniesiems mūsų dievams, reliktas, pasta- 
raisiais amžiais (dėl krikščionybės įtakos) įgavęs ir naujų simbolinių prasmių??. 

Daugiau ar mažiau su knygos autore galima būtų diskutuoti ir dėl 1249 m. Kris- 
tburgo sutarties teksto apie prūsų laidotuvių apeigų atlikėjus; dėl Ipatijaus, Malalos 
kronikų, Martyno Mažvydo, Simono Grunau, Jono Lasickio perteiktos informacijos 
autentiškumo ir interpretacijų. Tačiau tokiu atveju turėtume tik dar vieną hipotezę 
(panašią arba skirtingą), kuriai paremti šiandien tiesiog trūksta duomenų. O polemi- 
zuoti su knygos autore ne tik recenzento, bet ir kiekvieno skaitytojo teisė bei pareiga. 
Belieka pažymėti, kad tokią galimybę turi visi, nes profesorės Bronislavos Kerbelytės 
monografija „Lietuvių tautosakos kūrinių prasmės“ skirta labai dideliam ir įvairiam 
skaitytojų būriui tiek Lietuvoje, tiek ir kitose šalyse. Studentams, besigilinantiems į 
folkloristikos, etnologijos problemas, tai puiki mokymosi priemonė; mokytojams ir 
dėstytojams — geras pagalbininkas perteikiant žinias apie lietuvių pasakojamosios 
tautosakos žanrus, jų struktūrą ir semantiką; visiems kitiems - išmintingas vadovas, 
praversiantis slėpiningą pasakų, sakmių, legendų prasmių pasaulį; padėsiantis ieš- 
koti ir rasti šiuose kūriniuose slypinčios išminties, darnos savyje, darnos su gamta ir 
žmonėmis, o radus dalytis su kitais ir šitaip tobulėti. 





Baltų religijos ir mitologijos šaltiniai, t. HI. Sudarė Norbertas Vėlius. Vilnius: Mokslo ir enciklo- 
pedijų leidybos institutas, 2001, 283, 287, 165-166, 548; Baltų religijos ir mitologijos šaltiniai, 
t. III. Sudarė Norbertas Vėlius. Vilnius: Mokslo ir enciklopedijų leidybos institutas, 2003, 295, 
304—306. 

Plačiau šiuo klausimu žr.: Rimantas Balsys. „Dievo stalas“ XVI-XVII a. lietuvių ir prūsų rašyti- 
niuose šaltiniuose. Konferencijoje Etnologija: istorija, dabartis ir perspektyvos (Vilnius, 2010 10 
8—10) skaityto pranešimo rankraštis. 

GARBĖ NE ALUI, O RITUALUI! 





Vasara paprastai turtinga ne tik šilumos, spalvų, kvapų bei visu tuo besigėrinčių 
keliauninkų, bet ir įvairios tematikos, struktūros, žanro bei meninio lygio rengi- 
nių. Miestai ir miesteliai kviečia į gimtadienio iškilmes, jomarkus, amatų dienas, 
atlaidus, sporto šventes, festivalius. Išskirtinis renginys - festivalis „Užaugau Lietu- 
voj“ bemaž vidurvasary (liepos 21 dieną) vyko Doviluose. Rašyti apie daugiau nei 
trijų mėnesių senumo įvykius nūnai nėra madinga. Vis dėlto ryžtuosi tai daryti dėl 
kelių priežasčių. Pirmoji - festivalis „Užaugau Lietuvoj“ jau pats užaugo, t. y. tapo 
ne tik Dovilus, bet ir visą Klaipėdos rajoną reprezentuojančiu, tradiciniu renginiu 
(apeiga); antroji - spaudoje retokai (gal tik išskyrus žurnalą „Liaudies kultūra“) 
aptiksime straipsnių, kuriuose analizuojami, vertinami ir įvertinami etnokultūri- 
niai renginiai, jų estetika, struktūra, prasmė, edukacinė ir išliekamoji vertė ir kt.; 
trečioji - pabandyti rasti atsaką į klausimą, kaip doviliečiams pavyko aštuonių va- 
landų renginį ir reginį taip sustyguoti, kad jį pagrįstai galima vadinti bendruome- 
niniu ritualu. 


1. Namai namaičiai nors ir po smilga 


Šiais metais darbštus ir kūrybingas Dovilų etninės kultūros centro kolektyvas, 
kuriam vadovauja Klaipėdos rajone ir gerokai už jo ribų žinoma etninės kultūros 
puoselėtoja, gražių idėjų nestokojanti ir nepailstanti jas realizuoti Lilija Kerpie- 
nė, folkloro šventę paskyrė šeimai, suvokdamas ją kaip pirminę etnokultūrinių, 
dvasinių, dorovinių vertybių ir tradicijų perteikėją bei tęsėją. Lietuviškoje pasau- 
lėžiūroje ir pasaulėjautoje šeima neatsiejama nuo savo buveinės - sodybos, namų, 
t. y. vietos, erdvės, kur šeima yra įsikūrusi (suprask, jog čia pirmiausia buvo įkur- 
ta namų židinio ugnis), kur gyvena, dirba, kur kiekviena karta kaupia ir palieka 
ainiams savo prakaito vaisius, kur karta po kartos gimdo ir augina savo vaikus, 
kur aplinkiniuose medžiuose, o vėliau ir pačių sodintuose vaismedžiuose jaukiai 
įsitaisiusios mirusiųjų protėvių vėlės... Kitaip tariant, šeima, o per ją ir sodyba, 
namai (žemaičiams - gyvenimas) tapo ne tik scenarijaus, bet ir viso vyksmo, kurį, 





! Publikuota: Balsys R. Garbė ne alui, o ritualui. Liaudies kultūra, 2012, Nr. 5, 71-79. 

kaip jau minėjau, pagrįstai galima vadinti apeiga (ritualu), ašimi, šerdimi, širdi- | 
mi. Toks kiekvienam lietuviui brangus ir vis dar suprantamas, įvairių simbolinių 
prasmių turtingas šeimos, sodybos, gimtųjų namų motyvas, matyt, ir bus buvęs 
tuo apžavu, kerėjimu, nuo pirmojo festivalio šaukinio - dainos „Užaugau Lietu- 
voj“ virptelėjimų šimtamečių liepų ir klevų apsuptyje sujungęs vienon bendrystėn 
visus - didelius ir mažus, namiškius ir svečius, dalyvius ir žiūrovus. Ir taip iki pat 
vėlyvo vakaro. 


2. Prie stalo - kaip bažnyčioj 


Šventės vedėjui priminus, kad įsikeliant į naują trobą pirmiausia parenkama 
vieta stalui, kuris per svarbiausias šeimos šventes buvo (o gal ir tebėra?) namų 
altorius, ant kurio aukojami dievams kasmetiniai sunkaus darbo vaisiai, prie 
kurio dalijamasi duona ir išmintimi, patiriamas bendrystės jausmas, šeiminin- 
kės - nenuilstančios „Lažupio“ moterys ant čia pat kiemo viduryje pastatyto sta- 
lo, skambant „Gadulos“ ansamblio (vadovas Andrius Morkūnas) giesmei, užtiesė 
balčiausią staltiesę. „Lažupio“ vyresnioji Baselė, įžiebusi ugnelę, visiems aplinkui 
sustojusiems žmonėms palinkėjo: „Lai duoda Pondievalis ramų gyvenimą. Tegul 
dega ugnelė ant mūsų balto stalo, kad gražiai gyventume, vaikus mylėtume, vienas 
su kitu sutartume. Šventa ugnele, visada žibėk ir mums padėk.“ Pasakyta (išmels- 
ta) kaip kasdien prie savo krosnies - skalsu žodžiui, domė rimčiai, erdvu minčiai... 
O jau tada ant stalo sugulė doviliečių (šlovė tokiai susiklausiusiai bendruomenei!) 
vaišės, kurias, nelyg XVII a. Mato Pretorijaus išsamiai aprašytose namų apeigose, 
pašventino ta pati Basikė: „Tegul netrūks namams duonos, prie stalo skalsos, jau- 
niems ukvatos, seniems sveikatos. Tegul bus vaikai dori, dienos darbai lengvi ir 
orai geri.“ Taip renginio sumanytojai ir rengėjai dar kartą subūrė visus draugėn, 
susodindami (tiksliau - sustatydami), neskiriant nė vieno, prie bendro stalo. Ži- 
noma, viskas sklandžiai, laiku ir išlaikant privalomąją apeiginę rimtį ir orumą gali 
būti padaryta tik tuomet, kai iš anksto kruopščiai apgalvota, pasiruošta, kai kie- 
kvienas šeimynykštis (turiu omenyje Dovilų etninės kultūros centro darbuotojus, 
„Lažupio“ ansamblietes ir kitus talkininkus) žino, ką, kaip ir kada reikia padaryti. 
Na, o vaišių užteko visiems (ne tik per barzdą varvėjo, bet ir burnoj kiekvienas 
turėjo). Belieka pastebėti ir pasidžiaugti, jog vaišės ne tik numalšino visų alkį, bet 
ir tapo reikšminga renginio (ritualo) dalimi, primenančia visiems, jog bendras 
apeiginis valgymas buvo ir tebėra kalendorinių ir šeimos švenčių sudėtinė dalis, o 
šios radosi iš seniesiems mūsų dievams skirtų ritualų, kurių metu aukojamą (ati- 
tinkamai pašventintą) maistą ritualo dalyviai dalydavosi su dievais ir taip vieni su 
kitais susisaistydavo bendrystės (besąlygiško pasitikėjimo) ryšiais. Toks dalijimasis 

maistu ilgainiui virto ir svetingumo papročiu, bet niekada neprarado ir pirmykštės 
savo funkcijos - padėti žmonėms suartėti. 


3. Akli namai be vaikų 


Gyvenimas bet kurioje šeimoje toli gražu nėra panašus į melioratorių iškastą 
griovį ar tiesiojoje sustingusią autostradą, o greičiau jau į gyvai ir natūraliai vin- 
giuojantį upelį, kuris protarpiais savo vandenis stumia žemyn be skubos, o jau už 
linkio šniokšdamas ir putodamas ritasi per akmenis, šoka per slenksčius, kol išsi- 
dūkęs vėl nurimsta... Natūralia (vadinasi, gerai apgalvota) ritmo bei nuotaikų kaita 
pasižymėjo ir aptariamasis renginys. Rimtį prie stalo netrukus pakeitė pasigirdęs 
triukšmas, o paskui ir muzika — prasidėjo vaikų šėlionės ir linksmybės - vaikų 
kiemo, kuriame, pasak šventės vedėjo, „katins vaikus linguoja, lapė kojas kilnoja, 
zuikis dūdą pučia, vilkas būgną muša; kur vaikai savo svajones augina ir besvajo- 
dami patys kaip ant mielių auga...“ atidarymas. Doviliečių vaikų kiemas išsiskyrė 
svajonių, stebuklų, staigmenų, o sykiu ir įvairiausios veiklos gausa. Mažieji buvo 
kviečiami į ratelį aplink „cukierkom ir barankom“ nunokusį medį (mitinio gyvy- 
bės medžio analogas), pasitiko saldumynais šaudančia lazda nešiną Saldainių dė- 
dulį (mitinis protėvis?), o paskui iki pat tamsos leido į dangų savo svajones (muilo 
burbulus), greitai augo (vaikščiojo kojūkais), statė šiaudinį (!) lego ir smėlio pilis, 
plukdė laivelius, o vyresniesiems padedant, - iš paprasčiausių medžiagų gaminosi 
žaislus, piešė, lipdė, suposi; kartu su tėvais gamino skulptūras iš žolynų, mėgino iš- 
judinti nelengvą rankinių girnų akmenį, iš meistrų (kalvio, medžio drožėjo, puodų 
žiedėjo, papuošalų gamintojo, pynėjos) mokėsi amato paslapčių; stebėjo, kaip skal- 
bia laumės (J. Tilviko ir folkloro ansamblio „Alkiukai“ parengta programa „Senojo 
skalbimo paslaptys“); kaip gudrūs ožiukai prigauna besotį vilką (Lino Zubės lėlių 
spektaklis „Vilkas ir ožiukai“); kaip žaidinami, prausiami, sūpuojami, migdomi pa- 
tys mažiausieji; klausėsi tėčio (Lino Švirino) lopšinių; po vieną ir būriais (šeimo- 
mis) fotografavosi keliaujančio fotografo čia pat po liepomis įrengtoje senovinėje 
fotoateljė; galop - to paties L. Švirino vadovaujami, susibūrė į Dovilų jaunimėlio 
„riebaus ritmo“ grupę „Kalatauka“ (toks įrankis sviestui mušti) ir užlipę į sceną 
(kitas gal pirmą kartą gyvenime) muzikavo, panaudodami ir įvairius namų ūkio 
rakandus - skalbimo lentas, kubiliukus, skrabalus, kultuves, šaukštus, žvejo lentą, 
žaržolus, terkšles. Laimingi, regis, buvo ir vaikai, ir tėvai. Pirmiesiems nereikėjo 
(kaip įprasta šventėse, kuriose paprastai dominuoja nemažai kainuojantys, tačiau 
dažniausiai visiškai vaikų vaizduotės neišjudinantys atrakcionai) kaulyti iš suau- 
gusiųjų dar kelių ar keliolikos litų, kad galėtų vieną kitą kartą nučiuožti kokiu nors 
guminiu ar plastikiniu vamzdžiu, o antriesiems - kad nereikėjo šluostyti ašarų at- 
žaloms, jeigu piniginėje tų atliekamų litų tą dieną taip ir neatsirado. Dar svarbiau, 

jog šitaip prisimintas ir atgaivintas turtingas įvairiausių liaudies žaidimų, liaudies 
pedagogikos, gebėjimų ir patirties perdavimo aruodas; primintos šimtmečiais gy- 
vavusios visų šeimos narių, visų kartų bendravimo formos, kurias šiandien ir 
pravartu, ir privalu sąmoningai bei atkakliai propaguoti, pasistengiant, kaip tai ir 
padarė doviliškiai, šias formas kūrybiškai pritaikyti šiandienos sąlygomis. 


4. Aš atdarysiu dainų skrynelę... 


Šios žemaitiškos dar Simono Stanevičiaus užrašytos dainos žodžiai mums pri- 
mena, kad skrynia (dar kuparas, kraitskrynė) buvo ne tik vienas pirmųjų mūsų 
baldų (gal tik stalas ir suolas senesni), kurį mergina nuo mažumės stengėsi pri- 
pildyti kraičiui skirtais rankdarbiais (lininėmis drobėmis, rankšluosčiais, įvairiais 
drabužiais, juostomis ir juostelėmis, kojinėmis, pirštinėmis, skarelėmis ir t. t.), 
bet ir šeimos dvasinių turtų saugykla, vizualioji to meto mitinio pasaulėvaizdžio 
išraiška, subrendusios vedybiniam gyvenimui merginos „vizitinė kortelė“. Todėl 
skrynios dabintos, margintos ornamentais, gamtoje amžinai besisukantį vaisingu- 
mo ratą simbolizuojančiais augaliniais (gėlėmis su žiedais ir lapais) bei giedančių 
paukščių (gegučių, gulbių?) motyvais. Vėlesniais laikais po drabužiais, pačiame 
skrynios dugne ar specialiai meistro įrengtoje slaptavietėje merginos saugodavo 
savo „godas, atodūsius ir ašaras“ - laiškus ir laiškelius, sveikinimo atvirukus, nuo- 
traukas, dienoraščius, dainų sąsiuvinius. Bemaž visa tai, kas išvardyta, t. y. kuo tur- 
tinga galėjo ir gali būti skrynia, pamatyti bei išgirsti galėjo ir visi šventės dalyviai. Iš 
aikštėje puslankiu jaukiai sutupdytų autentiškų kuparų ir kraitskrynių „Alkiukų“ 
ansamblio merginos traukė tokius pat autentiškus rankšluosčius ir juostas, kvies- 
damos pasigėrėti turtingais nagingų audėjų raštais, o „dainų skryneles“ tuo pat 
metu „vožė“ folkloro ansamblis „Žiogupis“ iš Girkalių (vadovė Svajūnė Anužienė), 
kapela „Gyvata“ iš Klaipėdos (vadovas Donatas Bielkauskas), tradicinė kapela iš 
Kauno „Kuparas“ (vadovas Darius Bagdonavičius), „Senoliai“ iš Klaipėdos (vado- 
vai Elena Šalkauskienė ir Jonas Petrauskas), jaunimo folkloro grupė „Mindrauja“ 
iš Zarasų (vadovė Augustė Gaidytė), laisvos muzikos grupė „By tik zyz“ iš Vilniaus. 
Skirtingi kolektyvai, kiekvieno kitoniškas (nelyg audėjų raštai) ir repertuaras, at- 
likimo maniera, elgsena, apranga, tačiau visų vienodas švytėjimas ir šiluma, par- 
einantys iš suprastos, pajaustos, išgyventos liaudiškos dainos ir muzikos gelmių. 


5. Minkštai klosi - kietai miegosi 


Vienintelė visos šventės dalis, kurią organizatoriai pavadino „Tradiciniu lovos 
klojimu“ (nors drąsiai galima buvo pervadinti „Odė lovai“), vyko „po stogu“, t. y. 

* pačiame Etninės kultūros centro pastate. Ir gerai. Nors čia bene labiausiai atsiskyrė 
atlikėjai (scenoje) ir žiūrovai (salėje), tačiau apeiga dėl to nevirto tradiciniu spek- 
takliu, o veikiau jau gana intymiu, tik šeimoje atliekamu atnašavimu, šeimos (ypač 
mažųjų jos narių) vakaro malda. O maldai reikia atitinkamos — uždaros, saugios, 
jaukios ir net šiek tiek slėpiningos aplinkos. Tokia aplinka, naudojant reikiamą 
apšvietimą, gyvą foninę muziką, scenoje ir prie jos sustatytus daiktus, iš už kulisų 
ataidintį tekstą, organizatorių ir buvo sukurta. Nebežinantiems ar jau spėjusiems 
primiršti buvo primintos jaunavedžių lovos klojimo apeigos Žemaitijoje ir Mažo- 
joje Lietuvoje; paaiškinti gausių apeiginių veiksmų, daiktų ir tekstų (į pagalvę įsiu- 
vamų plunksnų vainikėlių, po pagalve dedamų įvairių žolelių, po paklode tiesiamų 
nekultų javų, sugulimo duonos, šlakstymo šventintu vandeniu, kryžiaus ženklo 
ir kt.) mitinė bei simbolinė prasmė; visi galėjo pasigrožėti tradicinio laikotarpio 
lietuvininkių balto lino drobule su pinikais, raštuotomis žemaičių lovatiesėmis — 
divonais; sužinoti, kur ir kaip prieš miegą pasidėti batus, kuria puse į lovą įlipti ir 
išlipti, ką po galvą pasidėti, kad mylimą susapanuotum ir t. t. Kulminacinis šios 
dalies momentas - mažųjų žaidinimas, prausimas, supimas ir migdymas, prime- 
nantis, jog ir XXI amžiuje (nepaisant vis didėjančio gyvenimo ritmo ir moterų bei 
vyrų lygių teisių deklaravimo) vaikai tebėra išsiilgę mamų, jų ramybės, neskubios 
kantrybės ir švelnumo; jų pasakų ir lopšinių, padedančių praverti duris į neribotos 
fantazijos pasaulį. Tuo pat metu tai ir tradicinės, liaudiškosios pedagogikos pa- 
mokos, - taip nuo mažumės prie tvarkos, švaros pratinamasi, gerumo ir atjautos 
mokomasi; taip vyksta kasdienis fizinis ir dvasinis apsivalymas (vandeniu nuplau- 
namos dienos dulkės ir prakaitas, lopšine, pasaka, malda — dienos nuovargis ir 
nesėkmės, vakaro nerimas). 


6. Oi kap nueisi vėlių šalelėn... 


Šventė, kartu su saule apsukusi dienos ratą, pabaigoje vėl sugrįžo prie to paties 
stalo, kur, atrodo, tik ką buvo dalytasi duona. Prasminga kompozicija, liudijanti 
visos gamtos (neišskiriant ir paties žmogaus) ritmingą riedėjimą ratu, o ratas, kaip 
žinoma, neturi pabaigos... Po saulės laidos kiemui vis labiau gaubiantis vakaro ska- 
ra, prie namų altoriaus, kaip ir įprasta žemdirbiškose šventėse, prisimintos, geru 
žodžiu paminėtos, permaldautos protėvių vėlės - visų mūsų sėkmingų ateities dar- 
bų (gero derliaus, sveikatos, sėkmės, darnos, susiklausymo, visokeriopo vaisingu- 
mo) laiduotojos, garantas. Jaukiai pievos žolynuose ir ant stalo plevenančių žvakių 
šviesa netruko atsispindėti ir danguje - kosmoso platybėse sužibusios žvaigždės, 
regis, liudijo, kad protėvių vėlės doviliečius mato, girdi ir yra užganėdintos. Ir kaip 
kitaip, juk visa mūsų kultūros istorija, tradicijų tęstinumas visada buvo ir tebėra 
realizuojamas dėl gebėjimo palaikyti ryšį su transcendentinėmis jėgomis. 

Ir kodėl garbė ne alui, o ritualui? 

Tokia buvo ši šventė. Deja, perpasakoti galima tik pačią jos eigą, kompoziciją, 
pristatyti dalyvius, organizatorius, rėmėjus. Sunkiau perteikti vyravusią atmosfe- 
rą, nuotaiką, dalyvių ir aplinkos (gamtos) harmoningą pulsą. Ir vis dėlto, kodėl ši 
šventė laikytina ne paprastu renginiu arba festivaliu (taip kuklindamiesi jį pavadi- 
no patys rengėjai), o apeiga (ritualu)? Norėdami atsakyti į šį klausimą, turime pri- 
siminti, kas apskritai yra ritualas, kokios yra būtinosios ritualo sąlygos arba bent 
jau kokie yra pagrindiniai ritualo požymiai. 

Vienas tokių ritualo požymių - muzikos, šokių, žodžių (tekstų), veiksmų (ges- 
tų, laikysenos), daiktų (reikmenų), patiekalų (aukojamo ir aukotojų tarpusavyje 
pasidalijamo maisto bei gėrimo), ženklų (simbolių), nukreipiančių žmogaus sielą 
aukštyn, sintezė, prasminga jų dermė. 

Atitikdami šį reikšmingą ritualo bruožą doviliečiai ir sau, ir kitiems parodė, 
kad mūsų etninė kultūra - tai ne vien ansamblių atliekamos dainos, instrumentinė 
muzika ir šokiai (kaip čia nepaminėti vienos itin populiarios Lietuvos televizijos 
transliuojamos laidos „Duokim garo“, kurioje netyčia ar sąmoningai dominuoja 
tik išvardytieji mūsų etninės kultūros segmentai), bet ir daugybė kitų (sąmonin- 
gai ar dėl neišmanymo ignoruojamų?) folkloro žanrų (pasakos, sakmės, legendos, 
pokštai, anekdotai, patarlės, priežodžiai, mįslės); turtinga etnografinė medžiaga 
(pasakojimai, papročių, darbų, buities aprašai); gausybė tradiciniu laikotarpiu 
buityje naudotų daiktų, rakandų, įrankių; namų ūkio, meno dirbiniai; ankstyvieji 
rašytiniai šaltiniai, leidžiantys suvokti, kada ir kaip ikikrikščioniškosios religijos 
ritualai pamažu virto valstietiško (žemdirbiško) gyvenimo šventėmis ir t. t., ir t. t. 
Viso to doviliečių rituale buvo daug, o dar svarbiau, kad viskas su skoniu ir išma- 
nymu gražiai surikiuota aiškiai pasakant, kiek mūsų etninėje kultūroje yra sumišę 
senojo mitologinio bei krikščioniškojo tikėjimo elementų, rodančių senovės tra- 
dicijų ilgaamžiškumą, tęstinumą ir prievolę perduoti šią reikšmingiausią tautinės 
kultūros vertybę, kuri neatsiejama nuo visos etnoso istorijos, pilietiškumo, patrio- 
tizmo, ateities kartoms. 

Ne mažiau svarbus yra ir ritualo vietos bei laiko parinkimas. Šią sąlygą šven- 
tės rengėjai įvykdė, realizavo tik iš dalies. Ir ne dėl savo kaltės. Čia gal net labiau 
tiktų patarlė „Kai neturi šuns, tai ir ožka siundai“. Pasistengta (ir, sakyčiau, gana 
vykusiai) sukurti jaukią, kiek įmanoma uždarą erdvę, turinčią ir sodybos požy- 
mių, ir primenančią jomarkų aikštę (beje, šventėje netrūko ir jomarkui būdingų 
elementų). Tam išnaudota (kiek dievai davė) natūrali aplinka (šimtamečių liepų 
ir klevų apsuptas kiemas), ir stacionarūs, ir tik tam reikalui sumontuoti statiniai. 
Aikštės centre - vienas pagrindinių apeigos reikmenų - namų altorius — stalas ir 
tik už jo, tarsi pagalbinis statinys - scena. Dar paminėtinas ir pats Dovilų etninės 
kultūros centro pastatas. Tad veiksmo vieta nuolat mainėsi - griežėjai ir daininin- 

“ kai ant pakylos, šokėjai šalia jos, kitam aikštės gale „vaikų pasaulis“, už jo puslan- 
kiu - jau amatininkai - įvairių meistrų dirbtuvėlės (kalvė, papuošalų gamybos, 
molinių indų, vainikų ir žaislų rišimo cechai, malūnas, fotoateljė, lauko virtuvė) 
šeimininkai ir jų talkininkai, kairiam krašte „Laumės skalbykla“, na o pačiam cen- 
tro pastate - ramybės, miego ir sapnų karalystė, kurioje, kaip jau minėta, be skubos 
prausti, žaidinti ir lopšinėmis migdyti vaikai. 

Žinoma, idealu, o ir prasminga būtų, jei tokio lygio renginys (ir dar skirtas šei- 
mai, nuo kurios neatsietina ir sodyba, namai) vyktų autentiškoje aplinkoje (turiu 
omenyje, gerai išlikusioje lietuvininko ar žemaičio sodyboje). Tiesa, ši idėja ateity- 
je dar galėtų būti eksploatuojama ir plačiau, prisimenant, kad XVI-XVII a. pasitu- 
rinčio valstiečio sodyboje būta nuo kelių iki keliolikos įvairios paskirties pastatų. 
Antai Kasparas Henenbergeris (Caspar Hennenberger) 1595 m. rašo, jog Prūsijos 
lietuviai, be senojo namo ir naujos stubos, dar turėjo kelias klėteles, taip pat pas- 
tatų grūdams džiovinti, javams kulti, duonai kepti, alui daryti, drabužiams skalbti, 
maudytis ir t. t., o Simono Daukanto, išsamiausiai aprašiusio XIX a. valstietišką gy- 
venimą, liudijimu, to meto Žemaitijos sodybose būdavo net dešimt pastatų: namas 
(noms, nomas, nomaitis), troba arba seklyčia (trobas arbo swetlicze), kūtė (kutie), 
reja (reji) su kluonu (klounu) ir duoba (douba), ant kurios įrengtas doris, arba 
salyklininkas, ubladė (ublade) su duonkepe ir kamarėle girnoms bei namų ruošos 
rykams laikyti, stoginė arba daržinė (stogini ar daržini), pirtis (pirti), kalvė (kalwę), 
ublas (ublas) dervai ir degutui degti. 

Po ekskurso į etnografinę praeitį belieka atsidusti, nes vargiai artimiausio- 
je ateityje prie Dovilų etninės kultūros centro išsirikiuos K. Henenbergerio ar 
S. Daukanto aprašyti statiniai ir rasis galimybė sugužėti į XVII a. lietuvininko ar 
XIX a. žemaičio sodybą. Kita vertus, kas nesvajoja, tas ir nejoja... 

Na, o šventės laikas (tas pat pasakytina ir apie atskirų kompozicijos dalių iš- 
dėstymą laike) organizatorių parinktas itin vykusiai. Prasidėjęs bemaž pietų metu 
(apie 14 valandą) renginys iš esmės sutapo su tradicinio laikotarpio dienos darbų 
(nuo jų neatsiejamos ir linksmybės) natūralia eiga, gamtiniu ritmu - iki pavakarės 
trankiai grota, šokta, dainuota, šėliota; pavakary aprimta ties vaikų lovele ir lopši- 
ne, užtekėjus Vakarinei - atiduota garbė protėviams. 

Skeptikas galėtų pasakyti, jog ir bet kuris kitas kultūros centras gali parašyti ir 
realizuoti tokį scenarijų, ir tokioje pat ar dar geresnėje vietoje, ir tokiu pat ar net 
tinkamesniu laiku. Galbūt. Tačiau to maža. Labai svarbi yra trečioji ritualo sąlyga, 
bylojanti, jog apeigos - simboliniai tam tikros žmonių grupės (bendruomenės) ar 
visos tautos veiksmai, susiję su buities tradicijomis, religinėmis ar pasaulietinėmis 
šventėmis. Kitaip tariant, labai svarbi ritualo sąlyga yra bendruomeniškumas. Kai 
bendram kilniam siekiui susivienija visi, kur nėra pastaraisiais dešimtmečiais vis 
labiau įsigalinčios skirties tarp atlikėjų ir klausytojų, žiūrovų, kur neskirstoma į 

savus ir svetimus. Tik tada renginys (festivalis) pretenduoja tapti ritualu, t. y. gyva, ; 
natūralia supančios ar sukurtos aplinkos, minties, žodžio, muzikos, veiksmo sin- 
teze, o ne atpasakojimu, iliustracija, imitacija. Žinoma, reikia ir noro, žinių, idėjų, 
triūso, nemigo naktų, bet svarbiausia — vieningos, vienu ritmu, viena mintimi 
gyvenančios ir kuriančios bendruomenės, o joje idėjas generuojančių ir tas idė- 
jas tikrove paversti gebančių asmenybių, kurios saugo ištikimybę žmogui, yra pa- 
siruošusios dėl jo aukotis, sielvartauti ir tuo pat metu nuolat žadinti dvasinį jo 
nerimą, taurinti sielą. Doviliečių ritualas „Užaugau Lietuvoj“ parodė, jog apeigų 
archajiškumą lemia ne tiek jų atsiradimo ar atlikimo laikas, kiek pačios bendruo- 
menės ir jos narių vidinės ypatybės, padedančios suvokti, užčiuopti ir kūrybingai 
perteikti šiandienos žmogui mitinio pasaulio modelio principais paremtų rituali- 
nių struktūrų būtį, o joje žėruojančią amžinųjų mūsų tautinės kultūros vertybių 
ugnį. 

Tiesa, pavadinime dar buvo žodis alus, tačiau alaus šioje doviliečių sudagotoje 
dvasios puotoje nebuvo, todėl apie jį nieko ir nerašysime. Bent jau šį kartą... 

NU 
4. A „OBAGS ON TĖLTA SIEDIEJE.. 
w“ ARBA KODĖL PO DUONKUBILIU 
REIKĖS KIŠTI GAIDĮ?! 





Pačioje praėjusių metų pabaigoje vienas kitas aktyvesnis ar smalsesnis skaity- 
tojas galėjo suspėti pavartyti (ir paklausyti!) naują folkloro leidinį sa kompaktine 
plokštele - „Žemaičių kalendorinė tautosaka: Užgavėnių dainos“?. Sudarytojai — 
Klaipėdos universiteto Humanitarinių mokslų fakulteto Baltistikos centro vyres- 
nioji mokslo darbuotoja doc. dr. Lina Petrošienė bei to paties fakulteto Baltų kal- 
botyros ir etnologijos katedros doc. dr. Jonas Bukantis. 

Tai jau ne pirmas bendras etnomuzikologės ir kalbininko darbas. Iki tol jau 
parengti bent trys panašaus pobūdžio leidiniai: Klaipėdos krašto dainų rinkinys 
„Bėgau jūružėm“?, mažlietuvės Anos Mažeivos* dainų, žemaitės Valerijos Mizinie- 
nės? tautosakos rinktinės. Išvardytieji leidiniai buvo palankiai sutikti folklorinin- 
kų, Mažosios Lietuvos bei Žemaitijos etnine kultūra besidominčiųjų, nes tiražai, 
Klaipėdos universiteto leidyklos duomenimis, per gana trumpą laiką buvo išpirkti. 

Idėja sudaryti ir išleisti „Žemaičių kalendorinės tautosakos“ rinktinę, paskirtą 
Užgavėnių dainoms, ypač sveikintina. Dėl kelių priežasčių. 

Rinkinys sudarytas iš KU HMF Folkloro laboratorijos archyvuose saugomų, 
1992-2008 m. KU studentų ekspedicijose užrašytų kūrinių. Tad publikuojamoji 
medžiaga yra ir autentiška, ir originali. Iš viso leidinyje šešiasdešimt tautosakos 
kūrinių (55 dainos, 3 maldų parodijos bei 2 etnografiniai pasakojimai), surinktų 
šiaurės ir pietų žemaičių tarmių plote. 





! Publikuota: Balsys R. „Obags on tėlta siedieje...“ arba Kodėl po duonkubiliu reikės kišti gaidį? 
Liaudies kultūra, 2011, Nr. 1 (136), 60-63. L. Petrošienės ir J. Bukančio sudarytos knygos „Žemai- 
čių kalendorinė tautosaka: Užgavėnių dainos“ (Klaipėda: Klaipėdos universiteto leidykla, 2010) 
recenzija. 

2 Žemaičių kalendorinė tautosaka: Užgavėnių dainos. Sudarė Lina Petrošienė, Jonas Bukantis. Klai- 
pėda: Klaipėdos universiteto leidykla, 2010. 

3 Bėgau jūružėm. Klaipėdos krašto dainos. Sudarė Lina Petrošienė, Jonas Bukantis. Klaipėda: Klai- 
pėdos universiteto leidykla, 1997. Pakartotinis šio rinkinio leidimas išėjo 1998 m. 

* Eit mergeli pajūriais. Anos Mažeivos padainuotos Klaipėdos krašto dainos. Sudarė Lina Petrošienė, 
Jonas Bukantis. Klaipėda: Klaipėdos universiteto leidykla, 2006. 

3 Valerijos Mizinienės tautosakos rinktinė. Sudarė Jonas Bukantis, Lina Petrošienė. Klaipėda: Klai- 
pėdos universiteto leidykla, 2009. 

Žemaičių Užgavėnių dainos iki šiol buvo bemaž nepublikuotos. Skelbti tik pa- 
vieniai Žemaitijoje užrašytų Užgavėnių dainų variantai“. Viena galimų to priežas- 
čių - Užgavėnių dainos, palyginti su kitų Lietuvos regionų kitų žanrų kalendori- 
nėmis dainomis (ypač Kalėdų, Velykų), yra daug vėlesnės, akivaizdžiai paveiktos 
autorinės kūrybos, todėl, kai kurių fokloro žinovų nuomone, apskritai vargiai 
publikuotinos. Kita priežastis - Užgavėnių dainų (tas pat pasakytina ir apie kitus 
Užgavėnių folkloro žanrus) net ir Žemaitijoje nedaug teužrašyta. 

Reikšminga, kad rinkinys parengtas atsižvelgiant į šiuolaikinius reikalavimus 
panašaus pobūdžio leidiniams - skelbiami tekstai (visi kokybiški variantai), me- 
lodijos ir kompaktinė plokštelė, kurioje 28 dainų įrašai (vienas - vaizdo), 3 maldų 
parodijų įrašai bei iliustracijos. Toks pateikimo būdas labai naudingas tiek folklo- 
rininkams-praktikams, tiek foklorininkams teoretikams. Pirmiesiems tai yra pui- 
kus repertuaro papildymo šaltinis, antriesiems - įvairialypis tyrimo objektas. 

Leidinio sudarytojų parašytas nepaprastai platus, išsamus ir dalykiškas įva- 
das, tiek specialistams, tiek ir visiems mūsų etnine kultūra besidomintiems pa- 
dėsiantis perprasti Užgavėnių fokloro specifiką. Jame ne tik charakterizuojamos 
Užgavėnių dainos, aptariama ir pagrindžiama jų klasifikacija, paplitimo arealas, 
melodikos ypatybės, bet ir iškeliama minėtų dainų žanro problema. L. Petrošie- 
nės argumentai, kuriais remiantis visos šiame leidinyje publikuojamos dainos pri- 
skirtinos kalendorinių dainų (Užgavėnių) žanrui, gana svarūs ir įtikinami. Vienas 
jų - Užgavėnių dainų tiesioginės sąsajos su papročiais, taip pat Užgavėnių dainų ir 
etnografinių pasakojimų apie Užgavėnes sinkretizmas (žr. p. 10-11). Tad folkloro 
tyrinėtojams artimiausiu metu gali tekti peržiūrėti kai kurių dainų žanrų ribas, 
papildyti atskirų dainų priskyrimo vienam ar kitam žanrui kriterijus ir t. t. 

Atkreiptinas dėmesys ir į dar vieną įžangos autorės L. Petrošienės originalų pa- 
stebėjimą - Užgavėnių folkloro (dainų, oracijų) bei kitų šios šventės elementų (pa- 
vyzdžiui, persirengėlių eitynių personažų, kaukių) bent dalinį unifikavimą, populia- 
rinimą, sklaidą po kitus Lietuvos regionus praėjusio amžiaus 6-7 dešimtmečiais, kai 
visuotiniu Užgavėnių šventimu rūpinosi Kultūros ministerija, išleisdama ir platinda- 
ma šios šventės scenarijus. Suprantama, kad norint šią hipotezę patvirtinti arba sie- 
kiant ją paneigti reikėtų suinventorinti minėto laikotarpio leidinius, skirtus kultūros 
namų darbuotojams, įvertinti jų galimą poveikį šventės struktūrai bei turiniui. 

To paties įvado dalis, skirta Užgavėnių dainų tarminėms ypatybėms išryškinti, 
regis, galėjo būti parašyta labiau orientuojantis į šiame rinkinyje publikuotų dainų 
tekstų analizę. Deja, apsiribota fonetinių patarmių skirtumų palyginti su bendrine 





Sudarytoja Skirmantė Valiulytė. Vilnius: LLKC, 1998; Kalendorinės dainos. Sudarytoja A. Kava- 
liauskienė. Šiauliai: Šiaulių universiteto leidykla, 1998; Lingu palingu balti suoleliai. Kalendorinės 
dainos. Parengė Jurgita Ūsaitytė, Aušra Žičkienė. Vilnius: Lietuvių literatūros ir tautosakos insti- 
tutas, 2009. 

“ kalba aprašu, 0 tai nėra nei nauja, nei originalu. Kiek gelbsti paskutinėse pastrai- 
pose aptarti publikuojamųjų dainų leksikos ypatumai. 

Žinoma, dėl vieno kito įvadinio straipsnio teiginio galima būtų diskutuoti. An- 
tai, nusakydama persirengėlių „ubagų“ dainas / giesmes, L. Petrošienė iškelia ir 
tokių dainų / giesmių genezės problemą. Pasiremta vien Jono Balio įžvalga, kad 
„jų atsiradimą ir plitimą galėjo lemti ir XVII a. vienuolynų gausėjimas Lietuvoje, 
iš tikėjimo dalykų mokymo ir elgetavimo pragyvenantys vienuoliai“ (p. 22-23)". 

Elgetų visoje Lietuvoje būta daug, tai liudija dvasininkijos rūpestis nuo XVI a. 
prie bažnyčių steigti špitoles (1. szpital) - parapijos elgetų ir senelių prieglaudos na- 
mus, kuriuose sykiu gyveno ir bažnyčios tarnai. Špitolninkai už maistą ir pastogę 
bažnyčioje turėjo atlikti tam tikrus darbus: palaikyti švarą, skambinti varpais, taip 
pat jie buvo įpareigojami giedoti. Žemaičių vyskupijos 1636 m. sinodas iš elgetų 
reikalavo, kad šie, norėdami prie bažnyčios durų prašyti išmaldos, turi mokėti vi- 
sus poterius ir po sumos atsisėdę prie durų privalo giedoti. O 1655 m. rašoma, kad 
„elgetų Dievo įsakymų paaiškinimai, vaikų atmintin įspaustos pamaldžios giesmės 
sklinda per kaimus iš namų į namus, išstumdamos pasaulietiškas dainas...“š. Ilgai- 
niui Lietuvoje radosi paprotys, kad ne tik špitolninkas, bet ir bet koks elgeta, atėjęs 
į namus, pagieda kokią nors giesmę, sukalba poterius?. Kadangi Žemaičių Kalva- 
rija buvo paskelbta šventove, tai jos giesmės špitolninkų buvo platinamos skersai 
išilgai tiek savoje, tiek ir svetimose parapijose, ypač per šermenis. Beje, Žemaičių 
Kalvarijoje, skirtingai nei kituose miesteliuose, buvo įsteigtas ne „ubagynas“, bet 
„maldanumis“, t. y. maldos namai, kuriame gyveno vietiniai elgetos. Jie meldėsi 
už mirusiuosius ir giedojo Žemaičių Kalvarijos Kryžiaus kelius kalnuose, o esant 
blogam orui bažnyčioje!?, 

Tą patį XIX a. liudija ir vyskupas Motiejus Valančius: „Nors žemaičių žemė gan 
yra vaisinga, o jos gyventojai retai tetrūksta duonos, vienok visame krašte daugy- 
bė yra pavargėlių. Dideliais būriais susieina į atlaidus ir jomarkus, sėdas eilėmis 
ant takų, kiekvieno, pro šalį einančio, meldžia, kad ką norint duotų. Vieni, rankas 
ištiesę, kalba poterius, kiti, visų stiprieji, giesta ir šaukia atsispirdami“". Pamažu 
susiformavo tradicija per atlaidus užpirkti „Kalnus“ už giminės mirusiuosius per 
ubagus, o kartais, Alfonso Motuzo teigimu, per mirusiųjų paminėjimus kartu su 
elgetomis giedodavo ir namiškiai!*. 





7 Žr.: Lietuvių dainos Amerikoje. Lithuanian folksongs in America. Lyrinės meilės, papročių, darbo, 


švenčių ir pramogų dainos. Lyric songs of love, customs, work, feasts and entertainments. Surinko ir 
suredagavo Jonas Balys. Silver Spring (Md): Lietuvių tautosakos leidykla, 1977, 256-258. 

* Rabikauskas P Iš Pašiaušės jėzuitų kolegijos. Tautos praeitis. T. I. Kn. 3. Chicago, 1961, 377. 

Žr.: Motuzas A. Žemaičių Kalvarijos Kalnai ir Kryžiaus kelias. Kretinga, 1993, 377. 

Žr.: Motuzas A. Žemaičių Kalvarijos Kalnų giesmių kilmė. Tiltai, Nr. 2. Klaipėda, 1997, 47-58. 

U Valančius M. Raštai. T. I-II. Vilnius: Vaga, 1972, 396. 

Žr.: Motuzas A. Žemaičių Kalvarijos Kryžiaus kelių apvaikščiojimo ir per šermenų apeigas 

giedamų Kalnų kilmė: sąsajos ir skirtumai. Tiltai, Nr. 2. Klaipėda, 1998, 53-84. 

Iš viso to, kas pasakyta, matyti, jog ubagų dainų / giesmių šaltinis - ne tiek 2 
„Iš tikėjimo dalykų mokymo ir elgetavimo pragyvenantys vienuoliai“, kaip teigė 
J. Balys, o perdėtai ar net apsimestinai pamaldžių ir įkyrių elgetų, špitolninkų ne 
itin „elgetiška“ elgsena. Juk ne vieno tyrinėtojo atkreiptas dėmesys ir į dar vieną 
svarbų faktą - elgetų būta dviejų rūšių: pirmieji — tikri pavargėliai, t. y. Dievo ar 
gyvenimo nuskriaustieji!?; antrieji - sveiki ir „drūti“, bet lengvos duonos ir laisvo, 
palaido gyvenimo paviliotieji“*. Pastarieji, Liudviko Adomo Jucevičiaus teigimu, 
net ir susikrovę pakankamai kapitalo bei galėję puikiausiai toliau gyventi be jo- 
kios išmaldos, nemetė šio amato“. Jie buvo kritikuojami didaktinėje literatūroje, 
su jais visokiais būdais kovojo kunigai, policija, labdaros organizacijos. Pašiepiami, 
demaskuojami, parodijuojami buvo tokie, kurie „šunis lodo“ ne bėdos ištikti; grei- 
čiausiai iš to ir radosi vadinamosios ubagų dainos / giesmės. Tai iš dalies patvir- 
tina ir M. Valančius, sakydamas, kad Palangos Juzė šią dainą sukūrė neapsikentęs 
prasto elgetų, atėjusių pas Pasvalio miestelio ūkininką Šenterį į mirusios motinos 
atminimų pietus, giedojimo. 

Juk neatsitiktinai ir Užgavėnių persirengėlių būrys kartais būdavo vadinamas 
Užgavėnių ubagais'“. Ubago vardą turintis personažas dažniausiai mėgdžiodavo, 
parodijuodavo įprastą kaimo elgetą - rengdavosi sudriskusiais drabužiais, pasi- 
remdavo lazda, šlubuodavo, nešdavosi didelę terbą išmaldai sukrauti ir t. t.!" Pas- 
tarosios dvi pastabos - papildomi argumentai, rodantys, kad leidinio sudarytojai, 
priskyrę šias ubagų dainas / giesmes Užgavėnių žanrui, nė kiek nesuklydo. 

Pagirtinas ir knygos dailininkės Zitos Mazaliauskaitės darbas. Viršeliui apipavi- 
dalinti vykusiai panaudota liaudies meistro Adolfo Viluckio sukurtos kaukės ilius- 
tracija iš tolo traukia akį, o parinktos spalvos ir užrašų šriftai (dermės ir kontrastai) 
atspindi mitologines Užgavėnių ištakas. 

Tas pats pasakytina ir apie visas talentingo žemaičio A. Viluckio Užgavėnių 
kaukes, kurių iliustracijos puošia leidinį. Tiesa, tiek liaudies meistras, tiek jo kū- 
ryba pristatyta gana šykščiai. Būtų nepakenkęs ir menotyrininko požiūris. Juk Že- 
maitijoje (ir ne tik) kaukių drožėjų (gamintojų) būta ir yra ne vienas ir ne du. Tad 
A. Viluckio kaukių išskirtinumas, originalumas galėjo būti aptartas šio liaudies 





5 Pastarųjų gretas nuolat papildydavo nedarbingi, nusenę, pono išvaryti baudžiauninkai, iš carinės 
armijos grįžę rekrūtai, iš namų išvaryti seni tėvai, našlės, našlaičiai (žr. Černiauskaitė D. Elgetos 
vaizdinys lietuvių tradicinėje kultūroje. Tautosakos darbai. T. XIII (XX). Vilnius: Lietuvių literatū- 
ros ir tautosakos institutas, 2000, 187). 

4 Praspalauskienė R. Nereikalingi ir pavojingi: XVIII a. pabaigos - XIX a. pirmosios pusės elgetos, 
valkatos ir plėšikai Lietuvoje. Vilnius: Žara, 2000, 48-49. 

5 Jucevičius L. A. Raštai. Vilnius: Vaga, 1959, 538. 

16 Žr.: Balys J. Lietuvių kalendorinės šventės. Tautosakinė medžiaga ir aiškinimai. Vilnius: Mintis, 
1993, 50, 57-58. 

"V Vaicekauskas A. Lietuvių žiemos šventės. Bendruomenės kalendorinio ciklo apeigos XIX a. pab. - 
XX a. pr. Monografija. Kaunas: Vytauto Didžiojo universitetas, 2005, 135. 

“ meistro kūrybą lyginant su kitų kūrėjų darbais. Juolab kad medžiagos tam yra pa- 
kankamai. Ir ne vien muziejų fonduose!* ar privačiose kolekcijose. Galima buvo 
pasinaudoti kad ir Arūno Vaicekausko 2009 m. sudarytos knygos iliustracijomis", 
ganėtinai daug medžiagos galima rasti ir įvairiuose internetiniuose puslapiuose. 
Tikėkimės, kad šiuos šaltinius palyginę, sugretinę, išvadas sėkmingai pasidarys ir 
skaitytojai. 

Apibendrinant belieka pasidžiaugti, kad L. Petrošienės ir J. Bukančio sudarytas 
leidinys „Žemaičių kalendorinė tautosaka: Užgavėnių dainos“, viena vertus, suma- 
žino tokio pobūdžio leidinių stygių, kita vertus, iškėlė nemažai įdomių ir origina- 
lių klausimų, į kuriuos iki šiol tyrinėtojai, rašę apie Užgavėnes, dar nebuvo atkreipę 
dėmesio. Į keletą tokių klausimų (pavyzdžiui, kodėl Užgavėnių dainų iš viso neuž- 
rašyta Vakarų Lietuvos žemaičių tarmių plote, kokie žemaitiškų Užgavėnių dainų 
elementai per unifikuotus scenarijus paplito po kitus Lietuvos regionus, koks liau- 
dies dainų ir krikščioniškų giesmių melodijų santykis Užgavėnių dainose ir t. t.), 
vilkimės, ateityje atsakys originalių įžvalgų nestokojantys šio darbo autoriai. 

Belieka paraginti visus kūlvirščiom ruoštis Užgavėnėms. Jei pavyktų prisimin- 
ti / išmokti bent dalį šiame rinkinyje paskelbtų dainų / giesmių, Užgavėnių vakarą 
tektų pavožti po duonkubiliu gaidį, kitaip iki gavėnios, t. y. vidurnakčio, vargiai 
pavyktų visas išdainuoti. 





8 Vienas iš seniausių (XX a. pradžios) ir gausiausių kaukių rinkinių, Užgavėnių nuotraukos yra 
saugomi Šiaulių „Aušros“ muziejuje. Nemažą kaukių rinkinį turi ir Nacionalinio M. K. Čiurlio- 
nio dailės muziejaus padalinys - Velnių muziejus. Beje, 2009 m. Šiaulių „Aušros“ muziejus buvo 
surengęs nepaprastai įdomią ir gana turtingą Užgavėnių kaukių parodą, pavadintą „Kaukės ir 
dievybės“. 

Žr.: Užgavėnių kaukės ir personažai. Užgavėnių kaukės. Sudarytojas Arūnas Vaicekauskas. Vilnius: 
Vilniaus etninės kultūros centras, 2009. 


158 


22 Žž 
V X 
< tat 
ė AL LŽ 
4 M. 
£ KT 7 
< „Ja E. 4 
"NN j „BN, 





RIMANTAS BALSYS: „MITUOSE 
SLYPI IŠMINTIS IR NET ŠIŲ DIENŲ 
AKTUALIJOS“ 





Tarp knygų, 2018 
Dr. Daiva JANAVIČIENĖ 
Lietuvos Martyno Mažvydo nacionalinė biblioteka 


Artėjant Velykoms, susitikome pasikalbėti su etnologu, baltų mitologijos spe- 
cialistu prof. Rimantu Balsiu. Profesorius yra Klaipėdos universiteto Humanitari- 
nių ir ugdymo mokslų fakulteto dekanas. Kai dirbau šioje aukštojoje, žavėdamasi 
klausydavausi prof. R. Balsio iškilmingomis progomis išsakytų minčių - ar tai būtų 
fakulteto, gerbiamo asmens jubiliejus, ar valstybinės šventės, netgi studijų progra- 
mų vertinimo posėdis, profesoriaus kalba stebindavo taiklumu ir savo gyliu. Nors 
kalbėdamas jis dažnai remiasi tautosaka, ši senoji liaudies kūryba vienaip ar kitaip 
įgauna šiandienos aktualijų atspindį. 

Ir pastarajame pokalbyje justi ši tradicija - žurnalo „Tarp knygų“ skaitytojai 
sužinos, kuo panašios šiais laikais švenčiamos Velykos ir senovės egiptiečių dievo 
Ozyrio kultas, kaip pavasario šventės metu dievus garbino senovės lietuviai, kodėl 
Didžiojo penktadienio ištakos gali būti siejamos su ugnies diena. Kalbėjome su 
profesoriumi ir apie pastaruoju metu matomas medijų transformacijas, jų sąsajas 
su mitais, taip pat apie tai, kaip mus veikia pagreitintu tempu tekantis gyvenimas 
ir kodėl reikia saugoti... savus marškinius. 


Esate lietuvių ir prūsų mitų žinovas, jų tyrėjas. Papasakokite, kuo skyrėsi bal- 
ty protėvių didžiosios pavasario šventės suvokimas ir kaip šventimas pasikeitė 
palyginti su tuo, kaip dabar įprasta švęsti Velykas? 

Pavasario švenčių papročiai ir apeigos nuo seniausių laikų susieti su pasiruoši- 
mu artėjantiems žemės ūkio darbams. Įvairūs gamtos ženklai, tarp kurių - augalų, 
paukščių, žvėrių elgesys, yra pirmasis žemdirbių kalendorius. Daugelyje žemdir- 
biškų kultūrų dar gerokai iki krikščionybės buvo išpažįstamos mirštančios ir prisi- 
keliančios dievybės - augalijos vegetacinių galių įkūnytojos paveikslas. Toks seno- 
vės egiptiečiams buvo Ozyris - derlingumo dievas, pomirtinio pasaulio valdovas. 

Ozyris išmokė žmones įdirbti laukus, prižiūrėti sodus ir vynuogynus, kepti duoną; 42 


gaminti vyną ir t. t. Piktas ir pavydus Ozyrio brolis Setas užmuša Ozyrį, sukapoja 
jo kūną, sudeda į skrynią ir įmeta į Nilą. Ozyrio žmona Izidė suranda ir atgaivina 
jį. Šis prisikėlęs skatina visos gamtos atbudimą. 

Panašus mitas žinomas ir antikos graikams. Žemės, žemdirbystės ir derlingu- 
mo deivės Demetros dukterį Persefonę pagrobia ir savo požemiuose įkalina mi- 
rusiųjų karalystės dievas Hadas. Demetra gedi dukters ir dėl to žemėje nebeauga 
žolė, javai, nebežydi sodai, nutyla paukščiai, pritemsta saulė. Tai pamatęs Dzeusas 
įsako Hadui išleisti Persefonę, tačiau mirties dievas tik iš dalies įvykdo Dzeuso 
paliepimą. Du trečdalius metų Persefonė svečiuojasi pas motiną žemėje, o likusį 
trečdalį privalo grįžti į Hado karalystę. Persefonei svečiuojantis pas motiną, visa 
gamta pražysta, brandina vaisius, visi švenčia ir linksminasi, jai sugrįžus į požemio 
karalystę, žemę sukausto sąstingis, apima visuotinis liūdesys ir mirties nuojauta. 
Kitaip tariant, žemės derlingumas, gyvybinių galių suvešėjimas neįsivaizduojamas 
be augalijos (augalijos dievybės) žūties. Taip reiškiama, įprasminama gyvybės per 
mirtį idėja. 

Mūsų protėviai ikikrikščioniškuoju laikotarpiu ir dar bent du šimtmečius po 
krikšto taip pat šventė gamtos prisikėlimo, žemės darbų pradžios šventę, kurios 
metu pagerbiami senieji dievai. Antai „Sūduvių knygelėje“ (apie 1520-1530) tei- 
giama, kad „pirmoji jų aukojimo šventė švenčiama prieš išeinant su plūgu į lau- 
kus“. Šią šventę jie vadina Pergrubriaus (Pargrubrij) aukojimu. Visuose kaimuose 
sueinama į vieną namą. Čia parūpinama didžiulė statinė arba dvi statinės alaus. 
Viršaitis (Wourschaite) pakelia plokščią kaušelį, pilną alaus, ir prašo: „O didysis 
ir galingasis dieve Pergrubriau, tu išgeni žiemą ir grąžini visam kraštui lapus ir 
žolę, mes prašom tavęs, kad tu augintum ir mūsų javus ir užgožtum visas piktžo- 
les.“ Taip sakydamas, nuleidžia kaušelį žemyn, įsikanda, pakelia dantimis, išgeria 
ir meta jį per galvą, neliesdamas rankomis. Aplinkiniai pakelia kaušelį, vėl pripildo 
alaus ir pastato priešais viršaitį. Šis vėl, kaip anksčiau aprašyta, prašo dievą Perkū- 
ną (Parkuns), kad suteiktų maloningo ir ankstyvo lietaus, nublokštų Pikulą (Pec- 
kollum) kartu su jo pavaldiniais Pokulais (Peckolli), ir išgeria kaušelį kaip anksčiau. 
Paskui visi geria ratu...“ 

XIX a. pabaigos-XX a. pirmosios pusės etnografinių šaltinių analizė rodo, jog 
šio laikotarpio liaudiškoji Velykų šventės struktūra ir jos pagrindiniai elementai 
yra susiformavę veikiami krikščionybės. Net ir tie elementai, kurie gali būti lai- 
komi universaliais (visžalis augalas, vanduo, ugnis ir pan.), taip pat yra atsiradę 
iš bažnytinių apeigų. Minėtuoju laikotarpiu įžiūrėtina tokia Velykų šventės struk- 
tūra: Verbų sekmadienis, Didysis (švarusis, žaliasis, vėlių) ketvirtadienis, Didysis 
penktadienis, Didysis šeštadienis (ugnies ir vandens diena), Velykų pirmoji diena, 
Velykų antroji diena, Ledų diena. Kaip žinome, pirmosios ir antrosios dienų apei- 

"*gos bei papročiai gausiausi, todėl čia skirtini šie elementai: Velykų nakties sargyba, 
lenktyniavimas Velykų rytą, laistymasis vandeniu, Velykų valgiai, supimasis, sve- 
čiavimasis, įvairūs spėjimai bei būrimai. 

Šiandien Velykos labiau - bažnytinė šventė, tiesa, tuo pat metu išlaikiusi ir kai 
kuriuos liaudies tradicijos elementus (kiaušinių marginimas, vaišės, svečiavima- 
sis). 


Gal galėtumėte, pasitelkdamas etnografinį mitą, nusakyti šiais laikais mato- 
mas medijų transformacijas. Kas čia vyksta tame medijų pasaulyje aplink mus? 
Kam turėtume tiesiog paklusti ir plaukti pasroviui, o ką reikėtų išsaugoti ir ko- 
dėl? Turiu omenyje tradicines knygas, elektronines knygas, socialinius tinklus, 
televiziją ir pan. 

Visos priemonės, kurios padeda žmogui ir žmonijai tobulėti, yra reikalingos ir 
randasi kaip žmogaus fantazijos ar išminties rezultatas. Prisiminkime stebuklines 
pasakas bei jų herojus, kurie jau kadai iki raketų, mobiliųjų telefonų ar kitų mo- 
dernių technologijų paleido mintį apie skraidančius kilimus, septynmylius batus, 
valgiais pasidengiantį stalelį ir daugybę kitų dalykų... 

Kalbant apie knygas ar informavimo priemones, esmė juk ne forma, o turinys. 
Apie tai turėtume daugiau kalbėti, diskutuoti, kritikuoti (kur dingo profesionali 
kritika?!) ir pasakyti, kad „iš šiaudų niekada nebus grūdų“, o tinkamą turinį galima 
vynioti į daugelį pavidalų. Čia pravartu prisiminti liaudies išmintį - „pagal rūbą 
sutinka, pagal protą palydi“. Tiesa, šiandien nemaža pavyzdžių, kai yra tik ką pasi- 
tikti, o palydėti - nelabai... 


Literatūros tyrinėtojos Viktorijos Daujotytės žodžiais, „etnologai sugeba savo 
pasaulio pajautimą išdainuoti, papasakoti, pasakyti ir savo pajautomis užkrėsti 
kitus, vesti kartu“ (Šventumas kasdienybės akivaizdoje. Liaudies kultūra, 2017, 
Nr. 5). Kas, Jūsų nuomone, yra svarbaus šiuolaikinėje kasdienybėje, ką reikėtų 
pajausti, neskubant išgyventi, o įaudus į mitus, perduoti ateities kartoms? 

Šiandienos pasaulyje daug chaoso, atsiradusio iš skubos arba antgamtiško ri- 
tmo. Šio pašėlusio tempo graudus rezultatas - žmogus nebesugeba suaugti su tuo, 
ką sutinka kelyje. O juk gebėjo. Prisiminkime pasakas. Keliaujantis herojus su- 
stoja pagelbėti pernokusių vaisių nuvargintai obeliai, apsaugo nuo pikto medžio- 
klio erelio vaikus, ištraukia iš vilkduobės vilkiukus, pasidalija su vargeta paskutine 
duonos kriaukšle... 

Dėl to chaoso ir skubos mes prarandame savo tapatybę arba, kaip paprasčiau 
ir gražiau savo veikale „Būdas senovės lietuvių, kalnėnų ir žemaičių“ sakė didysis 
mūsų istorikas Simonas Daukantas, - BŪDĄ. Pažiūrėkim, kaip jis gelmingai tapo 
žemaitiškąjį jo pavidalą: „Visi buvo augumo vidutinio, ne taip smulkaus, kaip rim- 

to, ir pety vyrai žaliūkai <...>. Nesgi kaip girioje medžius žemus ir stambius regėjo“ ' 42 


nuo vėtrų ir audrų nepaveikiamus, tai tarė, jog ir žmonės ne taip aukšti ir smul- 
kūs, kaip stambūs ir kresni žaliūkai yra galintys prieš vargus ir nelaimes stengti 
<...>. Povyzos drąsios ir malonios, ant kožno veido narsybė ir kantrybė žydėjo, 
o malonė artimo kiekvieno širdy klestėjo; stovyla, kalba ir kožnas žingsnis reiškė 
visus liuosus esančius, ir, deja, tam, kas neteisingai ranka kurį tarp jų palytėjo ar 
žodžiu užgavo, tas ant vietos žegterėjo, nesgi kelio nedoram nelenkė; kaipogi šian- 
dien tariama yra: „Kaip smogsiu, tai žegterėsi.“ <...> Atlikimas darbo ar reikalo jų 
džiaugsmu buvo, o pailsis po vargų linksmybe. <...> Liuosybę savo pervis mylėjo 
ir godojo, už kurią viso pasaulio aukso nebūt ėmę; todėl dar šiandien tariama yra: 
„Liuosas lab ir po kere begyvena“; atkaliai, vergybos neapvežėjo ir už velnių darbą 
turėjo, tardami: „Velnias tau, - sako, - tevergauja, ne žmogus.“ <...> Namų savo 
niekados neužmiršo, nesgi, kame keliavę, vargę ar viešpačių rūmuose linksminęsi, 
visados namų savo ilgėjos, todėl šiandien dar sako: „Savo namaičiai, kad ir smil- 
gaičiai.“ 

Negi čia dar reikia ką pridurti? Ar apie lietuvių tautą šitaip ar bent panašiai 
šiandien galėtume pasakyti? Dar kartą perskaitykite S. Daukanto žodžius ir supra- 
site, jog su tapatybe arba būdu mes sykiu prarandame ir vertybes. 

Ir dar. Nereikėtų užmiršti, jog identitetas (būdas), o su juo ir visa kita nėra sa- 
vaiminė duotybė. Reikia nuolatinių pastangų, triūso, budėjimo. Apie tai „Mindau- 
ge“ kalba Justinas Marcinkevičius savo herojaus Mindaugo lūpomis: „Tam darbui, 
kur apsiėmiau, nėr pabaigos...“ Ta pati idėja įprasminta ir kalboje. Darybinė žodžių 
pilti - pilis - pilietis slinktis rodo, jog piliečiu save vadinti gali tik tas, kuris supylė 
kalną ir ant jo pastatė pilį - Lietuvą. Prisimintini čia ir žymios mitologės Marijos 
Gimbutienės žodžiai: „Lietuviai giliai myli savo žemę, bet pamiršta, kad yra nariai 
didelio pasaulio, kuriame vyksta amžina kova dėl būvio.“ Taigi, jei nesaugai savų 
marškinių, anksčiau ar vėliau teks apsivilkti svetimus... 


Kokį lietuvių ar kitų baltų senovės dievą, deivę ar dvasią galėtume pavadinti 
bibliotekos ir bibliotekininko globėju ar pagalbininku veikloje? Gal liaudyje yra 
išlikę kokie tikėjimai, papročiai, susiję su atminties išsaugojimu? 

Deja, tokios dievybės nei prūsų, nei lietuvių panteone nėra. Ir negalėjo būti. 
Mat ikikrikščioniškiškuoju laikotarpiu turėjome gausybę dievų ir deivių, tačiau 
neturėjome rašto, knygų, ir, žinoma, bibliotekų. 

Esu gerai ištyręs XIII-XVII a. rašytiniuose šaltiniuose paminėtus aukojimo ri- 
tualus. Visi aukojimai, juos lydinčios maldos, ritualiniai veiksmai dažniausiai skir- 
ti ūkinei sėkmei (laukų derlumui, gyvulių prieaugliui, bičių spietimui ir t. t.) užti- 
krinti arba yra padėka dievams už pergales karo žygiuose. Mažesnė dalis - žmonių 
sveikatai, sėkmingam gimdymui, apsaugai nuo gaisrų ir kitų nelaimių užtikrinti. 

“Deja, nėra nė vieno aukojimo, kuris būtų skirtas žinių, išminties gavimui, perėmi- 
mui ar išsaugojimui. Žinoma, tai nereiškia, kad tokių negalėjo būti. 

Fiksuoti vėlyvojo laikotarpio (XIX-XX a. pr.) tikėjimai rodo žinių, išminties 
svarbą. Štai vienas kitas pavyzdys: krikšto kepurėlę reikia suvynioti į laikraštį (pri- 
rašytą popierių) ir pakasti po langu; nekirpk kūdikio plaukų iki metų - visą protą 
nukirpsi; per pavasario lygiadienį gyvatės keliasi iš miego ir ridinėja aukso vainiką 
(karūną). Kas tą vainiką turi, kas jį įgyja, žino viską: praeitį, ateitį, kur pinigai pa- 
dėti, gyvulių ir paukščių kalbas; paparčio žiedas suteikia žinojimo dovaną. Dar - 
keturlapis dobilas, alyvų žiedas; šikšnosparnio kryželis (toks gaunamas įmetus ne- 
gyvą šikšnosparnį į skruzdėlyną) taip pat suteikia žinojimo galią. 

Ką Jums reiškia „gyventi tarp knygų? Esate ne vienos knygos ir daugelio moks- 
linių straipsnių kūrėjas, todėl drąsiai galiu Jus pavadinti produktyviu rašytoju. O 
koks esate skaitytojas? Ar jau įpratote prie elektroninių knygų? 

Skaitau nemažai. Didesnę dalį, suprantama, užima mokslinės publikacijos, 
tačiau skiriu laiko ir grožinei literatūrai. Įvairios duomenų bazės (ypač su visa- 
teksčiais dokumentais) labai sutaupo mokslininkui laiko, todėl ši informacijos rū- 
šis smarkiai populiarėja. Tačiau grožinę literatūrą skaitau tik laikydamas rankoje 
tradicinę knygą. Dėl kelių priežasčių: ji kvepia, yra sugėrusi ankstesnių skaitytojų 
teigiamą (dažniausiai) energiją, joje patogu palikti įkliją ar kitą žymą ties įsimin- 
tina vieta, lapelį su savo įspūdžiais ir pastabomis. Tokia knyga nugyvena ilgą ir 
prasmingą gyvenimą, sujungia atskiras kartas ir net epochas, t. y. tampa istorijos 
liudininke. Elektroninė knyga, kaip ir naujai pastatyta mūro, metalo ir stiklo baž- 
nyčia, neturi dvasios. 


Kurie Jums gražiausi trys lietuviški žodžiai? Kokie, Jūsų nuomone, svarbiausi 
1918-2018 m. laikotarpio įvykiai (ar įvykis) Lietuvoje? Kuri šimtmečio asme- 
nybė (asmenybės) Jums yra didžiausias dorovinis autoritetas, kuria žavitės ar 
norėtumėte turėti jos bruožų (ir kokių)? 

Žemė, motina, taika. Turbūt nebūsiu originalus. Svarbiausi šimtmečio įvykiai, 
mano galva, yra valstybės atkūrimas 1918 metais ir jos nepriklausomybės atkūri- 
mas 1990 metais. 

Lietuvoje - Prezidentas Valdas Adamkus, pasaulyje - popiežius Jonas Pau- 
lius II. Abi šios asmenybės - vertybių etalonas. 

Vakarų ekspresas, 2017-05-04 
Jurga PETRONYTĖ 


NUOMONĖ. „Atgaivinti senojo tikėjimo neįmanoma ir kažin ar reikia tai da- 
ryti. Manau, kad religija privalo atitikti to laikotarpio žmogaus mąstymą, istori- 
ją, - įsitikinęs prof. R. Balsys, tyrinėjantis senąjį baltų tikėjimą. 

„Konstatuojame, kad mūsų netenkina mokyklos, universiteto programos, dis- 
kutuojame, kokios turėtų būti, tačiau nekalbame apie vertybes. Ką mes norime 
duoti jaunajai kartai, kokias vertybes formuojame? Esmines vertybes suskaičiuo- 
tume ant vienos rankos pirštų ir etnokultūra tarp jų tikrai būtų, nes etnokultūra 
yra mūsų tautos kultūros substratas, mūsų pagrindas“, - įsitikinęs Klaipėdos uni- 
versiteto dėstytojas, humanitarinių mokslų daktaras profesorius Rimantas Balsys, 
neseniai išleidęs trečiąją knygą, skirtą senajam baltų tikėjimui. 


Trečiojoje knygoje „Lietuvių ir prūsų religinė elgsena: aukojimai, draudimai, 
teofanijos“ toliau gilinatės į baltų pagoniškąją religiją. Koks šių tyrimų tikslas? 

Mano tyrimų tikslas - paneigti nuostatą, jog mūsų protėviai, paskutiniai Eu- 
ropos pagonys, buvo laukiniai barbarai. Mano tyrimai įrodo, jog jų išpažįstama 
religija ir kultūra yra visavertės. 

Pirmoji knyga „Lietuvių ir prūsų dievai, deivės, dvasios: nuo apeigos iki prieta- 
ro“ buvo skirta religijos ir mitologijos analizei - dievų panteonui, kuris yra vienas 
ryškiausių mūsų senosios religijos požymių. Tikėjimas buvo politeistinis, meldžia- 
masi buvo daugeliui dievų. Svarbiausi dievai leidžia spręsti, kokios gyvenimo sritys 
buvo svarbiausios: gyvulininkystė, gamtos stichijos. Kitas svarbus religijos požy- 
mis - šventviečių tinklas ir jose paslaugas teikiantys kulto tarnai, jų hierarchija. 
Tam buvo skirta antroji knyga „Lietuvių ir prūsų pagonybė: alkai, žyniai, stabai“. 
Trečioji knyga skirta apeigoms ir ritualams, kurie yra trečias labai svarbus religijos 
segmentas. Šie trys požymiai rodo, jog ikikrikščioniška baltų religija turėjo visus 
religijai būtinus segmentus ir buvo visavertė religija, atitinkanti tą laikotarpį. O jos 
įtaka mūsų kultūrai juntama iki šiol. 

Kuo remiatės tyrinėdamas senąjį tikėjimą? 

Kuo mažiau duomenų - tuo daugiau laisvės interpretacijai (juokiasi). Iš tiesų, 
duomenų apie mūsų senąjį tikėjimą yra. Problemiška yra tai, jog rašytiniai šal- 
tiniai sukurti svetimtaučių, išpažįstančių kitą religiją, kalbančių svetima kalba. 
Todėl dažna yra tendencija parodyti civilizuotai Europai paskutiniuosius pago- 
nis kaip laukinius barbarus. Ieškant tiesos šią nuostatą, vertinimus tenka nusijoti, 
remtis ne vienu šaltiniu, o jų visuma. Remiamės ne tik rašytiniais šaltiniais, bet ir 
mūsų dosnia kalba, išsaugojusia tam tikrą informaciją. Pavyzdžiui, vietovardžiai, 
vandenvardžiai su šaknimis „švent“, „alk“ — tai tikros nuorodos į sakralias vietas, 
šventvietės. Lietuvos toponimiką analizavęs mokslininkas Vygantas Vaitkevičius 
nustatė, jog Lietuvoje šventos pagonių vietos buvo kone kas 3 kilometrus. Tai reiš- 
kia, jog religija buvo visaapimantis procesas. 

Dar vienas svarbus šaltinis, kuriuo remiamės, - folkloras. Ženklus apie gyvavu- 
sią tautodailę, papročius, simbolius liaudies folklore galima atsekti net praėjus ke- 
letui šimtmečių. Juos atsekti, suvokti yra labai įdomu, tarsi detektyvas. Pavyzdžiui, 
tradicija namų stogą puošti žirgeliais arba paukščiukais, virš durų kabinti pasagą — 
nėra tik dekoras. Rašytiniuose šaltiniuose nurodoma, jog anksčiau mūsų protėviai 
namus puošdavo tikromis arklio ar kito gyvūno, reprezentuojančio vieną ar kitą 
dievą, kaukolėmis, kaulais. Vėliau, atėjus krikščionybei, tai daryti buvo uždrausta, 
todėl žmonės ėmė puošti namus iš medžio išdrožtais gyvūnais. Senieji simboliai, 
archetipai yra ir šiuolaikinės kultūros vinys. 


Kodėl knygoje įvardijate tik lietuvių ir prūsų tikėjimą, juk baltų genčių buvo 
daugiau? 

Latvių nėra todėl, kad jie neturi rašytinių šaltinių. Jų palikimas - gausus folklo- 
ras, labai daug mitologinių dainų. Tačiau sunku atskirti, kurios dainos - autentiš- 
kos, kurios vėliau sukurtos. 

Lietuviai ir prūsai nagrinėjami kartu todėl, kad ankstyvojo laikotarpio autoriai 
neskyrė baltų gentinių ribų, net prūsų nuo lietuvių neskyrė. Pavyzdžiui, Strijkovs- 
kio kronikose teigiama, kad papročiai būdingi ir lietuviams, ir prūsams, lenkams, 
rusams. XVII amžiaus šaltiniuose, Mato Pretorijaus raštuose daugiausia aprašo- 
mas skalvių ir nadruvių kraštas, kuris yra lietuvių ir prūsų samplaika. Lietuvių ir 
prūsų religijos giminingos ir artimos. 


Kaip vertinate bandymus šiais laikais atgaivinti ir praktikuoti senąjį pago- 
nišką tikėjimą? 

Atgaivinti senojo tikėjimo neįmanoma ir kažin ar reikia tai daryti. Manau, kad 
religija privalo atitikti to laikotarpio žmogaus mąstymą, istoriją. Grįžti į XII-XIII 
amžių ir praktikuoti to laikotarpio žmonių religiją kažin ar tikslinga ir prasminga, 

juolab kad baltai iš tiesų neturi tokio vadovo, kaip Šventasis Raštas arba Vedos, 427 


kuris nurodytų, kaip tai daryti. Religija yra rekonstruojama. Kaip mokslinį modelį 
galime tai daryti, tačiau bandant tai perkelti į praktiką - neišvengiamos interpreta- 
cijos. Todėl pagoniška religija dabar yra kuriama iš naujo. 

Dabartiniai mūsų pagoniški judėjimai skaičiuoja apie 50 metų, tačiau nėra net 
patys savęs konkrečiai identifikavę. Vadinasi gamtameldžių, aisčių, senosios baltų, 
protėvių religijos vardais, neturi susiformavusio kulto ir kitų dalykų, tačiau tai ne- 
reiškia, kad tai negali atsirasti. 

Konstitucija nedraudžia to daryti. Pasaulyje nėra dalykų, kurie negali tapti sa- 
kraliais. Taip pat kaip nėra nieko, kas sakralumą gali prarasti. Todėl vienos religijos 
nueina, kitos ateina. Vakuumo būti negali, nes žmogui reikia atramos, reikia su 
kuo nors pasikalbėti, kažkaip nusikratyti savo naštos. Į silpnesnį paramos niekas 
nesikreipia, kreipiasi į stipresnį dievą. Jeigu dievai arba jiems atstovaujantys kulto 
tarnai nusilpsta, nepatenkina žmonių poreikio, - į jų vietą stoja kita, stipresnė re- 
ligija. 


Kas dabar traukia jūsų dėmesį, kas guli ant darbo stalo? 

Šiuo metu dirbu su etnografine medžiaga. Rengiu knygą apie kraštotyrininką 
Konstantiną Bružą (1912-2005). Žemaitį, kuris sukaupė ir paliko didžiulį krašto- 
tyros palikimą, saugomą Žemaičių „Alkos“ muziejuje ir Lietuvos istorijos institu- 
to archyvuose. Šiuo palikimu daug metų naudojosi žymiausi lietuvių etnologai, 
mokslininkai, tačiau K. Bružas liko nematomas. 

Noriu publikuoti K. Bružo sukauptą medžiaga. Dabar ją atrinkinėju, rašau ko- 
mentarus, nes šiuolaikinis žmogus nesuprastų to laikotarpio žemaitiškos kalbos 
su daugeliu skolinių. Be to, knygoje bus publikuojama pluoštelis atsiminimų apie 
K. Bružą. 

Jau turiu ir ketvirtosios knygos apie senovės baltų religiją idėją bei planą, tačiau 
kol kas jo neatskleisiu. Galiu tik pasakyti, kad ketvirtoji knyga bus arčiausiai šian- 
dienos. 


Sudėtingų permainų metu kandidatuojate tapti Klaipėdos universiteto Ugdy- 
mo ir humanitarinių mokslų fakulteto dekanu. Ką galite pasakyti jaunuoliams, 
kurie abejoja dėl studijų Klaipėdos universitete? 

Dekano rinkimų procesas jau yra įpusėjęs. Jeigu viskas klostysis palankiai — 
fakultetas turės stabilią administraciją, kuri imsis įgyvendinti tai, kas sumanyta. 

Jaunuoliams norėčiau pasakyti, kad nesibaimintų stoti į Klaipėdos universite- 
tą, ir paaiškinti šiuo metu vykstančius procesus. Visais laikais visuomenėje buvo 
ieškoma atpirkimo ožio. Dabar tuo „ožiu“ yra tapęs Klaipėdos universitetas ir visi 
Lietuvos universitetai. Ar universitetai kalti dėl to, kad Lietuvoje gyventojų su- 

">mažėjo milijonu? Ar Klaipėdos universitetas kaltas, kad mieste trečdaliu mažiau 
gyventojų nei prieš 25 metus? Natūralu, kad mažėjant žmonių skaičiui praretėja 
ir studentų gretos. Studijų kokybė čia - niekuo dėta. Klaipėdos universitete dirba 
labai kvalifikuoti žmonės. Daugelis jų dirba nuo universiteto įkūrimo, sukaupę di- 
džiulę patirtį. Pakanka pažiūrėti į bet kurio universiteto dėstytojo dosjė. 

Žvelgiant globaliau, norisi diskusijos apie Lietuvos regionus. Ar iš tiesų mes da- 
bar Lietuvoje turime tik du regionus: Vilniaus ir visos kitos Lietuvos, ar daugiau? 
Jeigu regionų yra daugiau - tai kiekvienas regionas privalo turėti ir atitinkamą 
infrastruktūrą: universitetą, ligoninę, biblioteką ir kt. 

Akivaizdu, kad vienas Klaipėdos miestas universiteto naštos nepakels, nes to- 
kių miestų kaip Klaipėda Europoje pilna. Studentai dabar tiesiai pasako, jog liks 
Lietuvoje tik tokiu atveju, jeigu gaus krepšelį, nes mokėti už mokslą jiems per 
brangu. Išvykę į užsienį jie per metus nesunkiai užsidirba studijų pradžiai pigesnė- 
je užsienio aukštojoje mokykloje ir dar patobulina užsienio kalbos žinias. 


Viena iš dabartinės valdžios keliamų idėjų - įvesti privalomą etnologijos 
mokymą mokyklose. Klaipėdos universitete etnologijos studijos išnyko, nes stu- 
dentai jų nesirinko. Kas gi dėstys etnologiją mokyklose? Kaip jūs vertinate tokią 
situaciją? 

Užburtas ratas. Prieš penketą metų pradėjau minti ministerijos slenksčius dėl 
etnologijos mokymo mokyklose. Buvo organizuota ne viena konferencija. Jose su- 
sirinkę mokytojai vienbalsiai pasisakė už etnologijos mokymą mokyklose, tačiau 
ministerijos ausų tai nepasiekė. Po trejų metų pastangų suvokiau, kad tai - kova 
su vėjo malūnais. Jeigu universitete ruošiame etnologijos specialistus, kurie vėliau 
neranda darbo, - prieiname liepto galą. Taip ir atsitiko. Mums nereikia specialistų, 
jeigu mokykloje nėra etnologijos dalyko. Kai toks dalykas atsiranda mokykloje - 
tampa reikalingos ir universitetinės etnologijos studijos, ir mokslas. Jeigu šiandie- 
niniai procesai išjudins šį ratą - tai jį dar bus kam sukt. Jeigu lauksime, po 20 metų 
etnologijos nebus kam mokyti. Šiuo metu etnologijos srityje mano karta ir dar 
keliolika šiek tiek jaunesnių mokslo daktarų esame paskutiniai. 

KUR JONINIŲ NAKTĮ IEŠKOTI 
IR KAIP RASTI PAPARČIO ŽIEDĄ? 





Santarvė, 2016-06-22 
Jūratė MEDEIKAITĖ 


Senovės lietuviai trumpiausią vasaros naktį švęsdavo Rasų šventę. Vėliau, į Lie- 
tuvą atėjus krikščionybei, šventė sutapatinta su Šv. Jono varduvėmis. 

Vasaros saulėgrįžos (Joninių) šventės kulminacija - paparčio pražydėjimas. 
Tai vienas iš seniausių žemės augalų. Jo neėda gyvūnai, po jais ir šalia jų nėra 
vietos kitiems augalams, o svarbiausia, kad šio vešliai žaliuojančio augalo nei 
žiedų, nei sėklų niekas niekada nėra matęs. Vis dėlto tokia galimybė, jei seksime 
ir tikėsime lietuvių mitologinėmis sakmėmis, trumpai akimirkai atsiveria Joni- 
nių naktį, pilną paslapties ir burtų, įvairių svajonių bei troškimų išsipildymo... 
Kur ieškoti ir kaip Joninių naktį rasti paparčio žiedą? Į šį klausimą atsako etno- 
logas profesorius Rimantas Balsys, Jonines neretai praleidžiantis savo sodyboje 
Sedoje. 

- Tikėta, kad Joninių naktį pražysta ne paprastas papartis, o tik toks, kurio la- 
pai yra kaip palmės (ne ant vieno stiebo); mažesnis už paprastus ir apgarbėjusiais 
lapais papartis; tik sulaukęs septynerių metų; juodom pašakėm; juodai blizgantis 
papartis ir t. t. Kai kur lygiai taip pat ieškoma ir diemedžio žiedo. Šis augalas irgi 
turi būti nepaprastas - septynerių metų, dvylikos metų, su „bumbuoru“ ir pan. 
Papartis (diemedis) žydi tik kartą per šimtą metų ir tai tik trumpą akimirką. Kaip 
rasti tokį papartį? 

Buvo manoma, kad prieš pradedant ieškoti reikia atsigerti visiškai juodo gai- 
džio, neturinčio nė vienos šviesios plunksnos, kraujo. Dar galima prieš Joninių 
naktį nueiti į mišką ir nusikirsti šermukšnį, nugenėti jo šakas ir nukirsti viršūnę. 
Paskui šimtą žingsnių neatsigręžiant tempti į tą pusę, kur nuvirto. Tada pamatysi 
ant šermukšnio tupintį velnią, mat jis negali nulipti nei per nugenėtas šakas, nei 
per nukirstą viršūnę. Tas velnias žino, kur ieškoti paparčio žiedo. 

Jeigu tai nepadeda, stebuklingo paparčio reikėtų ieškoti miško gilumoje, kur 
negirdėti nei šuns balso, nei gaidžio giedojimo; kur nė karto nebuvo žengusi žmo- 
gaus koja. Čia lygiai vidurnaktį pražysta papartis. Tačiau jį saugo raganos, velniai ir 

"5kitokios piktosios dvasios. Norint nuo jų apsisaugoti, reikia atlikti magiškus veiks- 
mus. 

Pirmiausia aplink save ir papartį reikėtų apsibrėžti ratą, o dar geriau tris arba 
devynis ratus. Tokį ratą galima brėžti „grabnyčių“ žvake, šermukšnine lazda, žvake 
nuo altoriaus, žvakių gesikliu, šventinta (Trijų Karalių) kreida, šv. Ignacijaus lazda, 
maršalkos lazda, rožiniu, per Kalėdas apdegintu pagaliu ar bet kokiu šventintu 
daiktu. Apsibrėžtą ratą dar galima apstatyti degančiom žvakėm (bent jau iš dviejų 
pusių pastatyti po degančią „grabnyčių“ žvakę) ir palaistyti šventintu vandeniu. 
Tada bus didesnė tikimybė, kad piktosios jėgos rato tikrai neperžengs. 

Apsibrėžus ratą, po paparčiu reikia patiesti šilkinę skarą, baltą drobę ar šiaip 
kokį audeklą ir laukti, kol ant jo nukris žiedas. Belaukiant patartina nepakeliant 
akių skaityti knygą (maldaknygę), kalbėti poterius arba atsiklaupti rato viduryje ir 
melstis, nesidairyti ir nesijuokti. 

Apie dvyliktą valandą pradeda vaidentis, gąsdinti įvairiausios baidyklės: raga- 
nos, arkliai ar šunys be galvų; dunda ratai be arklių, griūva medžiai, ūžia vėtros; 
išlenda gaidys, vežantis didelį vežimą; šliaužia gyvatės, žalčiai; pasirodo kiškis su 
šieno vežimu, šuo su malkų vežimu; medžiai pradeda griūti; kažkas peiliu ima 
pjaustyti; išsižioję žvėrys puola ir t. t. 

Labai svarbu jų neišsigąsti, nes baidyklės pačios niekaip negali peržengti api- 
brėžto rato. Bet kartais jos sugeba apgauti žmogų - ūmai visos baidyklės išnyksta 
ir tuojau pasidaro šviesu. Bet vos tik žmogus žengia iš to rato, žiedas akimirksniu 
dingsta, o baidyklės žmogų dažniausiai nužudo. 

Kartais baidyklės pradeda rodytis jau atradus žiedą. Jos visokiais būdais sten- 
giasi tą žiedą atimti: prašo geruoju arba grasina keršyti, o jei tai negelbsti, ima 
klykti ir kelti pragarišką siautulį. Jeigu žmogus neišsigąsta, lygiai vidurnaktį pra- 
žydęs žiedas nukrinta ant patiestos skarelės ir čia jį reikia skubiai paimti. Mat jei 
nesuspėji pagriebti, jis prapuola iš akių. 

Kitais atvejais žiedą galima pačiam nuskinti arba jis pats netyčia įkrenta į batelį. 
Dėl to po papartyną reikia vaikščioti atrištais bateliais... 

Yra daugybė įvairiausių nuomonių, kaip atrodo paparčio žiedas: visas žibantis 
kaip žvaigždė; baltas kaip mėnulis su dantukais; didumo kaip trys „kulokai“; vi- 
sai mažas; geltonas kaip aukso grūdelis; panašus į raudoną ar vaivorykštės spalva 
tviskantį žiburėlį; kaip aguonos grūdelis; ugninis Perkūno žiedas. Nuskintas žiedas 
gali pasiversti į didelę kaip kalnas baisybę, tik jos jokiu būdu negalima paleisti iš 
rankų, nes žiedas akimirksniu dings.Radęs žiedą, žmogus būtinai turi jį paslėpti, 
kad niekas apie tai nesužinotų. Jeigu kam nors pasigirsi, tai žiedas prapuls ir jau 
antrą sykį jo nerasi.Geriausia slėpti kokioje nors savo kūno dalyje: įsipjauti dešinės 
rankos mažąjį pirštelį ir žiedą įdėti į žaizdą; priglausti prie krūtinės - įaugs; delne 
užsiūti; prapjauti kairės rankos nykščio raumenį ir ten įdėti paparčio žiedą; smagu- 

rį pirštą įpjauti kryžmai, įdėti žiedą ir užgydyti ir t. t. Svarbiausia, kad tokia žaizda; * 


tuojau pat užgyja. 

Paparčio žiedas - asmeninės laimės ir visokeriopo pažinimo simbolis. Tikėta, 
kad radęs jį žmogus gali perskaityti kitų mintis, tapti nematomas, matyti žemėje 
užkastus lobius, suprasti paukščių ir gyvulių kalbą, akies mirksniu pažinti visas 
raganas, persikelti iš vienos vietos į kitą nė žingsnio nežengęs, išgirsti, ką medžiai 
ūžia, sužinoti savo ateitį ar net mirties laiką.Kitur tvirtinama, kad radęs paparčio 
žiedą žmogus viską žino, tik savo mirties valandos - ne. 

Nesunku pastebėti, kad daugelis tikėjimų apie paparčio žiedo ypatybes, jo 
ieškojimo ir saugojimo būdus bei radusiajam suteikiamas galias mus pasiekė iš 
ikikrikščioniškų laikų. Kita dalis turi ryškių krikščionybės bruožų. Kitaip tariant, 
kaip ir daugelyje kitų kalendorinių švenčių, taip ir Joninių papročiuose regime 
sumišusius, susipynusius įvairių laikotarpių ir kultūrų vaizdinius. Pro visus juos, 
tarsi pro vasaros vidurnakčio rūką, šviečia stebuklingas paparčio žiedas - žmogaus 
viltis, tikėjimas, svajonė. Taigi Joninių naktį dėl viso pikto neužsiriškit batų... 

PIRTIS PROTĖVIAMS BUVO 
KAIP BAŽNYČIA 





Vakarų ekspresas, 2015-02-16 
Ivona ŽIEMYTĖ 


PASKIRTIS. „Apie pirties naudą sveikatai buvo žinoma egiptiečiams, grai- 
kams, romėnams, kaimynams slavams. Hipokratas savo pacientus gydė pirtyje, 
nes jos poveikį laikė dieviškos prigimties, o Rytų slavy mituose pirtis tiesiog lai- 
koma dievų ir žmogaus gimimo vieta“, - sakė prof. Rimantas Balsys. 


„Senovės baltams pirtis yra buvęs dūminis namas su krosnimi, kurioje mūsų 
protėviai ne tik perdavosi, bet ir gyvendavo. Čia buvo atliekamos apeigos dievams, 
mirusiesiems, gimdavo kūdikiai, čia džiovino linus bei rugius“, - sakė KU Baltų 
kalbotyros ir etnologijos profesorius Rimantas Balsys. 

Anot R. Balsio, iš įvairių rašytinių XVI-XVII a. šaltinių žinoma, kad pasiturin- 
čio lietuvio valstiečio sodyboje tuo metu būta nuo kelių iki keliolikos įvairios pa- 
skirties pastatų. Iš XVII a. pabaigos - XX a. I pusės etnografinės medžiagos matyti, 
kad skirtingu laiku skirtinguose Lietuvos regionuose pirtis turėjo ryškių savitumų. 
Maždaug nuo XVI a. žemaičiai ir lietuvininkai pirtimi vadino ir jaujos kluono dalį, 
kur džiovinami linai arba javai, ir pastatą, kuriame prausiasi. Kai kurie žemaičiai 
pirtį vadino dar ir perene, pakrosne. 

Autorių, rašiusių XIX a. pab., duomenimis, „seniau lietuvininkai kiekviena- 
me kieme turėjo atskirą trobesį maudytis. Tai būdavo tamsi, vos žmogaus ūgio 
aukštumo patalpa su krūva lauko akmenų viduryje ir mediniais suolais pasieniais. 
Akmenys buvo įkaitinami požemine ugnim ir užpilami vandeniu. Visa stubikė 
prisipildydavo karštų garų, tada žmonės nuogi sueidavo į vidų, išsitiesdavo ant 
suolų ir plakdavo vienas kitam kūną beržinėmis trumpų rykštelių vantomis, išbėg- 
davo į lauką ir, kad atsivėsintų, puldavo čia pat į kūdrą arba išsivoliodavo sniege“. 
Pirtis dar buvo naudojama grūdams ir salyklui džiovinti. Prūsijos valdžios įsakai, 
kuriais buvo stengiamasi apsaugoti valstiečių namus nuo gaisrų, buvo pagrindinė 
tokių pirčių išnykimo lietuvininkuose priežastis. Štai kodėl, 1931 m. duomenimis, 

Užnemunėje buvo likę vos šimtas pirčių, kai tuo pat metu Aukštaitijoje jų stovėjo“ ' 42 


26 tūkst., Vidurio Lietuvoje - 7 tūkst., Žemaitijoje - 4 tūkst. pirčių. 


Dievams kūrenama pirtis 


Apie dievų garbei kūrenamą pirtį Petras Dusburgietis 1326 m. „Prūsijos žemės 
kronikoje“ rašo: „Iš pagarbos savo dievams kurie ne kurie kasdien maudosi pirtyje, 
kiti pirties tiesiog kęste nekenčia.“ Jonas Dlugošas XV a. viduryje rašė: „Pirtyse 
prausiasi kasdien ir vyrai, ir moterys; jose jie gali išsipagirioti po vakarykščio iš- 
gėrimo ir atsigaivinti.“ Abu autoriai nevengė šį tą pridėti ir nuo savęs nebesiedami 
pirties apeigų su pagarba seniesiems prūsų dievams. 

Su išlyga prie dievų garbei kūrenamos pirties apeigų priskirtinas ir maudyma- 
sis siekiant nusiplauti svetimšalių krikštą bei prausimasis per Kalėdas, tikintis gero 
avių prieauglio. Šie šaltiniai yra vieninteliai (jei neskaičiuosime sekimų), kuriuose 
bent iš dalies pėrimasis pirtyje siejamas su ritualais, skirtais senųjų dievų, deja, 
neužsimenama - kokių - garbei. P. Dusburgietis rašė, jog visos apeigos, jaujoje 
atliekamos aukščiausiems prūsų dievams, kai pavasarį ir rudenį aukojamas ožys, 
taip pat Gabijai, Gabjaujui, Jagaubiui, sykiu atliekamos ir pirtyje. 

Nors duomenų apie pirtyje atliekamas apeigas, skirtas seniesiems dievams, 
XIV-XVII a. rašytiniuose šaltiniuose mažai, jų stygių bent iš dalies kompensuoja 
XIX-XX a. tautosaka ir tikėjimai. Pripažinus, kad krikščionybės skleidėjai ir prie- 
vaizdai uoliai naikino visus su senąja religija susijusius papročius, galima numany- 
ti, jog tikėjimai, kuriuose teigiama, kad pirtin negalima eiti vanotis šventadieniais, 
per didžiąsias šventes ir net Velykų ketvirtadienį bei penktadienį, radosi būtent dėl 
siekimo išnaikinti senąsias apeigas. Tam antrina ir sakmės, kuriose didįjį ketvirta- 
dienį draudimo pertis nepaisiusiai bobutei velnias nuneria odą, bei apie žemėn su 
visais besiperiančiaisiais nugrimzdusias pirtis todėl, kad pertasi Velykų rytą. 

Mitologinėse sakmėse pirtis - viena labiausiai tautosakinių personažų - velnių, 
laumių mėgstamų ir lankomų vietų. Įžvalgai, jog „elgeta yra senosios religijos Žžy- 
nio įpėdinis arba kažkada po žemę vaikščiojusio Dievo įvaizdžio atšvaitas“, reikš- 
mingas J. Basanavičiaus užrašytas tikėjimas, jog „nebėr didesnės apieros už mišias 
ir už pirtį, dėl ubagų iškūrentą, ir už pietus, ubagam pakeltus“. 


Protėviams kūrena pirtis 


Pasak profesoriaus, M. Strijkovskis rašė, kad prūsai, lietuviai, žemaičiai „miru- 
sįjį gražiai pirtyje numaudo ir apvelka ilgais baltais marškiniais“. Pirtis yra ir viena 
bendro apeigų ciklo, susijusio su mirusių protėvių kultu, atlikimo vieta. 

„ Tikėjimas, kad pirtyse lankosi melstis iš skaistyklos parėjusios mirusiųjų so- 
džiaus gyventojų sielos, ypač Visų šventųjų naktį, Lietuvoje išliko iki pat XX a. 
I pusės. 

Išvardytieji pavyzdžiai koreliuoja su švente Aukštaitijoje, kuri minima lapkričio 
mėnesį ir vadinama Ažinkais (dar Stalais, Stalų kėlimu, Diedais, Diedaduone). Ši 
šventė susideda iš dviejų esminių elementų - pirties, kuri iškūrenama šeštadienį 
vakare ir kurioje visi turi būtinai nusiprausti, bei kitą dieną ruošiamų apeiginių 
vaišių, kurių dalis, sudėjus į krepšius, gabenama diedams, t. y. elgetoms, kad šie 
pasimelstų už mirusius artimuosius. Pirties sąsajos su mirusiųjų protėvių pager- 
bimu įžiūrėtinos ir J. Basanavičiaus užrašytame tikėjime: „Iš pirties einant, reik 
kalbėt trejus, penkerius ar septynerius poterius ir tiek kartų „Amžiną atilsį“ už tas 
dūšaites, kurios ugnyj sudegusios ar vandenyj nuskendusios yra.“ 


Pirtis ir šeimos šventės 


Johanas Langijas XVII a. pabaigos latvių-vokiečių kalbų žodyne mini lekse- 
mą „pirtynas“ - auka, paliekama pirtyje kūdikiui gimus. G. F. Stenderis taip pat 
mini naujagimio maudymą pirtyje. Nors J. Langijas ir nenurodė, kam skirta auka 
po sėkmingo gimdymo, tai galima padaryti remiantis kitų XVII a. pabaigos au- 
torių - Mato Pretorijaus ir Pauliaus Einhorno duomenimis. M. Pretorijus rašo, 
jog „Laimelė - gimimo deivė, kurios jie šaukiasi, kai gimdyvė turi gimdyti ar jau 
yra pagimdžiusi; tam jie taip pat turi specialias apeigas“. Po sėkmingo gimdymo 
pribuvėja, M. Pretorijaus liudijimu, meldžiasi Mergelei Marijai, kai kurie dar šau- 
kiasi Laimės, kuriai nulieja truputį ant žemės“. P. Einhornas XVII a. pab. teigia, jog 
latviai, visų pirma nėščios moterys ir gimdyvės, nepaprastai gerbė Laimą, arba lai- 
mės deivę, kurios jos šaukdavosi ir kuri padėdavo per gimdymą. Gimdyvėms Lai- 
ma patiesdavo paklodes, paprastai pačių išaustas, ant kurių jos turėdavusios gim- 
dyti; jeigu taip įvykdavę, gimdymas būdavęs laikomas palaimingu. Etnografinės 
ir tautosakinės medžiagos duomenimis, Rytų Aukštaitijoje ir Žemaitijoje moterys 
neretai (ypač žiemą) pirtyse gimdydavo ne tik XIX a. pabaigoje, bet dar ir XX a. 
pirmojoje pusėje. Gimdyvės kaitinimas, šutinimas, garinimas, masažavimas ir net 
vanojimas vanta laikytas labai veiksmingų gimdymui palengvinti. „Žinoma, pirtis 
gimdymui greičiausiai pasirenkama, kaip jau minėta, ne tiek ritualiniais kiek prak- 
tiniais sumetimais: šilta, švari, atskira patalpa, galimybė pašildyti vandenį, pavano- 
ti, pakaitinti gimdyvę, tačiau gimdyvės įvesdinimo į pirtį paprotys, kuris itin pla- 
čiai praktikuotas Rytų Lietuvoje, vis dėlto pirmiausia laikytinas ritualiniu. Čia jau 
įžiūrėtini šie požymiai: anapusybės apnašų nuvalymas (nuplovimas), sugrįžimas 
(sugrąžinimas) į bendruomenę, vaišės. Iki šios apeigos gimdyvė vis dar tebėra at- 

skirta nuo bendruomenės ir todėl lengvai pažeidžiama piktų jėgų. Kaip tik dėl šios“ ' 4 S£ 
priežasties kitos apeigos dalyvės gimdyvę pasitinka šaukdamos: „Vilkas ateina“, t. y. 
slėpdamos tikrąjį moters vardą. Galima įtarti, jog toks įvesdinimas į pirtį minėta- 
me Lietuvos regione susiliejo su liaudiško pamaldumo tradicija, nes, pasak Stasio 
Daunio, neįvesdintą į pirtį gimdyvę kunigai net atsisakydavo įvesdinti į bažnyčią. 
Rasos Paukštytės liudijimu, šiuos papročius gerai prisiminė dar ir 2011-2012 m. 
apklaustos šio krašto pateikėjos. Bemaž identiškai šiame krašte pažymimas ir pir- 
masis jaunamartės atėjimas į pirtį po vestuvių. Šis paprotys Gervėčių apylinkėse 
vadinamas Atžydėtuvėmis ir susideda iš kelių reikšmingų elementų: jaunamartės 
sutikimo, stuomens dėjimo, jaunamartės prausimo ir rengimo, rūgšties ragavimo, 
dainavimo. Kitaip tariant, kaip ir gimdyvės įvesdinimo atveju, šitaip bendruome- 
ninėje pirtyje užbaigiamas moters virsmo ritualas“, - sakė R. Balsys. 


175 


VISA TIESA APIE 
DEIVĘ MILDĄ 





Banga, 2015-05-09 
Rimantas BALSYS 


Pastarųjų dešimtmečių kraštotyrinėje literatūroje bei periodinėje spaudoje 
ypač pagausėjo informacijos apie lietuvių meilės deive vadinamą Mildą. Daugelyje 
lietuviškų kalendorių (tarp jų ir internetiniuose, pvz. http:/day.lt) skelbiama, kad 
gegužės 13-oji - deivės Mildos ir meilės dienos šventė. 

Atmetus visas spekuliacijas ir interpretacijas dėl deivės Mildos archajiškumo, 
konstatuotina, kad pirmą kartą Milda minima tik 1835 m. Teodoro Narbuto išleis- 
toje „Lietuvių tautos istorijoje“. Teigiama, kad Milda (dar vadinama ir Aleksota) 
yra meilės ir piršlybų deivė, kurios viena šventykla buvusi Aleksote, o kita stovėjusi 
Antakalnyje, dabartinės Šv. Petro ir Povilo bažnyčios vietoje. Deivės Mildos garbei, 
pasak T. Narbuto, buvęs paskirtas balandžio mėnuo, o pats mėnuo deivės garbei 
dar vadintas ir Mildžiu arba Mildviniu. Galop sakoma, kad Kaune buvo rastas ir 
„tos deivės stabas“. 


Legendų kilmė ir sklaida 


Domėtis meilės ir piršlybų deive Aleksota-Milda T. Narbutą galėjo paskatinti 
D. Šybinskio aprašytoji antikinė stebėtino gražumo nimfa Alexothe. Kadangi vie- 
nas Kauno priemiestis vadinosi Aleksotu, ten T. Narbutas ir įkurdino deivės Alek- 
sotos-Mildos šventyklą. Kita vertus, neatmestina galimybė, jog impulsą Mildos 
paveikslui galėjo suteikti S. Daukanto veikale „Darbai senųjų lietuvių ir žemaičių“ 
paminėta Gražulė - deivė grožybės. 

Pats T. Narbutas apie Antakalnyje stovėjusią Mildos šventyklą žinių sakosi ga- 
vęs iš Vilniaus universiteto profesoriaus Šulco, kuris „tarp mirusio architektūros 
profesoriaus Gucevičiaus popierių aptiko vieną rankraštį, patvirtinantį šį padavi- 
mą“. Deja, šio rankraščio, be čia paminėto profesoriaus Šulco, niekas niekada taip 
ir nematė. Vadinasi, šių legendų kilmės, autentiškumo problema vis dar spręstina. 

Deja, tai padaryti, XIX a. antrojoje pusėje dingus daugeliui T. Narbuto rankraščių, = 


vargiai įmanoma. 

Grįžtant prie T. Narbuto „Lietuvių tautos istorijos“ leidimo, reikia prisiminti, 
kad ja pasiremdamas J. I. Kraševskis sukūrė poemą „Vitolio rauda“. Atrodo, kad 
būtent šita poema, jos pakartoti leidimai (ypač vertimai į lietuvių kalbą) kur kas 
labiau nei T. Narbuto istorijos fragmentai išpopuliarino meilės deivę Mildą. Ši 
J. I. Kraševskio poema tapo ne tik savotišku šaltiniu ir kūrybos impulsu sekėjams, 
bet ir plačiai pasklido po Lietuvos sodžius, tapo liaudies savastimi. Taip galėjo būti 
iš naujo sukurtos (perkurtos) istorijos apie senąsias šventvietes, o „knyginės kil- 
mės“ legendos tautosakos rinkėjų užrašytos kaip autentiškos. Šią prielaidą bent 
iš dalies patvirtina P. Vaičiūno, B. Sruogos, P. Abelkio kūryba bei XX a. pirmojoje 
pusėje aprašyta Mildos šventvietė Sedos apylinkėse (Mažeikių rajonas). 


Mėnesiai „Mildžius“ ir „Mildvinis“ 


Jau minėtas T. Narbutas pirmasis pavartojo šiuos mėnesio pavadinimus, teig- 
damas, jog „Balandis, Karwilis, kitaip Balan, kadangi deivė Milda, kuriai skirtas šis 
mėnuo, taip pat vadinosi Balande (Balandzie). Dėl to šį mėnesį vadindavo Mildžiu 
(Mildziu) arba Mildwinis“. 

Pažymėtina, kad XVI-XIX a. raštuose, kuriuose yra minimi lietuviški mėne- 
sių pavadinimai (pradedant rankraštiniu XVII a. vokiečių-lietuvių kalbų žodynu 
„Lexicon Lithuanicum“ ir baigiant 1894 m. leistu M. Miežinio žodynu - „Lietuvis- 
zkai-latviszkai-lenkiszkai-rusiszkas žodynas“), niekur daugiau (be minėtų T. Nar- 
buto ir juo sekusio A. L. Jucevičiaus) Mildžio ar Mildvinio vardais nei balandžio, 
nei gegužės mėnesiai neįvardijami. 

Kita vertus, atkreiptinas dėmesys į M. Jankaus ir J. Mikšo 1885 m. Bitėnuose 
leistą kalendorių „Lietuwiszkas Auszros Kalendorius ant metu 1885. Bitėnai“, kur 
greta gegužės pateikiami ir kiti liaudyje žinomi šio mėnesio pavadinimai - „Žie- 
dis“, „Majus“ ir „Militis“ Šis gegužės mėnesio pavadinimas (Militis) greičiausiai 
radosi iš prūsų milijt „mylėti“, giminingo lietuvių mylėti, latvių milet „mylėti“, len- 
kų milowač „mylėti“. Tad net ir atmetus (kaip pramanytus) Mildvinio / Mildžiaus 
mėnesio pavadinimus, gegužės mėnuo vis tiek laikytinas meilės mėnesiu. Juolab 
kad pavasarį garbintos ir graikų meilės arba „amžinojo pavasario“ deivė Afroditė 
bei ją atitinkanti romėnų meilės (sodų) deivė Venera, kurios paprastai vaizduo- 
jamos tarp žiedų; graikų nimfa Maja, kurią romėnai identifikavo su italų deive 
Maija (Maijeste), žemės derlingumo saugotoja, iš kurios vardo kildintinas gegužės 
mėnesio pavadinimas romėniškame kalendoriuje. 

SSkulptūrėlių autentiškumas 


Informaciją, jog Kaune buvo rasta ir sudaužyta deivės Mildos skulptūrėlė, 
T. Narbutas teigia gavęs iš profesoriaus Laurinavičiaus. Jo laiške perpasakota bu- 
vusio Kauno klebono Pranckevičiaus istorija, kurioje teigiama, kad darbininkai, 
ardydami plytinę sieną, „aptiko kadaise įmūrytą cinkinę deivės Veneros statulėlę“. 
Kunigas vikaras „įsakė tą antiką sudaužyti ir nucinkuoti prikaistuvus bei puodus“. 
T. Narbutui ši istorija yra „apčiuopiamas įrodymas, jog kadaise buvo deivės Mil- 
dos stabai, kuriuos lietuviai itin garbino“. Nors profesoriaus Laurinavičiaus laiškas 
(skirtingai nei legendos apie šventvietes) išlikęs ir saugomas Mokslų akademijos 
bibliotekos rankraštyne, tačiau jame, kaip jau cituota, minima deivės Veneros, o 
ne Mildos skulptūrėlė. Tačiau tai ne vienintelis deivei Mildai priskiriamas jos at- 
vaizdas. 


Vardo kilmė 


„Lietuvių vardų kilmės žodyno“ sudarytojai pažymi, kad Mildos vardas priskir- 
tinas prie naujųjų vardų, atėjusių iš romantinės istorinės literatūros tik XX a. pra- 
džioje. Tiesa, čia pat pripažįstama, kad šis ir kiti panašūs vardai galėjo būti paimti 
iš dabar jau nebežinomų šaltinių. 

Regis, jog Mildos vardo ištakos galėtų būti siejamos su G. Gerulio žodyne už- 
fiksuotais vandenvardžiais Mildio, Mildie, Mildeyn, Mildyge (minimi 1314 m.), 
Milde (1398 m.), Mylditen (1405 m.). Matyt, tas pats upės pavadinimas paminėtas 
ir 1315 metų rugpjūčio 3 dienos didžiojo magistro Karlo van Triero dokumente: 
„„„1š ten iki ribos, kur Milda įteka į Senją ir prie dviejų pievų: viena vadinama Pilai- 
ne anapus Mildos...“. Su asmenvardžių Milda greičiausiai gretintinas ir netoli Per- 
lojos iš Ašarinio ežero ištekančio upeliuko Mildupis pavadinimas. Dar minėtinas 
paslaptingojo lenkų-jotvingių žodyno nuorašas, kuriame užrašytas žodis mildat 
„mylėti“. 

Nors ir kaip prieštaringai vertintume deivę Mildą, jos autentiškumą, vargu 
ar kas galėtų nuginčyti pavasarį atbundančios gamtos, o sykiu su ja ir žmogaus 
jausmų proveržio galią. O kur dar „meilės magija“ įvairių kalendorinių švenčių 
metu, vaisingumą skatinančios apeigos bei simboliai vestuvių, gimtuvių, krikštynų 
papročiuose; su meile, vedybomis susijusių šventviečių gausa (pavyzdžiui, Meilės 
kalnas Švenčionių rajone, Meilės akmuo Mažeikių rajone ir pan.). Dar prisimin- 
tina, jog ir daugelis kitų tautų turi meilės, vedybų ar bent vaisingumo dievybes. 
Minėtini Babilono- Asirijos Ištarė, Egipto Izidė, graikų mitologijoje Afroditė ir 
Erotas, kuriuos romėnai tapatino su Venera ir Kupidonu (Amoru); skandinavams 

vaisingumo, meilės ir grožio deivė yra Frėja, moterų dievybė Mokoš, kuri, galimas“ 42 


dalykas, rūpinosi iniciacijų, vedybų, nuotakų vaisingumo reikalais, žinoma ir sla- 
vams. Tad kuo blogesni mes - lietuviai? 

Kaip ten bebūtų, t. y. kiek deivės Mildos autentiškumui paremti arba atvirkš- 
čiai - paneigti surastume argumentų, vis tiek pastarąjį dešimtmetį galime vadinti 
meilės deivės Mildos renesanso laikotarpiu. Jos diena švenčiama vis plačiau ir gau- 
siau. 

RIMANTAS BALSYS: „UŽGAVĖNĖS 
MIESTE PRAŠOSI NAUJŲ PRASMIŲ“ 





Kulturpolis.lt, 2014-02-28 
Irma ANTANAITYTĖ 


Daugeliui Užgavėnės asocijuojasi su žiemos išvarymu ir blynais. Iš tiesų yra 
kiek kitaip: visą tiesą apie Užgavėnių šventę atskleidė bei pamąstymais apie jos 
ateities perspektyvas dalijosi Klaipėdos universiteto Humanitarinių mokslų fakul- 
teto dekanas, Baltų kalbotyros ir etnologijos katedros profesorius Rimantas Balsys. 


- Užgavėnės Europoje žinomos labai seniai. Ar gali būti, jog visos tautos turi 
bendrą, bent iš dalies sutampantį, Užgavėnių tradicijos pagrindą? 

- Nors Užgavėnių karnavalai šiandien vėl populiarūs visoje Europoje, artimiau- 
si savo esme, prigimtimi ir paskirtimi šios šventės atitikmenys yra slavų kraštuose: 
Lenkijoje - Zapusty, Ukrainoje - Pušene, Kolodij, Rusijoje - Maslenica, Miasopust, 
Syrnaja nedelia, Bulgarijoje - Syrny zagovelki, Serbijoje - Bela (Syrna, Syroposna) 
Maslenica ir t. t. 

Šių tautų šventės pagrindas - ikikrikščioniškojo laikotarpio žemdirbių ritualai, 
skirti pagoniškiems dievams. Su krikščionybe šiose šventėse nebeliko senųjų dievų 
kulto, tačiau nemaža apeiginių veiksmų išliko. Vienas ryškiausių visas šias šventes 
vienijančių bruožų - persirengėlių vaikštynės. Pavyzdžiui, čekų persirengėliai 
kaimo gatve tampydavo plūgą, paskui sekdavo sėjėjas, o už jo vilko akėčias; serbų 
persirengėliai kurentai, išvirkščiais kailiniais apsigobę, šokinėdavo ir skambindavo 
varpeliais; Bulgarijoje - kukerių eitynės (kukeriai, apsirengę išvirkščiais kailiniais, 
užsidėję ožio, avino kaukes, vaizdavo vestuves); Moravijoje grebenarž (grėbėjas) 
jodavo ant žarsteklio ir šaukdavo: „Senės ant šukų, jaunos ant iešmo!“ turon (jau- 
tis) voliojosi ant mėšlynų, kad būtų geras derlius; Lenkijoje vaikinai su rąstu (kloc) 
vaikščiojo po namus, kur buvo tekėti subrendusių merginų, iki Užgavėnių nesuge- 
bėjusią ištekėti merginą pririšdavo prie rąsto... 

Bemaž visų paminėtų tautų margame persirengėlių būryje buvo vedžiojamos 
ožkos, meškos, arklio kaukės, nešiojama iš šiaudų ir skudurų padaryta iškamša 
arba medinė moters figūra (ant rato pritaisytos lėlės — senis ir senė), kuri eity- 

nių pabaigoje buvo sudeginama, nuskandinama, suplėšoma ar pan. Šimtmečiais; 
išlikusių apeigų prasmė liko ta pati - visokeriopo vaisingumo skatinimas. Visai 
kitokia Užgavėnių karnavalo kilmė, funkcijos, o iš čia — ir šventės struktūra bei 
personažai yra Vokietijoje, Italijoje, Ispanijoje. 


- Kokią įtaką Užgavėnėms turėjo krikščionybė - kas pasikeitė? 

- Krikščionybė nėra vienintelis veiksnys, turėjęs įtakos Užgavėnių šventės, jos 
turinio, prasmės kaitai pastaraisiais amžiais. Tiek pat svarbūs XIX-XX a. ekono- 
miniai, socialiniai, kultūriniai pokyčiai Lietuvos kaime. Šventė netenka savo ritu- 
alinės funkcijos ir virsta papročiu, o paprotys jau nebėra vienodai svarbus ir reikš- 
mingas visai bendruomenei. Iš krikščionybės ši šventė gavo dabartinį pavadinimą, 
šventimo laikas kalendoriuje, kaip žinome, nepastovus ir priklauso nuo Velykų 
datos, su krikščionybe, matyt, reikėtų sieti ir demonomorfines (giltinės, velnio) 
kaukes. 


- Paprastai Užgavėnės suvokiamos kaip žiemos išvarymas, o šį simbolizuoja 
Lašininio ir Kanapinio dvikova. Tačiau teko girdėti, jog žiema praeina savaime, 
be apeigų, tad Užgavėnių prasmė esanti gilesnė, negu daugeliui atrodo. Pako- 
mentuokite. 

- Viena svarbiausių archajinio šventinio ritualo paskirčių - išsaugoti egzisten- 
cinę svarbą turinčius žemdirbių gyvensenos momentus, perduoti kitoms kartoms, 
kad ritualas nuolat (kasmet) būtų pakartojamas ir taip užtikrinamas visos ben- 
druomenės bei atskirų jos narių išlikimas. Ilgus šimtmečius mūsų tautos egzis- 
tencinis pamatas buvo žemdirbystė, todėl per Užgavėnes, kaip ir per visas kitas 
kalendorinio ciklo šventes, daugiausia dėmesio buvo skiriama būsimam derliui, 
gyvulių prieaugliui, pačios bendruomenės narių sveikatai, sėkmei ir tęstinumui, 
t. y., kaip jau minėta, visokeriopam vaisingumui. 


- Anksčiau Užgavėnių dieną valgydavo daug ir dažnai: mėsą, šiupinį, šaltie- 
ną, blynus... Dabar dažniausiai tėra kepami blynai. 

- Kalendorinių švenčių valgiai, jų simbolinė prasmė, gausa radosi iš aukojimo 
ritualų seniesiems dievams. XVI-XVII a. rašytinių šaltinių duomenimis, bent du 
kartus per metus, prieš sėją ir nuėmus derlių, dievams aukota gausiai, tikint, kad 
duodamas dievybei daug, tiek pat daug dievams padedant gausi ir pats. Iš čia val- 
gių gausa per Užgavėnes, paprotys vaišinti (apdovanoti) persirengėlius, kiekvieną 
užklydusį pakeleivį, tikint, jog taip užtikrinamas ryšys su anapusybe, su mirusiais 
protėviais ir garantuojama gausa bei skalsa visus metus. Prosenoviniais laikytini 
tie patiekalai, kurie gaminami iš mūsų kraštuose užaugintų grūdinių kultūrų ir 

Las ž naminių gyvulių mėsos, ypač kiaulienos. Būtent toks yra lietuvininkų gaminamas 


Užgavėnių šiupinys. 


- Vieni Morę laiko žiemos - mirties demonu, kiti sieja su blogiu, treti - su 
augmenijos gyvybinėmis galiomis. Kas ji iš tikryjų? 

- Be Morės (Kretingos, Plungės raj.), žinomi dar ir kiti jos vardai: Kotrė (Už- 
ventis, Kelmės raj.; Šilalės raj.), Raseinių Magdė, Raseinių Kotrė (Raseinių raj.), 
Balsių Kotrė (Šilalės apyl. bažnytkaimio pavadinimas). Vadinta ji dar pasileidėle 
Kotre, Globėja, Motinėle, Visų žydų motina. 

Atsakyti į klausimą, kokia yra Morės genezė, šiandien vargiai įmanoma. Pagrin- 
dinė priežastis - vėlyvas Morės ir jos atitikmenų paminėjimas šaltiniuose. XIX a. 
vidurio etnografai, pirmieji aprašę Morės gaminimo ir vežiojimo paprotį, teigia, 
kad senoji šios apeigos prasmė liaudyje tuo metu jau nežinoma. O iki XIX a. rašti- 
joje apie Morę nėra jokių duomenų. XX-XXI a. etnologai, mitologai, folklorinin- 
kai yra pateikę bent kelias Morės funkcijų hipotezes: augmenijos gyvybinių jėgų 
inkarnacija; įasmeninti senieji metai; auka vandens dievybei; kultūrinis herojus 
(pirmasis protėvis), iš kurio (jį nužudžius) vėl sukuriamas pasaulis; krikščioniško- 
sios Marijos liaudiška parodija. Bet kuriuo atveju, ypač prisiminus kalendorinių 
švenčių prosenovinę paskirtį, nereikėtų pamiršti pačios šventės ir visų kitų šios 
šventės apeiginių veiksmų pagrindinio tikslo. Tad ir Morės sunaikinimas, skan- 
dinimas, sudeginimas nuo šio tikslo neatsietinas. Taip per mirtį teigiama nauja 
gyvybė (universalios mitologemos - mirštančio ir vėl prisikeliančio dievo - ref- 
leksija?). 


- Ar Morė gali būti ir vyriškos lyties? 
- Aukštaitijoje Morė nežinoma - aukštaičiai rengia ir vežiojasi vyrišką Morės 
pakaitalą - Gavėną. 


- Kokia Užgavėnių persirengėlių: velnių, giltinių, čigonų, žydukų, įvairių žvė- 
rių ir kt., tikroji paskirtis? Kuo jie ypatingi? 

- Viena kaukės paskirčių - keisti prigimtį. Ritualinio pobūdžio kultūroje per- 
sirengęs žmogus susitapatina su tuo, ką vaizduoja jo dėvima kaukė. Tačiau tai ne 
vienintelė ir ne visuomet pagrindinė kaukės paskirtis. Kaukė lygiai taip pat tinka 
siekiant nusiasmeninti. Tai sąlyga, kuri leidžia įeiti į meditacijos ar galbūt transo 
būklę. Visų apsvaigimų, transų, narkotikų ritualų tikslas yra nuasmeninimas. Ki- 
tokie judesiai, kitokie balsai, be to, transinis šokis, kurio žingsniu staipydamasi 
traukia Užgavėnių procesija, yra po kaukėmis eliminuotas žmogiškumas. 

Pačios seniausios yra zoomorfinės Užgavėnių kaukės. Jų esmė glaudžiai susijusi 
su vaisingumo skatinimu, laidavimu. Štai ožio įvaizdis senajame baltų tikėjime 

neatskiriamas nuo vaisingumo, derlingumo. Iš XVI a. rašytinių šaltinių žinome; 4 


jog ožys - dažniausiai seniesiems mūsų dievams aukojamas gyvūnas. Gausybė išli- 
kusių Lietuvos vietovardžių bei vandenvardžių su šaknimi „ož“ (Ožekiai, Ožinin- 
kai, Ožynai, Ožkarčiai, Ožkinai, Ožkos ragas, Ožlaukiai, Ožnugariai, Ožkabalis, 
Ožkalupė ir kt.) taip pat liudija ypatingą ožio vietą senajame baltų tikėjime. XIX a. 
pabaigoje kai kur tebebūta papročio Kalėdų naktį pjauti ožką, o jos mėsą palikti 
kryžkelėje vilkams suėsti, kad vasarą bandos nekliudytų. Tai - aukos dievams ana- 
logija. 

Ožio sąsajos su Perkūnu ir kitais aukščiausiais dievais, kurie garantuoja laukų 
derlingumą, gyvulių prieauglį, bendruomenės ir atskiro individo gerovę, ir tų są- 
sajų atspindžių gausiai išliko XVII-XX a. užrašytuose papročiuose, tautosakoje, 
tikėjimuose. 

M. Pretorijaus teigimu, papjauto ožio kraujas yra surenkamas ir juo brauko- 
ma karvėms, arkliams, kiaulėms dėl vaisingumo. Taip pat ožio kraujas naudoja- 
mas gyvuliams ir žmonėms gydyti. Ožkos kailis, aptaisytas įvairių javų bei žolynų 
kuokštais, iškeliamas ant aukštos karties pradedant ar pradėjus sėti žiemkenčius. 
Šia apeiga greičiausiai siekiama užtikrinti javų derlingumą. 

Iš XVII a. raganų teismų bylų sužinome, jog ožio žarnos kabinamos ant sau- 
sos obels, siekiant stiprių, darbingų arklių prieaugio. Gyvulius, sergančius įvairiais 
gumbais, gydydavo ožio mėšlu. Iškelta ant karties ožio kaukolė prie sodybos turėjo 
garantuoti gausų derlių, vaisingumą ir apsaugą nuo ligų ar blogos akies. 

Iki pat XX a. vaisingumą simbolizuojančią ožio kaukę lietuviai išlaikė ir Kalė- 
dų, Užgavėnių (rečiau - vestuvių) persirengėlių vaikštynėse. Bemaž tą patį galėtu- 
me pasakyti ir apie kitas zoomorfinio pavidalo (gervės, arklio, meškos) Užgavėnių 
kaukes. 


- Žydukai ir čigonai bei vengrai turbūt nėra patys seniausi persirengėlių bū- 
rio veikėjai... 

- Čigonų, vengrų, žydų, elgetų Užgavėnių kaukės yra vėlyvesnės kilmės, lygi- 
nant su zoomorfinėmis. Regis, kad visos jos radosi siekiant parodijuoti, t. y. pasi- 
šaipyti iš kitaip atrodančiųjų, kalbančiųjų, besirengiančiųjų, kitaip besielgiančiųjų. 
Vengrų kilmės vaistininkai, žydai prekijai, meškas jomarkuose šokdinantys čigo- 
nai, būriais į atlaidus susirenkantys apsimetėliai elgetos - XIX a. pabaigos - XX a. 
pradžios kaimo realija. Būtent dėl šių savybių, t. y. kitoniškumo, kas, beje, neretai 
siejama ir su anapusybe, jie labai tiko persirengėlių būriui. 


- Pirmykštis žmogus kaukės padedamas pamėgdžiodavo demonus, šitaip juos 


apgaudavo ir tarsi perimdavo jų galią. Ar Užgavėnių kaukės irgi susijusios su 
šiuo ritualu? 

- Yra žinomos bent kelios kaukių kilmės teorijos ir visos jos, beje, savaip tei- 
singos. Kaukėse sumišusios apsisaugojimo ir vaisingumo papročių liekanos. De- 
monai esą apgaunami ir juos pamėgdžioję žmonės įgauna antgamtinės galios (plg. 
Helovyno tradiciją; siekį perimti gyvūnų ar priešų fizines galias ir pan.). Antra ver- 
tus, kaukės vaizduoja mirusius protėvius, jų dvasias (pavyzdžiui, daugelio Afrikos 
tautų tikima, jog mirusieji protėviai apsigyvena kaukėse). Trečia versija - kaukės 
vaizduoja vegetacijos, arba augumo, demonus, kurių pagrindinis tikslas laiduoti 
vaisingumą, derlingumą. Dar viena - kaukės, vaizduojančios genties dievus (plg. 
egiptiečių dievus, kurie ankstyvuoju laikotarpiu vaizduojami gyvūnų pavidalu, vė- 
liau - antropomorfinio pavidalo su gyvūno galva; Šiaurės Amerikos indėnų genty- 
se dažnas zoomorfinio pavidalo aukščiausias dievybes ir t. t.). 

Seniausios mūsų zoomorfinės kaukės, kaip jau minėjau, susijusios su senąja 
ikikrikščioniškąja religija, jos dievais ir tiems dievams skirtais aukojimo ritualais. 


- Esu skaičiusi, jog Užgavėnių kaukės buvo daromos besišypsančios... 

- Vis dėlto kur kas dažniau kaukės yra atgrasios, išsiviepusioje burnoje vienas 
kitas dantis, neproporcingai didelė, k<umpa, kreiva nosis ir t. t. Besišypsančios kau- 
kės - vėlyvojo laikotarpio liaudies meistrų, tautodailininkų kūryba. 


- Kone kiekvienas žino bent keletą Kūčių vakaro burtų, tačiau retas kuris - 
skirtų Užgavėnėms. Kokie pagrindiniai? 

- Iš XX a. pirmosios pusės etnografinių aprašų matyti, jog Užgavėnėse daromi 
tie patys spėjimai kaip ir Kūčių vakare, ypač susiję su vedybomis: skaičiuojamos 
malkos, apkabinama tvora, klausomasi, iš kur šunys loja, merkiamos vyšnių šake- 
lės ir pan. Originalesni burtai, kuriais tikimasi ūkinės sėkmės. Pavyzdžiui, reikia 
kojomis sutrypti kepurę, tada gausiai ir tokio pat dydžio augs baravykai; reikia 
vandeniu apšlakstyti bičių avilius, tada vasarą bitės neišleis nepastebėto spiečiaus. 
Užgavėnių dieną metus skiedrą į daržinę ar klojimą, ten vištos neš kiaušinius, o 
išvežus bent vieną vežimą mėšlo, gerai augs javai. Kuri šeimininkė Užgavėnių rytą 
pirma užkurs krosnį, ta šiais metais pirmiausia nupjaus javus. Jei per Užgavėnes 
skalbsi, karvės duos daug pieno; jei šluostysi voratinklius, plonai seksis suverpti 
linus. 

Užgavėnės turi ne tik burtų, bet ir tikėjimų. Sakoma, jeigu sunkiai per Užgavė- 
nes dirbsi, tai per visus metus nebus poilsio, nepabaigsi darbų. Visi skubėdavo iki 
Užgavėnių išsikulti javus, sakydavo: „Jeigu patingėsi - pelės sukapos.“ Ypač daug 
nelaimių galinčios prisišaukti verpiančios moterys: rūdys arba kirmys mėsa, rū- 
dimis apsitrauks linai, siūlai, drobulės ir t. t. Per Užgavėnes nevalia lopyti drabu- 
žių - ėriukai bus margi, „sulopyti“. Būdavo draudžiama vyti pančius, malti girno- 
mis, kad vasarą nebūtų viesulų, perkūnijų, kad vėjai stogų nenuplėšytų; vengiama 

šukuotis, kad vištos daržų ir darželių neiškapstytų, nerekomenduojama siūti, nes; 
vasarą mėsa galinti sukirmyti ir t. t., ir t. t. 


- Per Užgavėnes daug važinėta: kuo daugiau kelio nuvažiuoji, tuo linai aukš- 
tesni augs. Turbūt kai kurių šios šventės tradicijų retai bepaisoma dėl pasikeitu- 
sio žmogaus gyvenimo būdo? 

- Iš sudėtingos apeiginės Užgavėnių šventės struktūros dabartiniuose ren- 
giniuose ir šventimuose nedaug kas beliko. Dauguma apeigų, turėjusių padė- 
ti užauginti būsimą derlių, kartu su buitinėmis XX a. Lietuvos kaimo realijomis 
nugarmėjo užmarštin. Dabar retai kas besilaisto vandeniu, besisupa Užgavėnių sū- 
puoklėmis ar tolimomis kelionėmis arkliais pratempinėja linus, beskalbia žlugtą, 
bepravažinėja arklius ir pan. Iš esmės Užgavėnės šiandien - jau tik pramoga, links- 
mybės, reginys. 

Paminėjote linus. Kad jie aukštesni, storesni užaugtų, kad pluoštas ilgas, ly- 
gus, nespalingas būtų, tradiciniu laikotarpiu buvo atliekama daugybė ritualinių 
veiksmų. Šiandien galima tuo stebėtis, tačiau prisiminkime, kad XVIII-XIX a. 
linai buvo vienas svarbiausių Lietuvos valstiečių prekybos objektų ir pajamų šal- 
tinių. Linai, dar — vilna, buvo pagrindinė žaliava rankšluosčiams, drobei, milui, 
iš kurių siuvami apatiniai ir viršutiniai drabužiai, patalynė. Linų derliumi rūpi- 
nosi ne tik valstiečiai, bet ir samdiniai (tiek vaikinai, tiek merginos), nes derant 
atlyginimą už ištarnautus metus būta papročio kaip dalį užmokesčio pasėti tam 
tikrą saiką (plotą) linų. Kaip jie užaugs ir kaip bus sudoroti - jau pačių samdinių 
reikalas. Štai kodėl šitaip stengtasi visaip pagerinti linų derlių. Keliems šiandien 
Užgavėnes švenčiantiems tai begali būti aktualu? 


- Karnavalai turėjo religinę reikšmę, o dabar jie dažniausiai tėra spalvinga 
šventė. Ar karnavalas visiškai praradęs savo esmę? 

- Kalbėdami apie senosios religijos sąsajas su tradicinio laikotarpio ar šiandie- 
nos kalendorinėmis šventėmis, turime įvertinti, pripažinti bent tris dalykus: ritu- 
alai virsta papročiais; pamirštamos arba nebeaktualios tampa senosios prasmės; 
formuojasi nauji prasminiai klodai. Tiesa, ritualas yra kur kas konservatyvesnis 
nei mitas. Veiksmo prasmė laikui bėgant, ypač religijų kaitos, gyvensenos kaitos 
procese, gali keistis ir būti skirtingai aiškinama, o apeiginiai veiksmai dar kurį lai- 
ką išlieka mažai arba ir visai nepakitę. Kažkiek to dar išlikę ir mūsų Užgavėnėse. 
Vis dėlto metas galvoti apie naujas prasmes, o sykiu - ir formas. Ypač kai kalbame 
apie Užgavėnes mieste. 


- Kaip Jūs švęsite Užgavėnes? 
- Klaipėdos universiteto Botanikos sodas antradienį visus kviečia į Užgavėnes. 
Gamtos apglėbtas, bandysiu nusiasmeninti.... 

Klaipėdos universiteto Humanitarinių mokslų fakulteto dekanas, etnologas, 
profesorius ir humanitarinių mokslų daktaras Rimantas Balsys įsitikinęs, kad jo 
gyvenime taisyklė „devyni amatai - dešimtas badas“ negalioja. Krepšinis, gitara, 
pirtis, kūrybinė veikla sodyboje - tik dalis veiklų, kuriomis klaipėdietis pulsuojan- 
tį gyvenimą bando pagauti už uodegos. 


Rasti kelią padėjo mokytojai 


- Esate tikras žemaitis. Ar vaikystėje supusi aplinka ir padėjo pamatus jūsų 
pašaukimui - etnologijai? 

- Gimiau ir augau Žemaitijoje, Užupių kaime, Plungės rajone. Nors kaimo 
laukai, pievos ir miškai driekėsi gana plačiai, ant kalvelių šalia Alkos kalno buvo 
sutūpusios tik keturios sodybos. Gaila, bet namų tėviškėje neliko jau aštuntajame 
dešimtmetyje - visuotiniais baisiosios melioracijos laikais. Jei šiandien reikėtų at- 
statyti tėvų sodybą, manau, sugebėčiau centimetrų tikslumu rasti ne tik trobos, dar- 
žinės, tvartų, šulinio, rūsio su vasarine, kūdros, šaltinio pakalnėje, palei Babrungo 
upę šienaujamos pievos, ąžuolo su gandralizdžiu, šimtamečio klevo, alyvų krūmų, 
obelų, trešnių, uogienojų vietas, bet ir tiksliai nusakyti, kaip kvepėjo, kokiomis spal- 
vomis dabinosi, kokiais garsais ar tyla dengėsi vaikystės ir ankstyvos jaunystės die- 
nos ir naktys. Sugebėčiau papasakoti, kaip vasaromis dulkėjo, o rudenį težėjo pro 
šalį bėgantis kelias ir kokie paprasti, nuoširdūs, gražūs tuo keliu ėjo žmonės. 

Tuo keliuku, mamos rankos įsitvėręs, ir pats išėjau į Užupių pradinę mokyklą, 
paskui - į Plungės 3-iąją vidurinę mokyklą, o 1979 metais - ir į Valstybinės kon- 
servatorijos Klaipėdos teatro meno fakultetą, kur studijavau lietuvių kalbą, litera- 
tūrą ir režisūrą. Dabar, galvodamas apie gyvenimo kelią ar pašaukimą, suvokiu, 
kad tam tikrus pamatus vaikystė padeda, tačiau ne tai yra pagrindas. 

- O kas tuomet? ; 

- Labai svarbu ankstyvajame brandos periode pažinti pedagogą asmenybę. Lai- 
mingas yra tas žmogus, kuris šiame amžiaus tarpsnyje sutinka tokį žmogų. Studijų 
metais nusišypsojo laimė būti pakviestam į folkloro ansamblį „Vorusnė“, kuriam 
vadovavo docentė Audronė Jakulienė (dabar - profesorė A. Kaukienė). Ansamblis 
mano studijų metais gyveno aukso amžių - kiekvieną vasarą vykdavome į kūrybi- 
nes stovyklas, kasmet parengdavome po vieną naują programą, koncertuodavome 
Lietuvoje ir už jos ribų. Žodžiu, greta pagrindinių studijų visi baigėme ir „Vorus- 
nės“ studijas, kurios ir atvėrė senosios mūsų pasaulėjautos bei pasaulėžiūros slėpi- 
nius, glūdinčius liaudies dainų, pasakų, sakmių, patarlių metaforoje, kalendorinių 
ir šeimos švenčių apeiginėje simbolikoje, tautodailės ženkluose. Ne ką mažesnę 
įtaką mano gyvenime, tik vėlesniame amžiuje, kai jau rašiau disertaciją, turėjo pro- 
fesorė Bronislava Kerbelytė. 


Žemaitiškos kilmės neįtaria 


- Ir kaimo berniokas tapo mokslininku. Tai, kad žmogus nėra kilęs iš inteli- 
gentijos sluoksnio, ne kliūtis dideliems darbams? 

- Į šį klausimą galima atsakyti žvelgiant iš mitų ar pasakų perspektyvos: pasa- 
kojimuose visur sutiksime herojų, kuris išeina iš namų ir pradeda keliauti. Liau- 
dies išmintis byloja, kad pranašu savo krašte nebūsi. Žmogus, būdamas gamtos 
dalis, kaip ir paukštis, turi palikti gimtąjį lizdą ir pažinti pasaulį - susidurti su ki- 
taip mąstančiaisiais ir veikiančiaisiais, atrasti naujus kraštus, pasisemti patirčių. Ir 
kaimas tikrai nėra trukdis siekiams. O ir atskirtis tarp miesto ir kaimo tada nebuvo 
tokia didelė, kaip dabar. Tiesą pasakius, tuo metu palikti namus buvo didžiulis 
žingsnis - pasaulis buvo gerokai didesnis. Vilnius, Kaunas ar Klaipėda mums tada 
atrodė toli lyg žvaigždė. 


- Galima pastebėti, kad žemaitiška tarmė neretai taip giliai įsišaknija sąmo- 
nėje, jog žmogus, net ir papuolęs į literatūrine kalba šnekančią aplinką, ir toliau 
žemaičiuoja. Atvykęs į Klaipėdą, susidūrėte su šia problema? 

- Turbūt nebloga muzikinė klausa lemia tai, kad daugelis net neįtaria, jog esu 
žemaitis. Panašiai būna, kai šneku užsienio kalba. Matyt, sugebu gerai išraityti 
priegaides ar nuslėpti žemaitiškas. Dabar, per atstumą žvelgdamas į tarmių situaci- 
ją, suvokiu, kad vaikystėje padėtis su jomis buvo prasta. Mokykloje visi kalbėjome 
literatūrine kalba, tarmes pamiršdami, tarsi jos iš viso neegzistuotų. Nemaža dalis 
išvykusiųjų iš savo gimtųjų parapijų vėliau stengdavosi parodyti, kad labai gerai 
moka bendrinę kalbą. Profesorė A. Kaukienė mus išgydė nuo šios ligos. Tarmė 
buvo parodyta kaip vertybė ir turtas. 

S dealai nesikeičia 


- Turbūt priklausomai nuo aplinkos sugebate žaibiškai persiorientuoti kal- 
bėdamas? 

- Pagal paskyrimą po studijų baigimo teko padirbėti vienoje Kauno rajono mo- 
kykloje. Ten visi kalbėjo bendrine kalba. Pamenu, važiuodamas gimtinės link, už 
Kryžkalnio, Laukuvos, ties Plungės rajono ženklu lyg paspaudus jungtuką pradė- 
davau galvoti žemaitiškai, o vos išsižiojus pabirdavo tarmiški žodžiai. 


- Ir dabar mąstote žemaitiškai? 

- Su daugeliu ir pasišneku: su mama, broliais bendrauju tik žemaitiškai, galų 
gale ir su studentais tenka kalbėti tarmiškai. Kai esi tarp žemaičių, nėra reikalo 
šnekėti kitaip. 


- Daug metų dirbate Klaipėdos universitete. Puikiai pažįstate jaunimą. Pri- 
siminkite save dar bestudijuojantį. Jaučiate skirtumą tarp to, kas buvo svarbu 
jums, ir dabartinių studentų idealų? 

- Kai kurie dalykai nesikeičia — jaunystė visada turi savo žavesio, pašėlimo, 
kitaip žmonija nunyktų, o ir pagrindiniai mūsų siekiai tokie patys jau tūkstan- 
tmečius. Vienas jų - materialinė gerovė. Tik sąvokos samprata laikui bėgant labai 
pasikeitė. Jei seniau vienas svarbiausių dalykų būdavo pakankamas maisto kiekis 
išgyventi iki kito derliaus, dabar visko norime daug. Kitas ilgus metus nesikeičian- 
tis dalykas - gyvenimo partnerio paieška. Ne veltui sakoma - vabalėlis ant tvoros 
ir tas ieško sau poros. Ir Klaipėdos universitete noriu matyti daug studentų, kurių 
žvilgsniai kryžiuotųsi, strėlės skraidytų. Jaunimo negali būti per mažai ar tik vie- 
nos lyties. Trečias siekis - laisvės ir pripažinimo noras. Tik mūsų kartos žmonėms 
šis idealas, matyt, buvo svarbesnis dėl aiškiai matyto priešo. Šiandienos jaunimas 
lyg ir nebesusiduria su grėsmėmis, tačiau pastarųjų mėnesių įvykiai rodo, kad nuo 
nieko nesi apsaugotas. 


Gyvenimui uždega smalsumas 


- Visada atrodote labai jaunatviškas ir energingas. Tokia jūsų prigimtis? 

- Daug dalykų tūno genetikoje. Jei turi kipšą, jį atsineši su genais. Giminėje 
buvo tokių, kurių charakterio bruožų galiu įžvelgti ir savo charakteryje, bet negali- 
ma atmesti ir individualumo. Man apskritai patinka visokeriopas judėjimas. Vado- 
vaujuosi Motiejaus Valančiaus išmintimi - vanduo netekėdamas ir žmogus nieko 
neveikdamas genda ir išeina perniek. Esu šventai įsitikinęs, kad posakis „devyni 

amatai - dešimtas badas“ tinka tik tam tikrai visuomenės daliai. Zgrebnas ir savo“ "427 


laiką tinkamai dėlioti gebantis žmogus gali spėti devynis dalykus ir su dešimtu 
susitvarkyti. O tas, kuris yra susivėlęs, ir su vienu turi bėdos. Vienas mano bičiulis 
juokaudavo - esu toks greitas, kad kol kitas nuvirs, aš jau būsiu išsivoliojęs. Šioje 
situacijoje viskas priklauso nuo to, kaip žmogus geba organizuoti laiką. Nepeikiu 
tų, kurie gilinasi tik į vieną sritį, o dar ir daug joje nuveikia. Bet pasaulis yra toks 
platus, visapusiškas ir įdomus, kad norisi viską užčiuopti ir pamėginti. Sutinku, 
kad gal tada neprisikasi iki gelmių ir liksi mėgėju, bet jau ir tai yra įdomu. 


- Kas jums padeda įjungti vidinį varikliuką? 

- Pats pasaulis duoda reikiamą impulsą. Atsibundi ryte - šviečia saulė, čiulba 
paukščiai, elegantiškai sninga arba žaviai lyja - puiku. Iš čia tuoj pat kyla visos idė- 
jos ir mintys. Nežinau, kaip kiti žmonės mato pasaulį, tačiau aš jame pastebiu visur 
slypinčias kūrybines erdves. Pažiūri į medį, čerpių stogą, fakulteto sieną, pamatai 
situaciją gatvėje ir pradedi galvoti, ką būtų galima padaryti. Nuolatinis stebėjimas 
ir analizavimas suteikia daug galimybių veikti. Ostapo Benderio Kisai Vorobja- 
ninovui pasakyti žodžiai - kam tau pinigai, tu gi fantazijos neturi - yra tobulas 
sakinys. Viskas nuo jos ir prasideda. 


- Regis, jums nesvetimas poetinis žvilgsnis į pasaulį. 

- Taip jau susiklostė šeimoje: du mano broliai - vyresni, bendraamžių tėviškėje 
nebuvo. Kas belieka? Stebėti, analizuoti, kalbėtis su savimi. Juk pats turi paklausti 
ir atsakyti - iš kurgi pašnekovai? Tekdavo ir interviu iš savęs imti. 


Dera sportas, pirtis ir muzika 


- Jūsų laisvalaikis turbūt irgi margas? 

- Užsiimu daug kuo. Net gėda vardyti, kad galiu tiek laiko skirti sau. Visų pirma 
vis dar aktyviai sportuoju. Du kartus per savaitę žaidžiu krepšinį. Nors kiti kole- 
gos jau siūlo pažiūrėti į pasą, artimiausiu metu neketinu sportinių batelių padėti 
į šoną. Man tai teikia energijos, žvalumo, galų gale jaučiu gyvą sportinį azartą ir 
norą kovoti bei nugalėti. Penktadieniais šventas reikalas yra pirtis. Žiemos sezono 
metu naudojuosi viešąja „Trilapio“ pirtimi, kurioje susirenka šio pomėgio entuzi- 
astai, o kitais metų laikais ją užkuriu savo sodyboje. Užsiėmimas puikiai padeda 
atsikratyti savaitės apnašų: sunkių minčių, nuovargio, neigiamų emocijų. Visi žino, 
kad penktadienio vakarą manęs telefonu ieškoti nereikia. Taip pusės savaitės ir 
nėra. O kai norisi ramesnio pabuvimo su savimi, į rankas mielai paimu gitarą. 
Sodyboje skaidrų vasaros vakarą prieangyje paskambinti instrumentu tampa gera 

">meditacija. Kartais taip, akims užkliuvus už tinkamo teksto, gimsta ir viena kita 
daina. 


- Esate gamtos žmogus, mėgstantis ramybę? 

- Sodyba apskritai yra viena mano kūrybos oazių, kurioje save realizuoju. Pa- 
vyzdžiui, skaptuodamas koplytstulpį ar tapydamas langines. Iš tolo matyti, kad so- 
dyba yra keistuolio. Tokioje vietoje suvoki, kad žmogui reikia nedaug - tik laisvės 
ir erdvės. Dažnai jauni žmonės nesupranta, kaip gali traukti kaimas, kuris jiems 
asocijuojasi su vargu ir nesibaigiančiais darbais. Pats į kaimo erdvę žiūriu kaip į 
vietą, kurioje galima išsilaisvinti nuo priklausomybių daiktams, pareigoms. Nu- 
važiuoju į sodybą, išsikeliu savo giminės vėliavą, ir man pašvilpti - aš pats sau 
valstybė ir prezidentas. 


- Humoro jausmas jums taip pat nesvetimas? 

— Mėgstu pajuokauti, o kartais ir švelniai per dantį patraukti. Manau, kad visos 
didžiausios gyvenimo blogybės padaromos rimtu veidu. Juokaujantieji dažniausiai 
nėra pavojingi. 

PONDĖIVS DEVĖ 
I PRIDIEJĖ 





Santarvė, 2012-07-28 
Genoveita GRICIENĖ 


Žemaitiu žemė y turtynga sava žmuonimis. Šėndėin nuoro platiau pristatytė da 
jauna, vo jau profesuorio, humanitariniu muokslu daktara Balsi Rimanta. Api tou 
žmuogo gal pasakytė: „Pondėivs devė i pridiejė.“ Gyvenėms sūved ir išskėr. Pama- 
tuom, išgėrstam, atmėnam. Nu žmuoniū vu ne daiktū mes turtiejem. Džiaugous, 
ka gyvenėms Rimanta atvedė i Seda. Mes jau anuo sodybuo su longiniem, katras 
pats apipaišė kvietkuom, dariem Mairuonė skaitymus. Galvuojo, kad Seduo, Yla- 
kiū 8 ivyks daug puikiū kultūriniu rėnginiū, katrūs galies dalyvautė vėsė nuorintis. 


Kur gimėt, augot, mokėtės? 

Gimiau ir augau Žemaitijoje, Užupių kaime (Plungės rajonas, maždaug aštuntas 
kilometras kelyje Plungė-Mažeikiai). Nors kaimo laukai, pievos ir miškai driekėsi 
gana plačiai, ant kalvelių šalia Alkos kalno buvo sutūpusios tik keturios sodybos. 
Gaila, bet namų tėviškėje neliko aštuntajame dešimtmetyje, visuotiniais baisiosios 
melioracijos laikais. Tačiau jei šiandien reikėtų atstatyti tėvų sodybą, manau, kad 
sugebėčiau centimetro tikslumu rasti ne tik trobos, daržinės, tvartų, šulinio, rūsio 
su vasarine, kūdros, šaltinio pakalnėje, palei Babrungo upę šienaujamos pievos, 
ąžuolo su gandralizdžiu, šimtamečio klevo, didžiulių baltųjų ir violetinių alyvų 
krūmų, obelų, trešnių, gausybės įvairių uogienojų vietas, bet ir tiksliai nusakyti, 
kaip kvepėjo, kokiomis spalvomis dabinosi, kokiais garsais ar tyla dengėsi vaikys- 
tės ir ankstyvosios jaunystės pavasario, vasaros, rudens, žiemos dienos bei naktys; 
parodyti, kur skleidėsi pirmosios žibuoklės, plukės, purienos ar baltosios vandens 
lelijos; kur šeimomis dygo raudonikiai ir baravykai; į rugpjūčio nakties pievą sudė- 
lioti jonvabalius, o į skaidrų žiemos dangų - virš trobos ir viso kaimo besibūriuo- 
jančius žvaigždynus; papasakoti, kaip vasaromis dulkėjo, o rudenį težėjo pro šalį 
bėgantis kelias ir kokie paprasti, nuoširdūs ir gražūs tuo keliu ėjo žmonės... Tuo 
keliuku, mamos rankos įsitvėręs, ir pats išėjau į Užupių pradinę mokyklą, paskui 
į Plungės trečiąją vidurinę mokyklą (dabar „Saulės“ gimnazija), o 1979 metais ir į 
Valstybinės konservatorijos Klaipėdos teatro meno fakultetą, kur studijavau lietu- 

"5vių kalbą, literatūrą ir režisūrą. 2002 metais Lietuvių literatūros ir tautosakos insti- 
tuto bei Vytauto Didžiojo universiteto jungtinėje doktorantūroje apgyniau daktaro 
disertaciją „Mažosios Lietuvos žvejų dainos. Ypatumai ir santykiai su lietuvių bei 
latvių liaudies dainų tradicijomis“, 2008 metais - Vytauto Didžiojo universitete 
apgyniau habilitacinį darbą „Ikikrikščioniškojo lietuvių ir prūsų panteono raida“, 
2008-2012 metais stažavausi ir skaičiau paskaitas Parmos universitete ir t. t. Žo- 
džiu, kol mokaisi, tol gyveni, ir atvirkščiai - kol gyveni, tol mokaisi... 


Kaip atsidūrėt Sedoje, kaip čia jaučiatės, kuo užsiimat? 

Tėviškės spalvų, kvapų ir vaizdų ilgesys vis nedavė ramybės. Penketą metų 
sekiau skelbimus aplinkinių Žemaitijos rajonų laikraščiuose ir jų pėdsakais klai- 
džiojau po įvairias Žemaitijos vietas ieškodamas sodybos, kuri bent iš dalies kom- 
pensuotų tą ilgesį. Vis nesisekė - tai pastatai buvo mūriniai, tai upelio iš kiemo 
nesimatė, tai kalnelio nesimatė... 2006 metų vasario mėnesį Plungės laikrašty- 
je perskaičiau skelbimėlį: „Parduodu sodybą gražioje vietoje ant Varduvos upės 
kranto.“ Atvažiavęs apžiūrėti iš karto supratau, jog tai ir yra būtent tai, ko taip ilgai 
ieškojau. Čia ir šimtametė troba, ir ramiai sruvenančios Varduvos gaiva, ir senų 
obelų bei kriaušių paunksmė, ir vaikystės vasara kvepianti pieva, ir kalvos nugara, 
ir šaltinio versmė, ir paprastų, nuoširdžių žmonių kaimynystė. Žodžiu, jei kam 
rūpi išgyventi (pakartoti) pasaulėkūros ritualą, čia yra visi tam reikalingi pirma- 
pradžiai elementai - žemė, vanduo, ugnis, medis, paukštis, žmogus... 

Tiesa, kad visa tai, ką išvardijau, pasimatytų, teko šiek tiek patriūsėti - iškirsti 
menkaverčius krūmus, sutvarkyti upės pakrantę, išvalyti upės dugną (ko tik ten 
nebuvo! Buteliai, stiklainiai ir jų šukės, elektros stulpas, įvairių įrankių bei padar- 
gų liekanos, batai, indai ir net anglimis kaitinamas lygintuvas), šiek tiek palopyti 
trobelę (tebelopau iki šiol), išgenėti senąjį sodą ir užveisti naują; pasistatyti pirtelę, 
susikalti lieptą (kiekvieną pavasarį iš naujo) ir t. t., ir t. t. Tai vis darbai, kuriuos 
visi, panašiom sąlygom gyvenantys ar vasarojantys, puikiausiai žino. Skirtumas 
nebent tik tas, jog vieniems tatai yra darbas, kitiems, prie jų priskirčiau ir save, - 
poilsis. Na, o šitaip pailsėjęs, jau gali prisėsti ir prie vieno kito darbelio, paprastai 
iš ryto, - peržiūrėti korespondenciją, perskaityti naują knygą, parašyti atsiliepimą, 
recenziją, straipsnį ar knygos skyrių. Būtina dienos programos dalis - klajonės po 
Sedos apylinkes dviračiu, o vakare, nors ir dangus griūtų, - pirtis. Visa krūvon 
sudėjus - „dangun ėmimas“... 


Kas atvedė prie domėjimosi etnologija? 

Studijų metais nusišypsojo laimė būti pakviestam į folkloro ansamblį „Vorus- 
nė“, kuriam vadovavo docentė Audronė Jakulienė (dabar - profesorė Audronė 
Kaukienė). Ansamblis (tuo metu jų Lietuvoje buvo vos keletas) mano studijų me- 

tais (1979-1984) gyveno „aukso amžių“ - kiekvieną vasarą vykdavome į dviejų; m 


savaičių kūrybines stovyklas (vis kitame Lietuvos regione), kasmet parengdavom 
po vieną naują programą, repetuodavome du, tris kartus per savaitę, koncertuo- 
davome visoje Lietuvoje ir už jos ribų vidutiniškai kartą per savaitę. Žodžiu, greta 
pagrindinių studijų mes tuo metu visi baigėme ir „Vorusnės“ studijas, kurios ir 
atvėrė senosios mūsų pasaulėjautos bei pasaulėžiūros slėpinius, glūdinčius liaudies 
dainų, pasakų, sakmių, patarlių metaforoje, kalendorinių ir šeimos švenčių apeigi- 
nėje simbolikoje, tautodailės ženkluose, žodyje, tyloje... O toliau viskas paprasta: 
nuo pažinimo iki meilės - vienas žingsnis, nuo meilės link dar didesnio pažinimo 
ir noro tomis žiniomis dalytis su kitais - kitas žingsnis. 


Pastaraisiais metais daugiausia dėmesio, atrodo, skiriate baltų mitologijai? 

Mitologija ir religija - svarbiausioji bet kurio etnoso kultūros dalis, dvasinio 
gyvenimo viršūnė. Be jos pažinimo neįmanoma įsigilinti į daugelio etninės kul- 
tūros reiškinių (šeimos ir kalendorinių švenčių papročių, agrarinės magijos, tau- 
todailės ženklų ir ornamentų, liaudiškų tikėjimų) esmę. Neįmanoma paaiškinti 
papročių, ženklų, ornamentų kilmės ir prasmės. Tenka apgailestauti, kad moks- 
linio baltų mitologijos ir religijos tyrinėjimo baruose dirbama gana negausiomis 
pajėgomis, todėl populiarioje literatūroje šiais klausimais išsakoma daug klaidingų 
teiginių, paviršutiniškų, niekuo nepagrįstų nuomonių bei interpretacijų. Ši prie- 
žastis ir lėmė pastarojo dešimtmečio mano publikuotų straipsnių ir monografijos 
atsiradimą. 


Kas jums yra pagonybė? Kiek ji mums šiandien bėra reikšminga? 

Lotynų kalboje pūgūnus „kaimo, kaimiškas, kaimiečių, paprastas, pagoniškas“. 
Romėnams pagonis - „asmuo, gyvenatis toje vietoje“, vėliau pagonis - „valstietis“, 
dar vėliau pagonimi laikomas žmogus, kuris glaudžiai sieja save su gyvenamąja 
vietove (nesvarbu, kaimas tai ar miestas) ir gerbia savo miesto-valstybės dievus. 
Nuo IV a. pagonybė krikščioniškoje literatūroje vartojama kaip terminas archaji- 
nėms religijoms apibūdinti. 

Viduramžiais pagonybė įgijo menkinamąją reikšmę, susijusią su socialiniu 
žmonių pasiskirstymu. Mat priėmus krikščionybę, greičiausiai sukrikščionėdavo 
miestiečiai ir aukštuomenė, vienuolynai kurdavosi miestuose, juose veikė moky- 
klos ir skriptoriumai, taigi krikščionims buvo lengviau prieinamas raštas ir moks- 
las. Kaimo gyvenvietėse tiek Romos imperijos laikais, tiek viduramžiais gyventojai 
buvo didesnėje atskirtyje nuo kitų luomų ir laikėsi savo tradicijų, dėl to daug kur 
pagonybė sumišdavo su krikščionybe ir buvo praktikuojamos drauge. Daugelyje 
Europos vietų, taip pat ir Lietuvoje, tokia situacija išsilaikė iki šių laikų. Toks reiš- 

"Škinys nusakomas religinio sinkretizmo, inkultūracijos, liaudiškos krikščionybės, 
liaudiško pamaldumo ir kitokiais terminais. 

XX a. enciklopediniuose leidiniuose pagonybė dažniausiai apibūdinama kaip 
pirmykščiai religiniai tikėjimai ir kultai; politeistinė religija, paaiškinant, kad ter- 
minas vartojamas kaip priešprieša krikščioniškoms monoteistinėms religijoms 
arba kaip terminas visoms pirmykštėms ir istoriškai egzistavusioms politeistinėms 
religijoms, išskyrus krikščionybę, judaizmą ir islamą, nusakyti. Pažymėtina, kad 
terminas „pagonybė“ tam tikrais atvejais vartojamas su pejoratyviniu atspalviu 
arba pagonybė net nelaikoma religija, o tik „praktikomis ir įsitikinimais“, šitaip 
akivaizdžiai peršant, aktualizuojant monoteizmo ir politeizmo priešpriešą. 

Tačiau egzistuoja ir kitoks požiūris į pagonybę. Jis regimas tų tyrinėtojų (pavyz- 
džiui, M. Eliade, E. Durkheimas, G. Menschingas ir kt.) darbuose, kurie mano, jog 
visi religiniai reiškiniai yra unikalūs ir negali būti aiškinami kitaip, t. y. juos galima 
ir reikia lyginti, ieškant panašumų, skirtumų ar ypatumų, bet netinka supriešinti, 
iškeliant vienas religijas aukščiau kitų. Kita vertus, iškeliama idėja, kad visos reli- 
gijos turi bent vieną bendrą esminį požymį. Jam nusakyti M. Eliade vartoja hiero- 
fanijos terminą, kuris apibūdinamas kaip universalus visų religijos formų bruožas. 
E. Durkheimas linkęs manyti, jog pagrindinis bet kurios religijos bruožas - tikėji- 
mais ir apeigomis paremtas dvasinis bendruomeniškumas. 

Universalaus, visas religijas aprėpiančio požymio paieška ir išskyrimas paska- 
tino ir universalaus religijos apibrėžimo paieškas. Tokiu gali būti laikytina kad ir 
G. Menschingo formuluotė: „Religija — išgyventas susitikimas su šventenybe (hi- 
erofanija) ir atsakomoji šventybės paveikto žmogaus veikla.“ Taigi priėmus tokį 
apibrėžimą, pagonybė laikytina viena iš daugelio pasaulio religijų, kurios hiero- 
faniškumas, atsižvelgiant į istorinį laikotarpį, etnosą ir pan., gali pasireikšti per 
politeizmą, šamanizmą, animizmą, totemizmą, panteizmą, protėvių kultą ir t. t. 
Pavyzdžiui, lygindamas antikinę ir ikikrikščioniškąją pagonybę su krikščionybe, 
M. Yorkas išskiria tokius pagonybės bruožus: a) čia daug vyriškos ir moteriškos ly- 
ties dievų, b) praktikuojama magija ir burtai, c) pabrėžiama apeigų svarba, d) pri- 
pažįstamas kūno dvasingumas, e) dievai ir žmonės suvokiami kaip tarpusavyje 
susiję ir vieni nuo kitų priklausomi. 

Pirmieji autoriai - krikščionys, rašę apie XII-XIII a. baltų kraštuose dar gy- 
barbarišką „velnio išmonę“, o pačius pagonis - kaip netikėlius, kurie „Dievui pri- 
deramą garbę teikia kvailiems gyvuliams, lapuotiems medžiams, skaidriems van- 
denims, žaliuojančioms žolėms ar nešvarioms dvasioms....“, kuriuos žūtbūt reikia 
palenkti į krikščionių tikėjimą. 

Panaši baltų pagonybės samprata raštijoje išliko iki pat XX a., o tam tikrais 
atvejais ir iki pat šių dienų. Ir šiandien baltiškoji pagonybė dažniausiai (ypač krikš- 

čionių) suvokiama kaip laikas, kai laisvai buvo garbinami senieji dievai, kai krikš- D 


čionybė dar nebuvo įsigalėjusi. Antai net ir lietuvių kalbos žodyno duomenimis, 
pagonystė - daugelio dievų garbinimas, o pagonis - pagonystės išpažinėjas; ne- 
naudėlis, netikėlis. Lygiai taip pat pagonystė bei pagonys apibūdinami ir senojoje 
raštijoje - K. Sirvydo, P. Ruigio ir kituose žodynuose. Krikščioniškąjį pagonybės 
matymą ir sampratą apibendrino dar M. Valančius, sakydamas, kad „tikėjimas tas 
buvo klaidingas ir išganymo dūšioms atnešti negalėjo, vienok Lietuvos kunigaikš- 
tystei labai giliavo“. 

Nors senoji baltų religija (pagonybė) tyrinėtojų dėmesio sulaukė dar XIX a. vi- 
duryje, reikšmingiausi darbai (šaltinių publikacijos, monografijos, studijos) suda- 
ryti ir parašyti, o sykiu ir pagonybės, kaip religijos, reabilitacijos procesai pradėti 
tik XX a. pabaigoje ar net XXI a. pradžioje. 

Remiantis šiandien žinomais rašytiniais šaltiniais, taip pat kitų mokslų (kal- 
botyros, tautosakos, etnologijos, archeologijos ir kt.) duomenimis ir paskelbtais 
tyrimais, galima teigti, jog pagrindiniais baltiškos pagonybės bruožais laikytini: hi- 
erarchiškai ir funkciškai skirtingų dievų gausa (politeizmas), protėvių kultas, atvi- 
ros šventvietės su nuolat ar ritualų metu kūrenama ugnimi, kulto tarnų atliekami 
bendruomeniniai ritualai, kuriais užtikrinama kosminė tvarka ir bendruomenės 
narių gerovė, dieviškų galių pasireiškimas ir grįžtamasis ryšys su dievais per me- 
diumus, o iš čia ir ypatinga pagarba gamtai, pomirtinio pasaulio kaip atpildo už 
lojalumą dievams ir jų nustatytai tvarkai samprata ir t. t. 

Dar pažymėtina, jog pastaraisiais dešimtmečiais atgimęs dėmesys pagoniškajai 
religijai paskatino neopagonybės radimąsi, o sykiu ir tinkamesnio, autentiškesnio, 
termino pagonybei pavadinti paieškas, todėl pastarųjų dešimtmečių teologinėje, 
etnologinėjė ir populiariojoje literatūroje greta pagonybės, kaip sinonimai, var- 
tojami ir stabmeldystė, gamtinė, prigimtinė, protėvių, gentinė, baltų, aisčių, sena- 
maldžių, senoji lietuvių, ikikrikščioniškoji religija. 

ŠIENAS ANT KŪČIŲ STALO - 
YPATINGAS 





Banga, 2012-12-22 
Rimantas BALSYS 


Religijų kaitos procese paprastai keičiasi ir švenčių prasmė, tačiau kai kurios 
apeigos arba bent jau atskiri apeigose naudoti elementai išlieka. Šįkart „Bangos“ 
skaitytojams siūlau susipažinti su šieno (šiaudų), dedamų ant Kūčių stalo, simbo- 
line prasme. 


Stiprina ir pranašauja 


Etnografų užrašyta, jog kai kur Kūčių stalui šienas specialiai ruošiamas prieš 
vasaros saulėgrįžos šventę, kad kvepėtų, įmaišoma sausų mėtų, pridedama šiaudų, 
įberiama grūdų. Pranės Dundulienės teigimu, kai kur ant Kūčių stalo pastatydavo 
nekultą rugių pėdą, simbolizuojantį būsimųjų metų gerą derlių, o po stalu dėdavo 
kūlį šiaudų. Identišką paprotį - po Kūčių stalu dėti šiaudų yra aprašęs ir Jonas 
Balys. 

Ant Kūčių stalo pabuvojęs šienas tampa ypatingas ir naudojamas žmonių (ypač 
vaikų) sveikatai stiprinti, gyvulių vaisingumui skatinti, iš jo buriama gyvenimo 
trukmė, vedybos, ateinančių metų derlius; spėjama, kurie javai geriau derės, kokie 
bus linai, kaip seksis šienauti; šiaudais aprišamos, siekiant gausesnio obuolių der- 
liaus, obelys, biržijama sėjant javus ir t. t. 

Tikėta, kad ant Kūčių stalo padėtas šienas gerina žolės augimą ir ateinančiais 
metais bus pilna daržinė. Dažnas šeimininkas padėtą Kūčių vakarienei šieną per- 
žegnodavo ir pabučiuodavo - prašydavo Dievo laimingų ir derlingų metų, kad 
gyvuliams šieno netrūktų. 

Visoje Lietuvoje po Kūčių vakarienės kiekvienas traukia po vieną šiaudelį ir 
žiūri, kieno ilgesnis. Ilgesniojo savininkas turėtų ilgiau gyventi, geresnio derliaus 

sulaukti (pavyzdžiui, tikėta, jog to daliai, kuris išsitraukė ilgiausią šiaudelį, reikia; aj 


tais metais sėti linus). 

Žemdirbys iš grūdų, likusių ant stalo nuėmus šieną (šiaudus), sprendė, kokių 
javų derlius ateinančiais metais bus našesnis: „Pavalgę kūčias, pamažėl nuima nuo 
stalo šieną. Jei ant stalo paliko grūdų, tai bus geri metai, ir atvirkščiai.“ 

Slavų tautose taip pat šiaudų nuo kalėdinio stalo buvo nešama į tvartą gyvu- 
liams, išbarstoma laukuose; tais pačiais šiaudais rišamos obelys, juosiamos vaikų 
nesusilaukiančios moterys, iš šiaudų buriama apie ateinančių metų derlių. 


Kilmė kelia diskusijų 


Kodėl šienas (šiaudai) klojamas ant stalo (po stalu) arba kokia yra šieno (šiau- 
dų) ant Kūčių stalo kilmė, nesutariama. Esti įvairių samprotavimų: 

- šiame paprotyje įžiūrimas bendras žmonių ir gyvulių valgymas, t. y. pasi- 
dalijimas ar apsikeitimas maistu. Šis bendras valgymas — taikos sutvirtini- 
mas tarp Žmonių ir gyvulių; 

- šienas ant Kūčių stalo žmonėms primena kūdikėlio Jėzaus gimimo vietą; 

- Kūčių stalas dengiamas ir šeimos mirusiesiems, todėl šiaudų pėdas (taip 
pat ir šienas) galėjo būti skirtas vėlėms šiltai, jaukiai įsitaisyti. 

Ieškant atsakymo, pravartu prisiminti, kad šiaudai (šienas) gana dažnai nau- 
dojami ir kituose tradicinio laikotarpio papročiuose - gimtuvėse ir krikštynose, 
vestuvėse, laidotuvėse, taip pat agrarinėje magijoje. 

Tikėta, jog mažam vaikui atėjus į pasaulį reikia jį nevystytą padėti ant šiaudų. 
Toks maginis veiksmas turėtų jį apsaugoti nuo dantų skaudėjimo. Šiaudas gali pa- 
dėti apsisaugoti ir nuo minkštaprotystės - siuvant ant savo kūno kokį nors drabužį, 
būtinai reikia šiaudą įsikąsti. 

Vestuvių papročiuose ryškesnė šiaudų (o ypač nekultų javų) vaisingumo sim- 
bolika. Minėtinas paprotys įkloti į jaunavedžių lovą nekultų javų pėdą, o keltuvių 
rytą spėti apie jaunųjų vaisingumą pagal „kūlimo“ rezultatus. Jeigu lovoje ar palei 
lovą randa kviečio, rugio ar miežio grūdą, tai pirmasis vaikas gims berniukas, jei 
randa avižą - mergaitė. O jei lovoje ar palei lovą jokio grūdo neranda, tada spėja, 
kad pora bus bevaikė. Kad taip neatsitiktų, o gal siekiant suaktyvinti jaunųjų po- 
tencines galias, sužadinti vaisingumą, Rytų Aukštaitijoje prie klėties buvo imituo- 
jamas javų kūlimas spragilais (kad kviečiai gerai derėtų ir vaikelių būtų). 

Marinimo, laidotuvių papročiuose šiaudai greičiausiai įprasmina jungtį tarp šio 
ir ano pasaulių, t. y. atlieka mediatoriaus funkciją. Matyt, būtent dėl šios priežas- 
ties mirštantis žmogus guldomas ant asloje pakreiktų šiaudų; ant patiestų šiaudų 
guldomas ir nupraustas mirusysis; šiaudų paklojama į vežimą, kuriuo numirėlis 
vežamas laidoti. Šiaudų, J. Basanavičiaus teigimu, reikia numesti vežant mirusįjį 

"5į kapines „pas lauko rubežių atvažiavus, kaip ir pas kapinių vartus“, „idant vėlei 
namon sugrįžtant atsisėst ir ilsėtis pakelėje smagiaus būtų“. 

Agrarinėje magijoje šiaudai turėjo garantuoti, padidinti sodų ir laukų derlių. 
Dzūkijoje būta papročio Kūčių vakarą aprišti vaismedžius šiaudų ryšiais, sudrė- 
kintais grūdų nuoviru, t. y. ant Kūčių stalo net nepabuvojusiais šiaudais. 


Simbolinės prasmės 


Yra dar daug įvairių papročių, tikėjimų, burtų, kuriuose taip pat įžiūrėtina sim- 
bolinė šiaudų prasmė. Vienu atveju šiaudai (šiaudų kūlys) - vaisingumo, kitu - tik 
puošybos (kitoniškumo?), trečiu - jungties, tarpininkavimo, ketvirtu - menkaver- 
tiškumo (nykimo, mirties) simbolis. 

Išvardytieji pavyzdžiai rodytų, jog paaiškinti šiaudų (šieno) ant Kūčių stalo (o 
dar labiau kituose papročiuose, magijoje) ritualinę prigimtį, remiantis vien krikš- 
čioniškąja simbolika, būtų keblu. Labiau tikėtina, kad šiaudai, šienas įvairiose ap- 
eigose atsirado dėl universalių savybių, kurios savo ruožtu radosi iš žemdirbiškos 
pasaulėjautos, iš kartos į kartą perduodamam supratimui, kad jų auginami javai 
nepertraukiama grandine susieja juos su mirusiais protėviais. Taigi, viena vertus, 
javai (tiek grūdai, tiek šiaudai) simbolizuoja nesibaigiantį gyvybės tęstinumą, kita 
vertus, gali simbolizuoti jungtį su anapusiniu, t. y. dievų ir mirusiųjų pasauliu, būti 
atskyrimo, mirties arba ritualinio perėjimo į naują būvį simbolis. 

KALĖDŲ TRADICIJA: PRASMĖS 
KEITĖSI, RITUALAI IŠLIKO 





Santarvė, 2012-12-03 


Apie artėjančių švenčių etnologinę prasmę kalbamės su humanitarinių mokslų 
daktaru, prof. Rimantu BALSIU. 


- Etnologinėje literatūroje teigiama, kad Kūčios iš tikrųjų yra krikščioniškos 
ir pagoniškos šventės samplaika. Ar toks teiginys atitinka tikrovę? 

- Iš dalies - taip. Tiesa, dėl paties termino etnologai ir religijotyrininkai vis dar 
nesutaria. Vieni tai linkę vadinti sinkretizmu, kiti - inkultūracija, treti - liaudišku 
pamaldumu ir t. t. Tačiau pavadinimas nekeičia dalyko esmės. O ji tokia - krikščio- 
niškos šventės, atmindamos tam tikrus įvykius, pasinaudoja senomis gamtinėmis 
arba žemdirbiškomis šventėmis, išstumdamos senąsias prasmes, tačiau nesyk išlai- 
kydamos tam tikras archajiškas formas, kuriomis reiškiasi jau visai nauji dalykai. 

Kitaip tariant, keičiantis religijoms, keičiasi ir švenčių prasmė, tačiau dažnu 
atveju išlieka senieji ritualai, virtę tiesiog papročiais ir šventėmis, kuriose pasirodo 
ir tam tikras įvairiakilmių elementų kiekis, o pastarieji jau neturi nieko bendro su 
tikruoju religiniu šventės turiniu. 

Antai krikščioniška Kalėdų šventės tradicija radosi iš andainykščių žemdirbių 
mirštančių ir prisikeliančių dievų (Ozyrio - Egipte, Dionizo - Graikijoje ir t. t.) 
kultų ir jų gimimo švenčių. Pirmaisiais mūsų eros amžiais Kūčių Kalėdų šventės 
krikščioniškąjį turinį formavo vigilijų (lot. vigilija reiškia „budėjimas“) paprotys. 
"Tuo metu didesnių švenčių išvakarėse krikščionių bendruomenės susirinkdavo 
bažnyčiose, kur kartu besimelsdamos ir giedodamos budėdavo iki aušros laukda- 
mos sugrįžtant Jėzaus (tikėta, jog Kristus sugrįš būtent naktį). 

Ikikrikščioniškuoju laikotarpiu lietuviai ir prūsai rudens pabaigoje - Žiemos 
pradžioje, t. y. žemdirbiško metų rato gale, atlikdavo aukojimo ritualus, skirtus 
seniesiems dievams. Prūsai, rašytinių šaltinių duomenimis, dar ir XVI a. šventė 
žemdirbišką rudens šventę, kurios metu „maloningiesiems dievams“ - Perkūnui, 
Pilnyčiui, Svaikstikui, Pergrubrijui dėkojo už gausų tų metų derlių ir prašė dievų 
būti dar maloningesnių ateinančiais metais, su tam tikromis apeigomis aukodami 

"5ožį. Lietuviai, M. Strijkovskio ir kitų XVI a. autorių duomenimis, sudoroję derlių, 
pagonišku papročiu aukojo dievui Žemininkui: „Į tam tikrą vietą, skirtą puotavi- 
mui ir aukojimams, susirenka visi su žmonomis, vaikais ir tarnais. Stalą apkreikia 
šienu, ant jo padeda duonos, o iš abiejų duonos pusių stato du indus alaus. Paskui 
atveda jautuką, paršą ir kiaulę, gaidį ir vištą ir kitokių naminių gyvulių - po patiną 
ir patelę. Juos pagonišku papročiu užmuša ir šitaip aukoja...“ 

Iš čia paminėtų krikščioniškų ir pagoniškų ritualų nemaža refleksijų randame 
ir šiandieninėse mūsų Kūčių bei Kalėdų šventėse. Tik jų prasmė, kaip jau minėjau, 
dažniausiai yra smarkiai pakitusi. 


- Kiek ir kodėl ant Kūčių stalo turėtų būti patiekalų - 9, 12, 13? 

- Konkretus (9, 12, 13) patiekalų skaičius ant Kūčių stalo labiau „kabinetinės 
etnologijos“ nei gyvosios tradicijos rezultatas. Iki pat XIX a. pabaigos jokių žinių 
apie patiekalų skaičių nei rašytiniuose šaltiniuose, nei etnografiniuose aprašuose 
nėra ir negalėjo būti. Kaip jau minėjau, iki pat XVII a. pabaigos dar aukota senie- 
siems dievams. Aukojimo esmė - aukos (aukojamo gyvulio ar gyvulių, duonos, 
alaus) pasidalijimas su dievais (pirmieji maisto kąsniai ir gėrimo šlakai - dievams, 
o visa kita suvartoja ritualo dalyviai). Tikėta, jog aukų gausa nulems ir ateinančių 
metų gausų derlių bei gyvulių prieauglį. Iš dalies gausos simbolika įžiūrėtina ir 
skaičiuojant Kūčių patiekalus iki 12, 13, tikint, kad visus metus, t. y. dvylika mėne- 
sių (arba trylika pagal Saulės kalendorių), nepritrūks maisto, visa šeima bus soti. 
Namudinio ūkio sąlygomis tai labai svarbu. 


- Ką simbolizuoja pagrindiniai patiekalai? 

- Nelygu, kokios tradicijos paisysime. Žemdirbiškame pasaulėvaizdyje visos 
grūdinės kultūros, vadinasi, ir visi iš jų padaryti patiekalai sietini su vaisingumu, 
derlingumu, gyvulių prieaugliu, šeimos pagausėjimu ir pan. Dar XVII a. pabaigo- 
je tai paliudija ir M. Pretorijus, sakydamas, jog „Kūčių vakarą lietuviai tvartuose 
barsto žirnių ir kviečių, kad gerai sektųsi gyvuliai. Kalėdų dieną, eidami į bažnyčią, 
pasiima žirnių ir kviečių, o grįžę namo, atiduoda žąsims ir vištoms“ ir t. t. Tas pats 
pasakytina ir apie kitus Kūčių stalo patiekalus - obuolius, riešutus, grybus, aguonų 
pieną, kanapinę ir t. t. Tai vis įvairiapusio vaisingumo ir derlingumo simboliai. 
Su krikščionybe ant Kūčių stalo atsiradę patiekalai jau aiškintini krikščioniškoje 
šviesoje. Antai kalėdaitis simbolizuoja šeimos bendrystę ir vienybę (duona yra ke- 
pama iš daugybės grūdų). Su krikščionybe sietini ir visi žuvies patiekalai. Žuvis yra 
Mesijo simbolis (pirmieji krikščionys jį pritaikė Kristui, o graikiškojo ichtus („žu- 
vis“) raidės tapo kriptograma, šifruojančia krikščionių tikėjimo išpažinimo - „Jė- 
zus Kristus Dievo Sūnus“ - pirmąsias raides. Ilgainiui žuvis tapo pasninko valgiu, 
simbolizuojančiu Jėzaus pergalę. Tačiau „liaudiško pamaldumo“ aplinkoje šitokia 

simbolika mažai kam žinoma, todėl kaip mat randamas kitas - paprastesnis paaiš-7 ' 42 


kinimas: „Kas Kūčių dieną nevalgo žuvies, tą kitais metais utėlės apsės“. 


- Iš kur buvo kilusi tradicija prie Kūčių stalo būtinai susodinti lyginį valgan- 
čiųjų skaičių? 

Daugybė galimų aiškinimų. Ir visi vienodai reikšmingi. Lyginis skaičius dalijasi 
iš dviejų. 

- Šienas po staltiese. Ši tradicija siejama su tuo, kad gimęs Jėzus gulėjo būtent 
ant šieno. Tačiau vyrauja ir kita nuomonė: esą tai žmonių dalijimasis maistu su 
gyvuliais. Ką galite apie ją papasakoti plačiau? 

Visoje Lietuvoje ant Kūčių stalo tiek tradiciniu laikotarpiu, tiek ir šiandien de- 
damas šienas (šienas maišytas su šiaudais). Etnologinėje literatūroje (ypač mėgė- 
jiškoje) galima rasti bent kelis šieno / šiaudų dėjimo ant stalo / po stalu aiškinimus: 

1. Bendras žmonių ir gyvulių valgymas, t. y. pasidalijimas maistu. Toks ben- 

dras valgymas - taikos sutvirtinimas tarp žmonių ir gyvulių; 

2. Kūčių stalas dengiamas ir šeimos mirusiesiems, todėl šiaudai / šienas galėjo 

būti skirtas vėlėms šiltai, jaukiai įsitaisyti; 

3. Šienas ant Kūčių stalo žmonėms primena kūdikėlio Jėzaus gimimo vietą. 

Ieškant atsako, kuris iš čia pateiktų aiškinimų galėtų būti priimtinesnis, pravar- 
tu prisiminti, kiek dažnai šiaudai / šienas naudojami kituose tradicinio laikotarpio 
papročiuose. 

Pažymėtina, kad šienas, o ypač šiaudai XIX-XX a. plačiai įvairiuose Lietuvos 
regionuose naudojami agrarinėje magijoje, gimtuvių, vestuvių, laidotuvių papro- 
čiuose. Negana to, rašytiniai šaltiniai rodo, jog šienu / šiaudais buvo „dengiamas“ 
stalas-altorius aukojant seniesiems lietuvių ir prūsų dievams. 

Antai Karaliaučiaus slaptajame archyve rastas XVI a. „lapelis iš dingusio laiško“ 
tai aiškiai įrodo: „Taigi paimkite ožį ir nuveskite jį į trobą, ir paklokite po juo šieno, 
kad jis ant jo stovėtų, ir paimkite saują šieno, suvilgykite vandeniu, apšlakstykite 
ožiui galvą ir sakykite: „mes garbiname tave, žemiškasis dieve, greta dangiškojo, ir 
paimkite ožį, ir užmuškite jį, ir išvirkite, ir kai jis išvirs, nedėkite mėsos į dubenį, 
bet padėkite ant stalo, kur turi būti pabarstyta šieno, ir valgykite, ir kai suvalgysite, 
surinkite visus kaulus į krūvą, kad nė vienas nedingtų, ir sudeginkite juos. Tai turi 
daryti visi vyrai“. 

Šitoks „dievų stalas“ rašytiniuose šaltiniuose minimas iki pat XVII a. pabaigos. 
Taip, „Sūduvių knygelės“, L. Davido, jau minėto J. Strijkovskio, M. Pretorijaus ir 
kitų XVI-XVII a. autorių duomenimis, aukota seniesiem dievams. 

Tad šienas / šiaudai, remiantis XVI-XVII a. rašytinių šaltinių duomenų analize, 
ritualuose naudojami kaip patiesalas, ant kurio skerdžiami aukojami gyvūnai, de- 
dami kiti aukojimui skirti produktai. Stalas / pūras / akmuo + šienas, šiaudai - to 
laikotarpio namų altorius - „Dievų stalas“. 

Aukojimo ritualo metu sakraliais tapę šiaudai / šienas, sprendžiant iš XIX- 
XX a. užrašytų tikėjimų, buvo naudojami kaip vaisingumą skatinanti priemonė. 

Vadinasi, ant Kūčių stalo XIX-XXI a. dedamas šienas / šiaudai - ikikrikščioniš- 
kosios religijos ritualo reliktas, pastaraisiais amžiais, kaip ir daugelis kitų elementų, 
įgavęs naujų simbolinių prasmių. 


- Per Kūčias žmonės burdavosi. Ar būrimai neprieštaravo krikščionybei? 

Burtai, arba vadinamoji „likimų šventė“, - mėginimas pažvelgti į ateitį, būdin- 
gas visoms kalendorinėms šventėms. Krikščionybė visais laikais su burtais ir bur- 
tininkais griežtai kovojo, nepaisant to - liaudiškoje tradicijoje jie sėkmingai išliko 
iki pat XX a. vidurio. Atkreiptinas dėmesys, jog būrimosi siekiai tokie pat paprasti 


- Ar Kūčios ir Kalėdos visuose Lietuvos regionuose švęstos vienodai? Jeigu ne, 
kokie esminiai skirtumai Žemaitijos regione? 

Vienas iš seniausių, įdomiausių ir originaliausių Žemaitijos regiono Kalėdinių 
papročių - rąstigalio (blukio) valkiojimas iš sodybos į sodybą. Tokių ceremonijų 
dalyviai būdavo vadinami blukvilkiais. Dar J. Pabrėža rašo, kad pirmąjį Kalėdų 
vakarą tiek vyrai, tiek ir moterys, nepaisant jų amžiaus, net vaikai, renkasi vilkti 
blukio. Tampo jį visą naktį giedodami kalėdinę giesmę bernalus. Stengiasi giedoti, 
dainuoti kaip beįmanydami garsiau, tiek norėdami parodyti savo balsą, tiek ir tikė- 
damiesi pelnyti gėrimo, kitokių vaišių iš aplankytų ūkininkų. Blukvilkiai visą laiką 
dainuoja, šoka, per blukį šokinėja, blevyzgoja, netgi blogybių aplankytų sodybų šei- 
mininkams pridaro. Blukvilkių paprotį dar mini S. Daukantas, pažymėdamas, kad 
tas rąstas vaizdavęs senuosius metus. Pasak S. Daukanto, vilkdami rąstą, žemaičiai 
dainuodavę dainelę „Tabalaj, taj, taj, taj“ ir mušdavę senuosius metus - tabalus, o 
paskui tą rąstą sudegindavę. Paskutinis blukvilkius, ėjusius sveikinti ūkininkų, mini 
M. Valančius „Palangos Juzėje“. Vėlesni šaltiniai to papročio jau nebemini. 


- Kodėl iki Kūčių vakarienės visą dieną būdavo nevalgoma? 
Visa diena skirta fiziniam ir dvasiniam apsivalymui. 


Šiais laikais Kalėdas žmonės pripratę švęsti labai paprastai: dažniausiai 
prie vaišių stalo su draugais. Šventė lyg ir nebeteko prasmės. Kaip atrodydavo 
tradiciškos Kalėdos? 

Prasmę žemėje turi viskas. Klausimas, kokias prasmes visai šventei, atskiriems 
tos šventės elementamas (žodžiams, veiksmams, stalui, patiekalams, dovanoms, 
artimųjų lankymui ir t. t.) mes suteikiame. 

Prisimenat garsųjį Ilfo ir Petrovo personažą Ostapą Benderį? Jis Vorobjani- 
novui (ir visam pasauliui) atskleidė gilą išmintį, sakydamas: „Kisa, kam tau pini- 
gai? Tu gi neturi fantazijos“. Panašiai, matyt, būtų galima pasakyti ir apie šventes... 

MITOLOGINIO PASAULIO 
PĖDSAKAIS 





Ozonas, 2011 / 7 (39), p. 26-27 
Kristina SADAUSKIENĖ 


Mitai nėra paprastos pasakaitės, kuriomis senoliai, neturintys televizoriaus, liū- 
liuodavo vaikučius. Tai - pasaulio santvarkos paaiškinimas, fundamentalus žmo- 
gaus elgesio kodų rinkinys. Mitas paaiškina pradžią ir pabaigą, nurodo kiekvieno 
vietą ir vaidmenį pasaulyje. Mitinį pasakojimą galima atpažinti pagal struktūrą — 
čia veikėjų vardai ir aplinkybės tėra kintamieji - pasakojimo rėmas yra esminis 
dalykas. Tai vėžės, kuriomis keliauja tiek fikciniai personažai, tiek tie, kurie gyve- 
na ant žemės. Gyvename moderniame pasaulyje ir retas, kas žino kokį nors mi- 
tinį pasakojimą, - pastarieji seniai išblukę iš atminties. Tad nebeturime ir juose 
slypėjusių priežasties-pasekmės paaiškinimų. Sakote, kad tai racionalumo laikais 
nereikalinga? Tuomet kodėl kasdienybė kupina ritualų, atliekamų automatiškai, 
nė nesusimąstant. Mitologiniame lygmenyje slypi ne tik žmonių santykių ir gyve- 
nimo dėsningumų eksplikacija - ten pat ir žinios apie gamtiškąjį pasaulį. Būtent 
pastaruoju ir domimės. Pokalbio šįkart pakvietėme Klaipėdos universiteto Huma- 
nitarinių mokslų fakulteto dekaną profesorių Rimantą Balsį. 


Kur mitologinio pasaulio struktūroje yra žmogus - užtikrintai centre ar pe- 
riferijoje? 

Mėgindami atsakyti į šį klausimą, turėtume aptarti antropogoninius baltų mi- 
tus. Deja, tegalime pasiremti tik XIX-XX a. pr. tautosakiniais šaltiniais. Lietuvių 
etiologinėse sakmėse randame dvi žmogaus kilmės (o sykiu ir vertės) versijas. Da- 
lis sakmių pasako, kad Dievas žmogų nulipdęs iš žemės ar molio, o paskui įpūtęs 
jam dvasią. Šis motyvas pernelyg nesiskiria nuo biblinio pasakojimo, tačiau visiš- 
kai tikėtina, kad lietuviai ir iki krikščionybės turėjo pirmojo žmogaus „nulipdymo“ 
versiją, nes ją turi daugelis pasaulio tautų (tarp jų ir nemažai izoliuotų tautų). Šios 
sakmės rodytų, jog žmogus - planingos ir sąmoningos Dievo veiklos rezultatas. 
Tačiau lietuvių tradicijai priklauso ir žmogaus atsiradimo iš Dievo seilių versija: 
Dievas kadaise ėjęs „pavandeniu“ savo reikalais ir nusispjovęs, o grįždamas atgal 

"pamatęs kažkokią būtybę, pasirodo, atsiradusią iš jo spjūvio. Vienoje sakmėje taip 
atsiranda du žmonės, vyras ir moteris, kitur - tiesiog žmogus. Šios sakmės mums 
akivaizdžiai byloja, jog žmogus pats savaime nėra vertingas, tai tik atsitiktinis be- 
galinės Dievo kūrybinės galios produktas. Kaip ten bebūtų, XIII-XVII a. užfiksuo- 
ti ritualai, aukojimai, maldos, tikėjimai, o iš dalies ir XVIII XX a. papročiai rodo, 
jog bet kokie žmogaus veiksmai buvo įmanomi tik dievų sankcionuotais būdais. 


Kuo buvo grįstas žmogaus santykis su gamta ir kaip jis save suvokė (jos vaiką, 
lygų kitiems, ar išaukštintą būtybę, kaip kad krikščionybės tradicijoje)? 

Nuo seniausių laikų gimimas (moters vaisingumas) siejamas su žemės vaisin- 
gumu ir derlumu (plg. ola įsivaizduojama kaip žemės įsčios. Niekas nemiršta, o tik 
laikinai pasitraukia iš šio pasaulio, kad vėl į jį sugrįžtų (plg. su mitu apie žmogaus 
nulipdymą iš žemės). Religinė esmė: kūdikio pradėjimas ir pagimdymas yra pa- 
vyzdinio akto, kurį įvykdė žemė, mikrokosminės versijos. Išlikęs paprotys gimusiįjį 
(kaip ir mirštantįjį) paguldyti ant žemės, liudijantis žmogaus ir žemės tapatybę 
(plg. žmogaus ir žemės etimologiją - žmogus - žmo- „žemiškas, žeme vaikštan- 
tis“). Iš čia radosi tikėjimai, jog užkasimas į žemę (griovį, olą, duobę ir pan., taip 
pat perlindimas pro drevę, keistai suaugusias šakas) — ritualas, tolygus žmogaus 
gimimui iš naujo, teigiantis, kad žmogaus negalima pataisyti, reikia pakartoti (imi- 
tuoti) gimimą, dalyvaujant pačiai motinai žemei. 


Ar yra likę liudijimų, koks turi būti elgesio kodeksas su gamta? Kokios sankci- 
jos už vienokį ar kitokį elgesį su ja (tiek pozityvų, tiek negatyvų)? 

Iš XII-XVII a. rašytinių šaltinių galime spręsti, jog tuo metu visa gyvenama 
aplinka (žemė, vandenys, miškai ir t. t.) skirstyta į sakralią ir profanišką, t. y. te- 
ritorijos, kuriose reziduoja dievai ir mirusieji protėviai ir čia leistina tik ritualinė 
elgsena, ir teritorijos, kuriose, atlikus metinius ritualus, leidžiama ūkinė veikla. 
Elgesio su gamta kodeksas daugiausia išliko tautosakoje (pasakose, sakmėse, tikė- 
jimuose, patarlėse). Pateiksiu vieną kitą pavyzdį: „Nespjauk į vandenį - mirusiems 
tėvams akis prispjausi , „Jei spjausi į ugnį ar šlapinsies ant laužo - po mirties reikės 
laižyti karštą akmenį; „Jei išdraskysi kregždžių lizdą - starzdanom apteksi“, „Jei 
nušausi gandrą arba išardysi gandro lizdą - namai sudegs“, „Jei sodyboje išpjausi 
kitų sodintus vaismedžius - mirsi“ ir t. t. 


Kiek daug ritualų reikėjo laikytis bendraujant su gamta (pavyzdžiui, teko 
girdėti apie tai, kaip eidamas į mišką žmogus sukalbės trumpą „maldelę“, kad 
miškinėlis samanėlis jo nepaklaidintų)? 

XIX-XX a. užrašyta gausybė tikėjimų, kurie reglamentuoja žmogaus elge- 
sį gamtoje (kada galima arba draudžiama žuvauti, medžioti, kirsti medžius, arti 

žemę, kūrenti laužus, kada leistina maudytis, bėgioti basomis, kaip elgtis nukirtus“ 42 


medį ir pan.). Ritualinę elgseną liudija ir išlikusios maldelės, kuriomis kreipiamasi 
į žemę, ugnį, vandenį, miškų dvasias ir kt. Tipiškas pavyzdys - sukalbėjus pote- 
rius, bučiuoti žemę, o pabučiavus, kreiptis į ją maldele: „Žeme, motina mano, aš iš 
tavęs esu, tu mane šeri, tu mane nešioji, tu mane po smerčio pakavosi.“ Dzūkijoje 
užrašytos maldelės, skirtos miškų ir juose augančių gėrybių globėjams: „Eidamas 
miškan, kad nepaklystai, pamiškėj atsistojęs taip kalbėk: „Miškinėli samanėli, aš 
gyrelės nekertu, aš lizdelių neplėšiu, aš paukštelių nemušu, man kelio nepastok, 
many girioj nevadziok, namo grįščia nekliudzik“; „Einant miškan grybautų ar uo- 
gautų, kad pasisektų, reikia įėjus miškan, į girios gelmę atsigręžus garsiai kalbėt: 
„Einu girion vuogautų, ainu miškan grybautų. Pirma vuogelė miškinėliu, pirmas 
grybelis samanėliu, kad po girių nevadziotų, kelio nepastotų.“ 


Pirmosios dievybės buvo patys gamtos objektai, ilgainiui jos tapo antropo- 
morfinėmis. Kas lėmė tokią tranziciją? Galbūt jau čia galima įžvelgti kintančius 
santykius su gamta, kurie „evoliucionavo“ iki labai proziško suvokimo, kad gam- 
ta tėra žmogui skirtų išteklių saugykla? 

Teiginiui „pirmosios dievybės buvo patys gamtos objektai“ būčiau linkęs ne- 
pritarti. Prisiminkime, jog pats pirmasis autorius, perteikęs žinių apie baltų die- 
vus - Publijus Kornelijus Tacitas dar 98 m. e. metais „Germanijoje“ rašė: „Dešiny- 
sis Svebų jūros pakraštys skalauja aisčių gentis, kurių papročiai bei apdaras kaip 
ir svebų, o kalba artimesnė britų. Jie garbina dievų motiną. Kaip savo tikėjimo 
ženklą nešioja šernų atvaizdus. Tasai ženklas lyg ginklas ar apsaugos priemonė - 
sergsti nuo visko deivės garbintoją net ir priešų maišaty.“ Klaidingas ir klaidinan- 
tis požiūris, jog mūsų protėviai kaip dievus garbino medžius, skaidrius vandenis, 
paukščius, žvėris, dangaus šviesulius, radosi iš XI-XIII a. autorių - A. Brėmenie- 
čio (apie 1075 m.), popiežiaus Inocento (1199 m.), O. Porderboniečio (1220 m.) 
ir kt., kurie, suprantama, buvo ir kitataučiai, ir kito tikėjimo, aprašymų. Šiandien 
jau argumentuotai įrodyta, jog baltai garbino ne pačius gamtos objektus, o per 
juos besireiškiančias, pasiekiamas arba juose reziduojančias dievybes. Vienas to- 
kių argumentų - M. Pretorijaus aprašas, liudijantis, kodėl ir kaip medis (taip pat 
ir kitas gamtos objektas) gali tapti kulto objektu. Teigiama, jog vaidila, suradęs 
tinkamą medį, turėdavo pasninkauti tris dienas ir tris naktis ir šaukti savo dievą, 
idant jis įžengtų į medį, suteiktų jam, t. y. medžiui, šlovę, kad žmonės per tą medį 
galėtų kreiptis į dievą pagalbos. O dėl evoliucijos... Ji prasidėjo tada, kai žmonės 
nustojo atlikinėti ritualus. Kita vertus, gal buvo dievybių, kurios nesidavė „sužmo- 
ginamos, kokios jos ir kodėl taip buvo? Į šitą klausimą keblu atsakyti dėl šaltinių 
stokos. Greičiausiai mes jau niekada tiksliai nesužinosime, kaip anuo metu gy- 
venusieji įsivaizdavo (ir kaip vaizdavo) savo dievus. Ypač žemesniosios klasės — 

"5žemdirbystės, gyvulininkystės, sodybos, namų ir kt. globėjus. Juk iš XVI a. šaltinių 
(S. Grunau ir kitų to paties laikotarpio autorių kronikos) žinomi tik trijų aukš- 
čiausiųjų prūsų dievų - Patrimpo, Patulo ir Perkūno - pavidalai. Jie, kaip žinoma, 
antropomorfiniai. Paskui jau tik XIX-XX a. pr. tautosaka teikia informacijos, kaip 
įsivaizduotos laumės, raganos, kaukai, aitvarai, giltinė, Perkūnas, velnias, Dievas ir 
t. t. Bet tai jau tautosaka ir tautosakiniai personažai... 


Ar šiandieninio lietuvio sąmonėje yra likę kas nors iš archajiško mitologinio 
pasaulio suvokimo? Kokios ty rudimentų apraiškos? 

Manau, kad taip. Iškilioji Jurga Ivanauskaitė kadaise taikliai yra pastebėjusi, jog 
„dažnas lietuvis vis dar tebėra Kalėdų ir Velykų katalikas“. Tad ir šiandien mūsų 
pasaulėjautoje vis dar gausu XVI XX a. pr. gyvavusio „liaudiško pamaldumo, ku- 
riame sumišę ikikrikščioniškosios ir krikščioniškosios religijų elementai. Tokios 
pasaulėjautos apraiškos — pastaraisiais dešimtmečiais (dešimtmetį) atsiradęs po- 
reikis per šventes įsižiebti žvakę, o namuose įsirengti židinį; suaktyvėjusi migracija 
į sodybas, t. y. į ramų, natūralios gamtos prieglobstį, garinių pirčių renesansas ir 
t. t. ir t. t. Apstu mūsų kasdienybėje bei šventėse ir ritualinės elgsenos reliktų. Čia 
prisimintina, kad mitai sunyksta kur kas greičiau nei ritualai, t. y. veiksmas vis dar 
atliekamas (nes taip darė tėvai ir tėvų tėvai), o štai tos elgsenos aiškinimas dažniau- 
siai yra arba visiškai nebežinomas, arba smarkiai pakitęs, įgavęs visai naujų simbo- 
linių prasmių. Pavyzdžiui, takas link mirusiojo šarvojimo vietos vis dar barstomas 
eglišakiais; Kūčių vakarą ant stalo (po staltiese) dedama šieno; per Velykas dau- 
žiamasi kiaušiniais; ant Kalėdų ir Velykų stalo patiekiama rūkyto ir virto kiaulės 
kumpio ir t. t.; bemaž visi žino, jog per slenkstį negalima sveikintis, o pirmą kartą 
pamačius gandrą reikia verstis kūliu ir t. t. ir t. t. Visi išvardytieji pavyzdžiai - ritu- 
alinės elgsenos reliktai. Deja, daugelis apie jų prasmę net nesusimąsto. 

IR PER ADVENTĄ 
GALI BŪTI LINKSMA 





Valstiečių laikraštis, 2017-12-01 
Lijana CIBULSKIENĖ 


Lapkričio 30-ąją, Šv. Andriejaus dieną, prasidės adventas. Tai tamsiausias 
metų laikas, kuris daugeliui asocijuojasi su rimtimi, susikaupimu ir didžiųjų 
metų švenčių bei saulėgrįžos laukimu. Etnologo, Klaipėdos universiteto profeso- 
riaus Rimanto Balsio teigimu, draudimas linksmintis per adventą - kiek klaidin- 
gai interpretuojamos senosios lietuvių tradicijos. 

Ikikriščioniškuoju laikotarpiu lietuviams ir prūsams adventas neegzistavo. 
Mūsų protėviai šiuo metu atlikdavo aukojimo (padėkos) ritualus, skirtus senie- 
siems dievams. Prūsai, rašytinių šaltinių duomenimis, dar ir XVI a. šventė žem- 
dirbišką rudens šventę, kurios metu „maloningiesiems dievams“ - Perkūnui, Pil- 
nyčiui, Svaikstikui, Pergrubrijui - dėkojo už gausų tų metų derlių ir prašė būti dar 
maloningesnius ateinančiais metais bei laikydamiesi tam tikrų apeigų aukojo ožį. 

Lietuviai, Motiejaus Strijkovskio ir kitų XVI a. autorių duomenimis, sudoroję 
derlių, pagonišku papročiu aukojo dievui Žemininkui. Pasakojama, kad į tam ti- 
krą vietą, kurioje būdavo puotaujama ir aukojama, lietuviai vyrai susirinkdavo su 
žmonomis, vaikais ir tarnais. Stalas būdavo apdengiamas šienu, ant jo būdavo pa- 
dedama duonos, o iš abiejų duonos pusių - alaus indai. Paskui būdavo atvedamas 
jautukas, paršas, kiaulė, gaidys ir kitokių naminių gyvulių - po patiną ir patelę. 
Juos pagonišku papročiu užmušdavo ir šitaip paaukodavo. Lietuvininkai XVII a. 
pabaigoje šiuo laikotarpiu, Mato Pretorijaus liudijimu, pagal senovinius papročius 
šventindavo naminius gyvulius, ypač karves ir arklius. 

Krikščionybė ir jos įtvirtintas kalendorius gerokai pakoregavo mūsų švenčių 
laiką, o dar labiau - jų turinį. XIX-XX a. pirmosios pusės liaudies kalendoriu- 
je adventas - ūkinių darbų pabaigos, apsivalymo, susilaikymo nuo triukšmingų 
linksmybių (vestuvių, krikštynų) metas. Šios nuostatos išliko patarlėse ir priežo- 
džiuose: „Adventai tamsūs - kluonai šviesūs (suprask, iki advento ir javai turi būti 
iškulti, ir linai išminti); „Per adventą - dvasia šventa, per Kalėdas - į zalietas“; 

5, Adventai arti da aš ne marti“ (per adventą nevalia vykti pirštis, juolab kelti ves- 
tuvės). 

Adventas prasideda Šv. Andriejaus dieną, lapkričio 30-ąją, tęsiasi keturias sa- 
vaites ir baigiasi sulaukus Kalėdų. Taigi, advento laikotarpis - dar ir saulėgrįžos 
laukimo metas. Vadinasi, ir naujų vilčių metas. Žmonės svarsto ir bando nuspėti, 
kokie bus ateinantys metai: ar veisis gyvuliai, ar gerai derės javai, ar bus uogų, 
grybų, obuolių, ar speis bitės, ar gerai dės vištos ir pan. Vyresnieji dar stengėsi suži- 
noti, ar sulauks kito derliaus, ar bus sveiki, o subrendusi jaunuomenė - ar pasiseks 
ateinančiais metais sukurti šeimą. Tam skirti advento būrimai. Jau lapkričio 30-ąją 
(Šv. Andriejaus dieną) merginos slapčiomis sėdavo aplink šulinį (berdavo į šuli- 
nį) kanapes (dar aguonas, linų sėmenis) sakydamos: „Šventas Andriejau, kanapes 
sėjau, parodyk, su kuo rausiu.“ „Pagalbininkas“ turėdavo pasirodyti sapne, tikėta, 
kad už jo mergina ištekės. Dėl tos pačios priežasties Šv. Andriejaus dieną į vande- 
nį būdavo merkiama nulaužta vyšnios šakelė - jei per Kūčias ji pražys, vadinasi, 
mergina greitai ištekės. 

Ūkininkams, kaip jau sakyta, kur kas labiau rūpėjo ateinančių metų derlius. 
Apie jį spręsta iš gamtos reiškinių: jei gilu sniego, būdavo tikimasi gero vasarojaus; 
jei adventas saulėtas - esą lauk gausaus daržovių derliaus; jei šalta - lauk karš- 
tos vasaros su perkūnijomis; dažni atodrėkiai - grūdingos varpos; danguje daug 
žvaigždžių - bus daug riešutų, obuolių ir grybų; dideli sniego kąsniai - geras sė- 
menų derlius, gausu žirnių, pupų ir t. t. 


Dažnam adventas asocijuojasi su draudimais - esą nevalia persivalgyti, 
linksmintis. Ar iš tiesų teisingai suprantame šio laikotarpio prasmę? Ar darome 
didelę nuodėmę šiuo laikotarpiu švęsdami įmonėse kalėdinius vakarėlius? - pa- 
klausėme profesoriaus R. Balsio. 

Manyčiau, kad draudimas per adventą linksmintis yra kiek klaidingai kai kurių 
etnologų aiškinamas ar interpretuojamas. Pirmiausia reikėtų išsiaiškinti, ką mes 
apskritai vadiname linksmybėmis, o ką rimtimi arba susilaikymu. Pavyzdžiui, 
žinoma, kad susirinkę vakaroti dzūkai eidavo ratelius, dainuodavo liaudies dai- 
nas. O pagrindinė advento laikotarpio dainų tema - meilės, piršlybų, vedybų. Šie 
motyvai realizuojami medžiotojo gaudomo, šaudomo zuikelio; ant kalno augan- 
čios kriaušės, atbėgančio devyniaragio elnio, ledus kertančio ir žirgelį girdančio 
bernelio simboliais. Ar tokios dainos laikytinos linksmybe, ar gelminga rimtimi? 
Žemaičiai, vyskupo M. Valančiaus liudijimu, taip pat žaisdavo įvairius žaidimus, 
dainuodavo, jaunimas nevengdavo ir išdaigų. Taigi galima drąsiai sakyti, kad ir per 
adventą žmonės linksminosi, ypač jaunimas. Prie tokios išvados priėjo ir tyrimą 
apie jaunimo vakarėlius atlikęs etnologas Žilvytis Šaknys. Jis teigia, kad gatviniuo- 
se kaimuose adventas visiškai nesutrikdydavo įprasto jaunimo bendruomeninės 

Taip pat iš dalies elgiamasi ir šiandien. Nesmerkčiau kalėdinių vakarėlių įmonėse. 
Bendruomeniškumas - taip pat svarbi mūsų etninės kultūros kategorija. 


Kiek žinau, mūsų protėviams per adventą būdavo draudžiama dirbti kai ku- 
riuos darbus, pavyzdžiui, sukti girnas. Kodėl? 

Adventas - gilėjančios, ilgėjančios tamsos metas, mistiškas laikas, kai ano pa- 
saulio dvasios (numirėliai, vaiduokliai, vėlės, laumės) bando kištis į žmonių gy- 
venimą. Senoliai tikėjo, kad šiuo tamsiuoju metu aplink slankioja dvasios, kurios 
tik ir taikosi pakenkti žmonėms ir jų darbams, žiemkenčių pasėliams, gyvuliams. 
Manyta, kad piktos jėgos tamsiuoju metų laiku ypač mėgsta atokesnius sodybos 
pastatus - jaujas, klojimus, pirtis, todėl šiuo metu paisyta daugybės draudimų. 
Taip pat buvo atliekami įvairūs maginiai veiksmai, naudoti įvairūs daiktai siekiant 
apsisaugoti nuo piktų, kenkiančių jėgų. 

Tai paaiškinti labai paprasta: šviesusis paros metas yra gerųjų dievų ir žmogaus 
darbų laikas (dažnai sakoma, kad darbą reikia pabaigti su saulės laida), o tamsusis 
paros metas - piktųjų jėgų, todėl žmogui tuo metu dirbti apskritai nederėtų. Dar 
paprasčiau - naktį reikia ilsėtis, o dieną dirbti. 


Pastaruoju metu linkstame perimti pasaulines advento tradicijas: namus 
puošiame advento vainikais, pasineriame į besaikį pirkimą ir pamirštame ti- 
krąją šio laikotarpio prasmę. Ar tai globalizacijos pasekmė, kurią reikia priimti 
kaip į neišvengiamą šiuolaikiniame pasaulyje? 

Ir anksčiau panašių dalykų būta. Juk gruodis - šventinių turgų, turgelių metas. 
Ypač plačiai advento turgūs buvo žinomi šiaurinėje Lietuvos dalyje. Jie vykdavo 
kas savaitę ir turėjo išskirtinius pavadinimus: „šeškaturgis“ (prekiauta šiltais dra- 
bužiais, kailinukais, mezginiais), „skaistaturgis“ (dovanų - skarelių, karolių, kas- 
pinų, kepurių, peiliukų, žiebtuvėlių ir kt. turgus) ir „saldaturgis“ (viskas, ko gali 
prireikti Kūčių ar Kalėdų stalui). Taigi, nieko naujo mes ir čia neišradome. Galima 
sakyti, kad pasikeitė tik prekės, jų kiekiai, o ne pati tradicija. 

Advento vainikai Mažojoje Lietuvoje žinomi jau nuo XIX a. pradžios. Lietuvi- 
ninkams advento laikotarpis buvo susijęs ne su asketizmu, bet su šviesa ir džiaugs- 
mu. Kaip tik toks yra ir advento vainikas — supintas iš eglišakių, karklo ar kito 
medžio šakelių, o o viduryje įstatytos keturios žvakelės. Kiekviena advento savaitė 
pasitinkama uždegant po vieną žvakę. Ratas, medis, ugnis - prasmingi ir universa- 
lūs elementai, t. y. ne tik mūsų, bet ir daugelio pasaulio tautų naudojami simboliai. 

MENININKO MISIJA - ATKURTI 
BUŪTIES IR BUITIES PUSIAUSVYRĄ 





Banga, 2007-03-14 
Vilija BUTKUVIENĖ 


„Lietuvių ir prūsų dievai, deivės, dvasios: nuo apeigos iki prietaro“ — už šią 
naująją knygą intriguojančiu pavadinimu Klaipėdos universiteto Humanitarinių 
mokslų dekanas gargždiškis dr. Rimantas Balsys įvertintas tradicine Ievos Simo- 
naitytės premija. Ją įsteigė Agluonėnų seniūnija ir bendruomenė. Vienuoliktasis 
premijos laureatas leidinį rajono visuomenei pristatys kovo 29 d. Jono Lankučio 
viešosios bibliotekos skaitykloje. 

Premijos nominantas ir knygos autorius mielai sutiko atsakyti į „Bangos“ klau- 
simus. 


Tęstinumas - didžiausia vertybė 


- Rimantai, ką Jums reiškia toks Jūsų knygos „Lietuvių ir prūsų dievai, dei- 
vės, dvasios: nuo apeigos iki prietaro“ įvertinimas, t. y. I. Simonaitytės premija? 

- Manau, kad kiekvienam žmogui (nesvarbu, kokia jo profesija, veiklos pobū- 
dis) darbo įvertinimas yra malonus. Įtariu, kad teigiantieji, jog tai nesvarbu, švelniai 
tariant, nėra nuoširdūs. Kita vertus, šitaip mes visi ir tie, kurie šią premiją įsteigė, 
ir tie, kurie atrenka kandidatus bei analizuoja, vertina jų kūrinius, ir tie, kurie ieško 
mecenatų, ir mecenatai, ir kasmetiniai premijos įteikimo iškilmių organizatoriai, ir 
laureatai susitinkame (esame priversti susitikti) prie Ievos Simonaitytės altoriaus. 
Šios gražios tradicijos atsiradimas, jos tęstinumas ir yra didžiausia vertybė. 


Siekis - pasaulėžiūros raida 


- Kodėl Jums, etnologui, parūpo tokia knygos tema? Gal kad prietarai mūsų 
permainų visuomenėje dabar labai populiarūs? 

- Visa žmonijos istorija - nesibaigiančios permainos, o prietarai - mūsų etni-7 40 


nės kultūros dalis. Ir, drįsčiau sakyti, gana reikšminga dalis, užpildanti sacrum 
(lot. tai, kas šventa) potyrių stygių. Juk tikėta ir tikima, kad aplink mus veikia pa- 
slaptingos jėgos, kurios turi įtakos mūsų likimui. Tinkamai pasielgęs žmogus gali 
išvengti nederliaus, ligų, sausros, maro, vienatvės ir t. t. Šalia prietarų yra ir burtai 
bei magija, kuriais siekiama tas paslaptingas jėgas ir jų veiklą palenkti sau norima 
linkme, pasukti laiko ratą į priekį ir pažvelgti, ką likimas ruošia ateinančiais me- 
tais. Žodžiu, prietarus visiškai pagrįstai galime laikyti tam tikra buitinės, žemdir- 
biškos religijos praktika. 

O dabar apie knygą. Prietarai nėra šios knygos objektas. Rūpėjo pateikti kiek 
įmanoma išsamesnes prūsų bei lietuvių dievų ir deivių charakteristikas nuo pir- 
mojo paminėjimo rašytiniuose šaltiniuose iki jų virtimo tautosakos personažais, 
demonais, pamėklėmis. Taip pat siekta aptarti šių dievybių susiliejimo su krikš- 
čioniškąja tradicija procesą, apžvelgti šioms dievybėms skirtų tyrinėjimų istoriją. 
Kitaip tariant, norėta aprėpti visą mūsų senosios ir sinkretinės pasaulėžiūros raidą 
nuo XIII iki XXI amžiaus, t. y. nuo apeigų, skirtų vienai ar kitai dievybei pagerbti, 
iki tų apeigų pėdsakų prietaruose, sapnų aiškinimuose, patarlėse ir t t. Taip knygos 
pavadinime radosi paantraštė „nuo apeigos iki prietaro“. Beje, Jono Lankučio vie- 
šojoje bibliotekoje kovo 29 dieną numatytas šios knygos pristatymas, tad plačiau 
apie knygos genezę, turinį, pavadinimą ir kt. dar bus galima padiskutuoti ir su 
Gargždų visuomene. 


Visur dievų valia 


- Esate žiniasklaidoje minėjęs, kad mūsų protėviams pirmiausia rūpėjo duo- 
nos kąsnis, antroje vietoje - partneris, trečioje - laisvės ir nepriklausomybės sie- 
kimas. O dabartinėje visuomenėje kokioje vietoje lieka dvasinės vertybės? 

- Galėčiau kiek patikslinti. Žmonijos siekiai, remiantis liaudies pasakų, sakmių 
(o iš dalies ir visų kitų tautosakos žanrų) herojų elgsenos analize, yra tokie: 1) gy- 
venimo reikmių ir patogumus teikiančių daiktų gavimas; 2) idealaus jaunikio arba 
nuotakos ieškojimas; 3) laisvės nuo svetimųjų siekimas arba noras juos valdyti; 
4) aukštos padėties šeimoje, gentyje, visuomenėje siekimas. 

Taip buvo prieš tūkstančius metų, taip tebėra ir dabar! Pasikeitė tik aplinka, 
modernios technologijos suteikė žmogui daugiau galių, smarkiai išaugo „patogu- 
mus teikiančių daiktų“ skaičius. O siekiai, matyt, galėtume juos vadinti egzisten- 
ciniais, liko tie patys. Žinoma, norai, svajonės, vizijos dar ne viskas. Labai svarbu, 
kokias būdais jų siekiama, kiek vadovaujamasi religiniu, doroviniu ar kitokiu hu- 
manistiniu kodeksu. Istoriniu laikotarpiu bet kokie žmogaus veiksmai įmanomi 

"tik dievų sankcionuotais būdais Pažvelkime kad ir į XVI a. prūsiškųjų kronikų, ku- 
rios perteikia vadinamąją legendą apie Brutenį ir Videvutį, turinį. Pasak legendos, 
523 m. Brutenis, sukvietęs visus Brutenijos (t. y. Prūsijos) gyventojus, paskelbia 
dievų įsakymus, kaip prūsai privalo elgtis. Septyniolikoje punktų gan aiškiai nu- 
statoma ne tik vidaus ir užsienio politika, bet ir žmonių tarpusavio, šeimyniniai, 
turto bei kitokie santykiai. Ir visa tai tvarkoma religiniu pagrindu. Net bausmes už 
buitinius nusikaltimus reglamentuojantys punktai kuo giliausiai persmelkti religi- 
ne dvasia. Kitaip tariant, visos pasaulietinio gyvenimo sritys, tvarkomos religiniu 
pagrindu, iš esmės tampa religinėmis. 

Į paskutiniąją šio klausimo dalį būtų galima atsakyti amerikiečių mitologo 
Džozefo Kempbelo žodžiais. Kai jo paklausė, kas atsitinka su visuomene, kuri ne- 
beatlieka ritualų, D. Kempbelas atsakė: „perskaitykite šios dienos laikraštį ir suži- 
nosite“. 


I. Simonaitytė - mūsų krašto pasididžiavimas. Bet jos kūryba artima vyres- 
nio amžaus žmonėms. Man rodos, Ieva tolsta... Kažkada ekranizuotas jos roma- 
nas „Vilius Karalius“ buvo labai populiarus. Dabar jaunimui veik nežinomas... 
Ką daryti, kad jaunimui rūpėtų skaityti ne tik populiariąją, bet ir klasikinę lite- 
rarūrąg? 

Atsakymas į šį klausimą iš dalies susijęs su ankstesniuoju atsakymu. Sekuliarė- 
jančioje visuomenėje (manau, kad kaip tik tokia šiandien mūsų visuomenė ir yra) 
labai svarbios funkcijos tenka menininkams - poetams, rašytojams, dailininkams, 
režisieriams ir t. t. Būtent jų misija ir yra (ar bent jau turėtų būti) atkurti pažeistą 
pusiausvyrą tarp sakraliosios ir profaniškosios mūsų gyvensenos, dar kitaip - at- 
kurti būties ir buities pusiausvyrą mūsų gyvenime. Tokių paties Dievo išrinktųjų 
ar „pateptųjų“ gretose buvo, yra ir, manau, tikrai visada bus ir Ieva Simonaitytė. 
Dalies (ypač jaunimo) atsitolinimas nuo jos, regis, yra laikinas ir prilygintinas iš- 
siskyrimui su gimtine. Kuo toliau nuo jos esi, tuo jos vertė, meilė jai, jos ilgesys il- 
gainiui didėja. Kita vertus, ne visi rudenį išskridę paukščiai sugrįžta, ne visi išvykę 
svetur ieško kelių į gimtinę... Taip pat ir su I. Simonaityte - ne visi, vos susipažinę 
su jos kūryba mokyklos suole, beatsivers jos raštų tomus. Galop pripažinkime - 
M. Mažvydas, K. Donelaitis, Vydūnas, I. Simonaitytė - brandžių skaitytojų auto- 
riai. 

